
CUVÎNT ÎNAINTE 


Timp de aproape 12 ani (1946-1958), luptătorii anticomunişti retraşi în susținuți 

de populaţia satelor din împrejurimi, au rezistat eroic atacurilor trupelor de Securitate. 
In această luptă au fost implicaţi zeci de mii de oameni. Majoritatea au căzut în luptă sau 
au fost condamnaţi la moarte şi executaţi. Locuitorii satelor de la poalele munţilor, care îi 
ajutau şi îi aprovizionau cu alimente, cînd nu au fost executaţi, au umplut închisorile şi 
lagărele de exterminare. 

Autorul, Cicerone loniţoiu, în prezent vicepreşedinte al Partidului Naţional 
Țărănesc Creştin Democrat, a memorat evenimente, nume, localităţi şi întimplări. Le-a 
memorat şi apoi, după mulţi ani, le-a consemnat aşa cum i-au fost povestite de cei pe care 
i-a întîlnit în închisori şi lagăre. În ultimii ani, cu ocazia călătoriilor făcute în țară, le-a 
completat cu noi date încredințate de supraviețuitori. 

Timpul nu i-a îngăduit o stilizare mai îngrijită, nici o sistematizare mai adecvată a 
materialului strîns. 

Împrejurările au făcut posibile eventuale erori asupra denumirii unor localităţi, a 
numelor unor persoane şi chiar a modului cum şi-au pierdut viaţa. 

Vom fi recunoscători cititorilor care, în cunoştinţă de cauză, ne vor semnala eventualele 
inadvertente, pentru a fi corectate într-o ediţie ulterioară. 

Desigur, cele relatate în această carte nu reprezintă decit o mică pane din 
epopeea rezistenței armate anticomuniste din munţii României. 

Dar, aşa cum a scris marele Alexandr Soljenițin, ca să cunoşti gustul apei de mare nu e 
nevoie să bei toată marea, este de ajuns şi o sorbitură. 


Editura 


PREFAŢĂ 


Rezistenţa împotriva regimului comunist din România a fost generală şi a început imediat 
după aşa-zisa eliberare. Ea a însemnat reacția de apărare a demnității naţionale împotriva jafurilor, 
arestărilor şi crimelor comise de ocupanţii sovietici si de uneltele lor. Aceste fărădelegi au durat peste 
patruzeci de ani 

Poporul român nu a acceptat niciodată să colaboreze cu dictatura. 

S-au găsit si trădători, aşa cum au fost peste tot. Soarta lor este pecetluită gi nimeni nu le 
poate schimba denumirea. 

România a cunoscut fi lupta de partizani - acea luptă armată care timp de peste un deceniu a 
cuprins întreg teritoriul şi a hărțuit autorităţile vindute intereselor străine. 

Am încercat să prezint unele episoade ale acestei lupte, care trebuie să rămină în istoria 
poporului român, deoarece am cunoscut această luptă în mod direct, fiind unul dintre aceia care au 
simţit în ceafă țeava pistolului sovietic şi au fost călcaţi în picioare de uneltele ocupantului vremelnic. 

Fugărit, am dormit sub clar de lună la adăpostul pădurii, avînd drept pernă cetina de brad, 
iar pe vreme de furtună piatra rece a grotei carpatine. 

I-am cunoscut pe unii din martirii acestei lupte de partizani, care s-au înfrățit cu moartea, 
muşcind {ἄγίπα, seceraţi de gloanţe sub zidul onoarei româneşti. 

Ei au făcut parte dintr-o generaţie fără tinereţe. 

Ei şi-au dat viața încredinţaţi că viitorul nu va fi prezentul pe care îl trăiau. 

Cu migală am adunat faptă lingă faptă, nume lingă nume, ca să refac o lume de eroi adevăraţi 
şi de martiri. 

Dumnezeu ne-a învrednicii să avem o istorie cu mulți martiri, pe care noi trebuie să-i cinstim. 

Alţii nu o vor face. 

Săpaţi-le adînc numele în inimă şi în piatră! Scrieţi-l în veşnici ! 

Celor ce n-au auzit geamătul poporului român, celor ce n-au văzut copiii smulşi de la sînul 
mamei şi sîngele nevinovat curgînd pentru dreptate, străinilor care se-ntreabă ce-am făcut, să le 
oferim dovezile pe care nici un vecin nu le poate prezenta la proporțiile epopeii noastre şi, purtindu-i 
de mină, să le arătăm că pămîntul nostru-i plin de oseminte de la munte pînă la mare, din bordei pînă- 
n palat, şi pretutindeni întilneşti copii ce nu şi-au cunoscut părinții sau mame cărora li s-au uscat 
ochii de jalea aşteptării. 


Cicerone loniţoiu 


ELIBERAREA A ÎNSEMNAT JEFUIREA ȘI DEZORGANIZAREA ȚĂRII 


În spatele frontului se întorceau, în "furgonetele sovietice", cei o sută sau două de comunişti 
ce-şi găsiseră adăpost sub pulpana lui Stalin. După aceşti trădători ai intereselor româneşti şi-a făcut 
apariția o lume necunoscută locurilor, cu graiul stricat, fără ocupaţie precisă, care a împânzit Țara de 
Sus şi Tara de Jos a scumpei noastre Moldove. Se urmărea crearea unei stări de anarhie şi instaurarea 
unei administrații cu oameni străini de acele locuri, care nu ţineau cont de legile țării noastre. 

România se găsea într-o situație disperată. 

Prim-ministrul de atunci, generalul Rădescu, a declarat în faţa naţiunii : "Ne-am găsit la un 
moment dat în situaţia de a fi şterşi de pe hartă ca stat independent. Am scăpat graţie înţelepciunii şi 
curajului tânărului nostru Rege”. 

Iuliu Maniu, în acele momente grele pentru ţară, a subliniat: "Trebuie să accentuez gestul 
Majestății sale Regele, care a luat în această chestiune partea leului, fiindcă prin cuvântul său, 
hotărât, a pus la dispoziţia acestei acţiuni întregul său aparat militar şi civil. Desigur, fiecare am riscat 
ceva în această operaţiune, dar Majestatea Sa Regele a riscat cel mai mult, a riscat dinastia, tronul, şi 
şi-a riscat chiar viaţa”. 

Lucrețiu Pătrăşcanu, reprezentantul infimei minorități comuniste puse în slujba Moscovei, se 
erija în apărător al intereselor sovietice şi, de pe poziția de "procuror" pe care şi-o asumase, acuza de 
întindere în încheierea armistiţiului. O făcea după întoarcerea de la Moscova. 

Iuliu Maniu a ținut să lămurească situația, subliniind că nu e de vină România: "Domnul 
Buzeşti ştia că am precizat anumite modalităţi şi nu ni s-a răspuns din partea Aliaților şapte 
săptămîni, după care s-a spus: "Faceţi dumneavoastră după puterea dumneavoastră proprie, că noi nu 
putem face nimic” şi s-a făcut pe putere proprie... Am fost într-o situaţie groaznică, tragică. Vedeam 
că nu puteam întârzia lucrurile. Şi nu aveam nici un ajutor de nicăieri. 51 a trebuit să găsim momentul 
cel mai potrivit, pe câtă vreme nici de la Italia, nici de Ia Franţa nu au cerut să facă acţiuni pe puteri 
proprii, ci au cerut să facă acţiuni când erau Aliaţii acolo, cu forțele lor. Noi am făcut cu puteri 
proprii riscând viața, existenţa, dinastia şi tot bunul pe care îl are România". 

Şi tot în Consiliul de Miniştri a făcut unele precizări care lămuresc situaţia dramatică din acea 
perioadă: "Ţin să constat că textul armistiţiului nu corespunde cu acele conversațiuni şi acele 
încheieri pe care emisarii noştri ia Cairo le-au convenit cu reprezentanții Aliați... constat că Aliaţii nu 
şi-au respectat înțelegerile. Baza acestor condițiuni era fixată în şase puncte care conţineau anumite 
asigurări foarte preţioase pentru România... am fost de credinţa că aceste stipulaţiuni vor fi 
respectate, dar ceea ce am stabilit la Cairo nu s-a respectat de domnii de la Moscova.. 

Armistițiul în multe privinţe se prezintă ca o capitulațiune...”, 

Pentru a putea analiza cauzele care au generat nemulțumirile poporului român, manifestate prin 
rezistența armată şi revoltele generalizate pe întreg teritoriul țării, nu aveam decât să reținem acuzaţia 
fruntaşului comunist Lucrețiu Pătrăşcanu adresată reprezentanţilor politici şi poporului român "care 
n-a ştiut să se comporte bine cu Armata Roşie eliberatoare”: "Timp de ani de zile s-a dus cea mai 
ticăloasă propagandă... s-a făcut din prezența Armatei Roşii un lucru de oroare: copiii vor fi 
spintecaţi, femeile vor fi siluite, sate şi oraşe vor fi distruse...tot ce mintea omenească imagina ca 
grozăvie a fost înfăţişat ca perspectivă a prezenţei Armatei Roşii. S-a creat în poporul român o stare 
de panică ce a facilitat excesele, şi nu le-a împiedicat.. Mă adresez în special domnului Maniu şi 
domnului Brătianu. Nu s-a intervenit ca acestei panici să i se pună capăt, cu toată autoritatea 
Partidului Naţional "Țărănesc şi a Partidului Liberal, deoarece cuvântul d-lui Maniu şi d-lui D. 
Brătianu, în zilele de panică, ar fi adus foarte mult bine României. Acest cuvint nu s-a spus... în cazul 
când conducerea partidelor politice burgheze nu va avea înţelegerea momentului politic actual, 
România îşi va pierde neatârnarea”. Pătrăşcanu aducea acest cuvânt de ordine de la Moscova. 

În aceste momente de tragedie națională, membrii guvernului au fost solidari în faţa diversiunii 
comuniste, iar demnitatea românească şi-a găsit un apărător strălucit în Iuliu Maniu: 

„Învinuirea nu este întemeiată. S-a făcut tot ce s-a putut face. Adevărat este că nu s-a putut face 
tot ceea ce se dorea să facem. Din ce cauză? Din cauza armatei sovietice. Domnul Pătrăşcanu să-şi 
dea seama de situaţia extrem de gravă în fața opiniei publice româneşti. Noi am militat pentru această 
politică, în scris şi cu vorbirea, ca să înlăturăm acea părere care exista, potrivnică Naţiunilor Unite, 
determinată de prezenţa Rusiei Sovietice, în care România avea o neîncredere, să zicem tradițională... 
Şi am militat, prin toate mijloacele posibile, ca să producem un sentiment de linişte în opinia noastră. 

Astfel, am arătat că nu e de prevăzut o agresiune duşmănoasă din partea Sovietelor dacă noi 
vom avea o politică prietenească faţă de ele. 


Am produs an sentiment de linişte şi înainte de a fi sosit armatele ruseşti.. Eu eram decis să fac 
toate gesturile primitoare ca să arăt armatei sovietice că suntem cu toată încrederea față de ea şi că o 
primim ca pe o aliată, ca pe o tovarăşă de luptă. 

Ce s-a întâmplat, însă ? 

S-a întâmplat mai mult decât spunea domnul Pătrăşcanu. Conducătorii armatei sovietice au 
declarat, atât oficial, cât şi în conversațiile particulare pe care le-au avut, că vin în România ca într-o 
țară duşmană, ca o armată de ocupaţie. 

Va să zică, vedeţi, o atitudine ofensatoare, nu numai contrară lucrurilor noastre interioare, nu 
numai contrară atmosferei pe care eu mă sileam s-o produc cu toată bunăvoința, ci contrară celor mai 
elementare reguli de bună-cuviinţă. 

Nu putem noi, ca guvern al României până azi libere, vedea cum ministrul nostru de Război, 
ministrul de Interne şi ministrul Comerţului şi al Industriei nu sunt primiţi de un general rus şi sunt 
ţinuţi cu ceasurile. 

În faţa acestei atitudini a lor nu puteam face noi manifestări de dragoste şi de amiciţie, când ei 
ne ofensau şi îşi manifestau în mod evident chiar duşmănia..... 

A trebuit să facem cea mai mare sforțare, morală şi politică, domnul Brătianu şi eu, nu ştiu 
dacă şi domnul Titel Petrescu, ca să nu scăpăm cumva un cuvânt de indignare, care ştim că ar 
produce mari pagube intereselor româneşti. 

În afară de aceasta, dacă ar fi fost aşa cum spunea dl Pătrășcanu, că au fost excese din partea 
anumitor soldaţi ruşi, fiindcă orice armată din lume are astfel de elemente fără conştiinţă, n-aş fi spus 
nimic. Dar când însăşi conducerea supremă şi Comandamentul Suprem Militar şi unităţile organizate 
ruseşti fac astfel de acte inadmisibile, atunci ce puteam face noi ? Lasă că la toate protestele pe care 
le puteam prezenta până în ultimul moment, răspunsul era că sunt în ţară ocupată, că suntem țară fără 
armistițiu şi că, prin urmare, οἱ respectă punct cu punct legile militare... 

Ştiţi cum au pus mâna pe toate vasele noastre şi au făcut unele acte până acolo incit un amiral a 
trebuit să se împuşte din cauza acelor umilinţe. 

Ei bine, în asemenea condiţii, cum poţi dumneata aştepta ca noi să aducem osanale de dragoste 
şi de prietenie, să facem manifestări de prietenie ? 

Am fost fericit că m-am putut stăpâni şi că dl. Brătianu s-a putut stăpâni, şi că lumea 
românească şi ceilalți domni miniştri s-au putut de asemenea stăpâni ca să nu facem nici un accent de 
revoltă şi nemulțumire. 

Câte sate de ale noastre sunt aprinse ? Când se prăpădesc averi de miliarde, când 
Comandamentul Militar Rus nu primeşte pe membrii guvernului şi evacuează sate întregi, ce vrei 
dumneata să facem ? Manifestări de amor, dragoste şi iubire ? 

Dar dvs. vă dați seama ce înseamnă acestea pentru autoritatea ministrului de Interne, ca să 
meargă comandantul militar rus sau unitățile militare, nu particulari şi soldați ruşi, ci comandantul 
sau trupele organizate să meargă prin sate şi să scoată pe oameni din casele lor şi să-i arunce afară, în 
timp de noapte ! 

Noi cu publicul românesc trebuie să trăim; noi şi lumea românească trebuie să ne aşezăm 
viitorul. Evident că această posibilitate, a condiţiilor de viitor, trebuie să o coordonăm cu necesitățile 
politice, şi până ia un punct, care se poate, am şi făcut-o... 

Dar un lucru putem şi noi pretinde: ca, după aceste întâmplări, să nu se ceară de la noi explozii 
de bucurie şi explozii de osanale şi iubire față de armata pe care vrem s-o servim, dar care ne 
ofensează. 

Mai adaug şi un alt motiv : că noi nu ne-am născut ieri. Povestea noastră cu Rusia şi cu armata 
rusească şi Aliaţii ei nu începe de ieri sau de alaltăieri, ci merge de ani. 51 să nu uitaţi că noi, prin 
marii noştri patrioți care s-au dus în străinătate ca sa lucreze în acest sens, prin emisarii noştri care au 
discutat cu reprezentanţii Sovietelor, Angliei şi Americii, am precizat anumite condițiuni clare, care 
nu puteau să fie discutabile, şi care au stabilit anumite lucruri ce nu se pot pretinde false. 

Şi atunci, vă rog, mă trezesc aici cu o armată care vine în ţară duşmană şi care nu ştie nimic de 
treaba aceasta; vine ca o armată de ocupație, nu ca soldați particulari, cum ați spus dvs., ci ca unități 
organizate şi comandate face lucruri de acestea. 

Am închis ochii şi am înghiţit. Eu multe înghit, n-aveţi idee câte pot să înghit când trebuie să 
fie în interesul ţării noastre. Am făcut declaraţii cinstite şi am avut toată înţelegerea domnului 
ministru de Externe, care ştie cum am făcut aceste declaraţii. Nu mi se poate pretinde ca eu să spun: 
«Te salut, domnule ocupant al nostru» atunci când lumii întregi, începând de la rege şi până la 

ultimul om cu care am vorbit, i-am spus că am condițiuni liniştitoare de la Aliați, iar armata aceasta 
vine şi face ceea ce a făcut”. 

Modul cum se comportau trupele sovietice pe teritoriul României depăşea orice înțelegere, iar 
cuvintele de jaf, pradă, barbarie calificau actele săvârşite de ele pe oriunde treceau. Oamenii erau 
răpiți în vagoanele de vite ce se îndreptau spre Rusia. Ostaşii care depuseseră armele conform 
Mesajului Regal ("Nu este decât o singură cale pentru salvarea ţării de la o catastrofă totală: ieşirea 
noastră din alianța cu puterile Axei şi imediata încetarea războiului cu Naţiunile Unite... Ele ne-au 
asigurat independenţa ţării şi neamestecul în treburile noastre interne") erau duşi cu forţa în lagărele 
de exterminare sovietice. Pe urmele lor erau trimişi germanii şi basarabenii din România. 

Iuliu Maniu, adresându-se autorităţilor sovietice în legătură cu această problemă, a scris : 
"Potrivit condițiunilor armistițiului, soldaţii români care au depus armele după 24 august, ora 4 a.m., 
nu sînt consideraţi prizonieri de război. Aceste trupe urmau însă să fie predate guvernului român şi în 
acest sens au fost realizate o serie de înţelegeri între autorităţile române şi delegația sovietică, în 
Comisia de armistițiu. Cu toate acestea, când generalul român care fusese însărcinat cu primirea 
acestor trupe (potrivit acordului convenit) s-a dus în zonă, a fost informat că 20.000 din aceşti soldaţi 
fuseseră transportaţi dincolo de Prut. Ulterior delegaţia sovietică a declarat că aceste trupe, întrucât 
nu mai sînt în România, nu mai pot face obiectul predării... Nepredarea acestor trupe a creat emoție în 
întreaga ţară, iar transportarea lor în teritoriul sovietic a provocat o adâncă tristeţe familiilor 
acestora”. 

O situație dureroasă există şi în legătură cu Basarabia şi Bucovina de Nord, cu acei frați care 
au avut atât de mult de suferit din cauza Rusiei şi continuau să poarte jugul asupririi, deşi Aliaţii se 
angajaseră în război pentru a restabili statele în hotarele lor şi a garanta fiecărui popor dreptul de a-şi 
alege forma de guvernământ dorită. Refuzul comunistului Lucrețiu Pătraşcanu de a accepta 
discutarea acestei probleme "de stat" era în vederile stăpânului de la Kremlin, care, în anul 1943, 
declarase că nu mai discută statutul Basarabiei decât atunci când Statele Unite vor consimţi să discute 
statutul Californiei. 

Cum la aceasta n-ar fi putut nici să se gândească Roosevelt, sovieticii au mers şi mai departe, 
decretând repatrierea oricărei persoane care a părăsit teritoriul rus după anul 1917. 

În acest timp (1944), mii de persoane străine locurilor îşi făceau apariţia. Veneau de aiurea; 
numai Stalin le ştia urma. Aceştia complotau împotriva ţării pe al cărui teritoriu se instalaseră ca la ei 
acasă; îşi organizau o administraţie proprie. 

Oficialităţile locale şi legale erau arestate şi izgonite. Se urmărea crearea unei stări de anarhie 
în ţara Moldovei. 

Se vorbea de constituirea unei aşa-zise republici a Bacăului. Dacă aici, în sud, se petreceau 
astfel de fapte anarhice, cu cât mergeai spre nord aveai impresia că te găseşti într-o "gubernie" ale 
cărei treburi erau dirijate de Moscova. 

Cei nou veniţi şi aliaţii lor fără de căpătâi erau înarmaţi cu armament confiscat de la nemți. 
Erau instruiți, după care cutreierau Moldova, terorizând populaţia. 

Sub pretextul rechiziţiei au fost luate de la populaţie: tractoare, trăsuri, care, boi, distrugându- 
se astfel şi inventarul agricol. 

Ruşii urmăreau să dizolve armata română, care încerca să instaureze ordinea în spatele 
frontului, şi să o înlocuiască cu una după modelul sovietic. Cu toate eforturile guvernului român de a 
obţine trupe pentru asigurarea liniştii, i-au fost lăsate doar trei divizii cu câte trei mii de oameni 
fiecare. Era o parodie de armată, în acest timp, circa optzeci de mii de dezertori sovietici cutreierau 
țara, constituind un element turbulent care îngrozea populaţia. 

Dinu Brătianu a declarat în Consiliul de Miniştri : "La Ştefăneşti, lângă mine, au fost împuşcaţi 
trei ruşi fiindcă se duceau să violeze fete". 

Iuliu Maniu a făcut cunoscut lui Vişinski următoarele, referitor la situaţia din Moldova : " Deşi 
au trecut două luni de la semnarea armistiţiului şi deşi armistițiul prevede ca administraţia 
românească să fie reinstalată în întreg teritoriul românesc , cu excepția unei zone de 50-100 km în 
spatele frontului, în Moldova autoritățile române au putut doar parţial să o facă. Există cazuri când 
funcţionarii trimişi în Moldova fie că au fost obligaţi să se întoarcă înainte de a ajunge la destinaţie, 
fie că au fost împiedicaţi de autorităţile militare sovietice să-şi intre în atribuţii, în acelaşi timp s-au 
primit informații că în diferite regiuni din această provincie au fost operate unele deportări”. 

Jaful şi abuzurile se instalaseră peste tot. Cine se opunea era tratat drept fascist. Delaţiunea 
începuse să se extindă. Răzbunările erau la ordinea zilei. "Eliberatorii sovietici” încărcau şi cărau tot 
ce găseau. Totul li se cuvenea, totul era al lor! 


Pentru a se face față cerințelor nesăţioasei Rusii, s-a trecut la construirea unei căi ferate cu 
ecartament lărgit, pe liniile principale, între Ungheni-Buhăieşti şi Ungheni-Adjud, corespunzător 
ecartamentului liniilor ferate ruseşti. 

Astfel, pe lângă bunurile noastre, începuseră să se scurgă, zi şi noapte, bunurile unei jumătăți 
de Europă "eliberată". Toate căile ferate erau ticsite. Liniile secundare din Moldova erau paralizate. 
Garnituri de 50-60 de vagoane, închise sau platforme, se scurgeau prin Ghimeş-Palanca, 
înghesuindu-se pe Valea Trotuşului, ocupând liniile de garare din staţii. Trenurile erau însoțite de 
câte un vagon de clasă cu 8-10 ruşi înarmaţi, care asigurau transportul prăzii. Uneori, din cauza 
aglomerației, staționarea prin gări dura câteva zile. Atunci "eliberatorii" se năpusteau prin casele 
oamenilor, pe care le goleau de băutură, de mâncare şi de tot ce credeau că le este folositor. 

Oamenii păgubiţi de pe traseu, de la Asău, Comăneşti, Dărmăneşti, Tîrgu Ocna, au început să 
reacționeze. Aşa a luat fiinţă o primă formă de rezistentă şi de ripostă împotriva celui ce se dovedea a 
fi invadator. Se organizau câte 3-4 persoane şi doar îi auzeai: "Hai să-i pedepsim pe rusnaci". 

La jaful făcut de ruşi se răspundea cu atac înarmat. Tinerii, mai ales, înarmaţi cu câte o daltă 
solidă şi un ciocan greu în servietă şi cu un pistol în buzunar, se strecurau în vagoane şi-n mersul 
trenului distrugeau tot ce se putea: aparate de precizie, ceasuri de control, glisiere, lanţuri de trans- 
misie, într-un cuvânt scoteau din uz multe lucruri prădate din Europa Şi pornite pe drumul Rusiei. 
Trenurile erau încărcate cu de toate, lucruri vechi şi lucruri noi, luate de peste tot sub titlul de 
despăgubire de război: lighene, paturi, pălării, utilaje, roţi de bicicletă, cerneluri, suluri de hârtie, 
truse cu scule, veselă, covoare, scaune de tot felul, maşini de cusut, lustre, stofe, acordeoane, 
costume, rochii, lenjerie, fierăstraie, nasturi, frânghii, oboaie, coteţe cu găini, gâşte, porci, colivii cu 
canari, piane, tobe, pantofi, tablouri, maşini de tuns, toate aruncate de-a valma. 

Au fost cazuri când oamenii decişi să riposteze au dat peste ruşi beţi. l-au dezarmat şi i-au 
bătut bine, drept pedeapsă pentru furturile săvârşite prin sate. Pe un rus, de exemplu, care se mai ținea 
pe picioare, l-au obligat să ducă în spate butoiaşul de ţuică la locul de unde îl furase. 

Şi în acest fel, lumea îşi procura arme şi grenade, pregătindu-se să se apere împotriva acestor 
creaturi sălbatice. Timp de doi ani, ruşii au furat tot ce le-a picat în mână. 

România a ajuns de nerecunoscut. Neliniştea domnea peste tot, foametea-şi arăta colții în 
Moldova. Tifosul, semnul cruntei mizerii, începuse să apară, iar "patrioții" înarmaţi îşi făceau de cap 
sub oblăduirea "Comisiei Aliate de Control" care reprezenta de fapt numai Rusia. Ceilalți "doi", 
reprezentanții Angliei şi S.U.A., căutau sa nu-i supere pe noii democrați ai Europei. Asistau la 
fărădelegile săvârşite în numele coaliţiei antihitleriste şi îşi spuneau părerea numai verbal, în scris o 
făceau către Washington şi Londra. 

În această situaţie, Iuliu Maniu l-a întrebat pe Burton Barry, reprezentantul S.U.A, dacă 
America şi Anglia doreau ca România să devină o parte a Uniunii Sovietice, adăugind totodată că, 
dacă se intenţiona abandonarea ei, aveau obligaţia s-o spună. 

Burton Barry, în raportul înaintat, spunea: "Departamentul ştie foarte bine că Maniu s-a distins 
ca un curajos campion al acţiunilor şi sentimentelor pro- aliate din România, chiar şi în zilele sumbre 
ale dictaturii. El are un număr de adepți politici în ţară şi eu cred că respectul pe care-l au toţi românii 
pentru el umbreşte pe acela avut de oricare alt român. 

Pentru ceea ce a fost el şi pentru ceea ce este, pare important ca el să fie ferit să alunece spre a 
împărtăşi convingerea generală că dizolvarea statului român este în curs în prezent. Având în vedere 
cele de mai sus, sunt de părere că orice mesaj de care Maniu ar putea lua cunoştinţă ar fi oportun”. 

Reprezentantul Angliei, viceamiralul Stevenson, relata că şi Regele se temea că poate fi dus în 
Rusia în orice moment. 

Regina mamă i-a făcut remarca plină de demnitate: 

"Ceea ce ţi se poate întâmpla cel mai rău este să fii pus la zid şi împuşcat, şi dacă aceasta 5ο va 
întâmpla, îţi vei fi făcut, cel puţin, datoria faţă de ţară şi nimeni în lume nu poate face mai mult. 

Poporului român însă i-a rămas ultimul cuvânt. Fiii lui se vor bate, pe viaţă şi pe moarte, cu ce 
vor avea: cu furci şi coase, cu grenade şi pistoale. Se vor bate pe străzi, ρε ulițe, până şi în creierul 
munţilor. 

Au murit cu arma în mină sau executați la zidul onoarei, dar n-au acceptat colaborarea cu 
duşmanii neamului. 


Comuniştii erau huligani şi asasini 


O parte din muncitori au fost scoşi din producţie; bine plătiţi şi constituiți în echipe de 5ος, ei 
cutreierau satele noaptea, în jeepuri provenite din ajutorul dat Rusiei pentru "eliberarea Europei”. 
Asaltul se dădea mai ales asupra sudului Moldovei. Se încerca să se creeze o stare de anarhie în 
această regiune pentru a putea fi înghițită mai uşor. 

În acelaşi timp se urmărea formarea unei miliții populare cu un efectiv de 100.000 de 
comunişti. Muncitorii scoşi din fabrici erau antrenați de instructori sovietici, sub acoperirea 
pompoasei denumiri de "apărare patriotică", şi formau ο reţea ce acoperea întreaga țară. 

Starea haotică în care fusese adusă ţara este relatată de primul ministru de atunci, general de 
armată Nicolae Rădescu: 

"Timp de trei luni, cât a durat guvernarea mea, trupele sovietice s-au dedat la jafuri şi omorârea 
oamenilor la întâmplare. In fiecare zi, eram obişnuit să primesc rapoarte asupra furturilor şi 
asasinatelor săvârşite timp de 24 de ore. Nici un membru sovietic al Comisiei Aliate de control, nici 
reprezentanții diplomatici sovietici n-au luat în considerare numeroasele mele plângeri; în loc să se ia 
măsuri pentru a pune capăt terorii exercitate de trupele ruseşti, aceleaşi autorităţi sovietice pretindeau 
ca Ministerul de Interne să ordone executarea oricărui român care ar încerca să se apere în cazul că ar 
fi atacat de soldaţi ruşi. Paralel cu această teroare, membrii comunişti organizau, sub privirile 
binevoitoare ale autorităților sovietice, bande de huligani pe care ei înşişi le conduceau în atacurile 
împotriva autorităților... Trupele sovietice împiedicau armata română şi poliția să impună respectarea 
legii. La Constanţa au fost instalate mitraliere în jurul cazărmii, şi comandantul sovietic de acolo a 
dat ordin ca armata şi forţele de poliție să fie consemnate pentru a nu împiedica pe comunişti să 
ocupe prefectura. 

Comuniştii au început să pună mâna pe sindicate şi să le transforme în masă de manevră în 
vederea instaurării dictaturii. 

Pentru a exemplifica crearea acestei stări de anarhie, amintesc de situaţia de la întreprinderea 
Creditul Carbonifer din Comăneşti, care a dat un mare număr de huligani angajaţi de partidul 
comunist în vederea dezorganizării societății şi semănării groazei în lumea cinstită. 

Înarmate cu săculeţe de 40-50 de cm lungime οἱ cu un diametru de 5 era, confecţionate din 
pânză tare şi pline cu nisip, echipele formate din 3-4 huligani - "muncitori", intrau noaptea în casele 
oamenilor şi începeau să-i bată cu aceste "arme", înlocuitoarele bastoanelor de cauciuc. Era o metodă 
de a nu lăsa urme, dar leziunile interne erau mult mai grave. Câte 4-5 echipe de acest fel terorizau 
peste noapte un întreg cartier. 

Dezlănţuirea instinctelor animalice ale noilor membri ai partidului comunist se îndrepta mai 
ales asupra membrilor şi simpatizanţilor partidelor de opoziţie. Răzbunările sau denunţurile duceau la 
schingiuirea adversarilor personali sau ai regimului. 

Împotriva acestor derbedei, ajutați de multe ori şi de ostaşi sovietici, oamenii au reacţionat şi 
mulți au fost sancționaţi. Aceşti huligani au devenit cadrele Siguranţei Statului, după 6 martie 1945, 
care a luat ulterior numele de Securitate şi, în această situaţie oficială, au săvârşit fărădelegi ce nu se 
pot uita. 

Văile Oituzului, Caşinului, Aslăului sau Tazlăului gemeau de durere. 

Cele petrecute aici, ca de altfel pe tot cuprinsul ţării, vor genera mişcarea de rezistenţă. Veţi 
vedea că peste tot se vor găsi elemente hotărâte să riposteze şi să pedepsească pe cei vânduți 
elementelor ruseşti. 

Gemetele poporului român nu au fost insă auzite în lumea liberă. 


Studenții îşi spun cuvântul 


Încă din primul trimestru al anului 1946, guvernul comunist a dovedit că nu are de gând să 
respecte angajamentele internaţionale. Conform hotărârii de la Moscova, reprezentanţii celor două 
partide de opoziţie, prezenți în guvern, nu puteau face altceva decât să protesteze împotriva 
opresiunii, abuzurilor de tot felul şi a crimelor premeditate. 


O lecție dată guvernului a venit din partea studenţilor, care, cu ocazia zilei de 10 mai 1946, au 
manifestat pentru libertate, în toate centrele universitare. 

La Bucureşti, guvernul a organizat sărbătoarea zilei Independenţei în Piaţa Victoriei. 

Studenţii şi-au dat întâlnire la Statuia lui Mihai Viteazul, de unde s-au îndreptat spre Piaţa 
Palatului Regal, pentru a sublinia contribuţia Coroanei la actul de independenţă naţională din 1877. 
Regele nu şi-a făcut apariția. Centrul Capitalei vuia de dorinţa de libertate, strigată din piepturile a 
mii de tineri. 

Această studențime, păstrătoare a tradiţiilor româneşti şi garanţia continuității peste veacuri a 
independenței şi demnităţii naţionale, s-a îndreptat, prin strada Clemenceau, spre Piaţa Victoriei. 
Coloana era foarte mare şi creştea în spirit de înfrățire cu populaţia, care arunca flori şi se ataşa trup 
şi suflet manifestaţiei ce treptat, treptat a prins conturul unei demonstraţii de masă. 

Spre a se evita o ciocnire cu "patrioții" regimului comunist, studenţii s-au îndreptat spre Statuia 
Aviatorilor, de unde, alergând, au pornit în direcţia tribunei oficiale, trecând peste maşinile care 
încercau să bareze drumul. 

Şoseaua Jianu vuia de strigătul: "Libertate pentru ţara subjugată". Nimeni şi nimic n-a mai 
putut opri această masă de oameni pusă în mişcare de un singur cuvânt: "Libertate". 

Ajunsă în faţa tribunei, mulţimea s-a oprit, strigând o lozincă ce a făcut să se înnegrească feţele 
membrilor guvernului: "Jos guvernul Groza!". 

Regele Minai a asistat la scena penibilă în care se găsea guvernul şi a plecat la Palat. 

Cei din tribună nu puteau să dispară prea repede. Protocolul îi ţinea pe loc, în timp ce urechile 
li se împuiaseră cu cuvântul "Libertate" dorită de o ţară întreagă. 

Odată tribuna golită, studenții au plecat din nou spre Palat. Dar şi Siguranţa, dezmeticindu-se, 
a pornit la vînătoare arestând pe cine găsea şi putea. Ministrul de Interne a hotărât ca studențimea 
național-țărănistă să fie făcută răspunzătoare de această manifestaţie antiguvernamentală. Pe data de 
18 mai a fost emis un mandat de arestare împotriva mea, a doctorului Marcel Rădulescu, a lui Victor 
Novac, de la Academia Comercială, şi Vladimir Mihail, de la Facultatea de Drept, socotiți ca 
organizatori. Cei peste 20 de tineri arestaţi au suferit chinuri îngrozitoare. Fiind informaţi de ce se 
întâmplă cu cei arestaţi şi cercul strângându-se în jurul nostru, am fost nevoiţi să luăm calea codrului. 
Pe data de 22 iunie s-a publicat sentința prin care eram condamnaţi la câte doi ani de închisoare. 

Masivul Piatra Craiului ne-a servit drept prim adăpost. Aici am mângâiat puşca-mitralieră 
Beretta şi am mînuit Parabellumul, Steyerul, Browningul sau bijuteria Walter. Ele ne dădeau un plus 
de siguranţă şi cu ele ne procuram vânatul de care aveam nevoie. Aici, în ţara de piatră, ne-am 
amenajat pitoreasca ascunzătoare "Cabana Ascunsă" de pe spinarea Gălbenoasei, loc ce-şi merita pe 
drept cuvânt numele. Tot prin aceste ţinuturi am depistat şi câteva mii de peşteri necesare ca rezerve, 
temporare. Aici am trăit ascunşi în cele două zile de aplicaţii ale Şcolii de subofiţeri de jandarmi. 
Acest colţ minunat al naturii l-am răscolit în toate sensurile, pentru a-i pătrunde toate intimitățile. 
Cercetarea pozițiilor din jurul prăpăstiilor, cabanelor Admira şi SKV, precum şi din jurul grotelor 
Turnurilor, ne scosese la iveală o serie de noutăţi în folosirea terenului, cât şi în depistarea locurilor 
prielnice vânatului. 

De aici descindeam în campania electorală cu alte identități. Unul se numea Chindriş, din 
Maramureş, altul Vasilescu, din Prahova, iar în mine se îngemănau Jean Dumitraşcu din Constanţa şi 
Eugen Radeş din Braşov. Bineînţeles că toate actele erau complete, inclusiv livrete militare sau 
certificate de naştere cu sigiliile şi semnăturile oficiale ale celor care le eliberaseră. Personal, un rând 
de acte îl aveam asupra mea, iar altul, de schimb, la Bucureşti. 

Pe aceste meleaguri au mai trecut şi alți fugăriți care au găsit adăpost şi ajutor. Dar, ca peste 
tot, şi aici s-a găsit o iudă care a denunţat. Fusese adus de Puiu Beldeanu. Desigur, acesta nu-şi 
dăduse seama că avea de a face cu un neom. In iulie 1947, jandarmi străini de această regiune au 
reuşit să aresteze trei persoane şi să distrugă unele obiective ce fuseseră amenajate. 

A rămas de pomină scena identificării lui Chindriş la Ministerul de Interne, după arestare. 
Anchetatorul l-a întrebat: 

-Cum te cheamă ? 

-Chindriş, răspunde sigur de el (doar avea şi acte!). 

-Nu e adevărat, minţi, nu te cheamă aşa. 

-Ba Chindriş mă cheamă, doar aveţi şi actele. 

-Nu te cheamă Chindriş, cum nu mă cheamă pe mine Popescu. Minţi din nou, vrei să-ţi spun eu 
cum te cheamă ? 

- Spune, răspunse Chindriş plin de el. 


-Te cheamă Victor Novac. 

-Dar pe tine cum te cheamă ? întrebă revoltat Chindriş 

- Pe mine mă cheamă Bulz. 

- Păi dacă pe tine te cheamă Bulz, atunci şi pe mine mă cheamă Victor Novac" ... 

De abia atunci şi-a dat seama că iuda ii spusese numele adevărat, doar trăise cu el în munţi 
peste şase luni, iar Bulz, călăul Bulz, ne fusese coleg de cămin şi de facultate, ceva mai mare ca 
vârstă. 

Ordinele Ministerului de Interne din anul 1946 deveniseră drastice. Opoziția trebuia 
împiedicată cu orice preţ să-şi desfăşoare campania electorală. Elementele active urmau să fie 
lichidate. Depistarea acestora se făcea cu ajutorul agenților infiltrați în rândurile partidelor de 
opoziţie. Pentru ilustrare prezentăm două documente strict secrete ale Partidului Comunist: 


I. Partidul Comunist Român. Secretariatul General N r. 3/456 S.S. 

Către responsabilul de... 
Trebuie să luaţi măsurile necesare pentru extinderea propagandei aşa cum a fost decisă de P.C.R. 

1.Şefii de echipă care au fost infiltraţi în grupările reacționare urmează să-şi intensifice 
activitatea provocând disensiuni printre membrii partidelor de opoziție: Maniu, Brătianu, Titel 
Petrescu. 

2. Totdeauna trebuie să răspândească suspiciunea printre membrii reacţiunii şi să raporteze 
săptămânal sciziunile obținute. 

3. Munca trebuie îndeplinită de aşa natură ca să împiedice descoperirea membrilor infiltrați, 
dar dacă sunt descoperiţi, un atac viguros trebuie dus prin presă contra membrilor influenți ai 
reacţiunii. 


Secretari generali: ss. Gh. Gheorghiu-Dej, Vasile Luca 


II. Motto: Nu trebuie permis nici unui reacționar să închidă calea P.C.R. 

Comitetul Central P.C.R. 

Strict confidenţial Nr.4.573/23.11.1946 

Secretarilor responsabili ai P.C.R. din regiunea... 

Urmare a deciziei Comitetului Central al P.C.R. de a constitui o gardă înarmată, de încredere, 
vă informăm prin prezenta de planul pe care trebuie să-l executaţi cu minuţiozitate: 


1.Garda înarmată, de încredere, trebuie să fie recrutată din membrii de încredere ai Tineretului 
Comunist, care să îndeplinească următoarele condiţii: 

a.De preferință necăsătorit; 

b.Să aibă serviciul militar satisfăcut şi cunoştinţă perfectă a folosirii armamentului greu de. 
infanterie; 

c.Să fi dat dovadă că este un om de încredere; 

d.Să fie gata să îndeplinească orice misiune. 


2.Garda înarmată trebuie să fie la dispoziţia partidului, dar pentru a preveni protestele 
reacţiunii, trebuie ținut cont de următoarele reguli: 

a.Pentru un scurt timp poliţia se va abţine de la orice activitate de securitate permiţând hoților 
să fure bunurile cetățenilor, 

b. Lumina străzilor trebuie neglijată în aşa fel ca cetăţenii să ceară întăriri polițienești pentru a 
face față hoţilor, în acest scop trebuie să luați măsuri necesare incitând presa locală să ceară 
constituirea de gărzi înarmate; 

c.Aceste gărzi trebuie formate ținând cont de prevederile paragrafului menţionat mai sus şi 
trebuie să acționeze numai în interesul partidului; 

d. Trebuie sa se înarmeze un număr cât mai mare de muncitori care vor fi folosiţi la timpul 
potrivit pentru interesul partidului; 

e. Odată constituită garda înarmată, ne veţi trimite listele aderenților pentru a autoriza atât 
dispoziţiunile pentru garda muncitorească, ce pot fi aduse la cunoştinţa populaţiei, cât şi cele 
confidenţiale privind garda de siguranță. 

Secretar general: ss. Gh. Gheorghiu-Dej 


Sumanele negre 


După confiscarea puterii politice de către un număr foarte mic de politicieni români, care au 
acceptat să devină agenţi ai intereselor ruseşti sub masca unui front naţional democrat condus de 
comunişti, şi după acea ruşinoasă zi când Vîşinski a bătut cu pumnul în masă şi a trântit uşa încăperii 
unde fusese primit de Rege, s-a văzut clar intenţia Uniunii Sovietice de a transforma ţara noastră într- 
o "gubernie!" a Kremlinului. 

Eforturile adevăraţilor reprezentanți ai poporului român s-au înmulțit în scopul informării 
responsabililor anglo-americani despre adevărata situaţie creată după "eliberarea popoarelor" de sub 
o dictatură şi acceptarea trecerii lor sub o alta. 

Partidul Naţional Ţărănesc, sub conducerea lui Iuliu Maniu, şi cel Naţional Liberal, prezidat de 
Dinu Brătianu, au făcut front comun în fața abuzurilor crescânde ale comuniştilor, care se 
materializau în crime săvârşite în plină zi pentru a intimida populația. 

Faptul că la 8 noiembrie 1945 s-a tras din Ministerul de Interne în populaţia Capitalei, care 
cerea libertate şi-şi ovaţiona Regele, era cunoscut de reprezentanții străini şi probat cu fotografii. S-a 
constatat că în faţa celor ce foloseau mitralierele au apărut imediat cordoanele ruseşti, cu alte 
mitraliere, pentru a apăra pe criminalii din jurul lui Teohari Georgescu. 

Cam în acelaşi timp, generalul Aurel Aldea, fost ministru de Interne, s-a gândit la un 
Comandament restrâns, de 4-5 persoane, ca un nucleu al unei Mişcări Naţionale de Rezistență. Acest 
nucleu urma să îmbine punctele de vedere ale partidelor politice cu adevărat reprezentative şi 
necesitatea pregătirii unei riposte la ingerințele sovietice exercitate prin trupele de şoc comuniste, 
care se înmulțeau şi se extindeau pe întreg teritoriul. 

Pentru aceasta, în cursul lunii martie 1946, într-o clădire din strada Dinicu Golescu a avut loc o 
discuţie între generalul Aurel Aldea şi George Kintescu, fost director general al Serviciilor Secrete 
ale Armatei. Cu această ocazie s-a citit un fel de proiect de organizare a unei mişcări de rezistenţă, 
care prevedea împărţirea ţării pe zone de acțiune. 

Se preconiza ca din Comandamentul restrâns să facă parte ofițeri de specialitate, un civil 
specialist în probleme de informaţii şi un observator cu legături în străinătate, unde se aflau Grigore 
Niculescu-Buzesti, Constantin Vişoianu şi Alexandru Creţeanu, împuterniciți din partea celor trei 
partide de opoziţie cu prezentarea situaţiei reale din țară, în fața străinătății. 

Discuţiile în legătură cu necesitatea creării mişcării de rezistență izvorau şi dintr-un alt motiv: 
deşi anglo-americanii obținuseră la Conferinţa de la Moscova numirea câte unui reprezentant al 
Partidului Naţional Țărănesc şi Partidului Naţional Liberal în guvern, acest lucru nu a dat rezultate. 
Prezenţa lor a fost sortită eşecului deoarece guvernul instaurat de Kremlin la Bucureşti s-a dovedit, în 
continuare, a fi un guvern al terorii, care urmărea (prin vărsări de sâinge) să înspăimânte şi să înăbuşe 
orice manifestare de libertate. Faptele au dovedit-o la Tîrgovişte, la Bucureşti (cu ocazia zilei de 10 
mai), la Craiova (Pădurea Bucovăţ), la Piteşti (pe sălile Tribunalului) etc. 

In paralel, la Bistriţa - Năsăud, sub numele pădurarului lon Mureşanu se ascundea Gavrilă 
Olteanu, fostul conducător al Gărzilor Iuliu Maniu, care încerca să creeze o organizație denumită 
"Sumanele Negre". Această problemă a fost discutată întâmplător cu ocazia Congresului Partidului 
Naţional Țărănesc din acest judeţ. Din partea conducerii Partidului au fost prezenţi: Ilie Lazăr şi frații 
Caius Pop, Cornel Pop, Leonid Pop şi Marius Pop. De asemenea, a participat şi Hamilton, un 
american, observator al abuzurilor guvernului pro-comunist care nu respecta angajamentele luate 
pentru garantarea libertăţii în campania electorală. 

La Vatra Dornei, pe data de 1 mai 1946, în casa avocatului Octavian Fedorciuc, 
vicepreşedintele Partidului Naţional Ţărănesc din judeţul Cîmpulung Moldovenesc, unde se găsea 
locotenentul american Bill Hamilton cu interpretul Theodor Manicatide, şi-au făcut apariția studenții 
Dumitru Steanţă şi Nicolae Paleacu, sub numele conspirative de Oprea şi respectiv Moldoveanu, 
ambii foşti participanţi în Gărzile Iuliu Maniu. Despre această întâlnire a aflat şi Ministerul de 
Interne, care urmărea să scoată din arena politică cât mai mai mulți fruntaşi de elită ai Partidului 
Naţional Ţărănesc, dacă nu reuşea să compromită chiar partidul, declarându-l iniţiator al unor 
organizaţii paramilitare. Dumitru Steanţă încearcă de trei ori, între 5 şi 27 iulie 1946, să ajungă la 
Iuliu Maniu pentru a discuta această problema. Preşediatele Ρ.Ν.Τ. nu i-a acordat nici o consideraţie, 
cu toate că venise o dată cu o doamnă din partea lui Gavril Olteanu, iar altă dată cu o scrisoare tot din 
partea lui. De fapt, curând s-a dovedit că cei doi tineri, Steanţă şi Paleacu, reprezentau interesele 
Sigurantei şi erau folosiți ca momeală. 


In cursul acestei luni, Gavrilă Olteanu a fost arestat în vederea înscenării unui proces politic 
pentru discreditarea partidelor de opoziţie în faţa străinătății, înaintea alegerilor fixate pentru 19 
noiembrie 1946. La puţin timp după arestare, Gavrilă Olteanu s-a sinucis într-o celulă din Ministerul 
de Interne, luând o fiolă de stricnină, îşi dăduse seama de angrenajul în care fusese târât. 

Pe Ilie Lazăr (Tribunul Maramureşului) au reuşit să-l lege de procesul ce se urzea pe două căi: 
printr-o întâlnire pe care Smaranda Brăescu i-a facilitat-o cu căpitanul paraşutist Mihai Tanţu, la 
dorinţa acestuia din urmă, şi prin alta, cu generalul Aurel Aldea, mijlocită la iniţiativa locotenent- 
colonelului Eugen Plesnilă. 

Dar pentru începerea unui proces cu scopul dorit de comunişti şi cu nume de suprafaţă politică 
a fost necesar ca un grup de ofițeri de la Regimentul de Gardă din Sinaia să fie învinuiți că 
ascunseseră armament pentru conservare, zidindu-l în peşteri. 

In grupul militar au fost incluşi următorii: generalii Aurel Aldea, fost ministru de Interne şi 
Constantin Eftimiu, fost ministru al Economiei naţionale, care, într-un memoriu adresat străinătăţii, 
arăta că în doi ani România plătise de trei ori despăgubirea impusă prin armistițiu; colonelul Al. 
Evolceanu, locotenent-coloneii Eugen Plesnilă, Dumitru Sorescu (din Craiova) şi Constantinescu; 
maiorii Brezeanu şi Gertner; căpitanii Mircea Criveanu, Cochinos, Mantu (paraşutist), Victor Sasu, 
Victor Toma (preot) şi Mihai Tanţu (paraşutist); locotenenţii V. Ciofan şi Mircea Holban; N. 
Alexandrescu, I. Alexandrescu, N. Chisălicescu. 

Latura politică, cea care constituia obiectul procesului, a fost aranjată prin implicarea 
reprezentanților Partidului Naţional Țărănesc: llie Lazăr (fost ministru), Roşca Mălin, Cornel Pop, 
Marius Pop, avocat Octavian Fedortiucţ; din partea Partidului Naţional Liberal au fost implicaţi: 
Mihail Fărcăşanu şi Vintilă V.I.Brătianu, ambii reuşind însă să părăsească ţara. 

Pentru a face impresie în opinia publică, printre personalitățile condamnate au fost: generalul 
Nicolae Rădescu, fost preşedinte al Consiliului de Miniştri, Vaier Pop, fost ministru, amiralul Horia 
Măcelaru şi alții. 

Ancheta nu a reuşit, cu toate presiunile făcute, să descopere fapte cu caracter militar şi atunci a 
înscenat un proces cu caracter politic. Sentința s-a pronunțat la ora trei noaptea, pe data de 19 
noiembrie 1946, dată la care aveau loc alegerile, iar condamnările au fost majorate faţă de cele 
publicate în presă, pentru că "acuzaţii nu au fost înțelegători”, adică nu şi-au însuşit acuzaţiile 
mincinoase ale anchetei şi au refuzat propunerile compromițătoare făcute fiecăruia în parte de Emil 
Bodnăraş, în tribunal, înainte ca ei să depună mărturie. 

Dar faptul că regimul comunist n-a reuşit să descopere un complot nu înseamnă că românii nu 
erau preocupaţi şi interesaţi de înlăturarea dictaturii impuse țării. 

ÎNCERCAREA DE COORDONARE A UNEI MIȘCĂRI DE REZISTENȚĂ 
NAȚIONALĂ 


În timp ce unii reprezentanți străini socoteau că alegerile vor fi pierdute din cauza ingerinţelor 
Moscovei prin agenţii ei comunişti din România, între 18 şi 30 septembrie 1946 câţiva funcţionari ai 
Ministerului de Externe: Victor Rădulescu - Pogoneanu, Grigore Niculescu - Buaeşti, Ion Mocsonyi- 
Stîrcea şi ofițerii americani Halle şi Bill Hamilton au întocmit un Memorandum prin care se prevedea 
crearea unui comitet politic, a unuia militar şi a altuia de coordonare, pentru a se acţiona împotriva 
fărădelegilor comuniste. 

Urma ca toate comitetele de tineret active în campania electorală să se pregătească pentru 
vremurile de clandestinitate ce se întrevedeau. 

Grigore Niculescu-Buzeşti a propus ca scheletul acestei organizaţii să fie constituit de Partidul 
Naţional Țărănesc, al cărui tineret se angajase într-o luptă organizată şi hotărâtă. Specialiştii au 
susținut ca accentul să se pună pe cadrele tinere din armată, care erau în legătură permanentă cu masa 
ostaşilor şi aveau cunoştinţe privind lupta combinată cu diferite arme. Se mai prevedea o coordonare 
intre statele vecine şi chiar instruirea unor elemente in cadrul unor cursuri speciale.În caz de 
declanşare a unui război, urma ca ordinele să vină din exterior, în timp ce în ţară va fi doar un comitet 
restrâns de trei - patru persoane.Dar totul a rămas pe hârtie şi documentul a ajuns in ghearele 
Securităţii. Numai Grigore Niculescu-Buzeşti a reuşit să plece în străinătate, evitând arestarea. 


Trotiliştii 


Sub această denumire, de trotilişti, au fost arestaţi, în noaptea de 1 spre 2 decembrie 1947, 

peste 200 de tineri național-ţărănişti dintre care menţionăm: Diaconescu Ion, Puiu Ion, Adamescu N., 

Macarie Sergiu, Martin Nicolae, Nicolae Virgil, Adel Mircea, Biclea Gh., Berindei Ion, Ciato 

Mircea, Dumitrescu Alex., Dumitrescu llie, Dragomir Alex., Evolceanu Nicolae, Grasu Ion, Ionescu 

Nieolae-Galbeni, Nedelcu Gheorghe, Nistorescu Mircea, Oanţă Nicolae, Petreanu Nicolae, Şerămăt 

Constantin, Tricorache Ecaterin, Tompea Ghiţă, Turcu Nicolae, Tomaziu Nicolae, Florescu Gică, 
Rădulescu lon. Aceşti tineri erau organizați pentru a acţiona şi protesta împotriva arestărilor 
succesive ale opozanților şi fruntaşilor politici din Partidul Naţional Ţărănesc. 

Cu ocazia procesului lui Iuliu Maniu, s-a recurs la împrăştierea de manifeste cu ajutorul unor 
cutii aruncate în aer cu exploziv. Astfel de acțiuni au avut loc în Obor, la Gara de Est, în Piaţa 
Națiunii şi la Statuia Brătianu. 

Hotărârea de continuare a activităţii fusese luată imediat după dizolvarea Partidului Naţional 
Țărănesc. Un grup de acţiune, din care făceau parte Alexandru Bratu, Sergiu Macarie, Nicolae 
Adamescu, lon Diaconescu şi lon Puiu, s-a întâlnit pe strada Fabrica de Chibrituri şi a trecut la 
pregătirea activităţii în clandestinitate. De fapt, o măsură în acest sens fusese luată imediat după 
alegerile din 19 noiembrie 1946, când activitatea tineretului universitar se desfăşura pe grupe, în toată 
Capitala, pentru a evita urmăririle Siguranţei Statului. 

Arestările "troliliştilor” s-au putut face ca urmare a infiltrărilor poliţiei prin fraţii Stejărel şi 
Paul Sava, care lucrau mână în mână cu Alexandru Drăgulănescu. 

Cu ocazia arestărilor, s-a descoperit şi trotilul ce urma să fie folosit şi în alte împrejurări. 

Printre cei arestați şi condamnaţi s-au numărat: Alexandru Bratu, la 25 de ani (în contumacie); 
Ion Puiu, la 20 de ani; Ion Diaconescu şi Nicolae Adamescu, la câte 15 ani; Nicolae Evolceanu, la 15 
ani (în contumacie); Nicolae Martin, la 8 ani. 


Pregătiri pentru plecarea in munți 


Imediat după lovitura din 17 august 1947, când au fost ridicați 15 milioane de lei (stabilizați) 
de la casieria centrală a Gării de Nord, grupul care a acţionat a trecut la procurarea a tot felul de arme 
ce le puteau găsi, în special pistoale de buzunar. 

Situaţia în ţară se înrăutățise după arestarea fruntaşilor național-țărănişti, iar arestările 
continuau zi şi noapte. Libertatea fusese sugrumată şi partidele politice fuseseră dizolvate sau reduse 
la tăcere. 

Un grup de tineri, elevi şi studenţi, au început antrenamentul de tragere la ţintă, la Ciorogirla, 
sub conducerea lui Ionuț Stoica şi Nelu Jijie, ambii legionari şi studenţi la Politehnica din Bucureşti. 
Ceilalţi erau în majoritate elevi: Nelu Dumitru-Dumitrescu, pilot al aviaţiei civile, Costel Lazăr, Nelu 
Moldovan, Bobi Munteanu, Puiu Munteanu, Sandu Popa şi încă vreo doi-trei elevi. Până la 
Ciorogârla se mergea în marş, iar luminarea aprinsă servea drept țintă. 

Ionuț Stoica era motorul acestei acțiuni. Totul părea că se desfăşoară normal, până la sfârşitul 
anului 1948. Acest grup reuşise să procure planurile subterane ale cablurilor telefonice, prima grijă 
într-o acțiune de răsturnare a unui regim, pentru a-i paraliza legăturile. 

În acelaşi timp, Ionuț Stoica urmărea să regăsească legături în Munţii Făgăraş şi Bucegi, în 
eventualitatea retragerii din Bucureşti şi pregătirii în continuare a unor elemente noi. în Capitală 
începuseră să circule manifeste prin care se arătau abuzurile regimului comunist şi se protesta 
împotriva arestărilor şi condamnărilor. Prin cutiile poştale şi prin curţi se răspândeau mii de 
manifeste. 

În ajunul Crăciunului din 1948, Ionuț Stoica şi Mişu Iliescu au făcut o deplasare la munte. 
Nelu Dumitrescu i-a condus cu maşina şi, în calitate de preşedinte al Clubului Aviatic P.T.T., i-a 
găzduit la Predeal, la vila Telecomunicaţiilor, în continuare au mers cu trenul la Braşov. De aici li s-a 
luat însă urma. Au reuşit totuşi să scape şi au ajuns înapoi la Bucureşti. 

Cu toate măsurile de precauţie, Ionuț Stoica a fost încolțit în cartierul Grand. La mijloc era tot 
o trădare. A încercat să se salveze. Fiind urmărit, a deschis focul. Pe data de 30 ianuarie 1949, Ionuț 
Stoica a murit în lupta cu securiştii. 

După două zile a fost arestat Mişu Iliescu, la care s-a găsit agenda cu toate întâlnirile 
programate de Ionut Stoica şi la aceste întâlniri s-au prezentat, bineînţeles, securiştii. 

La cimitir, imediat după înmormântarea lui Ionuț Stoica, s-au operat arestări. Interogatoriile au 
fost dure, peste 50 de persoane au cunoscut barbaria anchetatorilor. Cu această ocazie au fost 
descoperiţi şi o parte din banii ridicaţi de la C.F.R. O altă parte din ei fusese investită în unele 
imobile, pentru a nu se devaloriza. Se vor pronunţa trei condamnări la moarte: Şerban Secu, Spiru 
Obreja şi Florescu. Din cauza schingiuirilor va muri şi Nelu Jijie. 

DOBROGEA 


Dobrogea, o provincie ancestrală, populată de țărani sârguincioşi printre care mulți români din 
Macedonia, a cunoscut o cruntă teroare, dezlănțuită mai întâi de Victor Dusa şi Vasile Vîlcu, 
însărcinaţi de Partidul Comunist cu colectivizarea pământurilor. Acestor semănători de teroare [i s-au 
adăugat: Doicaru, devenit şef al Securităţii, şi Nicolae Ceauşescu, călăul de mai târziu al naţiunii, pe 
atunci delegat cu activizarea colectivizării acestei regiuni desemnată de a fi prima care să cunoască 
"fericirea comunistă". Cum s-a procedat ? 

S-au numit primari noi, recrutaţi din scursorile satelor, iar jandarmeria a făcut un joc murdar. 
Au curs lacrimi şi s-a vărsat sânge. 

Pădurile Babadagului, de-a lungul Slavei, de la Ceamurlia şi până la izvoarele din Casimcea, s- 
au cutremurat în 1947 de jalea ţăranilor umiliți şi ameninţaţi in însăşi existenţa lor şi a familiilor lor. 
În vara anului 1947, cei arestaţi în păduri erau supuşi interogatoriilor, unii la Ministerul de Interne 
din Bucureşti, alţii la Constanţa. Populaţia judeţelor Tulcea şi Constanţa începuse să reacționeze la 
opresiune. Jandarmii îi arestau pe ţăranii care refuzau să-şi predea recoltele. 

În vara respectivă a fost adus la Bucureşti, pentru a fi anchetat de miliţie, un legionar de 
origine macedo-română, Gogu Puiu, revenit din Germania cu câţiva oameni, printre care Eugen 
Teodorescu din Constanţa. La începutul lui 1948, Gogu Puiu este eliberat de Curtea Marţială din 
Bucureşti, situată pe strada Uranus, după o întâlnire cu anumiţi şefi politici ai Partidului Comunist. 

În luna martie a luat ființă grupul de rezistență din pădurea Babadag, care s-a constituit în urma 
discuţiilor ce au avut loc în comuna Panduru şi la care au participat: Gogu Puiu, Garofil Gheorghe, 
Piştalu Stere, Gogu Minai, Moceanu Gheorghe, Manafu Gheorghe, Zoricu lancu, Pirnea lancu şi 
profesor Florian. 

Organizarea s-a făcut pe grupe de câte trei persoane, păstrându-se un secret absolut, şi s-a 
extins atât în județul Tulcea, cât şi în judeţul Constanţa. 

Gogu Puiu se deplasa între cele două judeţe, mai ales că s-a căsătorit la Cobadin, lângă 
Viişoara, unde era un puternic centru al macedonenilor care luaseră locul nemților plecaţi în 
Germania. 

Pentru a ne da seama de gravitatea situaţiei care domnea la începutul anului 1949 în regiunea 
celebrelor păduri de la Babadag, trebuie subliniat faptul că după arestarea şi deportarea din 3-5 martie 
1949 a proprietarilor cu mai mult de 50 de hectare, s-a decis colectivizarea întregii suprafeţe agricole 
a ţării, începând cu Dobrogea. Comuna aleasă pentru a face experienţă a fost loan Corvin, situată pe 
şoseaua naţională Constanţa-Silistra, la mijlocul drumului Cobadin-Silistra. Această comună era 
celebră pentru grădinile sale de legume şi s-a găsit un învăţător de joasă speţă, un anume Chiru 
Marin, de ascendență bulgară, rudă cu călăul Vasile Vîlcu, şi el tot bulgar, care s-a angajat să execute 
ordinele comuniştilor de a distruge țărănimea. După ce l-a îndepărtat pe preotul Manea Panait şi a 
arestat câțiva țărani, el a decis colectivizarea, începutul a fost dificil, dar aceasta nu l-a împiedicat pe 
Nicolae Ceauşescu să-l considere încurajator, cazul de la loan Corvin, pentru generalizarea 
colectivizării în toată Dobrogea, unde a început să curgă sânge. 

Cu sprijinul armatei, ca la război, şi cu securiştii în spatele său, a pornit campania de sclavizare 
a Dobrogei. Şi, judeţul Tulcea a fost colectivizat. Dar cum? 

Satele din regiune: Ciucurova, Mihai Viteazu, Visterna, Cemen, Baspunar, Slava, Stejaru, 
Panduru, Baia, Fântânile, Sarighiol şi Zebril au fost cutreierate în lung şi în lat de jandarmi, aducând 
oamenii la disperare. Acei care refuzau să cedeze erau nevoiţi să se refugieze în pădurile de la 
Babadag. Aici, în mare parte, țăranii înarmaţi au opus rezistenţă. S-au produs ciocniri sângeroase. Se 
povesteşte că, în timpul confruntărilor, Florica Bagsadar, sora lui Ciumeti, membru marcant al 
P.C.R., a fost trimisă la faţa locului, cu fostul prefect de Tulcea, un anume Gioga, pentru a discuta cu 
macedonenii şi a le promite măsuri de proiecţie. Dar în timpul tratativelor a intervenit Securitatea şi a 
făcut arestări. 

Un prim incident avusese loc prin luna mai 1949, când intr-o seară, pe la orele 23-24, grupul 
partizanilor format din Gogu Puiu, Giuvea, Garofil Gheorghe, Beca şi Cioşca se îndreptau din 
comuna Panduru spre comuna Baia. Soldații din patrulă au fost somaţi şi arestaţi. Constatându-se că 
erau de la Postul de Jandarmi Baia, condus de plutonierul Cenuşe care-i aprovizionase cu arme şi 
muniţie, li s-a dat drumul, iar a doua zi Garofil Gheorghe a aranjat cu plutonierul ca să liniştească, pe 
soldați să nu mai facă raport. Mai târziu plutonierul Cenuşe a fost condamnat şi, ridicat de la Gherla, 
a fost executat aproape de Timişoara, pe perioada 4-6 aprilie 1950, în vestitul tren al morții. 


În luptele din pădurea Babadag, din iunie 1949, Fudulea Micea a fost ucis în tranșee, iar fratele 
lui, Fudulea Cuşa, şi Grasu Stere au fost arestaţi şi condamnaţi la moarte de Tribunalul Militar 
Constanţa. 

Securitatea, lucra intens şi căuta să-şi infiltreze informatori în rândul partizanilor. Astfel, în 
luna mai 1949 a fost descoperit Corneliu Oţelea, care căuta prin Hapa să intre în mijlocul lor. A fost 
prins la marginea comunei Panduru, şi Garofil Gheorghe l-a convins pe Gogu Puiu să 1 lase în viaţă. 

Strângându-se cercul în jurul lor, la începutul lunii iulie, s-au împărţit in două grupe. Unii au 
plecat prin Gălbioru, spre a ieşi din încercuire, şi la Sarei, fiind urmăriți de Securitate, au fost arestaţi: 
Giuvea lancu, Beca şi Ciocia. 

Gogu Puiu cu alţii s-au îndreptat spre Cobadin unde urma să aibă loc căsătoria religioasă a 
acestuia. Acolo a căutat să discute cu macedonenii din regiune un plan de acţiune. Dar Securitatea a 
înconjurat satul şi casa lui Radu Fieraru, în care se găsea adăpostit. Tot acolo se găsea ascuns în pod 
Dică Petre, care făcea legătura între grupele din nord şi din sud. Gogu Puiu s-a trezit din somn şi, la 
somaţia de a se preda, a deschis focul. Securitatea a aruncat pe fereastră o grenadă care n-a explodat 
şi imediat Gogu Puiu a luat-o şi a aruncat-o, omorând un securist. A reuşit să sară pe fereastră şi să 
fugă spre marginea satului. O parte din locuitori s-au refugiat într-o plantație de arbori, înspre 
comuna Viişoara. 

Trupele Securității şi tractoriştii de la I.A.S. l-au încolţit pe Gogu lângă o şură de paie. După 
ce a folosit muniţia ce o avea şi nemaiavând nici o şansă de scăpare, Gogu Puiu a făcut să explodeze 
ultima grenadă şi s-aruncat pe ea, fiindu-i distrusă astfel partea stingă a trupului. 

S-au produs numeroase arestări pe tot teritoriul Dobrogei. 

Printre cei din Cobadin s-au numărat: Filip Gheorghe, Radu Fierar gazda din momentul 
asaltului Securității, preotul Ionescu şi alții. 

Ceamurlia de Jos a fost răscolită şi zeci de ţărani au luat drumul închisorilor, printre ei: Gima 
Enache, Gima Stere, Gioga Stere, Stere, Mătărangă Nicolae care a fost rănit în luptă la Babadag. 

Din comuna Cameria au fost prinşi: Loliu Gheorghe, Econon Dumitru, Gheaşu şi alții. 

Din comuna Beidaut au trecut prin închisoare: Gogu Alexandru Jianu Tudor, Caracostea 
Dimcea şi alţii. 

Din comuna Cotelia au fost arestați: Ghindiş Gheorghe, Tudorache Bebe şi alţii. 

Din comuna Sinoe printre cei arestaţi s-au numărat: Vlahbei Dine Gioga, avocat Hristu şi alții. 

În oraşul Tulcea a existat un grup format din: Constantinescu (avocat), Mircea Aslan (avocat), 
Stratulat (profesor de istorie), un grup de 12 elevi cu Gîndca, fraţii Gheorghe şi Dinu Iorgulescu, şi 
alții. 

În noaptea de 29/30 iulie 1949, a fost arestat şi împuşcat la margine satului Arau Gioga, din 
comuna Panduru, şi tot atunci a fost ucis Pulp din satul Sarighiol. 

Printre arestaţii din comuna Baia se numărau: Afgante, Anagnost Iane, plutonierul major 
Cenuşe, iar din comuna Gălbioru au fost prinşi Rădulescu Gheorghe, Bazac Nicolae, Oancea Nicolae, 
zis Boeru, şi mulți alţii. 

Numărul celor ce-au luat drumul închisorilor, legați de pădure Babadag, s-a numărat cu miile. 

Printre εἰ se mai numără trei frați Vîlcu din Pantelimon, Dragor din Ciocîrlia, Nicolae Cocoş, 
Gheorghe Beiu. 

Tribunalul Militar Constanţa s-a transformat într-o fabrică de procese, în care veneau, 
schilodiţi de la Securitate, bieţii oameni ce încercaseră să-şi apere proprietatea şi dreptul de a trăi 
liberi. 

De la închisoarea din Constanţa a evadat Grosu Stere, care în poartă a fost împuşcat de 
sentinelă, şi Fudulea Cuga care a luat calea codrului unde s-a întâlnit cu Stere Alexe. Acesta din urmă 
a fost prins viu mai târziu şi, după condamnarea pe viaţă, a murit in temnița Aiudului. Fudulea Cuşa a 
dispărut şi nu se mai ştie nimic despre el. 

Giuvea Iancu, Beca, Ciocia, Hapa, Haşoti şi alţi condamnaţi la moarte au fost executaţi. 

Garofil Gheorghe, dintre organizatori, a fost prins în iulie 1949: condamnat la 10 ani muncă 
silnică şi, la expirare, i s-au mai dat alţi 5; condamnare administrativă. A trecut prin Tulcea, 
Constanţa, Gherla, Peninsula, Baia Sprie, Aiud, până în 1964. Fratele lui, Garofil Dimcea, care 
reuşise să fugă, a fost prins la Triest şi, dat înapoi de sârbi, a avut o soartă tragică. Condamnat, a 
trecut prin Gherla unde în decembrie 1950 a fost omorât, se zice de către grupul de studenţi reeducați, 
vorbindu-se de numele unuia Ambruş Romulus. 

Nu trebuie uitaţi cei care i-au oprimat pe țăranii din Dobrogea, printre aceştia numărându-se: 
Doicaru Nicolae, Panait (ofiţer din Ciocârlia), căpitanul Dinu (ţigan din Ovidiu), Bota Mihăilă, Codin 

şi alți oameni ai Securităţii. Cum am spus, banda era comandată de Nicolae Ceauşescu, care cu acest 
prilej a dovedit o cruzime neroniană. 

Dobrogea a cunoscut zilele terorii înainte de a fi îngenuncheată. Pentru a-i pedepsi pe ţăranii 
care refuzau să se înscrie în gospodăriile colective, s-a tras cu tunul asupra satelor, din ordinul 
personal al lui Ceauşescu. 

Într-o comună din judeţul Tulcea, un tânăr țăran şi socrul său au fost împuşcaţi în propria 
grădină. Tânăra țărancă Ioana Lefterache a fost aruncată în închisoare să-şi plângă soţul şi tatăl. 

Operația de "pacificare" a satelor a durat mult. Pentru a o desăvârşi, a trebuit ca numeroşi 
țărani să fie trimişi în lagărele de exterminare ale Canalului Dunăre - Marea Neagră. 

MIȘCAREA DE REZISTENȚĂ DIN MUNȚII BANATULUI 


Pe data de 5 octombrie 1948, U.R.S.S. reface Comitetul sub denumirea de "Biroul de informare 
al partidelor comuniste şi muncitoreşti”. Aceasta însemna coordonarea oficială a partidelor comuniste 
după directivele Moscovei. 

Tot anul 1948 adusese in faţa opiniei publice internaţionale şi prima ciocnire între partidele 
"frățeşti”. Lumea întreagă a asistat la nesupunerea lui Tito, la chemarea lui la ordine de către Stalin, 
cu toate că acesta se lăuda: "E suficient să ridic degetul cel mic şi Tito îşi va cere iertare". 

În luna iunie 1948 Iugoslavia a fost condamnată, la Bucureşti, de celelalte partide "frăţeşti” care 
încercau să pedepsească această "erezie". Ruptura dintre Tito şi aşa-zisele țări de democraţie populară, 
care nu erau decât "sateliți ai Moscovei”, situate în jumătatea de Europă cedată Rusiei, a dat pretext 
unor manevre în țările vecine lugoslaviei pentru aducerea de forțe armate sovietice în scopul 
intimidării schismaticilor de la Belgrad, în cursul lunii iulie au început în Ungaria, dar mai ales în 
România, concentrări masive de trupe la graniţa cu Iugoslavia. 

Dinspre Orşova, Ilia şi Arad, trenuri după trenuri se îndreptau spre Timişoara, Lugoj şi 
Caransebeş, de unde erau dirijate la Sînnicolau Mare, Vătcani, Nerău, Jimbolia, Cărpiniş, Ionel, 
Cruceni, Giera, Moraviţa, Jamu Mare şi lam. Astfel, toată frontiera dintre Beba Veche şi Buziaş era 
împânzită cu armament şi trupe. Grănicerii scoteau locuitorii satelor din apropierea frontierei şi-i 
puneau să are şi să planteze stâlpi cu sârmă ghimpată, în acest fel România arăta şi mai mult a 
închisoare, iar de-a lungul Dunării, până la Gruia, pe marginea bătrânului fluviu au răsărit stâlpi cu 
sârmă ghimpată. Tristă privelişte ce prevestea un viitor sumbru! 

În noaptea de 14 spre 15 mai 1948 s-a produs un nou val de arestări, preludiul calamităţii ce s-a 
abătut peste România. De data aceasta a venit şi rândul legionarilor, care se adăugau miilor de deţinuţi 
proveniți din rândul partidelor democratice, in special al Partidului Naţional Ţărănesc. De acum 
înainte tineri şi bătrâni, femei şi bărbați, preoți, intelectuali, țărani şi muncitori, fără nici ο 
discriminare, vor umple închisorile. 

Alte arestări masive au avut loc în noaptea de 18 iulie, când au fost ridicaţi cei ce fuseseră în 
Poliţie sau Siguranță, atât cei ce refuzaseră să servească regimul comunist, cât şi cei care-i ajutaseră în 
formarea cadrelor respective, învăţându-i pe analfabeţii comunişti să iscălească ordinele de arestare, 
in speranţa că se va ţine seama de serviciile pe care le aduseseră. 

În această atmosferă de teroare, scursura societăţii ocupase funcţii de conducere până în cele 
mai îndepărtate sate şi cătune, urmărind pe cei ce încercau să-şi manifeste nemulțumirile împotriva 
regimului instaurat cu forţa şi prin fraudă. Asistăm îngroziți la abuzurile acestor troglodiţi, cu putere 
de viaţă sau de moarte asupra oamenilor muncitori, care o viață întreagă contribuiseră la prosperitatea 

gospodăriilor lor şi a ţării. Acum aceşti oameni harnici erau aruncaţi pe drumuri, li se confisca 
totul din casă, li se distrugeau până şi pătulele, pentru a nu mai avea nici cu ce să hrănească păsările. 

Riposta a venit imediat. Vom asista, timp de un deceniu, la revolte ale țăranilor din Babadag, 
Vrancea, Bihor sau Banat, subliniind numai pe cele mai importante, care s-au soldat cu morți şi, în 
plus, la organizarea de trupe de rezistență care se vor retrage în peşterile munților şi în desişurile 
pădurilor, amintind de timpurile haiduciei când se spunea "codru-i frate cu românul”. 

În cursul lunilor iulie şi august, îl vom găsi pe colonelul Uţă colindând sălaşele (adăposturi 
pentru animale şi oameni pe timp de vară, situate în afara comunelor) de pe Valea Bela Reca, din 
apropierea Bogîhinului şi Cornerevei, până la Veredin, de pe Valea Mehadincăi, în căutarea de 
oameni hotărâți să facă dreptate victimelor nelegiuirilor comuniste. 

Colonelul Ion Uţă fusese Preşedintele Organizaţiei Naţional Ţărăniste a oraşului Lugoj şi luase 
calea codrului după arestările efectuate în procesul Maniu. 

Întâlnindu-l în acea regiune, în jurul Sfintei Mării, şi discutând despre procesul Maniu, în care 
fusesem implicat, mi-am dat seama că ştia multe amănunte despre cei care trădaseră, socotindu-i la fel 
de vinovaţi ca şi pe noii stăpâni în slujba cărora se angajaseră. Mi-a spus că voia să înceapă o acţiune, 
de pedepsire a trădătorilor şi asupritorilor satelor, încerca să ia legătura cu unele grupe de care auzise 
că 5ο organizaseră în Banat, în Munții Făgăraş şi în Munţii Apuseni. Era convins că se va produce un 
conflict între Tito şi țările comuniste, iar America va trebui să intervină pentru eliberarea acestor state. 
Credea de asemenea că românii care reuşiseră sa fugă în Occident nu stau degeaba şi vor contribui la 
o urgentare a salvării. M-am despărțit, spre dimineață, pentru totdeauna de colonelul Uţă. Avea să 


moară cu arma-n mână făcându-şi datoria de român asuprit, care n-a acceptat compromisul cu 
duşmanii țării. 

Tot in vara anului 1948, pe data de 10 iulie, fusese arestat Verca Filon, care conducea 
organizația legionară din Banat. Pe data de 22 august reuşeşte să evadeze din arestul Securităţii din 
Timişoara şi se refugiază în sudul Banatului, încercând să formeze o grupă de rezistenţă, dar este 
nevoit să fugă peste graniţă şi, prin Teodor Roman, îi transmite ordinul lui Spiru Blănaru să treacă la 
organizarea de grupe de rezistență armată, fără a lua legătura cu naţional-ţărăniştii. 

Spiru Blănaru era avocat, originar din comuna Grăeşti, judeţul Tecuci, şi conducea legionarii 
din sudul Banatului. Ca armament, la început a avut o mitralieră adusă de Verca Filon din Germania 
(când a fost paraşutat in 1944) şi o altă mitralieră dată de Grozăvescu Dragu. La acestea se mai 
adăugau puşti Z.B., pistoale mitralieră sau de buzunar şi circa 25 de grenade, în octombrie, Spiru 
Blănaru a început organizarea unei grupe de rezistență, împreună cu Mihai Moster şi Mariţescu 
Romulus din comuna Teregova. Pe data de 12 noiembrie 1948 s-au ataşat acestei grupe comandorul 
Petre Dumăşneanu, din comuna lablaniţa, şi Milos Gavrilă, agent sanitar in comuna Domaşnea- 
Severin. 

Sediul acestei formaţii se găsea lingă comuna Teregova din judeţul Severin. 

O altă grupă de rezistenţă, instalată tot in apropiere de comuna Teregova, era condusă de 
notarul lonescu Gheorghe, din localitatea respectivă, care a fost membru al Partidului Naţional Liberal 
şi a colaborat cu grupa colonelului Uţă, iar după moartea acestuia, la jumătatea lunii ianuarie, s-a unit 
cu Spiru Blănaru. 

Ultima grupă, condusă de lon Tănase, funcționar, originar din comuna Bratovoieşti, judeţul 
Dolj, avea ca sector de activitate regiunea Arad - Timişoara. Din ea făceau parte: Gheorghe 
Ungureanu (din comuna Petricani-Neamţ), Popovici Gheorghe (comerciant din Sîngeorgiu-Timiş 
Torontal, stabilit la Arad), Barna Constantin Horeanu, Pavel Mihalcovici, Gheorghe Szabo şi 
Constantin Voichiţa (născut in comuna Vîrciorova-Severin şi care făcuse parte din conducerea 
Partidului Naţional Ţărănesc după anul 1944). 

Scopul rezistenţei din Munţii Banatului 


Aşa cum concepuse colosalul Ion Uţă in planul de operații, acesta prevedea hărţuieli şi lupte de 
gherilă în vederea dezlănţuirii războiului Civil care să atragă atenţia celor din exterior asupra situației 
din România, pentru acordarea de mijloace materiale şi sprijin politic in vederea eliberării țării. 

Prin pedepsirea asupritorilor comunişti ai satelor, care exploatau pe localnici, se urmărea să se 
dea ţăranilor încredere că cineva veghează şi-i apără împotriva uneltelor comuniste care i-au adus în 
sapă de lemn şi i-au aservit intereselor Tuşeşti. 

Din datele culese se pot determina următoarele sectoare în care s-a semnalat prezența acestor 
grupe de rezistenţă: Semenic, Brebu, vârful Nemanul Marc, râul Goleţ Slatina - Timiş, Râul Rece, 
vârful Baldovin, Cerna-sat, Isverna (ultimele trei în județul Mehedinţi), râul Cerna, Topleţ, lablaniţa, 
Prigor şi Nera până la Semenic. 

Printre cei care au participat la această acţiune armată au fost depistate 34 de persoane: Spiru 
Blănaru, Petre Domăşneanu, Gheorghe lonescu, Ion Tănase, Ion Uţă, Petre Anculia Bârna, Bocletaru 
Petre, Iancu Baderea, Gheorghe Cristescu, Petre Duicu, Pantelimon Erimescu, Nisţor Garabin, 
Nicolae Ghimboaşe, Modest Glodin (student), Dragu Grozăvescu, Petre Luminosu (din Fădimac- 
Severin), Romulus Mariţescu (legionar din Teregova), Gavrilă Milos, Mihai Moater, Dumitru 
Mutaşcu-Fus, Gheorghe Popovici, Petre Puşchiţă-Liber şi Petre Puşchiţă-Mutaşot (din Domaşnea), 
Vichente Puşchiţă, Tudor Roşeţ, Pavel Stoicescu, Gheorghe Ungureanu, Teodor Ungureanu, Aurel 
Vernichescu, Mircea Vlădescu, Voica, Constantin Voichiţa şi Andrei Valraţiu, dar numărul lor a fost, 
desigur, mai mare. 


Acţiuni de pedepsire a colaboraţioniştilor care asupreau populația 


În cursul lunii noiembrie 1948 grupa Iui Spiru Blănaru îl pedepseşte pe Novac Coraei, muncitor 
la C.F.R., care se comporta rău cu consătenii din Teregova. Sentința hotărâtă de grupa lui Spiru 
Blănaru a fost executată de Mariţescu Romulus. 

Spre sfârşitul lunii noiembrie, comandorul Petre Dumăşneanu pleacă însoţit de o grupă ca să 
acționeze în sectorul Orşova Topleţ. 

Comunele Cornereva şi Bogâltin, aşezate de-a lungul pârâului Bela, pe spinările munţilor Cerna, 
au cunoscut abuzurile unor membri ai Partidului Comunist, care persecutau sătenii. Fiind înştiințată, 
grupă lui Uţă a făcut o raită şi a dat o lecţie câtorva dintre aceşti ticăloşi: lancu şi Nistor Nemeș, Petre 
Sisi şi Volpeş; poate şi altora. 

În comuniştii satelor intrase frica deoarece, când nu se aşteptau, se trezeau cu haiducii, care-i 
întrebau de ce-au făcut rău şi-i pedepseau. 

Aflându-se că plutonierii de jandarmi Joviţă din Pomaşnea şi Pîrjan din Teregova ii chinuiau pe 
săteni, oamenii colonelului că Uţă i-au avertizat pe aceşti satrapi, celui dintâi punându-i o grenadă la 
uşa casei, iar celuilalt trimițându-i o scrisoare prin care-i atrăgeau atenţia că va dispărea cu toată 
familia dacă nu se astâmpără. 

Prin regiune au început să circule manifeste ce prevedeau măsuri drastice împotriva uneltelor 
regimului, avertizau că va avea loc o schimbare şi anunțau că monarhiştii sânt hotărâți sa facă dreptate 
poporului. 

Dar, în acelaşi timp, Securitatea a început să trimită întăriri în munți, între Băile Herculane şi 
Caransebeş, gata de intervenţie în direcţia comunei Teregova, unde se considera că se află centrul de 
acțiune al partizanilor. Groaza intrase nu numai în colaboraţionişti, dar şi în securiştii şi agenţii în 
civil care împânzeau această regiune cuprinsă în perimetrul semnalat mai sus. Aici fusese adus, pentru 
a participa la acţiunea de depistare a partizanilor, şi vestitul criminal Alimânescu, integrat ca ofiţer in 
sistemul (tot criminal) ce stăpânea ţara. 





SEMENIC 
R Σ φκπ 





Pentru a ilustra teama ce se înfiripase în sufletele opresorilor, amintesc din relatarea unui 
prieten, doctorul Ion Claudian, care venea de la grupul partizanilor din Muntele Mare, încercând să 
contacteze pe cei din Semenic: 

"Eram în tren şi alături de mine stătea un ofiţer de securitate care căuta să-şi dea importanță. Mă 
făceam că sânt străin de problemele zilei, păream un visător. Când ne-am apropiat de Teregova, a 
tresărit şi, strângându-mă de mână, mi-a spus; 

< <Uite aici e cuibul bandiţilor> > şi a arătat cu mâna spre dealurile ce creşteau din Valea 
Timişului, în spatele vestitului târg al Teregovei, şi pe faţa lui am citit frica ce-l chinuia". 

După diverse incursiuni ale partizanilor, în ianuarie 1949 a avut loc o confruntare cu armata. 
Plutonierul - major de jandarmi Pîrjan arestase doi ţărani, bănuiţi că-i ajută pe partizani, şi-i 
schingiuia ca să declare unde se află ascunzătoarea acestora, în noaptea de 12 spre 13 ianuarie 
partizanii din grupele lui Spini Blănaru, Gheorghe lonescu şi colonelul Uţă - au atacat postul de 
jandarmi şi primăria din comuna Teregova. Urmăriţi de jandarmi, partizanii s-au retras spre munte şi 
lupta s-a angajat la punctul numit Pietrele Albe, unde s-au semnalat uşoare răniri în ambele tabere. 

Satele şi sălaşele au început să fie înţesate cu armată şi agenţi în haine ţărăneşti. Locuitorii erau 
chemaţi la anchete şi chinuiți pentru a declara ce ajutoare furnizează partizanilor şi locurile unde 
aveau consemnul să le ducă. 

Teroarea se abătuse asupra satelor, în acelaşi timp se încerca infiltrarea în mijlocul partizanilor 
pentru a le afla numărul, armamentul de care dispun şi ascunzătorile. 

Lazăr Cernescu, un țigan cunoscut din comuna Rusca, investit cu "putere populară", îşi bătea 
joc de locuitorii comunei; a fost prins, spre sfârşitul lunii ianuarie 1949, în drum spre comuna 
Domaşnea. Tiganul era informatorul plutonierului Joviţă. Dus în pădure, a fost judecat de oamenii 

colonelului Uţă: Dumitru Mutaşcu, Nistor Garabin, Petre Duicu, Petre Puşehiţă, Gheorghe Urdăreanu 
şi Voica. Execuţia a avut loc într-o peşteră. 

Pe data de 3 februarie 1949, doi pretinşi studenţi de la Timişoara, Gladin Modest şi Bocletaru 
Petre, veniţi în grupa colonelului Uţă, au fost depistaţi ca agenţi şi executaţi imediat de Petre Puşchiţă- 
Mutaşcu, la Valea Gătelii, un loc ce se află la 12 km de Mehadia. La acea dată mai făceau parte din 
aceeaşi grupă: Dumitru Mutaşcii-Fus, lăhcu Baderca, Petre Puşchiţă-Liber, Mircea Vlădescu, 
Panlelimon Erimescu şi Andrei Vairajiu. 

La scurt timp după aceasta, este depistată ascunzătoarea colonelului Uţă. ΕΙ refuză să se predea. 
A căzut împuşcat în luptă şi se spune că odată cu el ar fi murit luptând şi fata lui, care era studentă. 

Oamenii lui Uţă au trecut la Spiru Blănaru. Hărţuirea devenea din ce în ce mai grea şi pentru 
partizani, şi pentru armata care-i urmărea şi care, pe zi ce trecea, era tot mai. numeroasă. Aceasta 
încerca, prin fel şi fel de vicleşuguri, să-i scoată pe partizani din ascunzători, iarna era grea şi lipsa de 
alimente, ca şi de muniții, se făcea simțită. Partizanii trebuiau să se deplaseze cu atenţie fiindcă 
urmele lăsate pe zăpadă erau un mijloc de depistare, în acelaşi timp sătenii erau supravegheați de tot 
felul de agenţi veniţi de aiurea. Cercul în jurul partizanilor se strângea. 

Pe data de 22 februarie 1949, doi comunişti cunoscuţi, Munteanu Gheorghe şi Cherciu Minai, 
mergeau cu un car de fân spre Teregova. Partizanii i-au luat în ascunzătoarea lor, i-au anchetat asupra 
mişcărilor armatei din împrejurimi; după aceea i-au judecat pentru răul făcut oamenilor din comună. 
Au fost condamnați la moarte, iar execuţia a avut loc în pădure. 

Armata era prin apropiere. Acest fapt îl intuiseră partizanii şi de aceea îi socotiseră pe cei doi 
iscoade deghizate în vederea depistării locurilor unde se găseau ascunși. 

Până la urmă partizanii au fost descoperiți. Spiru Blănaru şi Gheorghe lonescu au hotărât să 
reziste şi au dat ordin să se treacă în dispozitiv de luptă, încleştarea a avut loc la punctul Gorcanul, din 
apropiere de Teregova, şi a continuat în noaptea de 22 spre 23 februarie. Au fost semnalați ca 
participanți la luptă următorii: Spiru Blănaru, Gheorghe Ionescu, Romulus Mariţescu, Nicolae 
Ghimboaşe, Pavel Stoicescu, Mihai Moater, Tudor Roşeţ, Gheorghe Smultea, Petre Puşchiţă-Liber, 
Petre Anculia şi Gheorghe Ungureanu. 

În timpul luptei au murit partizanii: Petre Anoiiia şi Gheorghe Ungureanu, iar din rândurile 
Securităţii cu căzut Airoaie Vasile, Simion Coman şi Nedelcu Ion. Cu această ocazie au fost arestați 
Ghimboaşe Nicolae şi Smultea Gheorghe, amândoi din comuna Teregova. 

Partizanii s-au retras, în grupe mici, răspândindu-se prin pădure. Armata, din ce în ce mai 
numeroasă, i-a urmărit. Comandorul Petre Doşmăneanu s-a predat. Au mai fost arestaţi: Mihai 
Moster, Petre Stoicescu, Petre Puşchiţă-Liber şi Tudor Roşeţ. 

În seara zilei de 10 martie 1949 au fost descoperiţi Spiru Blănaru şi Romulus Mariţescu, în 
apropierea comunei Feneş, la 6-7 km de comuna Teregova. Feneş era ultima aşezare spre vârful 
Țarcu. Cei doi au deschis focul pentru a se apăra. Spiru Blănaru a tras până la ultimul cartuş din, 
pistol, apoi a scos puşca mitralieră. Aceasta n-a mai luat foc. În disperare a aruncat ultima grenadă, 
dar nici aceasta n-a explodat. După aceea s-a predat, între timp Romulus Mariţescu a dispărut în 
pădure. El a fost arestat în jurul datei de 25 martie. 

Mii de ţărani fuseseră ridicaţi după Anul Nou, pentru a tăia orice legătură, de orice natură, cu 
partizanii, în vederea acţiunii de lichidare a acestora. Din cauza iernii grele partizanii simțeau lipsa 
alimentelor şi a munițiilor. Caransebeşul gemea de arestaţi. Poliția, închisoarea şi jandarmeria erau 
pline. Unii au fost transportaţi la Lugoj şi Timişoara pentru a fi anchetați. 

În noaptea de 18 spre 19 martie 1949 trebuia să izbucnească revolta în oraşele Timişoara şi 
Arad. Grupa lui Ion Tănase avea acest obiectiv. ΕΙ l-a uimit la Teregova pe Constantin Voichiţa să 
discute cu inginerul Aure! Vernichescu amănuntele şi coordonarea acţiunii. Planul stabilit prevedea ca 
Vernichescu cu oamenii lui să ocupe obiectivele principale din Caransebeş, Lugoj şi Reşiţa. 

Tot lui îi revenea misiunea să blocheze circulaţia pe valea Timişului până la Armeniş, pentru a 
împiedica intervenţia din partea autorităţilor. În paralel, la aceeaşi dată, oamenii conduşi de Ion 
Tănase urmau să acționeze la Timişoara şi Arad. În vederea acestui scop, avocatul Bugariu a sosit în 
seara de 17 martie de la Timişoara, cu ultimele dispoziţii din partea lui Tănase. Se prevedea ca în 
noaptea de 18 spre 19 martie să se treacă la ocuparea instituţiilor şi la arestarea principalilor 
reprezentanți ai autorităţilor locale, precum şi la blocarea gării, întrerupând astfel circulaţia feroviară. 

Tănase Ion crease legături şi la Bucureşti, unde se găsea un nucleu compus din: Gabrieţeanu 
Constantin (Preşedinte la Circa 11 Ρ.Ν.Τ.), Corbu Constantin (comerciant), Florea Ştefan (blănar), 
Drăghici Marin (funcționar). Toţi au fost arestaţi şi condamnaţi în 1949, toamna. 


Vasilescu Vasile a fost condamnat la muncă silnica pe viață, cu un grup ataşat rezistenței din 
Munţii Banatului. 

Deci toate pregătirile erau tăcute. Avocatul Bugariu, care a discutat cu oamenii amănuntele în 
vederea desfăşurării acțiunii, a transmis lui Ungureanu Teodor dispoziția lui Tănase, şi anume să 
rămână împreună cu Szabo Gheorghe la comandament şi să împartă cele câteva pistoale şi grenade ce 
le aveau depozitate ia prăvălia lui. 

Dar n-a mai avut loc nici o răsturnare a organelor puterii din Arad şi Timişoara, deoarece 
conforma unui plan, tot bine stabilit, conducătorii partizanilor au fost arestați la timpul oportun. Deci 
Securitatea lucrase bine în această regiune, pregătindu-şi toate elementele constitutive pentru 
înscenarea unui complot care urmărea răsturnarea regimului. 

Drumurile spre sediile Securităţii din vestul țării au fost larg deschise. Mii de oameni (se vorbea 
de o cifră de peste cinci mii) au trecut prin această infernală uzină de schingiuiri, menită a îngrozi 
lumea ce se împotrivea jugului comunist. 


Anchetarea 


Prin închisori am întâlnit victime care au supravieţuit anchetelor şi am auzit povestindu-se 
despre metode de tortură înspăimântătoare, dar ca o Femeie să schingiuiască, cu o bestialitate de 
neimaginat pentru o minte sănătoasă, n-am auzit decât in anul 1950. 

Se numea Vida şi era anchetatoare la Timişoara. A mai fost egalată după aceea, de o alta, 
Chiţigoi, de la Bacău, unde se afla un alt centru "de producție" al Securităţii. 

Remus Radina, care a trecut prin torturi îngrozitoare, lăsându-i urme adânci pe tot restul vieţii, 
o caracterizează în "Testamentul din morgă" astfel: O femeie de o mare cruzime, care bătea bărbaţii 
peste organele-genitale". Am întâlnit prin închisori oameni care au rămas infirmi pe viață din cauza 
chinurilor la care îi supunea aceasta femeie. Perversiunea ei era dublată de ura ce o purta românilor. 
Această ură şi-o manifesta în timpul anchetelor pentru a-şi masca activitatea ce o desfăşura in 
favoarea Iugoslaviei. 

Această Nedici Vidoşa, Zisă Vida, era de origine sârbă, din comuna Becicherecu Mic. În anul 
1946 fusese recrutată în Siguranţa titoistă de către ofițerul superior Duşan lovanovici, care lucra sub 
masca de secretar ia Ambasada lugoslaviei de la Bucureşti. Ea a primit numele conspirativ de "Lipa" 
şi a lucrat cu un anume Bojidar Stanoievici, cu numele conspirativ de Irgud, care în anul 1949 se 
găsea în stare de arest la Securitatea din Timişoara. În vara anului 1947 Vida fusese mutată de la 
Biroul regional al Partidului Comunist, la Direcţia regională a Securităţii din Timişoara, unde a 
îndeplinit, pe lingă funcția de translatoare, şi pe cea de anchetatoare zeloasă, reuşind în foarte scurt 
timp să ajungă, se zice, ploi la gradul de colonel, iar în toamna anului 1949 era semnalată la Centrul 
crimei, la Ministerul de Interne. Desigur, în spatele acestor forţe care o împingeau cât mai sus pentru a 
obţine prin ea date importante. 

Pentru a-şi camufla această activitate, ea şi-a dezlănţuit apucăturile bestiale asupra românilor. 
În timpul acesta încerca să-i salveze pe sârbii arestaţi. De exemplu, a pus la cale evadarea legăturii ei, 
Stanoievici, şi-i punea la curent pe ceilalți sârbi arestaţi că declaraţiile ce trebuiau si le 


Printre anchetatorii care au schingiuit în lotul bănăţenilor se găsea şi Bugarschi S., care era un 
fel de şef. Şi el fusese recrutat ca agent al lui Tito, în 1946. În cadrul acestei Securităţi au mai 
"muncit" pe români şi Zora Velitici, Gheorghe Stoicovici din Gravita, Stanoiev Dobrivoi, Jiva 
Brancovici şi mulți alții. 

Aşa se explică de ce romanii care erau daţi înapoi, de sârbi, peste frontieră, se pomeneau 
aşteptaţi de grăniceri chiar la locurile pe unde erau obligaţi să se înapoieze, înțelegerea dintre agenta 
din cele două ţări funcţiona perfect, şi românii noştri, care îşi căutau libertatea, sufereau îngrozitor în 
acest joc murdar. 

Un alt personaj sinistru, anchetatorul locotenent-major Plăcintă Alexandru, de origine maghiară, 
îngrozise mai ales pe românii care treceau prin mâna lui la Timişoara. Riposta nu s-a lăsat aşteptată 
din partea victimelor. Un om, nemaiputând îndura bătăile groaznice si dându-și seama că va fi omorât 
dacă se continuă în acelaşi fel, şi-a zis ca e mai bine să moară anchetatorul şi s-a gândit cum să 
acționeze în acel loc de torturi lipsit de orice posibilitate de apărare. 


Omul se numea Dobrescu Vasile. S-a născut in Călăraşi, la 26 mai 1933, şi lucra ca funcţionar 
în Constanţa. A fost arestat pe 13 februarie 1957 pentru că discutase cu nişte vaporeni despre o 
eventuali plecare in străinătate şi aceştia îl denunţaseră. În canal luna mai a evadat din închisoarea de 
la Constanţa, şi-a procurat un buletin rus şi a plecat pe frontiera iugoslavă unde a fost prins, în Delta, 
de către grăniceri. A izbutit să fugă de sub escortă, dar necunoscând locurile a fost prins şi adus la 
Securitatea din Timişoara, unde a intrat pe mâinile lot. Plăcintă Alexandru, în celulă a reuşit, cu greu, 
să desfacă de la patul de fier o bară pe care a purtat-o pe mânecă de câteva zile fiindcă nu ştia când va 
fi din nou chemat. Ajuns în biroul anchetatorului, acesta s-a repezit spre el. Dobrescu nu a mai 
aşteptat să fie lovit şi a scos bara de fier cu care l-a plesnit în cap, făcându-l "plăcintă” pe jos, plin de 
sânge. Pentru a-l imobiliza, a răsturnat şi biroul peste el. Țipetele de durere pe care le scotea în 
disperare i-au adus pe ceilalți anchetatori în ajutor. Când haita de câini ai Securităţii s-au repezit 
asupra lui Dobrescu, acesta a ajuns o masă de carne tocată. Zbirii loveau cu cizmele şi ce găseau la 
îndemână. 

Pe lângă delictul de intenţie de trecere a frontierei, Dobrescu a fost judecat pentru acte de 
teroare împotriva anchetatorului ce-l chinuia şi 1 s-a cerut pedeapsa cu moartea, in final a fost 
condamnat la 25 de ani muncă silnică şi trimis în continuare prin temnițele de exterminare Jilava şi 
Gherla, de unde a scăpat ca printr-o minune în anul 1964. Despre Plăcintă nu s-a mai auzit că ar fi 
anchetat pe cineva după 1957. 

În beciurile din Timişoara torturile se desfăşurau continuu, zi şi noapte. Oamenii nu mai puteau 
merge din cauza picioarelor umflate de bătaie. Aveau picioarele şi mâinile fracturate, iar capetele 
sparte. Pe lingă bătăi, care pe unii i-au făcut să înnebunească, se mai folosea şi înfometarea şi lipsa de 
apă, atunci când refuzau să declare ceea ce le cerea anchetatorul 

Un ţăran îmi povestea că, după trei zile de înfometare, când a venit de la W.C., a găsit o cutie de 
conservă în celula unde se găsea izolat. După ce a deschis-o cu dificultate, înăuntru a găsit carne 
foarte sărată, pe care a mâncat-o cu multă poftă, dar nu avea nici un strop de apă. L-a apucat o sete 
cumplită, îi ardea până şi sufletul. A bătut în uşă, dar n-a venit nimeni. S-a aşezat pe burtă şi cu gura 
pe sub uşă încerca să soarbă tot aerul, dacă ar fi putut, pentru a-şi astâmpăra setea. Din când în când 
îşi mai apropia buzele de cimentul celulei pentru a se răcori. Nu mai ştie cit a durat chinul fiindcă 
timpul nu mai conta în acele momente. Probabil, zvârcolirile lui erau urmărite de afară prin ochiul de 
supraveghere din uşă. Când a ajuns într-o stare de epuizare totală, a fost dus la anchetare, unde masa 
era plină cu sticle şi pahare cu apă. În disperare, a întins mina să ia un pahar de apă. 

"Declară mai întâi, şi pe urmă poţi să bei cât vrei !" a tunat vocea călăului. 

Şi-a retras mâna pentru câteva clipe... s-a uitat,... vedea salvarea la circa doi metri... şi n-a mai 
ținut cont de nimic. S-a repezit, a luat un pahar şi l-a dat pe gât. Dar vai! Apa era călduță şi sărată! 


Procesul 


Procesul partizanilor din Munţii Banatului s-a judecat in zilele de 21-25 iunie 1949, la 
Timişoara, după tipicul comunist: sala era plină cu adunătură de pe drumuri. Pe masa completului de 
judecată se adunaseră "jalbele" altor ticăloşi, care cereau moartea celor ce încercaseră să-şi salveze 
poporul de genocidul comunist. 

De fapt, atunci a fost judecat lotul principal, format din 12 persoane. După acea dată au mai 
avut loc foarte multe procese în care au fost implicaţi mii de bănăţeni nevinovați, fruct al răzbunării 
comuniştilor de la sate, instigați de Securitate pentru a îngrozi lumea. 

Colonelul Ştefănescu, preşedintele Tribunalului Militar din Timişoara, a pronunţat peste 20.000 
de ani de temniță, la mii de oameni. Tribunalul ajunsese o fabrică în care intrai dimineaţa, între 
baionete, fără să ştii de ce, şi ieşeai seara condamnat şi uluit de faptele ce ţi se imputau şi care nici 
prin gând nu-ţi trecuseră. Tu erai " calificat " duşman al poporului, tu care din moşi-strămoşi trudiseşi 
pentru păstrarea fiinţei neamului. 

Şi "don" colonel” Ştefănescu, după ce a încheiat acţiunea de lichidare a bănăţenilor, drept 
răsplată a fost la rându-i condamnat. A fost adus la colonia de muncă forţată Peninsula, în mijlocul 
celor pe care-i condamnase şi-i trimisese acolo. Peste cinci mii de oameni îl priveau cu scârbă pe acest 
ticălos. Imaginaţi-vă ce i-au spus cei ce fuseseră interogaţi de el! După circa două săptămâni n-a mai 
putut suporta acest afront; a cerut administraţiei să-l trimită la închisoare. Şi a plecat la Aiud împreună 
cu un alt criminal, Bulz, călăul de la Ministerul de Interne de care am vorbit mai înainte. 

Pe lingă ceilalți doi judecători neidentificați încă, menționăm pe cei doi procurori militari, 
locotenent-coloneii Constantinescu Nicolae şi Stănescu Simion, amândoi vinovați de a fi cerut 
condamnarea la moarte a unor oameni care urmăreau să salveze poporul de persecuțiile şi crimele ce i 
le rezervase comunismul. 

Parodia procesului a fost completată cu "pledoariile" avocaţilor, care mergeau mână în mână cu 
acuzaţiile procurorilor: "Faptele bine stabilite la interogatoriu, combinate cu probele de Ia dosar, 
rămân valabile pentru aplicarea sancţiunilor prevăzute de lege", zicea avocatul Coracu Tiberiu; 
aproape toți avocaţii, inclusiv preşedintele Baroului, au relevat că "faptele sînt în afară de dubiu", iar 
la sfârşit, pentru a-şi merita onorariul din oficiu, avocatul Popovici Borislav, într-o pledoarie 
față de poporul muncitor, în timp ce cu totul altfel se petrec lucrurile în Apus, unde tribunalele îi 
judecă pe cei care luptă pentru progres, iar avocaţii sânt puşi în imposibilitatea de a le lua apărarea, 
aşa cum 6 cazul înscenării de la Winterthur”. 


Sentința 


La sfârşitul acestui circ judiciar, s-a pronunțat sentința "deliberată în secret şi luată cu 
unanimitate de voturi": 

1. Spiru Blănaru, condamnat la moarte prin împuşcare. 

2. Petre Domăşneanu, condamnat la moarte prin împuşcare. 

3. Romulus Mariţescu, condamnat la moarte prin împuşcare. 

4. Petre Puşchiţă-Mutaşcu, condamnat la moarte prin împuşcare. 

5. Ion Tănase, condamnat la moarte prin împuşcare. 

6. Gheorghe Popovici, condamnat la muncă silnică pe viaţă. 

7. Aurel Vernichescu, condamnat la muncă silnică pe viaţă. 

8. Gheorghe Smultea, condamnat la 20 de ani muncă silnică. 

9. Teodor Ungureanu, condamnat la 20 de ani muncă silnică. 

10. Petre Puşchilă-Liber, condamnat la 15 ani muncă silnică. 

11. Nicolae Ghimboase, condamnat la 20 de ani muncă silnică. 

12. Petre Luminosu, condamnat la 10 ani de muncă silnică. 
Execuţiile au avut loc în anul 1949. 


Bănăţeni implicați în lotul partizanilor 


Din miile de arestaţi s-a reconstituit următoarea listă, care urmează să fie completată: 

Petre Anculia; Alexandru Andrei, inginer din Caransebeş, mort la Canal; lon Armaşu, primar 
din Plugova; lancu Baderca, ţăran; Balica Bârna, ţăran; Spira Blănaru, avocat; Marta Borcea 
împreună cu soţul; Bugariu, avocat din Timişoara; Sofica Cadariu; Caraba, ţăran din Bănia, judeţul 
Caras; Marioara Cenuşe; Chintă, Comei Costescu, avocat din Teregova; Gheorghe Cristescu, primar 
din Plugova; Jucu Dajtdu, senator naţional țărănist din Răchita; Alexandru Domăneanţu, primar; Irina 
Drăgan, țărancă; Ion Drăgan, ţăran din Plugova; Dănilă Drăgulescu, din Plugova; Serafim 
Drăgulescu, colonel din Plugova; Simion Drăgulescu; Domăşneanu, locotenent-colonel, fratele 
comandorului Petre Domăşneanu; Petre Duku, ţăran; Dănilă, ţăran din Plugova; Pantelimon 
Erimescu, țăran; Constantin Feneşan, țăran din Teregpva; Fbdor, notar, Nistor Garabin, Nicolae 
Ghimboaşe-Micluţ, din Teregova; Modest Glodin; Ion Grozăvescu, țăran; Draga Grozăvescu; Minai 
Gurgu, contabil din Caransebeş; Constantin Horeanu; Horescu, ţăran din Domaşnea, împreună cu 
soția; Gheorghe Ionescu, notar; Constantin Jucu; Caterina Jurescu, împreună cu soțul, ţărani din 
Domaşnea; Petre Luminosu; Romulus Mariţescu, zis Fert, din Teregova; Pavel Mihalcovici, țăran; 
Gavrilă Milos, ţăran din Domaşnea; Mihai Moater, ţăran; Mustaţă, ţăran mort la Gherla; Dumitru 
Mutaşcu-Fus, țăran; Marta Nedelcu, împreună cu soțul, ţărani; Nestorescu, țăran; Petre Popescu, 
ţăran din Globurel; Popovicescu, aviator, Popovici Gheorghe, comerciant; Petre Puşchiţă-Liber, din 
Domaşnea; Petre Puşchiţă-Mutaşcu, din Domaşnea, executat; Vichente Puşchiţă, țăran; Teodor 
Rosefe Teodor Seif din Teregova; Adam Sever, căpitan din Caransebeş; Gheorghe Smultea, din 

Teregova; Ion Smultea, din Teregova; Traian Smultea, din Teregova; Iulian Stana; Nicolae-Lae 
Stîngu; Pavel Stoicescu; Gheorghe Szabo; Serengău, ţăran din Văliug, executat; Florea Ştefănescu; 
Ion Tănase, din Bratovoieşti, judeţul Dolj; Ion Tirziu, avocat din Lugoj, secretarul organizaţiei 
judeţene a Partidului Naţional Țărănesc, mort în închisoare; Gheorghe Ungureanu, Teodor 
Ungureanu, din Petricani-Neamţ; Urdăreanu; Cată Vaca, împreună cu soțul şi socrul ei, din judeţul 
Caras; Andrei Valraţiu; Ion Velea; Aurel Vernichescu, executat, Mircea Vădescu; Voica; Constantin 
Voichiţa; Cornel Vuc, doctor, din Doma 

În iarna 1953-1954 a fost împuşcat Ivănescu Miron, țăran din satul Borlova, comuna Turnu 
Ruteni, care făcuse parte din mişcarea de revoltă Uţă-Domăşneanu. Urmărit timp de 4 ani, el a fost 
descoperit în pădurea Borlova, de la poalele arcului, de-a lungul Văii Mari, din apropierea Văii 
Ciorovei. 

În 1954 a fost arestat Balica. ΕΙ făcuse parte din gruparea colonelului Uţa. Un cioban, care era 
arestat în închisoarea de la Lugoj, a fost luat şi dus la o nouă anchetă şi confruntare, de data aceasta 
cu Balica. După un timp s-a aflat că Balica şi ciobanul au fost condamnaţi la moarte şi executați. 

Acţiunea colonelului Ion Uţă continuă. Colonelul Ion Uţă a murit în luptă pe 12 februarie 1949, 
la marginea comunei Borlovei (Breazova), la sălaşul lui moş Meilă Carabă, care a fost şi el ucis. 

Au scăpat: Mutaşcu Dumitru, zis Fus, şi Raderea Iancu din comuna Megica, care s-au întâlnit în 
pădure cu Nicolae Ciurică, originar din Baia de Aramă-Mehedinţi. 

Ciurică Nicolae, născut pe 15.02.1931, a ajutat cu alimente pe partizani în perioada 1948-1949. 
În luna iulie 1950 a fost arestat în comuna Sacu şi, fiind dus sub escortă spre Craiova, a reuşit să sară 
din tren şi să reziste încă 4 ani prin pădurile Banatului. 

Ajuns în muntele Olanu, dintre Oltenia şi Banat, a pus bazele unei formațiuni de partizani 
compusă din: Duicu Nistor, zis Boeru; Mutaşcu Dumitru, zis Fus; Işfănuţ Dumitru, zis Sfirloagă; 
Baderca Iancu şi Caraibot Ion, zis Ciovică, din Luncoviţa. Până la 1 noiembrie 1950, au stat în munte 
până în acea noapte de marţi spre miercuri când Ciurică şi Sfirloagă au cobori în comuna Domaşna 
ca să ia alimente de la gazdele pe care le aveau. Aici au fost trădaţi de țăranca Benghia Anastasia, 
zisă Stasia. 

Securitatea a înconjurat casa lui Badiu Gheorghe, unde se găseau Ciurică şi Sfirloagă. Cei doi au 
reuşit să se salveze din cele trei cercuri formate din 400 de securişti, ajungând până la Rusca, în 
drumul spre Godeanu. Dar scăpând dezbrăcaţi, s-au întors, şi doşmănenii i-au îmbrăcat, totodată 
anunţându-i că proprietarul fusese arestat, iar maiorul Kling, care condusese operaţiunea, se pregătea 
să plece din Teregova spre Herculane. 

Cei doi au plecat în urmărirea maiorului Kling, dar le-a scăpat. 

Scopul partizanilor era de a pedepsi pe informatorii şi trădătorii satelor, care colaborau cu 
Securitatea. 

În 1951 a fost ridicat, de la Sălaj, Miroslav Juca, mare activist comunist, şi dus la marginea 
Pădurii unde l-au judecat. A recunoscut că e vinovat de moartea partizanilor, de persecuția familiilor 
acestora şi că lucrează cu Securitatea. A fost pus să-şi mănânce carnetul de partid, întrebat ce 
pedeapsă merită, a spus că nu are nici o preferință fiindcă faptele le-a săvârşit. I s-a spus să se 
întoarcă cu spatele. A făcut-o punându-şi mâinile la ochi. Ciurică Nicolae i-a spus din nou să se 
întoarcă cu fața. Sfirloagă, crezând că trebuie executat, a ridicat pistolul gata să tragă, dar Ciurică i-a 
dat peste mână. Ciurică i-a atras atenţia că-i iasă viaţa pe care i-o poate lua oricând. Îi cere să se 
lepede de comunism, să nu mai facă rău la oameni şi să sfătuiască şi pe fratele lui să facă acelaşi 
lucru. A promis că pentru el garantează, dar pentru frate, nu. Se spune că Miloslav Juca şi-a respectat 
cuvântul şi chiar a scris o broșură în care relatează că viața i-a fost salvată de un tânăr. Acel tânăr era 
Ciurică Nicolae, de circa 21 ani. 

Prin mai-iunie 1951, grupe de partizani se găseau în pădurea Păroasa din Munţii Semenic şi, 
cum obişnuiau din când în când să facă câteva trageri pentru exercițiu, au făcut-o şi de data aceasta, 
după care au continuat drumul spre cantonul brigadierului pentru a se interesa dacă poterele au mai 
trecut pe acolo. Spre surprinderea lor, l-au auzit pe brigadierul silvic anunțând la telefon postul de 
miliție din comuna Văliug că în zonă s-au auzit focuri de armă. Atunci 5 partizani au intrat înăuntru 
şi l-au lăsat pe lancu Baderca să asigure paza. La un moment dat, era întuneric, Baderca i-a anunţat 
pe cei dinăuntru că se aud zgomote suspecte în timp ce brigadierul nega legătura pe care o avea cu 
autoritățile. Operația de încercuire a fost aşa de rapidă încât s-au pomenit atacați cu focuri de armă în 
canton. Cu acea ocazie, partizanul Caraibot Ion, zis Ciovică, a fost rănit la mâna dreaptă, în care avea 
arma, şi a căzut pe duşumea. Ceilalţi patru au reuşit să iasă din încercuire şi chiar să-i pună pe fugă 
pe milițieni, întorşi, l-au luat pe cel rănit şi, în noapte, s-au îndreptat spre punctul Ciula, de Ungă 

Teregova, unde l-au pansat şi adăpostit în casa lui Fiat Filip. Cu acea ocazie Ciurică Nicolae a scos 
din buzunar Noul Testament, constatând că acesta avea coperta împuşcată. 

În primăvara anului 1952, Filip Fiat, Maria Fiat şi fiica lor, Lenuţa Fiat, de 17-18 ani, au fost 
arestați, chinuiţi la Securitatea din Timişoara de către Moiş şi căpitanul Bacoş originar din Arad. 
Chinurile au fost groaznice până ce au acceptat să servească drept momeală pentru prinderea 
partizanilor 

Deşi cei din grupul partizanilor îi socoteau trădători, totuşi Ciurică Nicolae a avut de luptat cu ei 
pentru a-i convinge că au acceptai jocul sub teroare cruntă, dar n-au dat pe mâna Securităţii pe 
nimeni. În familia Fiat intrase teama de partizani şi până la urmă au fost mutaţi în județul Arad. 

Dar cine n-a scăpat de răzbunare a fost Benghi Anastasia, zisă Stasia, care-i trădase, pe | 
noiembrie 1950, la Damasna. Aceasta a fost prinsă de Sfirloagă şi tăiată în pădure cu cuțitul, în 1954. 

Pe data de 22 aprilie 1954, Ciurică Nicolae a fost vândut Securității de Duicu Toma, zis Toma 
lui Roman, fiind arestat de o companie de Securitate. 

Peste câteva luni, Sfirloagă a fost împuşcat în luptă. 

A mai fost semnalat un alt partizan, Petrescu David Lungan, care după proces a fost executat. 

Dar acţiunile partizanilor se vor desfăşura în continuare, având ca obiectiv pe trădători şi pe cei 
vânduți comunismului. 


ALECU IA CONDUCEREA MIŞCĂRII DE REZISTENȚĂ 


Anul 1947 aduce pe primul plan intensificarea organizării şi pregătirii retragerii în munţi, în caz 
de pericol, a unui "stat-major” al mişcării de rezistență 
securitate din masivul Piatra Craiului, întâlnirea a avut loc la Biserica Albă din Bucureşti, în cadrul 
convorbirii am expus situația din munţi, locurile de popas, de acces şi cazare. După părerea noastră, 
erau munții cel mai puţin frecventaţi, deci prezentau un plus de siguranţă, şi cu legătura cea mai 
sigură spre Bucureşti, Braşov, Cluj sau Sibiu. 

Mi s-a dat de înțeles că domnul "Alecu" era persoana care conducea această mişcare pregătitoare 
în vederea unei acţiuni de salvare de sub comunişti. 

Prezentarea tuturor aspectelor referitoare la viaţa nouă ce-i aştepta pe cei ce se retrăgeau în munţi 
depozitare de alimente care pot fi conservate pe timp îndelungat. Despre aspectul legal de apărare 
urma să se discute cu o persoană de specialitate, avându-se în vedere configuraţia terenului. Ne-am 
despărțit, urmând să ţinem contactul prin legătura creată. 

Lunile martie, mai, iulie au adus valuri de arestări din ce in ce mai masive. 

Eu am picat; au picat şi alții. Domnul "Alecu" de asemenea. El nu era altul decât inginerul Pop, 
directorul "Uzinelor Reşiţa", şi a fost implicat în procesul Mişcării de rezistenţă, alături de inginerii 
Bujoiu şi Balş, amiralul Horia Măcelaru, profesorul George Mânu, Dumitru Zama, Nelu Pădureanu şi 
mulţi alţii. Printre alte învinuiri li s-a adus şi aceea că, printr-un tunel săpat sub localul Adunării 
Deputaţilor, urmăreau să-l arunce în aer. 

Tot în primăvara anului 1947 am dat de o fracțiune a acestei mişcări, dirijată de un anume Paul 
Tomescu. Cu acea ocazie unul din membrii acestei mişcări m-a avertizat să ne ferim de Drăgulescu, 
care devenise agent din septembrie 1946, când a fost ridicat şi dus la Serviciul Secret al lui Βοάπᾶτας, 
de pe Calea Victoriei colț cu Grigore Alexandrescu. Discuţia am purtat-o la una din locuinţele 
conspirative de pe strada Hagi Ghiţă, unde se găsea şi Costică lonaşcu, care a fost arestat după multe 
peripeții, în mai puţin de un an au fost arestaţi şi ceilalți. Pe unii i-am văzut prin închisori. Dar despre 
Paul Tomescu nimeni n-a mai auzit nimic. Se bănuieşte că avea alt nume. însă nici figura nu 1-8 mai 
fost zărită. 

Printre cei exterminați în închisori s-au reţinut următorii: lon Pop, lon Bujoiu, Petre Balş, 
George Mânu. 


PREGĂTIRI DE LUPTĂ ŞI LA CRAIOVA 


La Craiova, maiorul de cavalerie Lucian Dimitriu conducea o ramură a organizației militare a 
generalului Ion Carlaonţ. El a fost român de mare curaj, gata oricând să-şi sacrifice viața pentru țară. 
De trei ori Lucian Dimitriu a fost voluntar pe frontul antibolşevic şi de trei ori a fost rănit. De pe 
patul spitalului îi ruga pe doctori să-l pună mai repede pe picioare pentru a pleca ca-şi facă datoria pe 
front. 

Imediat după confiscarea puterii de către comunişti, maiorul Lucian Dimitriu s-a gândit la modul 
prin care să-i înlăture şi să dea posibilitatea poporului să-şi aleagă adevărații reprezentanți. 

Activând pe această linie, Lucian Dimitriu a aflat că pe data de 6 martie 1948, cu ocazia 
inaugurării Depoului C.F.R. din Craiova, cel mai mare depou din Sud-estul european, Gheorghe 
Gheorghiu-Dej urma să ţină o cuvântare în Piaţa Prefecturii judeţului Dolj. Atunci a propus câtorva 
ofițeri din Organizaţia generalului Carlaonţ să-l asasineze pe secretarul Partidului Comunist. Urma ca 
atentatorul să fie desemnat prin tragere la sorţi şi în ziua respectivă să se afle cât mai aproape de 
vorbitor, iar după executarea planului să se sinucidă pe loc. Dar cu câteva zile înainte de inaugurare 
s-a anunțat schimbarea vorbitorului, prin Niculae Guină, un comunist marcant, în această situație 
ofiţerii au renunțat la plan. 

Printre cei care făceau parte din grupul maiorului Lucian Dimitriu se aflau ofiţerii de cavalerie: 
Remus Radina, din comuna Segarcea, judeţul Dolj, Tiberiu Ţolescu, din comuna Cîrcea şi ofițerul de 
artilerie Constantin Grădinaru. 


Fiecare membru al organizaţiei avea obligaţia să recruteze alți 5 membri, fără a comunica 
numele lor nici superiorilor şi nici inferiorilor. Maiorul Lucian Dimitriu absolvise şi A.N.E.F.-ul 
(Academia Naţionala de Educaţie Fizică). ΕΙ strânsese în jurul lui un grup de tineri elevi din Craiova, 
cărora le dădea lecţii de înot şi cu care făcea gimnastică la aparate, pregătindu-i pentru lupta armată, 
pe care cei mai mulţi ofiţeri superiori din vechea armată o vedeau izbucnind în cel mult doi ani. 

Lucian Dimitriu l-a sfătuit pe Remus Radina să facă şi el la fel cu elevii claselor superioare de 
la Școala Normală "Ştefan Velovan" din Craiova, unde era pedagog. 

Organele comuniste l-au criticat în public pe Remus Radina afirmând că face instrucție militară 
cu elevii, şi nu simple lecţii de gimnastică, ce l-a surprins şi i-a creat impresia că cineva divulgase 
intențiile lui. 

În vara anului 1948 Lucian Dimitriu s-a dus să facă o recunoaşterea regiunii munţilor Olteniei, 
cu scopul de a pregăti declanşarea luptei armate împotriva regimului comunist. 

În toamna anului 1948, la sugestia maiorului Lucian Dimitriu, Remus Radina a trecut frontiera 
în Iugoslavia, pentru a discuta cu autorităţile iugoslave posibilităţile lor de a sprijini cu armament şi 
muniţie această organizaţie. Cum iugoslavii au dat un răspuns evaziv, iar situația acolo era total 
diferită de afirmațiile făcute de presa română, şi anume că pe teritoriul iugoslav se află trupe anglo- 
americane, Radina a transmis o scrisoare lui Tiberiu Tolescu, comunicându-i următorul mesaj pentru 
maiorul Dimitriu: 

"Să nu ducă oile în Iugoslavia, ci să le ducă la Vâlcea”. 

Conform înţelegerii prealabile, aceasta însemna că Maiorul Dimitriu Lucian trebuia să se retragă 
în munţi, deoarece soluţia iugoslavă era periculoasă. 

Între timp grupul respectiv a fost arestat în România. 

La Securitatea din Craiova, Lucian Dimitriu a fost bătut de anchetatorul Oancă, un renumit 
călău. Cum Lucian Dimitriu era un tip atletic şi nu suporta să fie înjosit, într-una din zile, când Oancă 
a încercat să-l lovească, s-a sculat de pe scaun, l-a prins în braţe şi a plecat cu el pe sus, până la 
fereastră. Oancă îngălbenise şi-i pierise graiul. Era un fulg în mâinile maiorului Dimitriu, care, 
ţinându-l sus, i-a zis, uitându-se pe fereastră: "Vezi ?" Numai atâta, după care l-a lăsat jos. Din acel 
moment călăul Oancă şi-a schimbat complet atitudinea față de maiorul Dimitriu. 

Sublocotenentul Constantin Grădinaru a murit în închisoare din cauza torturilor suferite în 
timpul anchetei. 

Şi maiorul Lucian Dimitriu a murit la scurt timp după arestare, iot din cauza tratamentului la 
care a fost supus in închisoare. 


Singur în lupta cu opresorul ţării 


În județul Dîmboviţa oamenii îşi amintesc, mai degrabă de "Gogu Geagu" decât de Marinescu, 
ţăranul din comuna Izvoarele, cu o casă de zece copii, dintre care patru băieţi 

Şi dacă bătrânii satelor s-au stins, vestea despre Traian "Geagu" a ajuns până în zilele noastre; 
mărturie fiind şi crucea din marginea satului, rămasă până acum vreo zece ani! Şi dacă astăzi nu mai 
este, omul şi Jocul s-au proiectat în veşnicie. 

Traian Marinescu s-a născut în anul 1922. După ce a terminat liceul "lenăchiţă Văcărescu" din 
Târgovişte, a urmat Academia Comercială. 

În ziua de 19 noiembrie 1946, când comuniştii au încercat să falsifice alegerile de la secţia 
Izvoarele, introducând buletine străine, Traian Marinescu a pus mâna pe urnă şi i-a dat foc, în timp ce 
pistoalele şi mitralierele au început să răsune şi din partea comuniştilor jefuitori ale voinţei naţionale, 
şi din partea poporului ce-şi apăra dreptul să decidă liber asupra soartei lui. 

Rezultatul alegerilor falsificate a fost publicat fără cel al comunei Izvoarele. 

Traian Marinescu a luat calea codrului; prefectul comunist, învățătorul Gogu Popescu, vinovat 
de teroarea şi operaţiile de falsificare a alegerilor din judeţul Dîmboviţa, a plecat în Goana. 

După trei ani, în 1949, Traian Marinescu a fost descoperit în comuna lui natală. Securitatea a 
ocupat casa din apropierea ascunzătorii lui şi a pregătit asaltul. Traian Marinescu a simţit pericolul şi 
a ieşit înarmat cu o grenadă şi cu o mitralieră. A tras o rafală în casa în care se aflau securiştii şi a 
aruncat grenada spre fereastră; aceasta a lovit însă cerceveaua şi s-a rostogolit pe pantă; el a prins-o 
şi a încercat să o arunce din nou, dar când a ridicat-o a făcut explozie şi i-a rupt degetul mare de la 

mâna dreaptă. Plin de sânge s-a retras în camera lui. Când a intrat potera, era întins pe pal. A mai 
avut putere să-l lovească cu piciorul pe primul care a intrai şi să-l doboare. A fost dezarmat şi i s-a 
spus că-l vor duce să-l panseze. 

-Voi să mă pansaţi pe mine 7 Şi cu mâna stângă şi-a rupt degetul ce-i atârna în piele şi l-a 
azvârlit în ei. 

A fost dus la Securitate. 

După câteva luni, într-o noapte, l-au dus cu maşina la marginea comunei Izvoarele şi i-au spus 
să coboare şi să se ducă acasă. Traian Marinescu cunoştea sistemul criminalilor comunişti, al 
împuşcării pe la spate. El le-a zis: 

- Vă mulţumesc că m-ați adus să mă împuşcaţi în satul meu pe care îl iubesc ! Au fost ultimele 
lui cuvinte; în timp ce păşea semet pe calea fără întoarcere, o rafală l-a dărâmat pe vecie. 

După ani de zile, la marginea satului a răsărit o cruce, care marca locul sacrificiului. Până acum 
vreo zece ani mai era. Poate mai este şi azi? Dumnezeu ştie! 

Aşa a fost exterminat Traian Marinescu, eroul din comuna Izvoarele, pentru că a încercat să se 
împotrivească liftelor care au înăbuşii voinţa țării şi au vândut-o ruşilor. 


Organizaţia de rezistenţă din judeţul Gorj 


Ca protest împotriva politicii comuniste de subjugare a țării de către mercenarii aduşi şi instalaţi 
la conducere de trupele sovietice, un mănunchi de români, refugiați în munţii judeţului Gorj, au 
început să răspândească o scrie de manifeste prin care era demascată politica nefastă a regimului, 
precum şi o broşură intitulată "Spaţiul etnic şi istoric românesc". 

Din această organizaţie au făcut parte: 

Locotenent-colonel Ionescu Vintilă Micandru; căpitan Brâncuşi Grigore, nepot de văr al lui 
Constantin Brâncuşi; învățătorii Ion Rădoi şi Alexandru Stoichiţescu, din comuna Arcani şi 
Constantin Tabacu, din comuna Hobiţa; Martin Gheorghe, din Valea Mare, comuna Runcu, 
condamnat la 10 ani muncă silnică; Dineu Gheorghe, din comuna Broşteni, Tabacu Constanţa 
(născută Brîncuşi) şi Sîrbulescu Polina (născută Brîncuşi). 

Acţiunea a fost lansată la începutul anului 1949 şi a durat până în 1951. Printre cei care au 
sprijinit răspândirea manifestelor se afla şi Ionel Isac. 

Coordonarea se făcea din cabana situată în zona muntoasă de deasupra satului Topeşti, din 
judeţul Gorj. 

Pe data de 10 mai 1951, agenţii de securitate din Târgu Jiu au înconjurat regiunea şi au dat foc 
cabanei, unde se găsea numai căpitanul Grigore Brâncuşi; însoţitorul sau, Gheorghe Marău, ţăran din 
Valea Mare-Runcu, coborâse pentru a aduce apă. 

Deşi căpitanul Grigore Brâncuşi era înarmat şi se afla în poziţie bună de apărare, n-a deschis 
focul asupra soldaţilor, preferind să se prăvălească în valea din spatele cabanei, în schimb ofiţerul de 
securitate Goga a tras şi l-a împuşcat în plămânul drept şi în deltoid, cu două gloanțe. Rănit grav şi 
pierzând mult sânge, Grigore Brâncuşi a fost coborât pe o targa improvizată şi dus la Târgu Jiu cu un 
camion al Securităţii. 

La spital a fost operat de doctorul Adameşteanu, care şi-a dat tot interesul pentru a-l salva. Dar, 
imediat după operaţie. Securiştii l-au aruncat într-un grajd, unde rănile s-au vindecat cu greu şi 
numai după o nouă intervenție chirurgicală. 

Condamnat la 20 de ani muncă silnică, Grigore Brâncuşi a trecut prin iadul închisorilor 
comuniste, la Craiova, Jilava, Valea Nistrului, Satu Mare, Aiud, Gherla, Grindu şi prezenţa lui a fost 
semnalată în numeroase greve de protest împotriva regimului de exterminare. 


Luptele din munţii Olteniei 


Dacă ieşi din Cornereva şi traversezi Munţii Cernei, pe splendida vale cu acelaşi nume, pentru a 
ajunge pe creasta Munţilor Mehedinţi, ţi se deschide în faţa ochilor panorama măreaţă a Munţilor 
Subcarpatici şi a platoului Mehedinţi. 

În această regiune cuprinsă între izvoarele torenţilor Topolnița, Cosustea şi Motru, unde timpul a 
săpat pentru totdeauna nenumărate peşteri, ca cele de la Balta, Molaresca, Cloşcani, luase fiinţă o altă 

mişcare de partizani. Este posibil ca ea să fi avut legătură cu mişcarea de partizani din Munţii 
Banatului, cu atât mai mult cu cât, în aceste două sectoare, a fost înregistrată trecerea lui Petre 
Domăşneanu. 

Luptele cu securiştii, angajate după căderea partizanilor din Banat, s-au soldat cu morţi de 
ambele părți. Printre partizani se găseau fraţii Bocîrnea, băieţii şefului de gară din Turnu Severin. 
Primul, lon-Puiu, student în drept la Cluj, a murit în luptele de la Isverna - din judeţul Mehedinţi. Al 
doilea, Ovidiu, licean la Turnu Severin, a murit de asemenea în luptă. Un alt elev de la liceul 
"Traian" din Turnu Severin. Gheorghe Eftimie, a murit în aceleaşi condiţii. Printre cei care au 
participat la asasinarea celor trei tineri se găseau plutonierul Cioabă, mare torționar, şi şeful 
Securităţii, Mihuţ, acelaşi care l-a ucis pe Vărzan în pădurea din Bistriţa, în noaptea de 19 spre 20 
noiembrie 1946. 

În anul 1950 numeroase trupe de Securitate au invadat judeţul Mehedinţi, de la Hinova la Gruia. 
Aici a fost împuşcat în spate un partizan, care îşi avea ascunzătoarea în hambarul aparținând unor 
bătrâni din comuna Dănceu. Singura lui armă era o puşcă cu ţeava tăiată. Doctorul Ion Ciontescu din 
Flămînda, care a fost adus să-i facă autopsia, a fost închis la scurt timp după aceea pentru că nu 
scrisese în raportul său concluziile pe care le ceruse Securitatea asupra felului cum fusese ucis 
partizanul. 

Numărul partizanilor arestați în acest sector este de ordinul câtorva zeci. Condamnații, după 
torturi teribile, aplicate de Securitate, au trecut apoi prin închisorile şi lagărele de exterminare. 
Printre οἱ se găseau numeroşi studenți. 

Arestările de la nord de mănăstirea Arnota, pe valea Bistriţei, demonstrează existenţa unei voințe 
de a construi un front solidar contra regimului comunist. 

Prezența în mijlocul partizanilor din Munţii Olteniei a doi generali, fraţii Dimitrie şi lancu 
Carlaonţ, şi a doi colonei, Grigorescu şi Ştefan Hălălău (comandantul Şcolii de ofiţeri de rezervă de 
artilerie din Craiova), ale căror corpuri sunt astăzi în gropile comune ale închisorilor de exterminare, 
va rămâne pentru generaţiile viitoare o mărturie a luptei împotriva comunismului înscrisă în "Cartea 
de aur a rezistenţei române". 


Haiducii se înfrăţesc în codrii Mehedinţiului 


Şi în acest colţ de ţară teroarea comunistă 5ο dezlănţuise încă din 1946. Atunci doi tineri țărani 
din comuna Pristol, Constantin Vărzan şi Vasile Brutaru, au fost împuşcaţi de către jandarmul Minut 
în noaptea alegerilor din 19 noiembrie 1946, în pădurea Bistriţa, de lângă Turnu Severin. Teroarea a 
continuat an de an, prin arestările masive efectuate în 1947, 1948 şi 1949, perioadă când fruntaşii 
intelectualității, profesorii Constantin Danciu şi Constantin Dicu-Diculescu, avocații Licea şi Mircea 
Dumitrescu, au pornit prin infernul comunist urmaţi de mii de feciori ai acestor plaiuri. 

După ce în anul 1949 conducătorii mişcării de rezistență din Banat fuseseră exterminați, la 
Mehedinţi se înjghebase o altă mişcare, condusă de Dumitru Totir, profesor şi fost deputat naţional 
țărănist, avocatul Gheorghe Florescu şi Dumitru Năsărîmbă, reprezentantul Partidului Social 
Democrat Titel Petrescu. Cei trei acţionează încurajând lumea la rezistență şi reuşesc, prin 
intermediul tipografului Sabin Cotarcea, să tipărească şi să răspândească manifeste. 

Dumitru Totir era născut în comuna Vladimireşti, de lingă Baia de Aramă şi, după ce 
desfăşurase o activitate susținută la Turnu Severin, a fost arestat pe 27 mai 1952. Grupul respectiv 
începuse să-şi creeze legături la sate şi printre muncitorii din oraş. 

Ramura activă a mişcării de rezistenţă acţiona cu arma în mână, în regiunea dintre râurile Motru, 
Coşustea şi Topolnița, ajungând vestea despre trecerea lor până la Isverna, Cloşani şi Turnu Severin. 
Ea izvorâse din nemulțumirile provocate de opresiunea țăranilor. Sufletul acestei mişcări s-a dovedit 
a fi tânărul Nicolae-Nae Trocan, născut pe 14 martie 1923, în comuna Zegujani. După ce terminase 
liceul Traian" din Turnu Severin, Nicolae Trocan plecase voluntar pentru dezrobirea Basarabiei şi 
Bucovinei de Nord, iar în anul 1944 îl găsim paraşutist la Rotila 1 Pantelimon-Bucureşti. Revenit din 
armată se zbate între mizeria acelor timpuri, provocată atât la oraş cât şi la sate de trupele 
invadatoare ruseşti, până când mama lui, Polina Trocan, a fost arestată abuziv din ordinul pretorului 
Iulian Ciuciu din Broşteni, pentru nepredarea cotelor extraordinar de mari. Feciorul, Nicolae Trocan, 
înarmat, s-a dus şi şi-a eliberat mama. Jandarmii vor încerca să-l urmărească şi să-l dezarmeze, dar în 
zadar. ΕΙ refuză să predea arma şi muniţia şi, împreună cu vărul lui, Nicolae Vulcănescu, din 

Şovarna, se retrag în pădurea de la Zegujani, unde se găseşte şi Sever Popescu, ascuns la fratele lui, 
Victor Popescu. 

Denunţaţi de notarul din Zegujani, au fost înconjurați de miliție şi în lupta ce a avut loc a fost 
împuşcat mortal Sever Popescu. 

Atunci, Nicolae Trocan şi Nicolae Vulcănescu se retrag în codrii de la Ohaba şi se ascund la 
stâna familiei Copilu de la Πονᾶϊ. Aici, în cursul unei lupte, a fost împuşcat un milițian, iar un altul a 
fost rănit, în continuare, sunt aduse noi forţe armate, iar cei doi se retrag spre pădurile din jurul 
comunei Noapteş. Pe aceste meleaguri încep să fie arestaţi zeci de ţărani. 

Prin trădarea învățătoarei din comună, se află ascunzătoarea celor doi partizani, în lupta de la 
Malu, de lângă comuna Noapteş, va fi împuşcat Nicolae Vulcănescu. Rămas singur, Nicolae Trocan 
se va ascunde la familia Ursunoiu, din comuna Şovarna. Tot prin trădare s-a aflat şi aici locul unde 
era ascuns, în lupta ce a avut loc, Nicolae Trocan a reuşit să scape împuşcând pe şeful trupelor ce-l 
urmăreau. Pentru a îngrozi populaţia, drept represalii, miliția, condusă se pare de vestitul borfaş 
Aiimănescu, va spânzura pe fata lui Ursunoiu. 

Pădurile din jurul Ohabei devin loc de ascunzătoare, iar preotul Jorga, care l-a ajutat în această 
perioadă, a fost arestat şi condamnai. Un nou val de arestări s-au abătut asupra locurilor şi printre cei 
trecuți prin schingiuiri s-au numărat: Dumitru Viasu din Floreşti, Jort din Noapteş, Copilu din 
Dilbocita şi mulți alți zeci de ţărani de la Peşteana. 

Drept represalii, familia lui Nicolae Trocan a fost ridicată pe 18 iunie 1951 şi dusă cu domiciliul 
obligatoriu în comuna Dropia de lângă Călăraşi. 

Un prim lot fusese condamnat în legătură cu ei, iar prin sentința 458 din 5 iunie 1950 lui i se 
dăduse pedeapsa cu moartea în contumacie. 

În schimb Nicolae Trocan, deghizat, colinda regiunea din Gorj, până la Turnu Severin, îngrozind 
trupele de miliţie. Pe capul lui se pusese un premiu de 100.000 lei. Devenise un personaj de legendă, 
îndrăgit de populaţie, care vedea in el un salvator. 

În timpul arestării profesorului Dumitru Totir (mai 1952), Nicolae Trocan se găsea ascuns în 
regiunea Cătune-Valea Perilor din judeţul Gorj. De aici a fost arestat pe 27 august 1952, fiind trădat 
de vechi prieteni din copilărie, învățătorul Boulescu şi Ticu Chiţimia, care, în loc de premiul aşteptat, 
au fost condamnaţi pentru omisiune şi găzduire. 

Procesul a avut loc la Craiova, în noiembrie 1952, unde se găseau arestați câteva sute de oameni. 
Nicolae Trocan a spus că oamenii nu au ştiut nimic despre scopul acţiunii lui. Prin sentinţa 307 din 
26 noiembrie 1952, Nicolae Trocan a fost condamnat la moarte, iar pe 20 iulie 1953, în ziua de 
Sfântul Ilie, a avut loc executarea acestui erou ai Olteniei. 


Partizanii din Arnota 


Primăvara anului 1949, care înăbuşă mişcarea de rezistență din Banat, nu reuşeşte să stăvilească 
organizarea grupurilor de partizani care se înmulțesc în Munţii Olteniei. Prin intermediul lui Aristide 
Ionescu începe să se facă lumină asupra grupului Arnota, de care a fost legat prin sprijinul acordat 
acestora şi prin relatările revelatoare ale lui Tărăşescu Nicolae şi Văduva Constantin. 

Ciocnirea grupului cu Securitatea a avut loc in zilele Pastelul din 1949, când urmau să sosească 
câteva zeci de studenţi de la Bucureşti. Cel care făcea legătura cu cei din munte a fost observat că 
urca urmărit de filatori, care au fost somați să se predea, în timp ce frizerul Săndulescu, din Râmnicu 
Vâlcea, a fugit, ceilalți doi agenţi au fost prinşi. Este vorba de Nistor Nicolae, din Călimăneşli, şi de 
Mitroi Nicolae, din comuna Pietrari, de lângă Arnota. Cel fugit „desigur, a alertat Securitatea, care a 
înconjurat muntele cu batalionul din Drăgăşani şi cu o unitate de vânători de munte din Sibiu. 

La ora 5 dimineaţa, în a treia zi de Paşti, s-a deschis focul asupra partizanilor şi Pavel Ion, 
student din Bucovina, a fost împuşcat in timpul luptei. Cu acea ocazie au fost prinşi: Huţan Ion 
(student din Bucovina), Anghelescu Nicolae (student), Bencescu Mircea şi Bănică Ion, care au fost 
împuşcaţi pe ioc. Tot în munte au fost arestați Petrescu David (din judeţul Romanați) şi Copilu (din 
judeţul Mehedinţi), care după procesul de la Tribunalul Militar au fost condamnaţi la moarte şi 
executați. 

Printre cei arestaţi şi trimişi în judecată pentru participare la grupul partizanilor din Arnota se 
numără: învățătorul Văduva Constantin (condamnat la 18 ani muncă silnică, prin sentinţa 1562/1949, 
după ce i se ceruse pedeapsa cu moartea). Tărăşescu Nicolae (scăpat din încercuire a stat ascuns la 

Cupea Gheorghe, din comuna Oteşani, până la 10 ianuarie 1950, când a fost arestat şi condamnat la 
20 ani muncă silnică), lonescu Gheorghe, lonescu Ilie (din Şuteşti- Vâlcea), Marinovici Ion (din 
Şuteşti), Popescu Sergiu (din Bucureşti, condamnat la 12 ani temniţă grea), lonescu Aristide 
(economist, din Ştefăneşti), Păunescu Nicolae (C.F.R.-ist, din Râmnicu Vâlcea), Sanfrancisco Emil 
(elev din Râmnicu Vâlcea), Grecu Ion (din Şuteşti), Ocnescu Mişu (student din Olăneşti), Nicolae 
Constantin, Penciu Oprea, Stoianu Gh., Teodorescu Ion şi alţii. 

Mai merită menționat faptul că maiorul Creţu, din Slatina, şi locotenentul Simescu, din Piatra 
Olt, au furnizat arme grupului din Arnota şi au fost condamnaţi prin sentința nr. 1562/1949 la câte 12 
ani muncă silnică, după ce li se ceruse pedeapsa capitală. 

Până azi a rămas o enigmă grupul partizanilor din pădurea Saru, care ţinea legătura cu ceilalți 
prin Costin lon, responsabilul din gara Piatra Olt. Se ştie numai că era compus din 28 de persoane, 
sub conducerea colonelului Enăchescu. Costin Ion a fost omorât în torturi de locotenentul Fracase şi 
locotenentul Mihuţ, în Securitatea Craiova, la 2] mai 1949, pentru că refuza să facă declaraţii. 

Şeful grupului, Opriţescu Mişu, şi ajutorul lui, Cetăţeanu Ion, au scăpat din încercuire şi se pare 
că au fost prinşi şi executaţi cu un grup de partizani din Hunedoara. 

Datoria noastră este de a descoperi pe toți aceşti martiri ai neamului românesc în lupta 
anticomunistă. 


MARAMUREȘUL PREZENT ÎN LUPTA PENTRU LIBERTATE 


Maramureşul, această minunată fortăreață naturală, e locuit de o populaţie autohtonă, produs al 
pământului şi istoriei locale, care a păstrat legătura cu marea masă românească, reuşind, în ciuda 
vitregiei vremurilor, să-şi conserve intact trecutul glorios, manifestat pe toate planurile. 

Încununat cu cinstea de a fi dat descălecători de ţară, Maramureșul a ştiut să-şi apere cu 
demnitate onoarea şi drepturile. Maramureşenilor le-a rămas neştearsă în memorie data de 4 
septembrie 1717, când din văi s-a ridicat până la unul, salvând de la sclavie peste 7000 de creştini şi 
zdrobind peste zece mii de tătari ce le călcaseră ţara, după ce prădaseră regiunile vecine. 

Au intrat în legendă faptele de vitejie ale lui Pintea, care a organizat o ceată de haiduci, 
ridicându-se împotriva terorii nobililor maghiari. Răsunetul faptelor a fost aşa de mare, încât, pentru 
respectarea memoriei eroului popular, coiful şi armura lui au rămas în păstrarea bisericii din Budeşti, 
comuna natală a haiducului. 

Proaspătă le era amintirea măreţelor fapte ale gărzilor naţionale, care au colaborat cu trupele 
române la curățirea provinciei de bandele ungurești bolşevizate ale lui Bela Kun, dar mai vii le erau, 
în faţa ochilor şi pe trupuri, chinurile suferite sub vremelnica ocupaţie maghiară din 1940-1944. 

De aceea, intrarea ruşilor şi pângărirea vetrei strămoşeşti, cu toată suita blestemăţiilor "eliberării 
frățeşti", au făcut pe mult încercaţii copii ai durerii să se ridice şi să pedepsească. 

Au fost înfruntări crâncene în acea primăvară a lui 1945, când se zicea că ordinul "la arme" l-a 
dat şeful de plasă Gavrilă Strifundă. La Vadul Izei, pe data de 5 martie, câteva mii de maramureşeni 
au început lupta împotriva instaurării noii dictaturi. 

Gavrilă Strifundă, originar din comuna Borşa, a fost arestat în august 1949 şi a dispărut fără 
urmă. 

În perioada premergătoare alegerilor din 1946, teroarea comunistă s-a accentuat pe aceste locuri, 
unde popularitatea tribunului Ilie Lazăr devenise şi mai mare după condamnarea lui în procesul 
"Sumanelor Negre". Acest fapt dovedea adevăratele intenţii ale comuniştilor. Mişeii au săvârşit 
crime pe văile Mare, Cosăului şi Izei. 

Când s-a instaurat teroarea, ciobanul Dunca Vasile era prezent în lupta protestatară, făcându-şi 
dreptate în felul lui. Cum îi prindea pe comunişti, îi punea să-şi mănânce hârtiile de la partid. 
Originar din comuna Budeşti, Vasile Dunca îşi crease un mic nucleu de rezistenţă, cutreierând satele, 
pentru a plăti celor ce comiteau nedreptăți. Poterele puse pe urmele lui au reuşit să-l prindă, tot prin 
trădare, ca de obicei. Arestarea a avut loc la moara Bîcului, din comuna Călineşti, de pe malul 
pârăului Cosău, afluent al Marei. Odată cu el a căzut şi Părăseau în mâinile Securităţii. Despre cei 
doi se spune că au fost împuşcaţi de plutonierul Coza din Săpînţa. 

În una din ciocniri a fost rănit în mână şi pădurarul Şerban Vasile-Simion, din comuna Călinești, 
care ducea alimente partizanilor. Condamnat, acesta a murit în închisoarea Gherla, în anul 1961, 

lăsând orfani 5 copii. Tot atunci au mai fost arestaţi cei doi frați Gherman din comuna Sîrbi (unul 
avea prenumele Vasile), Frunză Ion, tot din comuna Sîrbi, doi frați Șandordin Budeşti (unul dintre ei, 
Puiu, era învăţător în comună), Andreiea Ion din comuna Călinești, Tomoioagă Vasile, Gheorghe 
Dunca din Borşa şi alţii. Cu numele de Dunca vom găsi prin închisori mulți arestaţi. Elevii de liceu, 
crescuţi în dragostea de neam şi ţară pe locurile legendare ale lui Dragoş şi Bogdan, sunt prezenţi cu 
armele în mână in această luptă de rezistență. 

Pe Aurel Vîşovan, profesor la liceul din Sighet, îl vom găsi atât la cursuri, cât şi în organizarea 
mişcării, alături de cei ce reprezentau viitorul ţării. 

După Sărbătorile Paştelui din anul 1949, elevii de liceu ai claselor 5 şi 6 din leud şi Dragomireşti 
nu se mai duc la şcoală. Părinţii, fraţii şi rudele lor zăceau în închisori. Copiii se pregătesc de luptă 
pentru a-şi salva neamul. Se retrag în munţi şi cutreieră satele, încercând să adune cit mai multă lume 
într-o acțiune de înlăturare a trădătorilor care confiscaseră conducerea stalului. 

Securitatea, aflând de această fierbere, introduce o iudă în mijlocul lor, şi anume pe Vlad Dănilă, 
elev din comuna Sălişte. Acesta a vândut parola folosită pentru a se ajunge la cel ce se ocupa de 
organizare şi pregătea declanşarea acţiunii. Când Securitatea a trimis un agent să întrebe, conform 
consemnului "unde este popa", gazda, de bună-credinţă, a răspuns că se află la Gavrilă Pîţu. 

Colonelul Ludovic Cseller, comandantul regiunii Baia Mare, şi căpitanul Retezan, care 
conduceau operaţiile de înăbuşire a mişcării, s-au apropiat cu soldaţii de casa lui Gavrilă Piţu din 
comuna leud şi i-au somai pe cei din interior să se predea. Din casă s-a răspuns cu locuri de arme şi 
grenade. 

Popşa Vasile-Lică, student, originar din Sighet, a fost împuşcat mortal de către căpitanul 
Retezan. Fratele lui, Popşa lon-Mihai, tot student, a sărit pe fereastră cu puşca mitralieră şi a început 
să tragă, croindu-şi culoar şi reuşind să dispară în pădure. Casa a fost luată cu asalt şi ocupată, în 
pivniță au mai fost găsiți doi elevi: lusco Gavrilă-Sfică din Ieud şi Iusco Doru din Sieu. 

Arestările s-au ridicat la peste 100 de persoane, dintre care sunt cunoscuţi până în prezent: 
Bogdan Ion, elev, condamnat la 12 ani; Dunca Ion, elev din Jeud; Dunca Vasile, elev din leud; Dunca 
Vasile-Petre, funcţionar din Dragomirești, Mân Nestor, elev din leud, condamnat la 5 ani; Susco 
Gavrilă, medic din Dragomirești; Motrea Ion, elev; Ofrim Vasile-Morea, ţăran, condamnat la 6 ani şi 
arestat din nou după 1958; Otic Vasile, contabil din Dragomireşti, condamnat de două ori; Radu 
Costică, elev; Rubel lanoş, meseriaş; Ticăia Vasile, ţăran din Dragomirești, mort în anul 1950 în 
lagărul de exterminare de la Peninsula; Aurel Vlad, elev; Vlad Gheorghe, medic; Vlad Mihai, elev 
din Sighet; Vlad Minai, tehnician din Dragomireşti: Zubaşu Ilie, ţăran din Dragomirești. 

Corpul neînsuflețit a lui Popşa Vasile-Lică a fost plimbat prin Sighet pentru a înfricoşa 
populaţia, care a fost obligată, inclusiv copiii, să iasă pe stradă. 

Pentru a aresta pe celălalt frate, Popşa lon-Mihai, fugit în munţi, colonelul Cseller, care 
conducea operaţia, l-a eliberat pe un anume Vlad Mitrucă, condamnat de drept comun, unchiul 
trădătorului Vlad Dănilă, cu condiţia ca să-l ademenească pe cel dispărut. După ce şi-a îndeplinit 
misiunea, această iudă a fost arestată pentru a-şi continua pedeapsa. 

Popşa lon-Mihai, din cauza bătăilor şi a regimului de pedeapsă la care a fost supus, a murit în 
închisoarea de la Târgu Ocna. 





REZISTENŢA DIN MUNȚII FĂGĂRAŞULUIDE ΡΕ VERSANTUL 
NORDIC 


Între 1948 şi 1956 un nou Voievodat se înfiripase pe aceste meleaguri, pe unde cu un sfert de 
mileniu mai înainte încercase şi Brîncoveanu să aducă lumină şi mângâierea sufletească norodului 
trudit sub jug străin. 

Şi aşa cum οἱ cu toți ai lui pieriseră sub iataganele turceşti, tot aşa noul Jude al acestor ţinuturi de 
munte, eliberate de teamă, cu greu a reuşit să se salveze în timp ce toţi voinicii adunaţi în jurul lui 
pentru nobila misiune de a salva glia şi ființa naţională au căzut doborâţi de gloanţele trădătorilor 
ajunşi în slujba secerii şi ciocanului. 

Kremlinul, acest bastion al crimei dirijate în scopul înrobirii oamenilor, şi-a revărsat veninul 
peste suflarea cinstită a plaiurilor noastre instaurând epoca de distrugere. 

Amprenta lăsată în decurs de peste 4 decenii de cruntă teroare şi perversiune socială face ca azi 
acțiunea întreprinsă de acei viteji între viteji, care şi-au dăruit viaţa pentru binele semenilor, să apară 
şi mai măreaţă, aşa cum a fost în realitate. De aceea încercarea lor de a stârpi răul din rădăcină, de a 
azvârli pe luda din mijlocul nostru, a fost privită cu admiraţie şi respect de toţi care auzeau de 
prezenţa partizanilor în apropierea lor. 

MUNȚII FĂGĂRAŞ 


VERSANTUL goc 





Nevoia unei redresări morale, a unei treziri a conştiinţei umane în slujba legalității şi dreptății 
sociale, se făcea simțită şi dorită. Acest avânt de viață nouă a pornit de pe Valea Oltului, din sufletul 
elevilor, şi a pătruns spre culmile alpine prin minunatele văi, începând de la Fântâniţa Crăiesei până 
la Fereastra Sâmbetei, antrenând toată suflarea înşiruită în jurul masivului Moldovean. 

Aici, din acest ţinut de viaţă nealterată, partizanii au căutat să facă curăţenie, azvârlind acele 
uscături decăzute din demnitatea omenească. După ce au fost avertizaţi să nu facă rău, să le respecte 
munca şi agoniseala, numai după aceea le-au arătat impostorilor refractari că există o lege nescrisă, 
mai presus de fărădelegile lor. 

Au fost sancțiuni prompte împotriva celor ce furau drepturile strămoşeşti. Solidaritatea 
oamenilor a fost unanimă şi pe aceste locuri de baştină ale poporului român. De aceea drumul 
închisorilor de exterminare comuniste va fi presărat cu cadavrele țăranilor şi ciobanilor din Avrig, 
Arpaş, Breaza, Cârtişoara, Dejani, Drăguşi, Lisa, Mindra, Porumbacu. 

Pe aceste ținuturi carpatine s-a constituit, din suferință şi nedreptate, gruparea partizanilor 
condusă de Ion Gavrilă. La rândul lor, sătenii făceau totul pentru a-i sprijini, trimiţându-le alimente, 
haine şi muniții. Între ei se făcuse o sudură οἱ se crease un serviciu care-i informa de tot ce se 
petrecea prin sate şi despre mişcările trupelor. Stânele, cabanele şi peşterile deveniseră locuri de unde 
se puteau alimenta şi unde îşi puteau depozita cele trebuincioase. 

În această ţară a culmilor alpine, unde numai ochii de vultur străjuiau, se instalase conducerea 
grupului de partizani. 


Istoricul acestei mişcări de partizani 


În anul 1948 elevul Mogoş Ion, din comuna Toderiţa, împreună cu un grup de profesori şi colegi 
de la liceul "Negru Vodă" din Făgăraş au înființat o organizaţie de luptă împotriva abuzurilor 
comuniste ce se făceau din ce în ce mai simţite la sate. 

Printre cei descoperiţi şi arestaţi se aflau: profesorii Ursu Romulus (fost membru Ρ.Ν.Τ., care a 
murit în temniţă), Bucur (de limba română), Novac Mihai (de matematică) şi elevii Mogoş Ion 
(inițiator, devenit o figură legendară în luptele din munţi), Mazilu Nicolae, Roşea Victor, Sofonea 
Remus, Ilioiu Ion, Socol Silviu, Scorei Ion, Glăjar Ion, Zota Gheorghe, Bărsan Gheorghe, Pica Ion- 
Victor şi alţii. 

După un an, Mogoş Ion şi Pica lon-Victor s-au eliberat din închisoare şi în august s-au reîntâlnit. 
Cu această ocazie au pus bazele organizaţiei anticomuniste la care au aderat imediat Nicolae Mazilu 
şi Ion Roşea, din comuna Rîuşor, în căsuţa căruia s-a expus planul de acțiune al grupului. Cu aceeaşi 
ocazie s-a căzut de acord ca să se regrupeze cu toţi colegii lor de liceu ieşiţi din închisoare. Până în 
luna octombrie erau deja cooptați în organizație 10 elevi de la liceul "Negru Vodă" din Făgăraş şi alți 
tineri, în număr de 20, din comunele Toderiţa, Mîndra, Ileni şi Rîuşor. 

Ion Mogoş urmărea să se treacă la acţiune şi să se facă depozite de arme şi alimente în munți. 
Scopul era de asemeni de a pedepsi pe cei ce deposedau pe ţărani de avutul lor, făcându-i să se teamă 
de o pedeapsă măsurată după gravitatea faptelor săvârşite şi după dreptatea nescrisă, dar cerută de 
tradiția locurilor. În toamna anului 1949 Ion Mogoş a plecat prin satele de sub munte, cu un tractor 
de tăiat lemne, urmărind să găsească gazde de sprijin şi ajutoare alimentare în caz de retragere în 
munți. 

Între primii care militează pe aceeaşi linie cu Ion Mogoş se numără tinerii: lon-Victor Pica (din 
Toderiţa), Ion Roşca (din Rîuşor), Ion Sasu, Ion Coman (din Ileni), Toma Blebea (din Ileni), Simion 
Ghizdaru (din Ileni), Dorel Cornea (din Ileni) şi Ion Pică (din Rîuşor),. După arestare, acesta din 
urmă s-a compromis la închisoarea din Gherla, în afară de aceşti elevi, se mai găseau prezenți în 
organizaţie o serie de țărani: Toma Pîrău, Nicolae Comşulea şi Constantin Roşea (din comuna Ileni); 
Pita Ion (senior), din Rîuşor, Cornel Vlad, Octavian Vlad, Octavian Balaban, Ion Balaban, Cornel 
Mija (toţi din Toderiţa); Ion Chichernea, din comuna Grid. 

Iarna anului 1949 a fost petrecută de Ion Mogoş la Reşiţa, unde îi era deportată familia. De 
acolo a revenit în primăvara anului 1950. În acelaşi timp s-a întors de la închisoare şi Nicolae 
Mazilu. Acesta era originar din comuna Leu şi împreună au trecut la acţiune. 

În primăvara următoare cei doi au avut o ciocnire cu şeful de miliţie din comuna Ileni, pe care |- 
au împuşcat în plămâni, dar a scăpat cu viaţă. 

Înarmarea acestor tineri, deveniți partizani în slujba salvării neamului subjugat şi umilit, a fost 
făcută cu concursul următorilor: Ion Cîrlig, plutonier activ în armată; Traian Monea, locotenent 
activ, originar din comuna Veneţia, care le-a procurat arme şi echipament militar. Fiind descoperit, a 
fost condamnat la moarte în luna august 1951 şi, comutându-i-se pedeapsa la muncă silnică pe viaţă, 
a trecut până în 1964 prin temnițe; Partenie Comşa, plutonier în armată, care le-a furnizat arme şi 
echipament şi le-a înlesnit intrarea într-un depozit militar la 2 km de Braşov, de unde, după ce au 
imobilizat paza, partizanii au ridicat muniţie şi armament. 

Printre primii care au dat asistență medicală şi au donat medicamente s-a numărat doctorul Ion 
Halmaghi din comuna Comana. Numărul lor va creşte pe parcursul anilor de luptă şi rezistenţă din 
munți, ani trăiţi în condiţii similare cu cele din război. 


Gazdele partizanilor 


Locuitorii satelor înşirate pe coasta Făgăraşului au înţeles de la început necesitatea acordării 
găzduirii şi alimentării celor ce se retrăgeau în munte, în această acţiune cunoscută sub numele de 
"partizanii de pe versantul nordic al Făgăraşului" au fost arestați mii de români, în marea lor 
majoritate țărani. lată câteva nume ale gazdelor din comunele situate in zona respectivă: 

Din comuna Rîuşor. Pica Vaier, Metea Toma, Pica lon - senior, Roşea Constantin zis Milogu, 
Roşea Miron, Pop Gheorghe, Tîrîu Toma, Pop Ion, Roşea Matei, Marcu Vichente, Pop Zahiu, 
Comşulea Aron şi alții. 

Din comuna Ileni: Barbu Toma, Barbu Ion, Cornea Dumitru, Cornea Maria, Ghizdavu Dumitru, 
Milea Ion şi alţii. 

Din comuna Mîndra: Dan Ion, Socaciu Traian, Zară Ilie şi alţii. 

Din comuna Pîrîu: Boanfă Ion (învăţător), Cerbu Ion, Monciulea Petre (învăţător), Noară 
Nicolae şi alții. 

Din comuna laşi: Iară Ion, Lupu Aurel, Mareş Ion, Peptea Gheorghe şi alţii. 


Ţăranii încep să fiarbă 


Când in 1946 începuseră "domnii" să vină şi să fixeze cotele la sate, în comuna Ileni tocmai se 
întorcea tânărul Pîrîu Toma, zis Porîmbu, de la câmp, cu izmenele prăfuite şi coasa pe umăr. Zvonul 
nemulțumirii ce colinda satul i-a îndreptat paşii spre sala primăriei, unde pe scară li se explica, celor 
ce trudeau din zi în noapte, cum să muncească mai mult pentru a da statului cantități mai mari de 
produse, pentru că avea mare nevoie. După ce a ascultat liniştit sfaturile, care sunt uşor de dat, 
Porîmbu s-a urcat şi el să spună câteva cuvinte domnilor. Tinerii au fost atenţi ca nimeni să nu poată 
fugi pentru a anunţa jandarmii. Porîmbu le-a spus să nu mai calce pe la ei şi să anunţe şi pe cei mari, 
care i-au trimis, că dacă au nevoie de cote să şi le facă singuri, iar dacă nu se astâmpără şi revin, să 
ştie că nu se vor mai întoarce să raporteze ce-au realizat. După această scurtă punere la punct care a 
dat curaj sătenilor, Toma Porimbu a plecat înarmai în munte, unde, de unul singur, a stat timp de doi 
ani. Acolo, in liniştea codrilor, îşi descărca sufletul în cântece şi poezii care au început să circule pe 
la şezătorile satelor de pe coasta Făgăraşului. După doi ani a fost chemat la armată, de unde s-a întors 
de sărbătorile Paştelui din 1950. Cu toate că era bolnav (avea un subicter), a luat din nou calea 
codrului. 


Românii se înfrăţesc cu muntele 


Cei ce nu puteau suporta jugul asupritor al veneticilor luaseră drumul codrului, iar zvonurile 
despre prezenţa lor acolo se făcuseră auzite şi chiar simţite. 

lon-Victor Pica, elevul din Todiriţa, după ieşirea din temniţă luase legătura, prin mătuşa lui, 
Ghizdavu Maria din Ileni, cu Socol Silviu, băiatul preotului greco-catolic din comuna Berivoi, băiat 
care era fugit în munte din 1948. Aflând că Mogoş şi Mazilu intraseră in munte, lon Pica şi-a 
îndreptat paşii spre ei, însetat de libertate şi de apa cristalină de izvor. 

Asistăm acum la reunirea a două grupe de luptători: 

Cea iniţiată de Mogoş Ion, Pica lon-Victor şi Mazilu Nicolae, ce avea legături strânse cu elevii 
liceului "Negru Vodă" din Făgăraş. 

Grupa celor urmăriți de Securitate şi fugiți în munte după 1948, strânşi în jurul lui Ion Gavrilă, 
cunoscut sub numele de Moşu. 

Ion Gavrilă era originar din comuna Netotu, din judeţul Făgăraş. Fusese student la Facultatea de 
Agronomie din Cluj şi scăpase nearestaţi după 15 mai 1948. Totuşi în 1949 a fost condamnat în 
contumacie la 15 ani muncă silnică, în acel an are loc intrarea în munte a celor care până în 1956 vor 
da atâta de lucru Securităţii. Printre ei se numărau, în afară de Ion Gavrilă care era recunoscut 
unanim ca şeful lor, următorii: 

Ilioiu Ion (fost elev, trecut prin temniță); Sofonea Remus din comuna Drăguş; Arsu Gheorghe 
din Rîuşor, care din 1947 era fugit cu barda la brâu prin munte; Radeş Virgil, student la Politehnica 
din Timişoara, urmărit din 1949; Gheorghe Șovăială, originar din comuna Berivoi, muncitor la Astra 
din Braşov; Ion Chiujdea, student la Ştiinţe Naturale - Cluj, originar din comuna Berivoi; Novac Ion, 
elev din comuna Berivoi, urmărit de Securitate din toamna anului 1948; Mogoş Ion; Pica lon-Victor; 
Mazilu Nicoiae; Novac Petre, fugit în munte din 1951, după fiul lui; Pop Jean, pădurar din Lisa; 
Haşu Laurian, originar din comuna Breaza, student la Cluj, urmărit din 1950; Haşu Andrei, elev la 
liceul industrial, urmărit din 1949; Cîlţea Cornel din comuna Şonea; Cornea Marcel, student la Far- 
macie, din comuna Sinea; Novac Gelu, fiul profesorului de matematică din Făgăraş; Haşu Gheorghe, 
ţăran, fratele lui Andrei; Malgan Mihai, student la Facultatea de medicină din Cluj, urmărit din anul 
1949; Ramba Gheorghe, originar din comuna Voivodeni; Moldovan Dumitru-Bambu, tânăr ţăran din 
comuna Lisa, care mai fusese odată condamnat; Moldovan Vasile, tatăl lui Dumitru, ajuns în munte 
ca să lupte alături de fiul său care a fost arestat şi a murit la Periprava; Βᾶτοιί Ion, ţăran care acţiona 
singur prin părțile Felmerului, având legături cu oamenii lui Ion Gavrilă; Pîrîu Toma, zis Porîmbu, 
care refuzase să se mai întoarcă la armată, şi încă mulți alții. 


Viaţa în munte 


Problemele principale erau cele ale alimentaţiei şi ale adăpostului. La început s-a încercat 
folosirea corturilor, dar această soluţie nu a putut fi conținută din cauza expunerii la descoperire 
fiindcă poterele Securităţii s-au pus în mişcare de îndată ce au auzit de constituirea grupurilor de 

partizani. Rămâneau să se folosească stânele, uneori cabanele de vânătoare izolate, peşterile şi de 
multe ori chiar gazdele din sate, la care se adăposteau în fânare, grajduri, sure de paie, totul ales 
pentru a feri gazda de implicaţii in caz de luarea urmei lor. 

Desigur, alimentele se obțineau de la oamenii din sate, de la stâne, cooperative şi chiar de la 
cabane. Celor care erau salariaţi li se dădeau, în schimb, bonuri de justificare că ceea ce se luase, şi 
care de fapt, de multe ori era dat de bunăvoie, era în folosul partizanilor. Deci, căutau ca ciobanii şi 
cabanierii să fie feriți de bănuiala colaborării. De foarte multe ori alimentele erau procurate chiar de 
la turişti, care le ofereau cu drag, dându-și seama că în felul acesta contribuie şi ei la solidaritatea 
națională împotriva ticăloşilor care ne aserviseră ţară prin forță. 

Problema conservării devenise grea după ce în peşteri au avut surpriza cu urşii, care nu se 
mulțumeau numai să mănânce, ci să răspândească în afara peşterilor zdrenţele îmbrăcămintei sfâşiate 
sau chiar resturi de alimente. Aceasta putea duce la depistarea adăposturilor. A trebuit să se treacă la 
îngroparea alimentelor în diferite locuri, deoarece tactica de supravieţuire era de a trăi în permanentă 
mişcare pentru a deruta pe urmăritori. Iarna atenţia trebuia să fie şi mai mare din cauza urmelor pe 
zăpadă. 


Trecerea la acţiune 


Când în satul Todiriţa s-a înfiinţat cu forța colectivul, tractoarele au fost răsturnate în râpă. 

Securitatea a început să acţioneze împotriva partizanilor folosind tot felul de metode, chiar 
infiltrarea de informatori în mijlocul lor, care se prezentau ca turişti nevinovaţi. 

Prin iulie 1950, plutonierii de securitate Băiş, Bîrsan şi Paler Emil au plecat ca turişti pe Valea 
Sîmbetei îndreptându-se spre muntele Gălăşescu Mare unde au fost prinşi de oamenii din grupul 
Arsenescu-Arnăuţoiu cu concursul ciobanului Gheorghe din Muscel. Între ei era şi o femeie. După ce 
şi-au mâncat carnetele de partid au fost ucişi. 

Doi studenţi din Aluniş-Olt (Duminică Ion şi Slanciu Nicolae) au lucrat ca angajaţi cu acte false 
în oraşul Victoria, unde s-au ocupat şi de organizarea unui grup de tineri şi elevi din comunele Olteț 
şi Rucăr: Laluţiu Ion, Cîrje Octavian, Greavu Nicolae, Monea Ion, Surdu Vasile şi alții. În anul 1950, 
Duminică şi Stanciu au fugit în munte. Se pare că au fost infiltraţi în acelaşi timp începuse războiul 
din Coreea şi speranţele creşteau în rândul celor din munte, aşteptându-se începerea unei acțiuni. 

Securitatea a fost şi ea alertată şi a intrat în acțiune, prima ofensivă desfăşurându-se în munți, în 
noaptea de 13 spre 14 noiembrie. Mai multe sate au fost încercuite. Informatorii semnalaseră 
prezenţa partizanilor veniţi din munte. Satul Rîuşor a fost teatrul unor lupte serioase. Acolo se găseau 
5 persoane în casa lui Pică Vaier. Arsu Gheorghe, care era de pază, i-a alertat şi a scăpat cu toate că 
s-a tras după el. Socol Silviu s-a luptat cu locotenentul de securitate Vlad, reuşind să scape şi să fugă 
până în comuna Todiriţa unde, frânt de oboseală, s-a ascuns în pivniţa lui Dusa Dumitru şi a adormit. 
Descoperit de Securitate care-l urmărea, a reînceput lupta cu călăul Vlad. Când era gata să-l răpună, 
au sărit soldaţii şi l-au lovit cu patul puştii până ce Socol Silviu a căzut în nesimţire. După aceea l-au 
înfăşurat în frânghii şi l-au dus la Securitate. Un anume Crama, învățătorul din sat, s-a dus la ofițerii 
de securitate aflaţi la Todirița şi desfăcându-şi cravata le-a oferit-o ca să-l lege pe Dusa Dumitru, 
gazda unde se ascunsese Socol, spunând că este un duşman al poporului. 

Şovăială Gheorghe a fugit spre munte şi a scăpat neprins. La fel a scăpat şi Ion Novac. În schimb 
a fost prins Arsu Gheorghe, după ce a fost urmărit, fiind apoi trimis legat la Securitate, unde a fost 
chinuit crunt în anchetă. 

Gelu Naum, care se alia şi el în casă în acel timp, a reuşit să se strecoare în şura vecinului, unde 
şi-a făcut un culcuş adânc. 

Toată familia lui Pica Vaier a fost arestată, inclusiv două fete şi băiatul. lon-Vaier Pica a fost 
anunţat de Boer Constantin şi i-a dus mâncare lui Gelu Naum reuşind să-l scoată din ascunzătoare 
după o zi şi o noapte. Cu acea ocazie i-a dat o pelerină de ploaie şi o armă ca să se poată apăra. 

Tot în noaptea de 13/14 noiembrie a fost prins Duminică Ion, în casă la Cqşulea Aron, iar 
Slanciu a fost găsit la Făgăraş. 

În comuna Mîndra au avut loc lupte cu Securitatea toată noaptea. Acolo se găseau Mogoş Ion οἱ 
Mazilu Nicolae. Amândoi au reuşit să scape din încercuire. 

Drama s-a petrecut în comuna Pîrîu, în casa învățătorului Pridon Ion, unde dormeau Cornea 
Marcel şi Radeş Virgil. Securitatea l-a obligat pe învățător să meargă cu lampaşu ca să controleze 
prin grajduri. Cornea Marcel, care dormea la marginea patului, a fost împuşcat, iar Radeş Virgil, 


legat, a luat drumul Securităţii, învățătorul Ion Pridon a fost şi el arestat, condamnat la moarte şi a 
sfârşit la Jilava. 

Pe data de 16 noiembrie 1950 a fost arestat lon-Valer Pica. 

Între 14 şi 16 noiembrie, au fost ridicate de la casele lor cam 30 de persoane din fiecare comună. Toţi 
arestaţii s-au găsit îngrămădiţi la Securitatea din Făgăraş, în fosta casă a lui Giurga. Acolo căpitanul 
Stoica, fără o mână, a început schingiuirea lor. Pe lângă faptul că erau puşi la şocuri electrice, pe 
piept li se punea o scândură în care se da cu un baros pentru a li se provoca leziuni şi hemoragii 
interne. 

Această arestare de anvergură se zice că a fost rezultatul unei trădări, fiindcă altfel nu se puteau 
produce, în mai multe comune, acţiuni precise şi simultane. Se zice că un elev, Sabin Cornea, din 
comuna Grid, era informatorul Securității, furnizând numele gazdelor. De asemenea Duminică lon 
avea carnetul cu o parte din gazde. 


Reorganizarea 


După această grea lovitură, supraviețuitorii au hotărât să se împartă în patru echipe pentru a 
putea trece mai uşor iarna care era foarte aproape: 

Ion Gavrilă, Ilioiu Ion şi Sofonea Remus. 

Chiujdea Ion, Şovăială Gheorghe şi Novac Ion. 

Haşu Andrei, Haşu Gheorghe şi Haşu Laurian, care au trăit în bordei. 

Metea Victor, care s-a unit cu Pîrîu Ion zis Porîmbu. În luna decembrie 1950, Porîmbu a venit la 
unchiul lui, Cornea Dumitru, din comuna Ueni. 

Se zice că Ghizdavu Ion, comunist notoriu, ar fi trădat. Casa unchiului Cernea Dumitru a fost 
înconjurată de Securitate care l-a somat pe Porîmbu să se predea, dar acesta a refuzat. Securitatea I-a 
obligat pe Cornea, bătrân la circa 80 de ani, să meargă în față cu lampa, în acest timp s-a auzit o 
voce: "Unchiule, dă-te la o parte că trag”. Şi Porîmbu a deschis foc de armă doborând câţiva 
securişti. 

Atunci, securiştii au adus pe mama lui şi au pus-o în față ca să-l roage să se predea pentru ca să 
nu-i împuşte pe bătrâni. Nu a acceptat şi a spus că dacă e să moară, el moare pentru Dumnezeu şi 
Ţară. 

Lupta a durat toată noaptea. Când n-a mai avut posibilitatea să lupte, terminându-şi cartuşele, s- 
a sinucis cu ultimul glonte. 

Mogoş Ion şi Mazilu Nicolae, după ce au scăpat din încercuirea din noaptea de 13/14 noiembrie, 
au plecat în Banat ca să facă un nou grup de rezistență, îmbrăcaţi cu cioareci, ca țăranii, au trecut 
prin Timişoara, pe la căpitanul Mazilu, unchiul lui Ion. Acesta i-a sfătuit să se predea, că poate nu-i 
omoară, sau să treacă în Iugoslavia. Au plecat de aici în comuna Pădureni, din județul Timiş, unde 
tatăl lui Mazilu fusese căpitan de jandarmi şi unde cunoştea pe băiatul notarului din sat. Câteva zile 
au stat pe la ţărani şi apoi la Moraru Traian, unde s-au întâlnit cu băiatul notarului care i-a trădat. În 
aceeaşi noapte casa a fost înconjurată de Securitate care i-a somat să se predea. Ei au refuzat şi au 
deschis lupta. Un plutonier major a fost împuşcat. Ceilalţi au luat casa cu asalt şi cei doi au fost 
sfârtecați de vii cu baionetele. 

Moraru Traian, care i-a găzduit, a fost condamnat la moarte şi a fost executat Ia Jilava. 

În munţii Făgăraş rezistența a continuat. Turiştii mergeau în continuare pe munte şi bineînţeles 
Securitatea infiltra în rândurile lor, sau pe la cabane, grupuri mici, înarmate, pentru a observa şi la 
nevoie acţiona. 

Un turist participant la o excursie în Munţii Făgăraşului povestea că în 1951, cu ocazia zilei de 1 
Mai, când erau trei zile libere, muncitorii din Sibiu au organizat o excursie la munte. Circa 60 de 
persoane, în majoritate de la "Independenţa - Sibiu", au plecat din Sebeş-Olt şi au trecut, plini de 
voioşie, pe lângă troiţa de la răspântia drumului spre Racoviţa, urcând de-a lungul pârâului Moaşa 
Sebeşului. Au trecut şi de pârâul Corbul, şi de Occa, lăsând în urmă cabana forestieră de la pârâul 
Secuiului. După ce au depăşit stâna Groape, au făcut un scurt popas. Regrupaţi, au plecat la drum. 
După scurt timp, au fost opriţi într-o poieniță de patru oameni îmbrăcaţi în straie ţărăneşti şi înarmaţi, 
care au cerut ca organizatorii să iasă în afară. Preşedintele sindicatului şi secretarul organizaţiei de 
bază au fost luaţi la o parte şi întrebaţi care sunt membrii partidului comunist care sunt cu ei. Doi 
dintre partizani, după ce le ceruseră numele, s-au înapoiat şi au cerut ca toți membrii de partid să iasă 
în afară. 

Nimeni nu a mişcat. 


Le-a cerut a doua oară să iasă în afară. Acelaşi rezultat. Atunci, cu lista în mână s-a mai făcut o 
ultimă încercare: 

- Cine iese acum afară dintre membrii de partid nu va avea nimic de suferit. Deci toţi comuniştii 
să facă trei paşi în față. 

Au ieşit vreo 5-6 persoane. 

Veniţi mai în faţă, s-a auzit vocea unuia cu mustăcioară şi corp atletic. 

Acum, voi care ați reuşit să ΠΠ sinceri, spuneți şi pe ceilalţi care îşi ascund ingrata calitate de 
comunist, începeţi şi chemaţi-i afară, dacă nu, veţi avea aceeaşi soartă cu ei. 

Şi într-adevăr au început să-i strige: "Hai Grecule, ieşi şi tu Szabo, şi tu lanoş, şi tu Apel, şi tu 
Marcovici, şi tu, şi tu...", şi aşa în total vreo zece comunişti care tremurau ca varga. 

- lar acum voi, ăştia care nu aţi ieşit de la început şi v-aţi ascuns, veniți încoace, mai în faţă. 
Întorceţi-vă spre ceilalți tovarăşi şi mâncaţi-vă carnetele de partid. 

S-au executat fără murmur... 

- Şi acum ziceţi: "Cine o fi ca noi, ca noi să pățească", încă o dată, să audă toți şi să le spună 
tuturor, pe unde vor merge, că nimeni nu va scăpa nepedepsit pentru trădarea neamului românesc. 

Ceilalţi au fost invitaţi să pună grămadă bani şi alimente dacă au cu ei. 

-Cu noi au de furcă numai membrii de partid deveniți uneltele Moscovei, precum şi cei ce 
asupresc lumea. 

După aceea cei patru partizani le-au spus că sunt liberi şi le-au atras atenția membrilor de partid 
să nu facă rău oamenilor ca să nu-i aştepte o soartă tragică. 

Muntele i-a primit pe partizani, iar cale-ntoarsă au luat-o comuniştii care veniseră să se distreze 
de ziua muncii fiindcă de Paşti fuseseră ocupați cu producția. 

Au mai fost întâlniri intre turişti şi partizani, dar nu s-au produs incidente. Chiar unii veneau mai 
des cu alimente peste cele necesare pentru a se simţi în libertate, nesupravegheaţi de vigilența omului 
de partid şi pentru a contribui cu ceva la continuarea luptei pe care unii avuseseră curajul s-o înceapă 
pentru a se scăpa de ticăloşii ce distrugeau zi de zi temelia statului. 

Aici, în această ţară a culmilor alpine, unde numai ochii de vultur străjuiau, se instalase 
conducerea grupului de partizani, care era permanent în mişcare spre a deruta pe urmăritorii care-şi 
făceau tot mai des cale, câteodată şi fără-ntoarcere. Printre locurile colindate de aceşti "crai ai 
munţilor” se vorbea despre: stânele din Valea Sîmbetei, de pe Valea Mare, podul Giurgiului, 
Podragului, valea Serbotei şi a Cocoriciului, culmea Racoviceanu, Vânătoarea lui Buleanu, Lăiţa şi 
Lăiţel, Gălăşescul şi Gârdoman, pe sub Paltin înspre Argeş şi Topolg, pe la Capra, Bâlea şi Negoiul, 
pe creste pe unde numai floarea de colţ şi piciorul de capră neagră se mai putea agăța. Aceşti feciori 
înfrățiți cu suferinţa țării deveniseră fiii naturii, pe care au îndrăgit-o cu toate capriciile ei şi de la care 
sperau că îi va păzi, deschizându-le toate secretele de ocrotire şi supravieţuire. 

Desigur, sub supravegherea lor intrau şi casele de vânătoare ce le serveau uneori si ca adăpost, şi 
ca bază de aprovizionare. 

În izolarea care se părea că îi copleşeşte, partizanii erau însă la curent cu viaţa satelor şi chiar cu 
cea internaţională. Vestea condamnării şi executării celor din munţii Banatului, conduşi de Uţă, 
Domăşneanu şi Spiru Blănaru, le umpluse inimile de durere şi au trecut la răspândirea unor manifeste 
pe care le-au conceput acolo, în liniştea muntelui. 


Noi dureri pentru partizani, în anul 1951 


În noaptea de 23/24 noiembrie, pe valea ce se lăsa din munte spre satul Lisa, prin brădet, cobora 
cu atenție Dumitru-Mitru Moldovan al lui Bambu. Mergea să ia alimentele pe care tatăl său, Vasile 
Bambu, i le adusese la locul convenit. Dar la marginea satului a fost somat, în întuneric, să se predea. 
A refuzat şi a încercat să se salveze, făcându-se una cu pământul, în drumul de întoarcere, prin șanțul 
ce traversa calea spre munte. Dar ο rafală de gloanțe l-a lovit în picior şi stomac, doborându-l. Mitru 
mai fusese arestat la 17 ani pentru sprijinirea partizanilor şi de abia se eliberase de la "Canalul 
morții”. Imediat, în 1950, nedreptățile ce domneau în ţară îi îndreptaseră paşii tot spre munte, singura 
speranță de supravieţuire. A fost luat dintr-o baltă de sânge şi dus la spital, unde a început întâi 
chinuirea, în loc să se treacă la operarea celor 7 perforații intestinale ce i s-au găsit. Barbaria a fost şi 
mai cruntă când, imediat după ce a fost ciopârțit şi cusut, au continuat să-l chinuie acolo, în spital. A 
fost bătut peste rană ca să vorbească despre ceilalți rămaşi în munte. Vestea torturării a ajuns la 
urechile tatălui, care a luat legătura cu doctorul rugându-l să-l otrăvească pe fecior pentru a nu trăda 
pe ceilalți. Doctorul nu a făcut-o, dar nici Mitru Moldovan n-a spus nici un cuvânt despre oamenii 

7 


muntelui. După ce a fost condamnat la moarte i s-a comutat pedeapsa în 25 de ani şi a luat, din nou, 
drumul "Canalului morții”. Chinuit prin închisori, Mitru a rămas un mare caracter, fiind prezent in 
greva foamei din 9 martie 1954, de Ia Poarta Albă, când se încerca salvarea bătrânilor muribunzi din 
cauza muncii forțate de exterminare de la acel blestemat canal. Şi i-a fost dat lui Mitru Moldovan să 
treacă printr-o nouă anchetă foarte dură după arestarea partizanilor atraşi in cursa plecării spre 
"lumea liberă". 

Tatăl lui, Vasile Moldovan al lui Bambu, a luat drumul codrilor fiind arestat în iunie 1952. După 
condamnare, a murit în lagărul de exterminare de la Periprava. 

În iarna anului 1951 a căzut în luptă şi Andrei Haşu, în casa lui Ramba Gheorghe din comuna 
Voivodeni. Ceilalți prieteni de luptă au fost nevoiţi să-şi schimbe gazdele trecând Oltul înot pe timp 
de noapte: Ion Gavrilă, Gheorghe Şovăială, Ion Ilioiu, Victor Metea şi Remus Sofonea. Au avut 
noroc că s-au întâlnit cu turişti care le-au dat haine şi alimente. Tot din acel an datează şi 
condamnarea la moarte, în lipsă, a lui lon Gavrilă. 


Anul 1952 


Apariţia partizanilor la Cabana Bâlea s-a răspândit ca fulgerul. Era în vară şi începuseră 
strângerea alimentelor, cutreierând pe la stâne şi explicând ciobanilor că 20 de grame de brânză de la 
fiecare oaie nu se cunosc. Şi în plus li se dădeau bonuri semnate "Vulturii Carpaţilor” sau "Rezistenţa 
Naţională" pentru a fi nu numai justificare, dar şi mijloc de apărare în fața securității. 

În vara anului 1952, o grupă de 6-7 partizani au mers la Cabana Bâlea pe care au înconjurat-o şi 
au oprit excursioniştii din apropiere. Dinăuntru s-a deschis foc de armă. Au reuşit să pătrundă în 
cabană şi Ion Gavrilă le-a spus: "Spuneţi celor din țară că mai există un colţ din Regatul României 
care nu şi-a plecat capul înaintea comunismului, iar acest regat va rămâne liber atâta timp cît ne vor 
sta capetele pe umeri". De aici au luat alimentele pentru care au dat bonuri, şi au plecat cu ele 
încărcate pe nişte măgari. Pe traseu le-au ascuns, şi o parte din hrană au luat-o cu ei. Vestea s-a 
răspândit imediat peste tot. Țăranii din regiune, care erau asupriți cu cotele, au început să prindă 
curaj. Dar şi Securitatea s-a pus în mişcare. La scurt timp după aceasta, când partizanii s-au întors să 
ia alimentele ascunse, au întâlnit în munte o coloană de ostaşi. Fiind descoperiţi, au fost nevoiţi să 
angajeze lupta şi au reuşit să scape cu ajutorul întunericului, strecurându-se prin pădure. 

Din munte au coborât: Remus Sofonea şi Ion Ilioiu, care au luat legătura şi cu Olimpiu Borza din 
Viştea, solicitând sprijin şi asigurarea unor informaţii despre mişcarea trupelor. Informaţiile urmau 
să fie puse în diferite cutii metalice pe drumurile ce urcau spre munte în direcţia: Viştea de Sus, 
Drăguş, Olteț sau Vistişoara şi, la nevoie, când ar fi fost împânzită regiunea, urmau să fie lăsate chiar 
pe şoseaua naţională între Viştea de Sus şi Olteț. De asemenea se hotărâse ca depozitarea alimentelor 
să se facă numai în comuna Vistişoara. 

După coborârea din munte a celor doi partizani amintiți mai sus, s-a organizat o reţea de sprijin 
formală din Olimpiu Borza, Gheorghe Borza, doctorul Lucian Stanciu, Remus Budac, Vasile Οἴτ]ς, 
părintele Dascălu, învățătorul Geamănu şi alţii. 

În acelaşi an au mai fost semnalate ciocniri cu Securitatea, care-i hărțuia, pe Valea Brătilei, spre 
Cârtişoara şi Arpaş. 

Securitatea căuta să distrugă rezistenţa atât prin forța armatei, cît şi prin alte mijloace. Se spune 
că au încercat o lovitură în mijlocul lor, prin infiltrarea cu ajutorul unui cunoscut din Vicovul de Jos, 
anume Vasile Motrescu, care venise cu trei persoane pentru a intra în organizația din munte. 
Însoţitorii erau Vrabie, Boian οἱ un căpitan, toţi în civil. Şi iar se spune că luat din scurt de către Ion 
Gavrilă, Motrescu Vasile a recunoscut că a fost nevoit să-i aducă pe cei trei, care erau agenţi, şi că 
105 se găsesc trupele de securitate. Nu e lămurit ce s-a petrecut cu cei veniţi, dar despre Motrescu se 
ştie că a avut un aport la distrugerea organizaţiei de rezistență din Bucovina, după care a fost arestat 
şi a terminat executat de cei pe care îi aservise. Aceeaşi metodă de distrugere în interior a fost 
utilizată şi în cazul rezistenţei din Munţii Vrancei. 


Anul 1953 


În acel an Securitatea a încercat altă metodă. Se urmărea ţinerea sub observaţie a celor din munte 
prin persoanele din sate bănuite că ar fi în cunoştinţă cu mişcările lui. Țesăturile mergeau până la 
Sibiu, unde era centrul de acţiune care urmărea distrugerea partizanilor şi avea printre comandanți pe 
maiorul Gheorghe Crăciun, şeful Securităţii. Prin întâmplare, care vom vedea mai târziu că nu a fost 

o simplă întâmplare, Ovidiu Borza s-a întâlnit cu profesorul loan Grovu, care l-a întrebat ce noutăți 
mai are despre partizani, deoarece a pierdut legătura. Nu i-a dar nici o informaţie decât după ce Borza 
a primit confirmarea celor din munte că Grovu îi ajutase într-adevăr în trecut. Şi prin iunie s-a 
pomenii vizitat de Grovu, care i-a comunicat că din ziare a luat cunoştinţă că paraşutiştii veniţi din 
occident să ia legătura cu partizanii au căzut în mâinile Securităţii, în afară de Ilie Rada de care 
trebuie să se folosească pentru a pleca în străinătate. Ori Ilie Rada, la data aceea abia scăpat şi rămas 
singur, urmărea să se salveze din ţară, lucru ce l-a făcut cu mare greutate, nicidecum să mai adune 
după el pe alţii pentru a-i duce în străinătate. Pe de altă parte, se ştie că trimiterea paraşutiştilor fusese 
comunicată de spionul englez Kim Philby, direct NKVD-ului, iar acesta Bucureştiului. Şi nu peste 
mult timp, Securitatea va monta tot o plecare a partizanilor peste frontieră în scopul de a-i prinde. Dar 
până atunci să mai urmărim unele aspecte din dăruirea acestor partizani pentru salvarea pământului 
strămoşesc. 

În primăvara acestui an avuseseră câteva ciocniri cu Securitatea şi se spune că Ion Gavrilă fusese 
rănit la picior. Ei îşi schimbau destul de des locurile pentru a-i deruta pe urmăritori. 

În toamna anului 1953 măsurile de urmărire se înteţiseră. În aceste condiţii a avut loc o ciocnire, 
din acest grup făcând parte acum, pe lingă Ion Gavrilă şi Remus Sofonea: Ion llioiu. Victor Metea, 
Ion Novac, Gelu Novac şi Gheorghe Şovăială. 

În luna noiembrie a avut loc o ciocnire cu un convoi de securitate la coborârea spre Cârța şi în 
timpul hărțuirii s-a pierdut de grup Remus Sofonea, dar s-au regăsit la Arpaş fără nici un alt necaz. 

Pentru a arăta măsurile luate de Securitate împotriva partizanilor, amintim că pe lângă trupele 
speciale din regiunile Piteşti şi Sibiu, care cuprindeau muntele ca într-un cleşte, au mai fost aduşi 
ostaşi şi din Vrancea, unde fusese lichidat grupul partizanilor, de la Sfântul Gheorghe, din Prahova şi 
Cluj, plus regimentul | Băneasa. Printre conducătorii acestei vaste operaţii de captare se numărau: 
Gheorghe Crăciun, Gheorghiu (Comandantul Școlii de securitate din Sibiu), maiorul Mezei, Ițic 
Averbuch (comandantul Securității din Ploieşti) şi cunoscuţii călăi Ilic Bădica (ajuns general din 
zugrav, cel ce reuşise să captureze pe cei evadați de la minele de plumb), Tericeanu, Staicu (de la 
miliție) şi alţii de teapa lor. 

Desfăşurarea forțelor Securităţii a fost dispusă în formă de pieptene, urmărindu-se înaintarea pe 
toate căile de acces spre cetatea de piatră a partizanilor. Intenţia era de a-i izola şi de a-i prinde vii sau 
morți, pentru siguranţa de a fi lichidat acest nucleu important de rezistenţă. Satele de la poalele 
Făgăraşului au fost transformate în baze operaționale. De aici porneau înarmaţi ca în timp de război, 
în spatele acestor forţe, călăul Gheorghe Crăciun şi-a organizat o țesătură de acoperire militară a 
întregii zone de la Sinea până la defileul Oltului, unde nu se putea intra decât cu autorizaţie specială. 
Scopul era de a tăia orice posibilitate de aprovizionare şi informare a partizanilor. De asemenea, 
Securitatea adunase în jur pe toţi informatorii satelor, care o însoțeau peste tot, având chiar rolul de 
călăuze. Prin denunţuri reuşiseră să aresteze familiile şi rudele celor din munți. Listele arestaţilor erau 
afişate pe panouri, în diferite locuri unde ştiau că pot trece partizanii. Prin acest procedeu urmăreau 
să distrugă capacitatea morală a acestor luptători. Pe aceste afişe erau trecute metodele de schingiuire 
a celor arestaţi şi ameninţarea cu moartea a rudelor în caz că cei din munţi nu se vor preda până la o 
anumită dată. 


Anul 1954 


În faţa măsurilor luate împotriva lor, partizanii au aplicat tactica împărțirii în două grupe 
desfăşurate în părți opuse pentru a avea posibilitatea controlării mişcărilor adversarului şi a se feri de 
a cădea cu toții în vreo capcană. 

Astfel Ion Gavrilă cu Jean Pop, Ion Ilioi, Remus Sofonea şi Gelu Novac au rămas spre apusul 
masivului Făgăraş, în timp ce grupa cealaltă formată din: Chiujdea, Gheorghe Şovăială, Gheorghe 
Haşu, Laurian Haşu, Victor Metca şi Ion Novac au ocupat partea răsăriteană a masivului Făgăraş. 

În cursul lunii august 1954 grupa lui Ion Gavrilă, nemâncată de două zile urca pe valea 
Topologului ca să treacă versantul spre Făgăraş. Pe traseu au întâlnit o stână şi împreună cu Sofonea 
Remus a intrat înăuntru lon Gavrilă, ceilalți rămânând să observe împrejurimile. Jean Pop a observat 
o grupă de ostaşi care înaintau, iar trei ofiţeri se îndreptau spre stână, şi atunci împreună cu Novac au 
deschis focul strigând la llioiu să fie atent că înconjoară stână. lată mai departe relatarea lui Ion 
Gavrilă care se găsea în capcană (publicată în revista 22): 

"Soldaţii s-au speriat încurcându-se în fugă unii pe alții. Ofițerii au comandat < <culcaty. Numai 
că locul in care se aflau soldaţii era plin cu apă, aşa că mişcarea lor a durat. Atunci noi am aruncat 

cojoacele peste nişte bolovani şi am auzit comanda «foc». O sută de pistoale mitralieră au ţintit 
cojoacele. Am reuşit să πο îndepărtăm trăgând cu pistoale mici". 

În această ciocnire un soldat a murit şi mai mulţi au fost răniți. Scăpaţi din încercuire, partizanii 
s-au îndreptat spre nord ajungând într-un loc prăpăstios de pe Negoiul. Drumul era foarte greu din 
cauza întunericului. Pe drum au întâlnit terenul împânzit de trupe. Cu mare greutate au reuşit să 
coboare până într-un desiş. Aici au trecut prin momente foarte grele. lată descrierea lui Ion llioiu 
care a căzut în mâna lor: 

"Cum noi eram răsfirați, deodată s-a deschis focul asupra noastră. Ani încercat să ieşim din 
întuneric, dar ei erau peste tot; 30-40 de ostaşi, iar noi numai patru. 

Ne-am răsfirat în desiş; eu cu Remus Sofonea ne-am aşezat pe burtă ca să ținem piept şi ... cine 
murea ... murea. Nu ştiu ce s-a întâmplat cu ceilalți. Când s-a strâns cercul am deschis focul, şi-am 
tras, şi-am tras, şi-am tras. 

La un moment dat am sărit în sus şi am strigat: "Remus, vino după mine". Am vrut să traversez 
o muche. Un securist era deasupra mea, un pic în spate şi într-o parte. A tras şi m-a împuşcat. Am 
căzut. Cartuşul a intrat pe sub mâna dreaptă, m-a luat pe diagonală, mi-a perforat plămânul în partea 
de jos, mi-a secționat ficatul cam 1,5 cm, mi-a perforai coloana şi a ieşit prin stângă, unde a făcut 
ruptură mare. Am căzut în cap, arma mi-a picat din mâna. Am crezut că am murit. Dar mi-am 
revenit. Am dat să scot pistolul, să-l încarc, dar nu am mai avut puterea să trag. Pistolul mi-a alunecat 
într-o parte şi am leşinat. Când m-am trezit, un ofiţer era călare pe mine şi mă lovea cu pumnii în 
față. Au venit şi alții şi m-au lovit cu cizmele în spate. M-au întrebat cum mă cheamă; n-am vrut să le 
spun, mă gândeam că dacă eu am căzut şi securiştii se strânseseră pe mine, pot să-i ajut pe ceilalți să 
scape. Au aruncat cu apă pe mine, m-au bandajat peste piept, dar nu mai ştiam prea bine ce se 
întâmplă cu mine. M-au lăsat în paza unuia şi au plecat după ceilalți. Spre seară s-au întors. 

M-au apucat de bocanci şi m-au târât pe coastă vreo 40 de metri. Ani crezut că înnebunesc. 
Târâşul acesta mi-a provocat nişte dureri că nici nu leşinam, nici nu eram cum trebuie. Am crezut că 
nu se mai termină". 

Fotografia lui llioiu, tăiat în timpul operaţiei, a fost răspândită de Securitate prezentându-l ca 
mort. În acelaşi timp a început acţiunea de convingere a partizanilor în viață ca să plece prin 
bunăvoința unor persoane care doresc să-i salveze. Desigur, în condiţiile grele prin care treceau 
acum, mulți doreau să scape crezând posibilă plecarea. Numai Ion Gavrilă a refuzat, acesta având un 
simţ în plus, ceea ce dovedeşte că era un adevărat conducător, cunoscător al perfidiei adversarului. 

În aceste condiţii lon Grovu era "preocupat" de plecarea cât mai urgentă în străinătate a băieților 
din munte. Ion Grovu l-a căutat de câteva ori pe Borza Olimpiu spunându-i că Burlacu a discutat la 
ambasadele străine despre această plecare şi că Securitatea ştia tot. Aceasta se întâmpla în iarna 
1954-1955. Dar în luna martie 1955 Borza Olimpiu a fost arestat la Braşov, anchetat despre partizani 
şi după o zi şi o noapte a acceptat să dea informaţii despre existenţa lor. De acum înainte va face joc 
dublu. 

Nu după mult timp profesorul lort Grovu i-a trimis un mesaj lui Borza anunţându-l că de Paşti va 
trece granița împreună cu Burlacu, în Grecia. 

A doua tactică a arestării partizanilor prin momeala plecării în străinătate funcționa acum din 
plin. Se vorbea de un domn Marin din Braşov, care se oferise să înlesnească plecarea partizanilor. 
Acum apare şi Costică Nicolescu, la Sibiu, prezentat de Grovu ca cel care făcea parte din organizaţia 
ce se ocupa de trecerea peste frontieră. Şi chiar îi arătă o scrisoare primită de la Salonic din care 
reieşea nerăbdarea cu care sînt aşteptaţi ceilalți. Costică Nicolescu înteţise întâlnirile, manifestându- 
şi nemulțumirea față de întârzierea coborârii din munţi a celorlalți. Borza pretextează că sînt hărțuiți 
de Securitate şi este foarte greu să se ia legătura cu ei. 

O altă nenorocire vine spre sfârşitul lunii iunie când, într-o ambuscadă, cad răniți Sofonea 
Remus şi Haşu Laurian. Ei sînt găsiţi intr-un lan de grâu de către soții Eleonora şi Victor Şandru, din 
Viştea, care aduc un bilet de la Sofonea care cerea ajutor. Borza Olimpiu îi aduce acasă şi acţionează 
pentru salvarea lor. 

A fost adus doctorul Lucian Stanciu de la spitalul din Braşov, care i-a îngrijit pe cei doi, lăsând 
şi medicamentele necesare. Desigur, Securitatea a fost informată de prezenţa celor doi la Viştea, cu 
toate că Borza a pus pe Sofonea să-i dea o scrisoare ca trimisă din munte prin care să anunţe că nu 
puteau cobori din cauza mişcărilor de trupe. Borza săptămânal trebuia să dea informaţii Securităţii 
despre tot ce ştia. Şi într-o zi, întorcându-se de la o astfel de întâlnire, a găsit pe Sofonea mort într-o 
baltă de sânge şi pe Haşu Laurian, care mai mişca, cu pistolul în mână, iar pe masa se găsea un bilet 
pe care scria: "Fraţilor, noi am murit. Am socotit că e mai bine pentru noi, pentru voi şi pentru toţi 

oamenii care au făcut atâtea sacrificii pentru noi”. Sofonea a fost îngropat în curte. Se pare că un 
oarecare Stoica, profesor, ar fi denunțat îngroparea lui Sofonea. 

Curios este că şi doctorul Lucian Stanciu fusese prezentat omului "binevoitor" ca un doctor 
devotat al cauzei rezistenţei îngrijându-se de bolile lor. Acest om "de bine" l-a împins pe doctor pe 
un drum periculos spunându-i că străinătatea e interesată şi spre a-l sprijini i-au trimis vreo 20 de 
ceasuri, stilouri şi chiar 500 de dolari, cu rugămintea de a continua, între timp se pregăteau plecările. 

Costică Nicolescu a pregătit "plecarea" în Turcia a lui Nelu Novac şi Haşu Laurian (care reuşise 
să se întremeze după moartea lui Sofonea). Borza a primit veşti de la cei plecaţi ajunşi în 
"străinătate". Al doilea grup format din Chiujdea, Haşu Gheorghe şi Metea Victor au plecat pe 
acelaşi drum al lui Gestică Nicolescu. 

Iarăşi a adus scrisori de la cei plecaţi şi în plus le-a comunicat că în străinătate nu sînt bine 
primiți deoarece şi-au părăsit şeful, şi de aici insistența de a pleca şi Ion Gavrilă. Spre decepția 
Securităţii, lon Gavrilă nu le-a făcut jocul. 

În schimb, în toamna anului 1954 a plecat Olimpiu Borza la Bucureşti şi a discutat planul 
plecării lui în casă la Costică Nicolescu. Plecarea se făcea spre Giurgiu, drum pe care a fost 
imobilizat şi întors în beciurile Securității unde se găseau, de fapt, toți cei plecaţi mai înainte. Şi în 
timpul anchetei i s-au pus benzi de magnetofon în care erau înregistrate discuțiile cu loan Grovu, ca 
şi cele din casa lui Nicolescu din noaptea dinaintea plecării. 

Jocul dublu s-a terminat printr-o condamnare la moarte şi apoi comutarea în muncă silnică pe 
viaţă. 

După plecarea în "străinătate" a lui Borza, doctorul Lucian Stanciu a primit un bilet din partea 
lui, prin "binevoitor", ortografiat cu minuscule - lucian -, conform înțelegerii, că a ajuns cu "bine". La 
câteva zile după această veste bună, doctorul a primit o telegramă din partea Ministerului Sănătății 
prin care era chemat la Bucureşti. Ajuns în Capitală, pe bulevardul Nicolae Bălcescu a fost aruncat 
într-un jeep şi s-a trezit la Sibiu anchetat în legătură cu răniții de la Viştea. În faţa ochilor i s-au pus o 
parte din cadourile primite din "străinătate" (stilouri, ceasuri şi dolari), insistând să declare cui a dat 
din ceea ce lipsea. 

Doctorul, dându-şi seama că a fost înşelat, a profitat de momentul când anchetatorul a fost 
chemat la telefon, apoi şi-a tăiat vena jugulară cu lama de ascuţit creioane, lăsată pe birou. Sicriul 
sigilat a fost dus şi înmormântat cu consemnul de a nu se deschide. Şi alte persoane utilizate în 
Securitate au fost arestate pentru un motiv sau altul pentru a li se pierde apoi urma ca martori jenanți. 


Ultimii partizani se răspândesc 


Şovăială Gheorghe şi Gelu Novac au avut un sfârşit tragic. Hăituiţi din munte au trecut Oltul înot 
şi s-au dus la un prieten pe Târnave. La întoarcere au ajuns in apropierea comunei Obreja, la vărsarea 
râului Secaşului în Târnave, dar un paznic de câmp i-a vândut Securităţii, care a înconjurat casa în 
care erau ascunși. Gelu Novac a căzut ucis la ieşirea din casă. În schimb, Gheorghe Şovăială rămas 
cu două arme, a luptat toată noaptea încercând până la ultimul cartuş să iasă din încercuire. După 
aceea a ieşit in fața ostaşilor, care l-au împuşcat. 

Pop Jean zis Porîmbul, fiind rănit la picior în timpul unei lupte, n-a mai putut să meargă. A fost 
dus în spate de prietenul său şi până la urmă a rămas să ierneze în 1955-1956 într-un bordei la 
marginea comunei Columb. În primăvara anului 1956 a luat legătura cu un anume Matei Cristea de 
prin Pojorta-Lisa, care l-a pus în legătură cu Costică Nicolescu pentru a-l duce în străinătate. Acesta a 
venit şi s-a întâlnit cu Jean Pop într-o gară din apropiere de Făgăraş, Arpaş sau Viştea. După ce a 
povestit greutățile îndurate, mai ales în ultima iarnă, iar celălalt arătându-i scăparea şi viața fără 
teamă a celor plecați, la insistenţele lui Costică Nicolescu i-a arătat locul iernării de la Columb. De 
acolo au plecat cu trenul spre Braşov sperând că va ajunge şi el în străinătate. Dar în tren 1 s-au pus 
cătuşele la mâini şi a ajuns în ghiarele Securităţii, alături de ceilalți prieteni de luptă. După chinuri 
îngrozitoare la anchetă, unde au fost aduşi şi cei arestaţi înainte, a fost judecat în luna iulie 1957 pe 
baza decretului 199/1950, pentru acte de teroare şi constituire de bandă în scop terorist, fiind 
condamnat la moarte. 

Altă grupă de partizani 


În anul 1953 situația partizanilor devenise foarte grea. Legăturile pentru aprovizionarea lor 
deveniseră din ce în ce mai dificile, iar arestările se ţineau lanţ prin sate. Se recursese în această 
situaţie la depozitarea alimentelor prin podurile caselor, de unde partizanii şi le ridicau singuri, 
strecurându-se prin țesătura de securişti care împânzeau poalele Făgăraşului. 

Cîndea Ion, originar din comuna Sărata, a coborât pe valea Porumbăcelului şi, prin perdeaua de 
fagi, a trecut pe firul Săratei, îndreptându-se spre comuna natală. Fiind surprins, s-a angajat în luptă şi 
ultimul cartuş l-a folosit pentru a nu se lăsa prins viu. 

Au fost nenumărate astfel de exemple de dăruire pe altarul patriei. 

Printre cei fugiți în munte din acest sector al cotului Oltului, cuprins între Turnu Roşu - 
Cîrţişoara, au mai fost arestaţi şi condamnaţi: doctorul Alexandru Barbu, Stoica Pavel din Sărata, 
Voineac Ion din Porumbacu. Din acest lot a făcut parte şi doctorul Constantin Cişmaşu. 

Ultimele arestări masive au avut loc în 1954. 

Sperăm ca supraviețuitorii să ne aducă la cunoştinţă noi date în sprijinul descoperirii tuturor 
eroilor din Munţii Făgăraşului, unde s-a desfăşurat o adevărată epopee ce urmează să se scrie. 

REZISTENŢA DIN MUNȚII FĂGĂRAȘ, VERSANTUL SUDIC 


Grupul "Haiducii  Muscelului” condus de Gheorghe Arsenescu οἱ fraţii Toma şi 
Petre Arnăuţoiu 


În primăvara anului 1948, deci după ce fruntaşii conduşi de Iuliu Maniu οἱ Ion Mihalache, 
reprezentanții rezistenței naţionale împotriva barbariei sovietice, fuseseră întemnițați, s-a declanşat, din 
instinctul salvării naționale, ca o comandă, mişcarea armată în toți munții României. Astfel asistăm la 
gruparea elementelor active de la poalele Făgăraşului, din nordul judeţelor Argeş, Muscel şi Dîmboviţa. 
Mişcarea ce se va înfiripa avea să stăpânească această regiune peste un deceniu urmărind înfricoşarea şi 
la nevoie pedepsirea celor vânduți ruşilor în scopul terorizării poporului şi distrugerii instituțiilor de 
bază ale României. 

Odată cu începutul primăverii anului 1948, Apostol Dumitru-Milu, originar din comuna Seci- 
Argeş, profesor la liceul Brătianu din Piteşti, a trecut la organizarea grupului de rezistență de pe Valea 
Topologului, din Munţii Frunţii. A fost prins în toamna lui 1948 şi, după condamnarea la 25 de ani 
muncă silnică, a fost ridicat din închisoare de căpitanul Cârnu, călăul Securităţii din Piteşti, şi împuşcat 
la marginea comunei natale. 

Dar ceea ce nu ştia Securitatea la acea dată era faptul că Dumitru Apostol luase legătura şi cu 
Gheorghe Arsenescu, care începuse organizarea pe valea Dîmboviţei, între Dragoslavele şi Rucăr. 

De fapt munţii începuseră să fiarbă. Se ştie că în aceeaşi vară a lui 1948, colonelul Ion Uţă colinda 
sălaşele de pe văile Mehadicăi până la Luncăvăţ şi Cornereva, pe valea Belea Rea, în căutare de oameni 
şi locuri pentru punerea în practică a unei rezistenţe armate anticomuniste. 

Versantul nordic al Făgăraşului de asemenea începuse să-şi coordoneze acțiunile prin 
înmănuncherca într-un lot a organizaţiilor răzlețe ce se înfiripaseră fie la liceul Negru Vodă, fie printre 
muncitorii de la L.A.R. şi Astra Braşov, a organizaţiilor veteranilor de război şi ofițerilor scoşi din 
armată, conduşi de învățătorul Ion Prodan (socotit iniţiatorul mişcării de rezistență făgărăşană), precum 
şi a grupului intelectualilor dintre văile Viştea şi Ucea de sub ascultarea lui Olimpiu Borza. 


Organizarea grupului "Haiducii Muscelului” 


După arestarea lui Apostol Dumitru, în toamna lui 1948, la Bucureşti se întîlnesc Gheorghe 
Arsenescu, Dumitrescu Lazea şi Toma Arnăuţoiu şi hotărăsc extinderea mişcării de rezistenţă şi trecerea 
la acţiune armată. La început se conta pe armamentul pe care Arsenescu îl avea ascuns în munte. 
Colonelul Gheorghe Arsenescu fusese comandantul Regimentului 30 Muscel şi şef de stat major al 
Diviziei a Π]-α. Toma Arnăuţoiu era ofițer de cavalerie din Garda Regală, iar Ion Lazea Dumitrescu era 
proprietar, fruntaş al Partidului Naţional Țărănesc. 

În aceeaşi perioadă s-a mai întîlnit Arsenescu cu Andrei Gheorghe care, condamnat după aceea, a 
murit la canal, şi cu Vişoianu Iosif, trecut de asemenea pe la Canalul morţii, ambii din comuna 
Domneşti, judeţul Muscel. La sfirşitul lunii septembrie 1948, Gheorghe Arsenescu, Toma Arnăuţoiu şi 
Dumitrescu Lazea au sosit din comuna Brădetu de pe Valea Vilsanului, la locuinţa preotului Victor 
Popescu. În continuare merg în comuna Nucşoara, la casa învățătorului Iancu Arnăuţoiu, tatăl lui Toma, 
pentru a pune la punct problemele legate de organizare. 

Reveniţi la Bucureşii şi informaţi că sînt urmăriţi de organele de securitate, la sfirşilul lui februarie 
1949, Gheorghe Arsenescu şi Toma Arnăuţoiu părăsesc ascunzătoarea din capitală şi pe 1 martie 1949 
ajung din nou la casa preotului Victor Popescu, de unde după un scurt popas de câteva ore pleacă la 
Nucşoara, care se găsea la o distanță de numai 4 kilometri de Brădetu. 

În Nucşoara, în casa lui Rizea Gheorghe, la sfîrşitul lunii martie 1949 s-a constituit conducerea 
mişcării de rezistență formată din următoarele persoane: Gheorghe Arsenescu, Toma Arnăuţoiu 
(locotenent de cavalerie, absolvent al Liceului Militar Regele Ferdinand I, de la Chişinău, refugiat la 
Craiova; a fost coleg cu Jenică Arnăutu, tot ofiţer, care s-a ocupat de organizarea rezisienței armate din 
Obcinile Bucovinei şi cu Tiberiu Ţolescu, ofițer de cavalerie, component al mişcării de rezistență 
condusă de generalul Carlaonţ); Petre Arnăuţoiu (proprietar în comuna Nucşoara, fratele lui Toma, 
secretarul organizației, având pseudonimul "Βυ]οτ"); Jubleanu Titu (din Nucşoara, şef al serviciului 
aprovizionare, cu pseudonimul "Prisăcaru”);, Chircă Ion (ţăran, satul Slătioara, comuna Nucşoara); 

Jubleanu Constantin-Tică (fiul celui de mai sus, care a murit în luptă); Jubleanu Maria (soţia lui Tică, a 
murii în luptă), Milea Benone (absolvent de liceu, din comuna Nucşoara), Marinescu Virgil (învăţător 
din salul Secături, comuna Nucşoara, membru Ρ.Ν.Τ.); Marinescu Ion (student la medicină, fiul celui de 
mai sus, omorât în munte în condiţii neclare); Marinescu Alexandru (elev de liceu, fratele celui de mai 
sus), Mămăligă Gheorghe (ţăran basarabean stabilit în Nucşoara); Plop Maria (refugiată din Basarabia, 
stabilită în Nucşoara); Drăgoi Cornel (student la litere în Bucureşti, fiul preotului din Nucşoara); preotul 
Drăgoi Ion (la acea întâlnire a oficial o rugăciune invocându-se ajutorul lui Dumnezeu pentru cauza la 
care participanţii s-au legat prin jurământ ca să lupte cu arma în mână împotriva comunismului). 

Cu această ocazie s-a hotărât ca statul major al organizaţiei să fie la Rucăr, de unde păstrau 
legătura cu satele. Despre constituirea organizaţiei ştia tot satul, care era foarte solidar; până şi 
jandarmii din localitate, Ionescu Nicolae (şef de post) şi Dumitrescu Luca (plutonier), au fost la curent 
cu aceasta, fiind ulterior arestaţi şi condamnați. 

Procurarea şi transportul armamentului începuse să se facă încă din toamna lui 1948 spre 
adăposturile din munte pregătite de Chircă Ion. Printre cei ce au contribuit la această operaţie s-au 
numărat: Ciolan Nicolae şi Niţă Iosif din Petroşani, Cosea Aurelia din satul Slatina pendinte de comuna 
Nucşoara, apoi Chircă Elena cu fiul ei, Popescu Constantin, Samoilă Constantin, Chircă Marina şi 
Simion Ana, toți din Nucşoara, şi alții. 

Casa învățătorului Toma Arnăuţoiu a fost pusă sub observaţia Securităţii din Piteşti, condusă de 
căpitanul călău Cârnu. În vinerea Paştelui din 1949 a sosit acasă al treilea fiu al învățătorului, anume 
Anton Arnăuţoiu, care venea din sanatoriul Turia (judeţul Trei Scaune - azi Covasna) pentru a face 
sărbătorile împreună cu familia. Era bolnav de T.B.C. În urma rănilor de la plămâni pe care le suferise 
în timpul celui de al doilea război mondial în timpul unei lupte aeriene. Nu ştia nimic din ceea ce se 
petrecuse pe acasă. Ajuns în curte a fost somat de căpitanul Cîrnu. Acesta şi însoțitorii lui au intrat în 
casă, după ce Anton a deschis uşa, şi au răscolit toate încăperile, după care au arestat pe bătrânul Iancu 
Arnăuţoiu, spunându-i să-şi la hainele de schimb. După două zile Anton a plecat la sanatoriu, acasă 
rămânând numai Laurenţia, mama lui. 

În a treia zi după Duminica Învierii, din acelaşi an, organele de Securitate au arestat pe preotul 
Popescu Victor şi pe fiul acestuia, Daniel. După şase zile de anchetă în arestul Securităţii din Piteşti, 
timp în care au fost supuşi la diferite torturi fizice, ancheta nu a reuşit să stabilească probe pentru 
implicarea lor în proces. Au fost eliberați atât tatăl cât şi fiul şi ameninţaţi de Cîrnu că, dacă nu vor 
colabora la prinderea "bandiţilor", vor fi omorâţi ca nişte câini şi aruncaţi la marginea drumului. 

La începutul verii, după frecvente căutări în munte şi împrejurimile satului, soldate cu eşec, 
organele de Securitate au hotărât să întreprindă o acțiune de mare anvergură, în acest scop au pregătit 
cadre speciale şi numeroase camioane cu ostaşi gata de intervenţie când se va da alarma de acţionare. 
Alarmarea Securității se făcuse din luna aprilie când grupul lui Toma Arnăuţoiu fusese semnalat că 
acționa în munţii Șteviuţa şi Olicu, la vărsarea pârâului cu acelaşi nume în pârâul Zârnei, ce-şi mâna 
apele spre râul Doamnei. Se aflase acest lucru prin agenţii infiltraţi printre forestierii din regiunile 
respective. 

În seara de 18 iunie, Toma Arnăuţoiu s-a întâlnit cu plutonierul Paul Paul, din comuna Brăduleţ, 
căruia 1-a solicitat să-i procure armament. Dar a doua zi dimineaţa, duminică 19 iunie, securiştii au dat 
buzna în casa învățătorului Arnăuţoiu, fiind informaţi că se găsesc acolo membrii organizaţiei "Haiducii 
Muscelului", într-adevăr erau cei doi frați Arnăuţoiu, Gheorghe Arsenescu, Milea Benone şi Chircă Ion. 
Această grupă de securişti a fost condusă de Ionel Iorgulescu. Soldaţii se aflau postați la toate colțurile 
clădirii. Doi plutonieri, Apăvăloaiei Constantin şi Lungu Florea, au intrat prin spatele locuinţei 
incercând să forțeze intrarea în care se aflau partizanii. 

Arsenescu ţinea uşa cu piciorul şi, când aceasta s-a deschis, cei dinăuntru au tras, doborând pe cei 
doi plutonieri. Milea Benone a băgat baioneta într-unul, iar Arsenescu, care era bun trăgător, folosind 
amândouă mâinile, a croit drumul pe care au dispărut cu toții. ΕΙ personal a ieşit pe uşa principală 
mânuind uluitor de repede cele două pistoale din mâini, ca-n filme. Soldaţii s-au dezmeticit după 
dispariția partizanilor şi au deschis foc în vânt. 

După acest eşec, securiştii s-au împărţit în grupuri şi au plecat pe la casele indicate ca având 
legătură cu partizanii. Unul a ajuns şi la preotul Ion Drăgoi unde a găsit bunica şi doi copii. Preotul 
tocmai se întorcea de peste dealuri când cineva i-a strigat să fugă căci vine Securitatea. El s-a ascuns şi 
de pe măgură a privit spectacolul ce a urmat. O fată a fugit şi a anunţat pe Cornel Drăgoi, băiatul 
preotului. Acesta a fugit imediat sărind 5 garduri, prin grădini, urmărit cu pistoalele. Ajungând la 
marginea lacului a mers puţin pe potecă şi a intrat în apă, îmbrăcat cum era, sub o scândură ce folosea 
drept punte pentru pescarii cu undița. Securiştii care-l urmăreau au fost îndreptați pe piste false de 

Samoilă Nicolae. Şi au fugit aşa până la oficiul telefonic de unde au făcut cale-ntoarsă. La înapoiere l-au 
văzut pe Cornel Drăgoi care scosese capul din apă numai cât să respire. El şi cu Victoria Arnăuţoiu au 
fost singurii arestaţi în acea zi de duminică. Preotul continua să privească neputincios la arestarea 
copilului său. Toma Arnăuţoiu fusese rănit la un picior, dar a reuşit să ajungă din urmă grupul şi să se 
retragă în ascunzătoarea de la izvorul Grosului. 

În cursul lunii iulie 1949 partizanii s-au împărţit în două grupuri: unul condus de Gheorghe 
Arsenescu, iar celălalt de Toma Arnăuţoiu. Grupurile ţineau legătura între ele. Schimbîndu-şi locul 
pentru a deruta Securitatea şi pentru a-şi procura alimente, îi găsim la scurt timp semnalați la Gura 
Lespezilor, pentru a-l pedepsi pe Gheorghe Dobrescu, preşedintele cooperativei Muşeteşti, care era 
informatorul regimului. 

Numărul partizanilor s-a mărit, printre ei făcîndu-şi apariţia: Ciolan Nicolae din comuna Petroşani 
şi Gheorghe Mihai, Păţitu Ion, Păţitu Nicolae, Săndoiu Ion, Adămoiu Nicolae, toți din comuna 
Nucşoara. 

Tot în luna septembrie, partizanii sunt semnalaţi întorcându-se de la "Cruce" şi mergând pe valea 
Plăşorului unde au întâlnit oamenii coborând cu brânză de la stână. Li s-a dat şi lor ca să aibă de 
mâncare, bineînţeles după ce au cerut, pentru ca oamenii să nu fie bănuiţi că pactizează cu ei. Ba i-au 
pus să strige şi lozinci împotriva regimului. S-au tras focuri de armă în aer, ca să se poată spune că au 
fost obligaţi să procedeze astfel. Oamenii fiind din regiune, erau cu sufletul alături de ei şi-i ajutau de 
câte ori aveau ocazia. 

Colonelul Gheorghe Arsenescu urma să se întâlnească în luna noiembrie 1949 în comuna Bughea 
de Sus, din apropierea oraşului Cîmpulung-Muscel, la sora lui Chircă Ionel, cu nişte ofiţeri. Se pare că a 
fost trădat de Ionel Chircă, care se întâlnise cu maiorul Marin de la Securitatea din Piteşti, A fost trimis 
Popescu Moangă cu o echipă de securişti. Gheorghe Arsenescu cu Nicolae Chircă (rudă cu Ion) şi cu 
Mămăligă Gheorghe au picat în cursă. Ciolan fusese deja arestat, în ultimul moment Arsenescu îşi dă 
seama de pericol, se dezbracă de haină şi fuge din încercuire. Mămăligă a fugit şi el, dar a fost reperat 
după cămaşă şi l-au rănit; a reuşit totuşi să scape pentru încă zece luni. La câteva zile a fost împuşcat şi 
Chircă lon de către Mămăligă, deoarece se dovedise că trădase Securităţii întâlnirea de la Bughea de 
Sus. 

Gheorghe Arsenescu fuge şi se adăposteşte la Iosif Marinescu, perceptorul din comuna Măţău de 
lîngă Cîmpulung, şi se ascunde într-o groapă săpată sub cameră. Nicula s-a dus şi a anunţat Securitatea 
unde se găseşte ascuns. Cârnu a venit de la Piteşti şi a împânzit grădina perceptorului cu soldați. 
Arsenescu, cu prezenţa lui de spirit, a ieşit şi s-a strecurat printre ei strigând "dă-i! trage, mă!" şi dus a 
fost. Nu a mai fost prins până în 1960, şi atunci printr-o trădare. 

Conducerea grupului a fost luată de Toma Arnăuţoiu şi de fratele său, Petre. Partizanii s-au retras 
în munte pentru a petrece iarna. 

După ieşirea din acţiune a lui Gheorghe Arsenescu, Milea Benone s-a predat şi a fost condamnat la 
muncă silnică pe viaţă, iar după arestarea grupului Arnăuţoiu, a fost rejudecat şi executat cu tot lotul, pe 
21 iulie 1959. 

După ce fraţii Arnăuţoiu şi Gheorghe Arsenescu au scăpat din încercuirea din 19 iulie, în comună 
s-a instalat un detaşament operativ şi represiv, care mult timp i-a terorizat pe țărani; erau acostaţi toți 
suspecţii care treceau pe acolo. Legăturile satului cu exteriorul au fost tăiate. Singura sursă de 
aprovizionare a locuitorilor o constituiau ciobanii care veneau cu brânză şi bruma de rezerve ce o mai 
aveau prin casă. În plus țăranii erau obligaţi să asigure şi mâncarea pentru noii ocupanţi ai satelor. Unul 
din cadrele superioare securiste, cu "experiență", îşi freca palmele în primărie afirmând că a doua zi 1] 
va aduce pe Tomiţă legat pe cal. La întoarcerea din misiune erau legaţi pe cai cadrul superior şi coada 
de topor din sat, care-i servise drept călăuză. 

În luna septembrie 1949, țăranul Daniil Popescu, fiul preotului Victor Pupescu din Nucşoara, cu 
sprijinul lui Luca Florea din Brădetu, pădurar la Ocolul Silvic local, a contactat grupul de rezistenţă la 
punctul "Varnița Ulmu" ajutat fiind şi de Ion Mierlită. Cu această ocazie a dat celor din grup alimente şi 
țigări şi a purtat discuţii cu privire la soarta părinţilor şi rudelor familiei Arnăuţoiu, arestaţi încă din ziua 
confruntării armate cu securiştii. Despre această întâlnire, Securitatea nu a fost informată decât în anul 
1958, în urma denunţului făcut de pădurarul Luca Florea. Între anii 1949-1955, preotul Victor Popescu a 
acordat de mai multe ori ajutoare în alimente, trimise grupului prin diverşi locuitori care păstrau 
contactul. Deşi unii săteni au fost descoperiți şi arestaţi, implicarea preotului în sprijinirea grupului de 
partizani nu a fost dovedită decât în anul 1958, după arestarea ultimilor membri ai rezistenței. 

În anul 1949 a fost arestată preoteasa Ecaterina Drăgoi şi a fost chinuită în mod barbar de 
colonelul de Securitate Mihăilă, de la Piteşti. Pe data de 15 decembrie, acelaşi an, a mai fost arestat 

Preda Ion, născut la Nucşoara pe 27 februarie 1907 şi a fost condamnat la cinci ani pentru legături cu 
mişcarea de rezistenţă, executând pedeapsa la Peninsula şi Ovidiu. După eliberare a fost din nou arestat, 
pe 22 iunie 1958, şi condamnat de data aceasta la 25 de ani pentru reluarea legăturilor cu cei din munți. 

Pe data de 2 noiembrie 1949 a fost arestat învățătorul Virgil Marinescu din comuna Nucşoara şi va 
sta în temniță până în aprilie 1964. Băiatul lui, Alexandru Marinescu, va fi şi el arestat pe 2 martie 1950 
şi va sta peste opt ani închis, până pe 6 iunie 1958, când va fi eliberat numai pentru o jumătate de an, 
deoarece pe 26 ianuarie 1958 va fi rearestat până pe data de 29 august 1964. Un alt frate al lui a plecat 
pe 3 martie 1950 să întregească grupul partizanilor. Este vorba de Ionel Marinescu, care făcuse liceul 
militar şi care, după doi ani şi jumătate va avea o moarte tragică. Nenorocirile se ţineau lanţ în sînul 
familiilor din Nucşoara; şi soţia învățătorului, Ecaterina Marinescu, a fost arestată în acelaşi an, adică pe 
16 noiembrie 1950, făcând 5 ani de închisoare, până în iunie 1955. 

Mămăligă Gheorghe, din Nucşoara, a fost împuşcat mortal pe data de 6 iunie 1950, în munte. Tot 
în aceeaşi lună, Marinescu Ion, Jubleanu Constantin-Tică, Jubleanu Titu şi Jubleanu Marioara urmăresc 
pedepsirea unor activişti ce terorizau satul Nucşoara şi se deplasează în muntele Căpăţina unde aveau 
loc de întâlnire cu frații Arnăuţoiu şi Maria Plop, care veneau din munţii Gălăşescu. Săndoia Gheorghe, 
cioban, care era informatorul Securităţii, a reuşii să scape cu fuga. 

Pe 7 august, când o parte din partizani coborau pe valea râului Vîlsan, au fost surprinşi de un grup 
de securişti condus de locotenentul major Ghiţă Alexandru, care a deschis foc asupra lor, somându-i. 
Acţiunea se petrecea cam în dreptul muntelui Dobrogeanu şi a avut loc pe 7 august. Partizanii au 
ripostat deschizând focul: atât Jublenii, cât şi Ionel Marinescu. Maria Jubleanu striga: "trage, Titule, ca 
să scape băieţii!". Şi într-adevăr locotenentul şi caporalul Balaciu Ion au fost omorâţi. 

Arestările continuă în satul Nucşoara şi Poinărei. Preotul Drăgoi Ion a fost arestat în comuna 
Vilsăneşti şi a fost chinuit până în anul 1959, când a fost prinsă conducerea organizației, şi a fost 
executat la Jilava; în aprilie 1950 fusese arestată Maria Popescu, soţia învățătorului din Poinăici, care a 
stat în închisoare până în 1954, când au eliberat-o. Soţul ei, Popescu Gheorghe, a fost arestat în 
noiembrie acelaşi an şi a stat închis până în 1956, când i s-a dat domiciliu obligatoriu. De acolo a fost 
re-arestat în iunie 1959. 

Pe data de 2 septembrie a avut loc o ciocnire armată în muntele Gălăşescu, cu agenţi ai Securităţii 
deghizați în turişti. Cu altă ocazie, în muntele Berevoiu au înconjurat cabana unde se adunaseră 
muncitorii pentru a fi prelucraţi în legătură cu partizanii care circulau prin regiune. Toma Arnăuţoiu a 
intrat înăuntru, a ţinut un discurs împotriva regimului care distrugea ţara, punând-o la dispoziția ruşilor. 
Maria Plop a distrus tablourile ce se aflau pe pereți. 

Se făceau presiuni din ce în ce mai mari asupra sătenilor pentru a-i denunța pe partizani, şi pentru 
ca presiunile să fie şi mai mari se trecea şi la arestări. 

Preoţii Andreescu Nicolae, din comuna Poinărei şi Constantinescu Ion, din aceeaşi comună, au 
început să se ocupe din 1952 de aprovizionarea cu arme şi alimente a celor urmăriți de Securitate, în 
1959 vor fi şi ei executaţi. 

Cabanele şi stânele sunt colindate tot mai des de către partizani pentru că legaturile cu satele le 
fuseseră tăiate. Şi deplasările le făceau cât mai des pentru a deruta Securitatea. Astfel, aceasta primea 
informaţii cât mai diversificate cu privire la poziţiile partizanilor. Prezenţa lor este semnalată în 1952 
când la Gruişor, când la Zîrna, Pecineaga, Brătila, Robiţa, Fireşti, Valea Lespezi, Năneasa, Udrea, 
Dobroneaga, ori în muntele Drăghia sau chiar în Bucegi, pentru derulare. Astfel pe 2 august 1952 
securiştii trec pe la stânele presărate de-a lungul Dîmboviţei şi pe 17-18 august îşi fac simțită prezenţa la 
Padina. Pe data de 7 septembrie 1952 este omorât Marinescu Ionel, în condiţii neelucidate. 

Tot în toamna lui 1952 este arestată preoteasa Justina Constantinescu din comuna Poinărei, care îi 
ajutase foarte mult pe cei fugiți şi care după tortură a stat 5 ani în temniţele comuniste. 

În anul 1953 cei din grupul "Haiducii Muscelului” se retrag spre comuna Poinărei şi în apropiere 
de aceasta, la "Rîpa Colţului”, îşi fac un adăpost principal; de aici vor ieşi numai la nevoie, pentru 
aprovizionare, deoarece poterele se Ἰπίείεςο pe urmele lor. Sunt făcute noi recrutări, printre care Tomeci 
Gheorghe cu soţia lui, Elisabeta, Sorescu Nicolae, Sorescu Gheorghe, Sorescu Maria şi alţii. 

Acţiunea lor se îndreaptă şi spre pedepsirea cozilor de topor care îi terorizau pe ţăranii din 
comunele Corbi, Stăneşti, Brăduleţ, Nucşoara... Legăturile cu oamenii de încredere încep să fie făcute 
prin căsuțe poştale pentru a-i feri de arestări. Un anume Grigore Ion, zis Lepărău, le procură un aparat 
de radio pentru a putea asculta ştirile posturilor străine. Fata preotului Nicolae Constantinescu va fi 
bănuită că i-a ajutat pe partizani cu alimente între 1954-57. Căsătorită Pedruţ, a fost numită profesoară 
de istorie la Cobadin. De acolo a fost arestată pe 21 iunie 1958 şi a primii 12 ani prin sentinţa 174-21 


septembrie 1959. Pe data de 18 septembrie 1958 născuse în temniţa de la Văcăreşti pe Justina- 
Libertatea, care a trebuit să stea închisă cu mama εἰ. 

Dar cu doi ani înainte, în anul 1956, răsărise o "Floare de colţ" în voievodatul partizanilor. S-a 
născut Oana, fata Măriei şi a lui Tomiţă. Pe lingă bucurie au apărut şi mai multe griji. 

Anul următor s-au întors din închisoare părinții, Iancu şi Laurenţia Arnăuţoiu, după 7 ani de 
detenţie. Locuitorii comunei l-au întâmpinat pe învățătorul lor cu bucurie şi simpatie conducându-l trei 
kilometri până la Nucşoara. 

Tot în acest an, preotul Vasile Popescu a fost anchetat şi torturat timp de 36 de ore, intr-un 
pavilion al băii de la staţiunea Brădetu, de către ofiţerii de securitate Ploscaru şi Zamfirescu, pentru a-l 
determina să recunoască oficierea botezului Oanei. Nici de această dată ancheta n-a reuşit să obțină 
probele pentru arestarea preotului. Adevărul s-a stabilit numai după arestarea grupului partizanilor în 
1958. 

Pentru a deruta pe urmăritori, bărbații din grup apăreau pentru scurt timp în munte, se făceau 
văzuți, şi goana pornea după ei, în timp ce se retrăgeau cu atenţie spre grota de la Poinărei. 


Arestările din "Grupul Nucşoara"” 


După anul 1955 grupul de conducere al partizanilor era ascuns în pădurea Aluniş, într-o grotă 
naturală situată la marginea comunei Poinărei. 

Între 1-5 aprilie 1958 fraţii Toma şi Petre Arnăuţoiu au fost invitaţi de inginerul agronom Grigore 
Poinăreanu la o povarnă (cazan cu ţuică), din satul Poinărei (Corbi). Aici au fost înconjurați de securiști, 
conduşi de locotenent-major Bădicuţ Tănase şi Micuţelu, în urma unui denunţ lesne de înţeles, convinşi 
fiind că somniferul pus în ţuică îşi va face efectul. 

Cei doi fraţi Arnăuţoiu au deschis focul şi au reuşit să iasă din încercuire prin livezi. Petre 
Arnăuţoiu a fost împuşcat în picior şi după câteva sute de metri a fost prins; Toma Arnăuţoiu a fost şi οἱ 
capturat ceva mai departe de povarnă. 

Cei doi fraţi au fost duşi la grota unde erau ascunşi ceilalți. 

Toma Arnăuţoiu a fost obligat să ceară celor din grotă să se predea pentru că nu mai era nici o 
scăpare. Securiştii i-au arătat pe cei doi arestaţi. 

Fundul "grotei" se găsea la 6-7 metri adâncime. Tânărul Ion Jubleanu a ajutat-o pe Maria Plop să 
iasă împreună cu fetița de 2 ani. După ce cele două fiinţe au coborât pe platou, Titu Jubleanu a ridicat 
scara şi a spus că el nu se predă. A urmat un intens schimb de focuri în care Jubleanu a tras până la 
ultimul cartuş doborând mulţi securişti, printre care locotenent-major Enache Aurică. Titu Jubleanu s-a 
aruncat cu grenada în grotă,de unde a fost scos mort. 

La două-trei zile după ce arestaţii au fost duşi la Piteşti, s-a trecut la arestarea principalilor acuzați: 
preotul Ion Drăgoi, Iancu şi Laurenţia Arnăuţoiu care fuseseră eliberați în 1955, Alexandru 
Moldoveanu, preoţii Ion Andreescu şi Constantinescu din comuna Corbşori, frații Gheorghe şi Ion 
Popescu din comuna Poinărei şi alții. 

În lotul principal al organizaţiei de rezistență împotriva comunismului au fost executați 17 bravi 
partizani. Printre ei se numără: 

Fraţii Petre şi Toma Arnăuţoiu, colonelul Gheorghe Arsenescu, preoţii Nicolae Andreescu, 
Constantinescu Ion, Ion Drăgoi, Alexandru Moldoveanu, învățătorul Gheorghe Popescu, Ion Popescu, 
Nicolae Sorescu (ciobanul care s-a opus la povarnă securiştilor), învățătorul Ion Mica, Nicolae Sufan şi 
alții. 

Sentința a fost executată pe 21 iulie 1959 la Jilava. 

După arestarea fraţilor Arnăuţoiu şi până la executarea lor au avut loc sute de arestări. 

În luna aprilie 1959, în noaptea de 18 spre 19, preotul Victor Popescu a fost ridicat de la domiciliul 
său din comuna Brădet-Argeş, iar fiul Daniel de la domiciliul din Bucureşti şi au fost deținuți amândoi 
în arestul Securităţii din Piteşti. După numeroase şedinţe de anchetă, unele însoțite de torturi, 
confruntări cu alți deținuți implicați în dosarele grupului, dar niciodată cu frații Toma şi Petre 
Arnăuţoiu, ancheta a probat vinovăția de favorizare a infracţiunii de organizare în grup "terorist" (în 
limbajul Securităţii), prevăzută de art. 207 al. 1 cp., republicat la 27 februarie 1948. Au fost judecaţi la 
data de 4 noiembrie 1959 şi condamnaţi: tatăl, preotul Victor Popescu, la 8 ani închisoare corecțională, 
5 ani interdicţie corecțională şi confiscarea totală a averii, şi fiul, la 5 ani închisoare corecțională, 4 ani 
interdicție corecțională şi confiscarea totală a averii. Preotul a fost eliberat în vara anului 1964, iar fiul 


în noiembrie 1961 printr-un decret de grațiere motivat de faptul că fiind medic veterinar era necesar 
acțiunii de consolidare a agriculturii recent colectivizate. 

Adevărul întreg, precum şi sutele de condamnări pronunţate de Tribunalul Militar al Regiunii a IH- 
a Militare Bucureşti, nu poate fi cunoscut decât din dosarele cu peste 10.000 de pagini întocmite de 
Securitatea din Piteşti şi care privesc grupul de rezistență anticomunistă Arnăuoţiu-Arsenescu care a 
activat peste 10 ani în zona Munţilor Făgăraşi. La aceste dosare nu s-a permis accesul nici unuia din 
supraviețuitorii temniţelor comuniste, dezvăluirile urmând a fi făcute numai după consolidarea 
democraţiei în ţară, care 45 de ani a stat sub teroarea comunistă. 

În procesele intentate persoanelor implicate în această acţiune de rezistență anticomunistă s-au 
pronunţat şi s-au executat pedepse de sute de ani, precum şi 17 condamnări la moarte executate pe 21 
iulie 1959 la închisoarea Jilava. Printre cei condamnaţi la moarte au fost şi frații Toma şi Petre 
Arnăuţoiu. În detenţie au rămas părinţii acestora şi alți mulți condamnați. 

Suferințele supravieţuitorilor din temniţele comuniste nu s-au încheiat odată cu eliberarea din 
închisori, ele continuând sub cele mai diverse şi sofisticate forme, până la prăbuşirea sistemului 
comunist începută odată cu revoluția din decembrie 1989, când întregul popor, ajuns la limita oricărei 
sfinte răbdări, a distrus dictatura ceauşisto-comunistă, plătind cu numeroase jertfe de sânge ale 
tineretului acestor pământuri strămoşeşti. 

Date importante au fost furnizate de doctorul veterinar Daniil Popescu din Argeş, arestat şi 
condamnat în acest grup, precum şi de Cornel Drăgoi. 


Aria de acţiune a partizanilor 


Deşi la început colaborarea dintre frații Arnăuţoiu şi Gheorghe Arsenescu a fost strânsă, nu după 
mult timp s-au despărțit. O fostă ordonanţă l-a reclamat pe colonelul Arsenescu că are materiale şi arme 
ascunse prin clăile de fân. O parte din acestea au fost depistate prin trădare. Se pare că din anul 1952 
colonelul Arsenescu s-a retras complet, ascunzându-se până prin 1959 când a fost arestat, în urma unui 
denunţ. 

Conducerea partizanilor a trecut sub fraţii Arnăuţoiu şi este cunoscută sub denumirea de "Gruparea 
Nucşoara" sau "Haiducii Muscelului". 

Sub această denumire se identifică de fapt partizanii cuprinși între râul Topolog şi Dîmboviţa. Ca 
demarcaţie spre sud am putea socoti o linie ce porneşte din comuna Sălătruc (pe Topolog), trece pe la 
Arefu, Căpăţineni (pe Argeş), Brădetu (pe Vîslan), Nucşoara şi Slatina (pe râul Doamnei), Cîndeşti (pe 
Bratia), Lereşti (pe râul Tîrgului), mergând pe la nord de Rucăr, mai departe pe Răuşor, peste Pleaşa 
Podasei până la Cheile Dîmbovicioarei. 

La nord de această linie domnea partizanul român de pe versantul sudic al Făgăraşului, care se 
învecina la nord cu fratele lui din grupul lui Gavrilă. 

Cine cunoaşte configuraţia terenului îşi poate imagina libertatea ce domnea în această ţară de 
piatră şi năzuință românească, unde drumurile sălbatice te conduceau prin pădurea care tăcea ca şi piatra 
pe care o călcâi, tulburată doar spre vecernii de vreun cântec de caval, îmbiindu-te să mergi spre obârşie 
şi să te crezi stăpânul spațiului mioritic. 

Această regiune, caracterizată prin dealuri înalte, dar cu pante uşoare ce fac legătura între munte şi 
deal, formează o salbă de depresiuni în jurul masivelor maiestuoase ale Negoiului şi Moldoveanului: 
Cîmpulung-Muscel (pe râul Tîrgului), Nucşoara-Corbi (pe râul Doamnei), Brădet (pe râul Vîlsan), Aref 
(pe râul Argeş), Sălătruc (pe râul Topolog) şi Jiblea. 

Unul din centrele de rezistență de durată a fost în triunghiul Sălătruc-Arefu-Rudeni. Mulţi săteni de 
pe valea Topologului şi mai ales de la Şuiei s-au retras în catacombele naturale din apropierea satului 
Cărpenişu, de pe pârâul cu acelaşi nume. Pădurea deasă de jugastru şi carpen, în special, care a dat şi 
numele împrejurimii, acoperea de minune aceste grote în care se ascundeau partizanii. Aici îşi făcuseră 
depozite de alimente şi îmbrăcăminte. De aici plecau să aprovizioneze şi alte locuri, când situația 
devenea precară acolo. 

Găsindu-se în apropiere de întretăierea drumurilor Curtea de Argeş-Valea Danului-Berislăveşti- 
Călimăneşti, cu drumul ce venea de jos pe valea Topologului şi de la Cepari şi se bifurca spre Rucăr- 
Goranu-Rîmnicu Vîlcea, aceste ascunzişuri naturale, mascate de rădăcinile copacilor, puteau fi uşor 
aprovizionate din timp şi fără a da de bănuit, pentru a se evita efectuarea acestei operaţiuni iarna, când 
urmele pe zăpadă constituiau un indiciu în depistarea partizanilor. Aici se instalase şi un atelier de 
croitorie, unde croitorul Dincuţă din comuna Şuiei îşi adusese chiar şi o maşină de cusut şi se ocupa de 

repararea hainelor uzate. Femeile şi fetele erau cele care cărau alimente de la locurile de depozitare din 
sate. O fată din regiune, Margareta, îmi povestea că mama ei făcea pâine în cuptor, cât mai mare, pe 
care o căra în straiță, pusă după gât, având iarbă deasupra. Le ducea şi mălai, pentru ca, atunci când nu 
putea merge la ei, să-şi prepare singuri mămăliga, în timpul rece erau nevoiţi să-şi facă foc în 
ascunzătoare şi să-şi pregătească ceva cald de mâncare. Dar cu toate măsurile de precauţie, nu şi-au dat 
seama că din cauza norilor deşi, persistenți, fumul plecat pe firul văii atrăgea atenția securiştilor, care 
astfel le-au descoperit grotele. 

În anul 1951 regiunea Şuiei a fost ocupată de peste 30 de camioane pline cu ostaşi şi armament 
greu. Trei zile şi trei nopţi oamenii n-au putut ieşi afară din case. Peste tot se făceau percheziţii şi 
arestări. Camioane după camioane cărau oamenii prin valea Danului-Curtea de Argeş, la Piteşti. 
Chinurile începeau odată cu ridicarea şi continua la Piteşti unde bestialităţile nu cunoşteau limită. 

Din conducerea acestor trupe de Securitate care au terorizat regiunea, au putut totuşi să fie 
identificați, dar numai o mică parte: Tericeanu, Bădica Ilie (fost zugrav la Craiova, ajuns general de 
Securitate), Drăghici Alexandru (ajuns ministru), Stănculescu, State (ajuns general), Dincă Τοπ (ajuns în 
Comitetul Central). Baza operațională era formată, pe lângă trupele Regimentului | Securitate de la 
Băneasa, şi din activiştii şi securiştii din regiune. 

După trei ani de rezistență, acest grup a fost arestat. 

Nume şi întâmplări despre oamenii care s-au împotrivit regimului comunist în această regiune: 

Silişteanu, un om înstărit care, din cauza persecuțiilor, împreună cu soţia, au luat calea codrului. 

Preotul Donescu Nicolae, din comuna Şuiei, a fost împuşcat pentru că a botezat copilul lui 
Silişteanu, născut în catacombe, precum şi pentru alte fapte creştineşti săvârşite în timpul prigoanei 
împotriva neamului românesc. 

Se mai vorbeşte de preotul Dinescu Haralambie, socotit ca duhovnicul partizanilor din Făgăraş, 
care de asemenea a fost împuşcat în 1952. 

Învățătorul Dorobanţu, din comuna Cărpiniş, a avut o soartă tragică. Fata lui voia să se 
căsătorească cu un ofiţer de Securitate. El însă s-a opus spunând că e mai bine sa moară decât să-şi ştie 
fata măritată cu un astfel de om. După ce securistul a împuşcat un partizan în regiunea Şuiei, l-a obligat 
pe învățător să meargă să-l recunoască pe mort. Cînd Dorobanţu s-a aplecat, să-l identifice, securistul a 
scos pistolul şi l-a descărcat în capul acestuia. Fata s-a măritat cu ucigaşul tatălui său. 

Învățătorul Dumitrescu Gheorghe din comuna Rudeni a dispărut. Agenţii care împuiau satele se 
duceau acasă pe la cei urmăriţi, dădeau bomboane copiilor, cerându-le să spună unde e tatăl lor. Vâzând 
că nu primesc nici un răspuns, le luau bomboanele din mână, scoțându-le chiar şi din gură, cu 
promisiunea că, atunci când vor spune, vor primi şi mai multe. Până la sfârşit învățătorul a fost găsit 
ascuns în casă într-o groapă ce-i servise drept adăpost şi unde ieşea numai când trebuia să mănânce. În 
acea groapă, care era mai mică decât o carceră, a stat trei zile. A fost arestat şi condamnat. A murit în 
anul 1965, la foarte scurt timp după ce s-a eliberat de la Aiud. 

Un alt învățător, Dumitrescu Alexandru, din comuna Şuiei, a fost de asemenea condamnat în lotul 
partizanilor. 

Se poate spune că intelectualii satelor, în mare parte, la această dată erau alături de ţăranii care 
sufereau din cauza unui regim spoliator. De fapt închisorile au cunoscut un mare număr de preoți şi 
învăţători, din toate ţinuturile româneşti, care nu şi-au dezmințit misiunea de făclieri ai satelor. 

Profesorul Ştefănescu de la Şcoala de Meserii din regiune, bănuit a fi opozant al regimului 
comunist şi sprijinitor al partizanilor, a fost găsit împuşcat şi aruncat într-un şanţ de pe marginea 
drumului. 

Cam în acelaşi timp un avocat radiat din Barou a fost de asemenea găsit împuşcat intr-un şanţ. 
Toate aceste sălbăticii se făceau pentru a înspăimânta populaţia. 

Preotul Rudeanu, originar din comuna Rudeni, profesor la Rîmnicu Vîlcea, refuzând să se 
încadreze pe linia comunistă, a fost dat afară din învățământ. Fiind bănuit că ajută pe partizani, a fost 
bătut îngrozitor şi la scurt timp după aceea a murit. 

Un alt grup de partizani acționa în jurul localității Cîmpulung-Muscel. în luna iunie 1952, fiind 
surprinşi la Furnicoşi, membrii grupului, care se pare că erau legionari, s-au retras într-o casă lîngă 
cantonul C.F.R., la intersecția cu şoseaua Cîmpulung-Piteşti, şi de acolo au deschis focul; în timpul 
luptei care a avut loc, trei partizani au fost împuşcaţi mortal. Cel de al patrulea, Constantin D.Stănescu, 
fost elev al Liceului Militar, originar din comuna Țigăneşti-Topoloveni, a căzut grav rănit. El era de fapt 
şeful acestui grup. În drum spre spital a murit. Cu această ocazie au mai fost arestați: Dumitru Stănescu, 
tatăl lui, care a murit în închisoare; Marioara lonescu-Lungu, soția lui, şi Sabina Ionescu din aceeaşi 
comună. Ultimele două au trecut prin închisoarea Miercurea-Ciuc. 

Tot din satul Ţigăneşti- Topoloveni au mai trecut prin închisori în acea perioadă: preotul Gheorghe 
Tomescu, care murit la Botoşani în anul 1961; Gheorghiţă (Dodiţă), fiul lui, student la Farmacie; 
Fiencheş, din comuna Călineşti, care se pare că a murit în închisoare; lonel Vălimăreanu, licenţiat în 
teologic, fost director al Federalei Negru-Vodă din Cîmpulung; Furtunescu Gheorghe. 

Securitatea a întreprins acţiuni de amploare împotriva partizanilor de pe versantul sudic al 
Munţilor Făgăraş, în primul rând au împânzit satele cu sute de agenți civili. Lumea nu mai avea curajul 
să iasă pe dealuri pentru a-şi cultiva pământul sau a strânge recolta. La cel mai mic denunţ se trecea la 
arestarea şi schingiuirea celui vândut de vreo iudă. Era timpul răzbunărilor. 

Securiştii, îmbrăcaţi ca ciobani, cu pistolul-mitralieră sub sarică, colindau muscelele şi stânele în 
căutarea partizanilor. Uneori rămâneau la stâne în aşteptarea venirii lor pentru aprovizionarea cu 
mâncare. 

Îndrăgostiţii de natură nu mai aveau curajul să meargă pe munte din cauza agenților care mişunau 
şi nicidecum din a partizanilor, care nu aveau de lucru decât cu comuniştii şi uneltele lor. Rareori se mai 
încumeta cineva să mai ajungă până la cabana Cumpăna, care se găsea în zona de exploatare forestieră, 
la capătul liniei ferate. Chiar printre muncitorii forestieri fuseseră infiltrați agenţi pentru a putea observa 
prezenţa oamenilor străini sau chiar a acelor lucrători ce ar fi putut aproviziona pe partizani. Această 
situaţie de alarmă în regiune a durat un deceniu, cam până prin 1957 -1958, când au fost arestaţi ultimii 
partizani. 

În această perioadă de dominație a partizanilor, satele au fost depopulate, locuitorii luând drumul 
închisorilor, bineînţeles după ce erau schingiuiți. Localitățile cele mai greu lovite de Securitate, această 
calamitate ce s-a abătut asupra României, au fost: Albeşti, Alunişu, Aninoasa, Arefu, Berevoieşti, 
Bocăniţa, Bughea, Bumăşeşti, Dîmbovicioara, Domnești, Dragoslavele, Fîntâneni, Gideni, Groşi, 
Furnicoşi, Lereşti, Măţău, Muşeteşti, Mărcuş, Malu, Măneşti, Negreşti, Nucşoara, Oeşti, Pământeni, 
Poderi, Păuleni, Răceni, Rudeni, Rucăr, Sălătruc, Stăneşti, Stroieşti, Stoeneşti, Suslăneşti, Şuiei, 
Turburea, Valea Danului, Valea Ursului, Verneşti, Vilsăneşti, Voineşti, Ungureni şi Zboghiteşti. 

Întâmplările prin care au trecut țăranii din aceste localităţi te îngrozeau când le ascultai; de 
asemenea şi motivele pentru care au fost arestaţi. Trecuseră prin clipe tot atât de groaznice ca şi ale 
partizanilor din Banat cu care se găseau acum împreună prin iadul închisorilor comuniste, supuşi de data 
aceasta la alte torturi. 

Unii dăduseră sau nu un caş sau poame, dar recunoscuseră, mai mult pentru a scăpa de chinuri. 
Alţii au dat un flanel sau o căciulă unui nepot, care le transmisese altuia, care la rândul lui se dovedise 
că strângea îmbrăcăminte pentru partizani. Acum se găseau împreună, fuseseră chinuiți pentru acelaşi 
lucru, deşi nu se cunoscuseră vreodată. Şi pentru aceasta făceau câte 5-10 ani închisoare. 

Printre cei care au fost reținuți, din numărul mare de arestați, subliniem o serie, urmând ca ulterior 
să fie cunoscute şi celelalte: 

Arnăuţoiu Petre şi Arnăuţoiu Toma (executați), Arnăuţoiu Iancu şi Arnăuţoiu Laurenția (părinți, 
morţi în temniţă), Arnăuţoiu Victoria, Arnăuţoiu Anton, Arnăuţoiu Ioana, Florea Elena (născută 
Arnăuţoiu), Arsenescu Gheorghe (executat), Andreescu Nicolae (preot, executat), Andreescu Maria 
(preoteasă), Andreescu Ion, Adămoiu Nicoiae, Alecu Eugen şi Alecu Ion (din comuna Goleşti- 
Brăduleţ), Andrei Gheorghe (mort la canal), Bălţel Petre, Băsoiu Filoftea, Băsoiu Gheorghe şi Băsoiu 
Nicolae (toţi din Stăneşti), Belu Gheorghe, Belu Ion, Belu Laurenţia şi Belu Vasile (toţi din comuna 
Nucşoara), Berevoianu Victor-Vică şi Berevoianu Titel (ambii din satul Slatina de Nucşoara), Borjag 
Gheorghe (din Domnești), Butoi Gheorghe (din comuna Brăduleţ), Beija Petic (Nucşoara), Cîrstea (din 
Arefu), Chircă Aurel (executat), Chircă Ion (mort în munte), Chircă Elena (moartă în munte), Chircă 
Ion, Chircă Eugen, Chircă Gheorghe, Chircă Marina, Chircă Nicolae şi Chircă Aurica (toţi din 
Nucşoara), Ciolan Nicolae şi Ciolan Traian (din comuna Pietroşani), Cocuţă Nicolae, Coman Victoria, 
Comăndăşescu Justina şi Comăndăşescu Mucenic (amândoi din comuna Stăneşti, morți în temniță), 
Cojocaru (căpitan), Constantinescu Ion (preot, execulat) şi Constantinescu Justina (preoteasă din 
Poinăreni), Cosiea Aurica (Nucşoara), Cotenescu (preot în Stănești), Cujbescu Toma (Nucşoara), 
Dămăţeanu Ion (doctor din comuna Corbi), Deriroiu Nicolae şi Deriroiu Simion (ambii din comuna 
Nucşoara), Diaconu Ion ( Poinărei), Diaconescu Andrei şi Diaconescu Nicolae (ambii din Nucşoara), 
Drăgoi Cornel (student), Drăgoi Ion (preot, executat), Drăgoi (preoteasă), toţi trei din aceeaşi familie, 
din comuna Nucşoara, Dudaş Ion (Brădet), Dragomirescu Ilie (preot din Cîmpulung-Muscel), 
Dumitraşcu Minai (din Corbi), Dumitrescu Luca ( Nucşoara), Dumitrescu (plutonier de jandarmi), 
Enescu Nicolae (din comuna Petrești), Florea Ion (din comuna Nucşoara), Grigore Ion Lepărău, Grigore 
lon-Podea, Grigore Nicolae (mort în temniţă), toţi trei din comuna Domnești, Greculescu Constantin 
(mort în închisoare), Greculescu (învățător din Lăicăi), lacobescu Nicolae ( din comuna Pietroşani), 

Iliescu Nicolae, lonescuNicolae (şef de post în comuna Nucşoara, care a pactizat cu mişcarea de 
rezistență), Jubleanu Ion, Jubleanu Maria (moartă în luptele din munți), Jubleanu Tica (moartă în luptele 
din munți), Jubleanu Titu (a luptai până la ultimul cartuş şi după aceea s-a sinucis cu ultima grenadă), 
toți din comuna Nucşoara, Lemnaru Ion (învățător), Lemnaru Elena, Lemnaru lulia (toţi din Nucşoara), 
Luca Petrică (din comuna Domneşti), Manolescu Nela, Manolescu Virgil (din comuna Brădeiu), 
Maricescu Nicolae (executat), Marinescu Alexandru, Marinescu Ion (omorât în munte), Marinescu 
Ecaterina, Marinescu Virgil (învăţător), Marinescu Vândă (toţi din comuna Nucşoara), Matei Constanța 
(din Nucşoara), Mălureanu Ecaterina (din Nucşoara), Mămăligă Gheorghe (din Basarabia, refugiat, 
stabilit în comuna Nucşoara, a murit în munţi), Mănescu Nicolae (din Nucşoara), Mica Ion (executat), 
Mica Elena (amândoi din comuna Corbi), Mihai Gheorghe (din Nucşoara), Milea Benone (executat), 
Milea Nicolae (amândoi din Nucşoara), Moldoveanu Alexandru (învățător din Nucşoara, executat), 
Năstase Ecaterina (din Nucşoara), Nicolae Petre (din comuna Domnești), Niţu Iosif (din Pietroşani), 
Niţu Nicolae (învăţător din Pietroşani, executat), Oproiu Ion (din comuna Nucşoara), Paul Paul şi Paul 
Gheorghe (din comuna Brăduleţ), Pasai Constantin, Pățitu Gheorghe, Păţitu Ion şi Păţitu Nicolae (toţi 
din comuna Nucşoara), Plop Maria-Arnăuţoiu (moartă în temnița de la Miercurea Ciuc), Pascu Vasile 
(din comuna Slatina-Nucşoara), Popescu Constantin (executat), Popescu Constantin, Popescu Daniil, 
Popescu Eugen, Popescu Gheorghe (învăţător din Poinărei, executat), Popescu Maria (soţie, din 
Poinărei), Popescu lon (învăţător din Nucşoara), Popescu Petre ( din comuna Muşeteşti), Popescu 
Victor (preot), Preda ion, Preda A. Maria (toţi din comuna Domnești), Preduţ luliana (fata preotului 
Constaminescu Ion din Poinărei, executat, ea a născut o fetiţă în temniţa de la Văcăreşti), Purnichescu 
(mort în luptă, proprietar de darac), Radu Libertatea, Rizea Elena-Elisabeta şi Rizea Gheorghe (soţ şi 
soție din Nucşoara), Ruxandra Ion (din comuna Nucşoara), Roşea Ion (din comuna Cetăţeni), Samoilă 
Constantin, Samoilă Laurenţia şi Samoilă Nicolae (toţi din Nucşoara), Săndoiu Ion (din Nucşoara, 
executat), Săndulescu Constantin, Simion Ana, Stancescu Gheorghe şi Stancescu Verona (din comuna 
Stăneşti), Sorescu Gheorghe, Sorescu Maria şi Sorescu Nicolae (executat), toţi trei din comuna Poinărei, 
Ştirboiu Gheorghe Gigel (din comuna Nucşoara), Şufan Elena şi Şufan Ion (omorât în ancheta de la 
Piteşti, amândoi din comuna Nucşoara), Şuşală Ion (din comuna Domneşti, omorât în ancheta de la 
Securitate), Şuţu Luca (din comuna Domnești), Şuţu Nicolae (din Domneşti), Șeitan Aurel (din comuna 
Şapte sate, de lîngă Braşov), Tache Ion (din comuna Pietroşani), Tefeleu Constantin şi Tefeleu Ion 
(ambii din comuna Slatina-Nucşoara), Tomeci Elisabeta (moartă în temniţă), Tomeci Gheorghe 
(executat), amândoi din comuna Brăduleţ, Tomeci lon-Doru (din satul Galeş-Brăduleţ), Vasilescu 
Nicolae (din comuna Domnești), Vişoianu Iosif-Titi (din comuna Domnești, a murit în temniţă). 

Tot din grupul Arsenescu-Arnăuţoiu au mai făcut parte: Bănăţeanu (comuna Corbi-Argeş), 
Băncescu Verona (din Slatina-Nucşoara), Avrămuţă Nicolae (mort la Poarta-Albă), Bunel Petre, Catrinu 
Alexandru (ţăran din comuna Mateiaşu), Hackenzelbern Gheorghe, Nicolae Pavel şi Nicolae Maria (din 
Măţău-Cîmpulung), doctor Pislaru Serafim (din Cîmpulung-Muscel), Postoacă Apostol (în casa căruia a 
fost arestat colonelul Gh. Arsenescu care va fi executat în februarie 1962, la Jilava), Potcoavă Florian 
(contabil la "Concordia"), Predoiu Longin (ţăran din Dragoslavele, care din 1950 a luptat de unul 
singur), Suţu Marin (din Domnești), Săndescu Vasile şi Ion (din Cîmpulung), Suicescu Vasile, Rosetti 
Radu (inginer), Vijolan (inginer), Voicescu Florian (din Merişani-Argeş), Zechil Gheorghe şi Zechil 
Ioan (din Rucăr)... 

Aceştia au fost o parte din "Haiducii Muscelului” care au înscris o pagină de epopee în istoria 
luptei împotriva celui mai barbar sistem: orânduirea comunistă. 


BUCOVINENII ÎNCEP LUPTA 


După ce au suportat teroarea şi pângărirea altarelor şi vetrelor strămoşeşti, bucovinenii s-au 
împotrivit din primul moment invaziei bolşevice din 1944. 

A rămas în legendă figura lui Vladimir Macoviciuc din comuna Voitinel. Un grup de 10 urmaşi ai 
arcaşilor lui Ştefan cel Mare, conduşi de Macoviciuc, au pornit pe drumul apărării demnităţii româneşti. 
După ce au hărțuit trupele bolşevice intrate în ţară, şase membri ai grupului au fost înconjurați de 
jandarmi, prin trădare, într-o casă din comuna Vicov. Refuzând să se predea, casei i s-a dat foc, iar 
plutonierul Sclipa Alexandru, şef de post, a tras din clopotniţă şi l-a rănit grav pe Macoviciuc. Acesta s- 
a împuşcat pentru a nu cădea viu în mâna duşmanilor. Ceilalţi membri ai grupului au ars înăuntru. Fiul 
lui Macoviciuc, Silviu, a fost prins şi în 1950 se afla condamnat pe viață la Galata, încă în cercetări, 
deoarece noi şi noi partizani continuau acţiunea în regiune. 

După moartea lui Vladimir Macoviciuc, acţiunea de luptă a preluat-o într-o primă fază Ion 
Vatamaniuc, țăran din comuna Suceviţa, care a rezistat cu grupul lui până în 1947, când a fost rănit de 
ruşi. Au mai fost prinşi şi duşi în Rusia, într-un grup mai mare, şi partizanii Brăileanu Ion şi Stagler 
Frantz, care nu s-au mai întors. Un alt țăran, Mirăuţă Nicolae din Suceava, a fost împuşcat noaptea, pe 
geam, în casă, după ce se eliberase. Ion Vatamaniuc, după ce a fost rănit grav şi lăsat într-un şanţ, a fost 
prins, dar printr-o minune a scăpat adăpostindu-se într-o casă unde a primit ajutor. Arestat de români, a 
stat închis până în 1954 la Piteşti, de unde a fost eliberat, dar pentru scurt timp, fiindcă în 1956 este 
arestat şi anchetat cu fratele lui şi va rămâne prin închisorile Jilava, Aiud şi Gherla până în 1964, când 
este eliberat. 

Acţiunea partizanilor a fost continuată de Gavrilă Vatamaniuc, fratele lui Ion, al zecelea copil αἱ 
familiei. Centrul de activitate este în Obcina Mare, dar s-a căutat să se ia legătura şi cu cei din Făgăraş 
prin Motrescu Vasile, țăran din Vicovul de Jos. Din acest grup mai făcea parte, pe lingă Chiras Ion şi 
Chiras Gheorghe, țărani din comuna Suceviţa, împuşcaţi în lupta de la Ursoaia Mare (în apropierea 
comunei), şi Marciuc Vasile, tot din Suceviţa, care, fiind prins, a fost condamnat şi a murit după 
eliberare ca urmare a torturilor la care fusese supus în închisoare. 

Gavrilă Vatamaniuc a început să difuzeze manifeste prin care îndemna pe ţărani să reziste şi să nu 
se înscrie la colectivele comuniste create pentru distrugerea proprietăţii ţărăneşti. Partizanii care au mai 
rămas după hărţuirea la care i-au supus securiştii locuiau în bordeie, în munți, iar vara colindau pe o arie 
de 100 de km., între Straja-Gura Humorului şi Vatra Dornei-Rădăuţi, fiind înarmați cu puşti-mitraliere, 
puşti Z.B. şi grenade. 

În vara anului 1950 au mai căzut seceraţi de mitralierele securiştilor, lângă Gura Humorului, un 
grup de trei partizani: Ghimici, Flocea şi Sava. 

Gavrilă Vatamaniuc cu oamenii ce-i mai avea, au distrus busturile lui Lenin şi Stalin din Căminul 
cultural al comunei Suceviţa şi au făcut Ζάτεηίε steagurile comuniste. 

Ei apăreau pe neaşteptate pe la gurile minelor din munte şi le vorbeau muncitorilor despre 
nenorocirile aduse de comunişti îndemnându-i să se împotrivească colectivizării şi subliniind faptul că 
Basarabia şi Bucovina de Nord sunt teritorii furate de ruşi, pe care aceştia trebuie să le restituie. 

În 1955 sunt înconjurați de 3 batalioane de securiști şi circa 100 de câini. Gavrilă Vatamaniuc 
reuşeşte să se salveze, dar pentru puţin timp, deoarece va fi prins în satul Voievodeasa, de pe malul 
Suceviţei, aproape de izvor, în Obcina Mare, fiind trădat de Marciuc Vasile, care nu a mai putut rezista 
la chinurile la care fusese supus, timp de 24 de ore, de când puseseră securiştii mâna pe el. 

Bătut în mod sălbatec cu pistolul până a intrat în comă, legat burduf, Gavrilă Vatamaniuc a fost 
dus la Securitatea din Suceava unde, timp de 9 luni, l-au chinuit zi şi noapte. Trimis la tribunal, a rămas 
condamnat la muncă silnică pe viaţă şi a trecut prin multe închisori de exterminare până în 1964, când a 
reuşit să se salveze. 

Motrescu Vasile a fost arestat în 1958 şi, după judecarea şi condamnarea la moarte de către 
Tribunalul din Botoşani, a fost executat în anul 1959. El mai fusese arestat la începutul lui 1954, pe 18 
ianuarie, când s-a despărțit de Gavrilă Vatamaniuc şi a fost eliberat, se pare, condiţionat. Ce a făcut 
până în 1958, când a fost arestat, nu se ştie. 

Obcinile Bucovinei se frământă 


"Din Rarău la Detunata plânge ţara, geme glia; 

Din Orhei la Feldioara geme glia, geme ţara”. 

La sfârşitul anului 1948 au începui să se organizeze alte grupe de partizani în Moldova de Nord, 
cunoscute sub denumirea de "Gărzile lui Decebal, care aveau 3 ramuri: 

Vatra Dornei-Piatra Neamţ. 

Vatra Dornei-Fălticeni. 

Vatra Dornei-Bistriţa Năsăud. 

Prima ramură era condusă de Filaret Gămălău, stareţul schitului Rarău, arestat la 1 septembrie 

1950, fiind denunţat de pictorul din comuna Teiul Doamnei. 
A doua fracțiune îşi desfăşura activitatea de la Şarul Dornei şi Crucea, până la frontiera sovietică. Şeful 
acestei grupe din cuiburile Obcinilor era sublocotenentul Jenică Arnăutu, originar din satul Ungureni, 
comuna Mîndreni, Judeţul Botoşani, care era membru al Partidului Naţional Țărănesc, îl cunoscusem la 
Bucureşti în timpul campaniei electorale din 1946, pe când venea după material de propagandă. Dat 
fiind faptul că era militar însemna un mare avantaj, putând să circule nestingherit, în timp ce comuniştii 
căutau să împiedice orice propagandă şi mai ales circulaţia programelor partidelor. Era un om hotărât, 
care nu pregeta să depună toate eforturile pentru a scăpa ţara de comunism. Timpul a probat acest 
caracter integru al lui Jenică. Încă din timpul campaniei electorale, unii erau preocupaţi să adune 
oamenii de bună-credinţă în vederea unei pregătiri militare pentru o rezistență armată ce părea singura 
soluţie pentru înlăturarea dictaturii ce se instaurase cu ajutorul bolşevicilor. 

Scos din armată, ca foarte mulţi ofițeri, Jenică Arnăutu a fost arestat, în noaptea de 2 spre 3 martie 
1949, în satul Ungureni de pe Jijia. Reuşind să evadeze de la Jandarmerie, a luat calea codrului, 
fixându-şi centrul de acţiune în Munţii Suhardului-Bistriţa şi Mestecăniş. Prezenţa partizanilor s-a făcut 
simțită în comunele următoare: Dorna Cândrenilor, Coşna, Coşniţa, Poiana Negri, Şarul Dornei, Arini, 
Crucea. Locuitorii satelor îi susțineau pe partizani, ajutându-i mai ales cu mâncare. 

Printre partizanii din această regiune au putut fi identificați prin închisori: Radu Cacina, Strătescu, 
doctor Vasilache, Aurel Botnariuc, Gheorghe Petrescu, Nicolae Chelsoiu. 

Aceşti oameni, legaţi acum de pădure, adunaseră arme, aparate de radio, de transmisie, pe care le 
instalaseră în bordei. Adăpostul n-a putut fi reperat în timp de iarnă, fiind bine camuflat. Dar cum iuda e 
cauza tuturor nenorocirilor, şi printre ei a fost introdus un "student", care a informat asupra poziției unde 
se găseau. Securiştii au plecat pe urmele lor şi, după o serie de hărțuieli din partea acestora, partizanii s- 
au retras în ascunzătoare. Aici au fost surprinşi la un moment dat. În lupta de capturare, Jenică Arnăutu 
a fost doborât şi lovit cu patul puştii în cap. Osul frontal i-a fost spart şi înfundat în cap. Pe drumul spre 
Securitate a avut dureri atroce de cap, dureri ce l-au urmărit prin puşcării câte zile i-au rămas până la 
exterminare. 

Procesul a fost judecat la Tribunalul Militar din laşi, unde procurorul Puişor a cerut pedeapsa cu 
moartea atât pentru el, cât şi pentru ceilalți membri ai grupului, în aşteptarea recursului au trecut prin 
închisoarea Suceava. Aici li s-a anunţat comutarea pedepsei în muncă silnică pe viaţă. 

Jenică Arnăutu a stat la Gherla şi apoi la Aiud până în 1957, când, după o grevă declanşată 
împotriva condițiilor de exterminare la care erau supuşi deținuții, a fost mutat la Rîmnicu Sărat, 
împreuna cu cei care erau socotiți conducătorii grevei, ca o măsură disciplinară. Aici era o temniţă grea, 
de izolare completă, fiecare deținut cu celula lui, şi mai ales era un regim sever de alimentaţie, însoţit de 
bătăi continue. lată ce spune Ovidiu Borcea, care a reuşit să supraviețuiască: "Jenică Arnăutu era cel 
care protesta cel mai vehement împotriva regimului de exterminare. La Rîmnicu Sărat se murea de 
foame, de frig, de bătaie. Eram înmormântați de vii. Cămaşa pe care o aveam era ca o apărătoare de 
muşte. Semănăm cu un soldat elveţian din Garda Vaticanului, căci eram îmbrăcat numai în fâşii. Cînd 
le-am arătat temnicerilor starea cămăşii mele, mi-au spus râzând că era mai bună decât a celui de la 
celula patru, adică a lui Jenică Arnăutu. El se găsea într-o grevă a foamei care dura de 132 de zile, timp 
în care a fost torturat, bătut, alimentat cu furtunul, pe care-l introduceau forțat în gură şi pe esofag, în 
aceste condiţii şi-a dat ultima suflare pe 2 noiembrie 1959." Jenică Arnăutu a stat aproape 1.000 de zile 
izolat în "cavoul" nr. 4, după care a fost aruncai în groapa comună. După 7 ani, când au aflat părinții şi 
li s-a permis să-l aducă acasă, l-au găsit aruncat pe burtă, dezbrăcat, şi cu încă o persoană neidentificată. 
Amândoi au fost înmormântați creştineşte. 


Cîmpulung Moldovenesc 


În timp ce închisorile gemeau de deţinuţi politici, regimul comunist se grăbea să modifice 
manualele şcolare după structura manualelor sovietice pentru a se schimba mentalitatea generaţiilor 
tinere despre viaţă şi aspiraţiile omului ce trebuia să devină un robot, care să execute orbeşte dispozițiile 
Partidului Comunist. 

Dar elevii de liceu şi studenţii refuzau acest sistem. Limba rusă şi filozofia marxistă au devenit 
motivele permanente de discordie în învățământ. Şi nu încetau cererile de înlocuire a acestor obiecte. 
Nici nu ne miră faptul ca în închisori îşi făceau apariţia tineri şi chiar copii, de 10-12 ani, din ce în ce 
mai mulți, încât a fost nevoie să se amenajeze Tîrguşorul ca temniță pentru ei, înainte de a fi trimişi la 
muncă forțată. Aceşti tineri îşi dădeau seama că adevăratul inspirator al sistemului opresiv instaurat la 
noi era Rusia. Interesant a fost că un roman sovietic, "Tânăra gardă", i-a încurajat la revoltă pe unii 
tineri. 

Într-o seară, la marginea Cîmpulungului Moldovenesc, pe podul peste râul Moldova, un colonel 
rus a fost omorât şi corpul i-a fost aruncat în apă. Printre cei care au fost implicați în omorârea rusului 
se găseau trei elevi: Rotărescu, Serghei şi Tomaşevschi, toţi trei, de altfel, elevi foarte buni, ieşiţi din 
familii onorabile de intelectuali. Condamnaţi la muncă forţată pe viață pentru că erau minori, au trecut şi 
prin închisoarea de exterminare de la Gherla. 

Aceasta demonstrează că în lupta de rezistență împotriva comunismului se angajaseră atât tineri, 
cât şi bătrâni. 


ERUPȚIE ÎN MUNŢII APUSENI 


Gilăul răsună de tulnic şi pistoale 


Fărădelegile comuniştilor se întindeau peste tot. Riposta a fost promptă după anul 1948. Uneltele 
puse în slujba cotropitorului rus au fost avertizate să nu facă rău oamenilor. Acolo unde nu s-a înțeles, s- 
a trecut la sancţionarea vinovaţilor. Aşa cum i-am văzut acționând pe partizanii colonelului Uţă Ion şi ai 
lui Gheorghe Arsenescu, la care au răspuns prezent şi cei ai inginerului Gavrilă, ai avocatului Spiru 
Blănaru şi ai fraţilor Arnăuţoiu, tot aşa în munţii brăzdaţi de valea Arieşului, Valea Ierii sau izvoarele 
Someşului Mic, îl vom întâlni pe moţ făcându-şi datoria şi cerându-şi dreptul la o viaţa liberă. 

În anii 1948-1949 oamenii stăpânirii au început să amuţească. Ici-colo erau găsite aruncate la 
marginea drumului unele dintre slugile comuniste care terorizau populaţia. 

Pe drumurile ce plecau din Turda sau Cîmpeni, fie pe valea Arieşului, fie pe valea Lerii, pe la 
Lupşa, Poşaga sau Făgetu Ierii, se părea, noapte de noapte, că se instaurase libertatea şi, în căutarea ei, 
veneau şi din alte colţuri de ţară. Se dusese vestea până la Bucureşti că Dabija şi Diamandi îşi fixaseră 
jaloane de țară nouă. Jandarmii nu mai aveau curajul să circule. Ceruseră ajutoare şi tremurau în posturi 
de teamă să nu fie călcați de potera haiducească. 

În vara anului 1948 Securitatea din Bucureşti l-a însărcinat pe Alexandru Drăgulănescu, devenit 
specialist în recrutare şi predare de material uman, să afle cât mai mult din ceea ce se petrece la Muntele 
Mare. 

Acesta îl găseşte pe Ion Robu, tânăr entuziast, licenţiat al Academiei Comerciale, care, crezând că 
se apropie sfârşitul regimului comunist, a fost gata să plece la faţa locului pentru a da concursul acestei 
mişcări, din partea Tineretului Naţional Țărănesc, însoţit de alți doi tineri, Ionescu şi Maxim, absolvenţi 
ai Academiei Comerciale, Nelu Robu a plecat în Apuseni şi, prin intermediul sătenilor, a ajuns să stea 
de vorbă cu şefii mişcării de rezistență de acolo. Cei trei bucureşteni au fost impresionați de viaţa 
acestora în munţi, de discuțiile purtate la lumina opaițelor şi de drumurile parcurse pe înnoptate. Revenii 
la Bucureşti, Nelu Robu a povestit celui ce l-a trimis acolo ce a văzut şi a discutat. 

leşit din închisoare, am aflat întâmplător de această poveste şi i-am transmis lui Robu, printr-un 
prieten, să se ferească de Drăgulănescu. Mai târziu, la Jilava, am avut un indiciu că 1 s-ar fi comunicat, 
dar n-a ţinut cont de mesajul meu. 

La încurajările lui Drăgulănescu, Robu a plecat din nou la drum, desigur cu alţii pe urmele lui. 

Bineînţeles, Siguranţa, transformată în Securitate, lucra acum pe mai multe planuri, astfel că a 
infiltrat şi un maior lângă Dabija. 

Forţele armate dirijate de la Sibiu, Cluj şi chiar Bucureşti, unele devenind disponibile după căderea 
grupului Uţă-Blănaru, au fost puse în acţiune sub comanda maiorului Gheorghe Crăciun şi au intrat în 
acțiune. 

Groaza s-a aşternut peste moţi, peste sate. 

Noapte de noapte, sătenii erau arestați pentru a tăia partizanilor orice sursă de aprovizionare, 
urmărind în acelaşi timp şi descoperirea ascunzătorilor. La represiunile împotriva moţilor, partizanii au 
răspuns cu aceeaşi monedă. 

La marginea comunei Brăzeşti, între Sălciua şi Baia de Arieş, a fost găsit împuşcat de jandarmi 
Vasile Meşter. A urmat un nou val de teroare şi noi ridicări de oameni. 

Sălbaticele Chei ale Turzii şi Arieşului deveniseră şi mai sălbatice din cauza acestei invazii, care 
ridica până şi pe ciurdari, lăsînd vitele la voia întâmplării. 

Țăranii Ilea, tată şi fiu, de pe Valea Ierii, au fost împuşcaţi şi aruncaţi la marginea drumului între 
Ocoliş şi Runc, iar Grigore Ilea, din neamul lor, după ce a fost schingiuit pe la Securitate, a ajuns la 
"Canalul Morţii”. 

În toamna anului 1949 Mihai Cucu a fost asasinat şi aruncat la marginea comunei Ceanul Mare, iar 
Gheorghe Cucu, fratele lui, a ajuns în lagărul de exterminare de la Peninsula, în aceeaşi perioadă, 
locuitorii văilor Galdei şi Stremţului au trecut timp de o săptămână, în drum spre Teiuş, pe lîngă trupul 
mutilat al lui Nicolae Moldovan, împuşcat în luptă şi aruncat la marginea Benieului. Tot pe atunci a fost 
împuşcat şi locotenentul Ionescu. 

Beldeanu Ion din comuna Mihalţ, judeţul Alba, a fost arestat pe 6 martie 1950 şi, după 
condamnarea la 25 ani muncă silnică, a fost omorât, fiind executat cu lotul Dabija de la Sibiu, iar 
familiei 1 s-a transmis certificatul nr. 37.061 din 5.IV. 1950, cu diagnostic "mort din cauza: insuficiență 
cardiacă”. 

Mărginean Petre din comuna Obreja, judeţul Alba, condamnat pe 5 aprilie 1950 de Tribunalul 
Militar Sibiu, a fost omorât pe 25 iulie 1957 şi familiei i s-a comunicat numai în anul 1965. 

Chicoş Florian din Galda de Jos, judeţul Alba, a fost condamnat la 20 ani de Tribunalul Militar 
Sibiu şi a fost executat pe 5 aprilie 1950. 

Jalea Emil din Galda de Jos, judeţul Alba, condamnat la 20 de ani de Tribunalul Militar Sibiu, a 
fost executat pe 5 aprilie 1950 cu lotul Dabija. 

O adevărată cursă de urmărire a avut loc după inginerul Traian Macovei şi după fratelui lui din 
satul Muşca, de lângă Lupşa. Acesta din urmă era învinuit că ar fi omorât doi plutonieri de jandarmi. 

Maşinile Securităţii înconjurau muntele şi oamenii înarmați pătrundeau toi mai adânc în 
ascunzişurile lui. În urma lor alte maşini încărcau moții şi-i transportau spre Turda, Alba Iulia, Cluj şi 
Sibiu. Molima Securităţii s-a abătut şi asupra satelor: Albac, Baia de Arieş, Buru, Cacova, Certege, 
Galda, Întregalde, Lunca, Lungeşti, Lupşa, Mogoş, Ocoliş, Poşaga, Rîmeţi, Roşia Montană, Runc, 
Sălciua, Țelna, Vălişoara. 

Satele au fost răscolite de la Mărişel, Măguri şi Răcătău, de pe valea cu acelaşi nume, care-şi mâna 
firul de apă spre Cîmpeni şi mai departe, la Cîmpia stropită de sângele lui Mihai Vodă Viteazul, vestind 
că "țara arde de morminte, cum arde cerul de făclii”. 

Au mai fost ridicaţi Maria şi Cornel Păcurariu din comuna Miceşti şi dispăruţi au rămas până în 
ziua de azi. 

Alte făclii s-au aprins pe cer. Țăranii Abăcioaiei Crişan şi Ştefan Pop au fost împuşcaţi pe 
marginile drumurilor. 

Traian Grigorescu, student din Caracal, a fost executat la Sibiu. 

După decenii şi decenii, vorbind cu un supravieţuitor al acestei mişcări de rezistență din Ţara 
Motilor, acesta mi-a spus: 

"Curios! întrebam când pe unul, când pe altul dintre aceşti țărani care formau marea majoritate a 
celor ce veniseră în munţi: 

- Cit pământ ai, nene ? 

Nu puteam înţelege răspunsul lor unanim: - Nimica ! 

Auzi, dumneata - mi-a spus uimit interlocutorul - aceşti oameni, care nu aveau nimic de apărat, au 
pus mâna pe armă să salveze biata țărişoară! Mă întrebam unde erau cei cu stare ? Pe cei cu cap îi ştiam 
deja porniţi pe drumul Jilavelor şi Aiudurilor. Aceşti ciurdari şi dodari, fără pită şi fără țarină, băjenari 
din iarnă-n iarnă, se angajau să îndrepte orânduirea intrată în mâna muscalului!" 

Era porunca de dincolo de veacuri: "Ridică-te, Gheorghe, ridică-te, Ioane, pentru sfânta dreptate !" 

"De veacuri îmi tot pun în sac oftatul şi toamna plec la vale prin vâlcele" 


Tot în acea toamnă, cu sutele au pornit moţii pe drumul închisorilor, osândiţi de o dreptate ciungă. 
Şi nu exagerăm dacă spunem că şi-au luat cu ei ciolanele ce "le ies prin piele" şi cu satele s-au mutat în 
lagărele de exterminare de pe valea Canalului plângerii neamului românesc. Dintre ei, încercăm să 
smulgem uitării pe: Ion Bîrsan, Vili Braicu, Aurel Brumă, Ion Cîmpeanu (şef de secţie financiară la 
Turda), Ana Cibu (ţărancă), Ioana David (țărancă, gravidă în momentul ridicării), Ion şi Pamfil David 
(țărani), Teofil David (student), Victor Gherman (ţăran din Rîmeţi), Goia, Guțiu Hădăran (ţăran din 
comuna Viişoara), Hăngănuţ, Alexandra Lazăr (ofiţer invalid), Petre Luscov (ţăran din comuna Galda 
de Jos), Mihai lubu (medic, arestat pentru că a îngrijit partizanii răniţi în zona văii Drăganului), Traian 
Istrate (notar din Ciugud), Ion Micu (din comuna Galda), Ion Mihuţ (ţăran din comuna Întregalde), 
Ariton Moldovan, Ion Nicoară, Gheorghe Pavel (din Turda), Gheorghe Popa, Ion Popescu (şef de gară 
din Lupşa), Ion Pop-Boabă, Ion Pop Aderii, Vaier Rusu, Raveca Stan (țărancă), Manoilă Secui, Ion 
Cîrje (doctor în drept, din comuna Mihai Viteazu), Gheorghe Latiş, Eugen Soroiu ("doctor fără voie” 
din Lupşa, poreclă ce i-a dat-o Remus Radina, deoarece la Canal orice meserie i s-ar fi potrivit, în afară 
de cea de medic pe care i-a fixat-o ofiţerul politic), Stanciu (student la laşi), Mihai Tomuş, Trifu (din 
Turda). 

Anchetarea şi chinuirea celor arestaţi s-au desfăşurat la Turda, pentru cei implicaţi în acţiuni de 
ajutorare şi la Alba Iulia şi Sibiu pentru cei ce au participat la lupte. Printre schingiuitori s-au numărat: 
Gheorghe Crăciun (maior), Margareta Hegheduş (care a împuşcat partizani în munţi şi a torturat pe cei 
arestați), Herta Kovacs, Gheorghe Mezci, Moravetz, Victor Nistor, Isaia Pop (un adevărat călău, care a 
murit într-un accident de motocicletă fără a se fi elucidat cauza acestuia). 

Lotul a căzut nu numai din pricina cozilor de topor venite de la Bucureşti după Ion Robu, dar şi ca 
urmare a infiltrării maiorului Ion Oniga, căruia drept răsplată i s-au dat 5 ani de muncă la Canal. După 
eliberare a fost responsabil la un magazin din comuna Miroslava. 

Dintre conducătorii prinşi în viață, şase au fost condamnaţi la moarte. Au stat tot timpul în lanţuri 
la Sibiu. Se cunosc numele lui Dabija (executat), Iosif Oancea (student, executat), Vasile Rusu (ţăran din 
Satu Nou - Baia Mare, executat), Ion Robu (căruia 1 s-a comutat pedeapsa în muncă silnică pe viață şi 
avea să moară în închisoare). 

Despre ceilalți se ştie că "erau tineri şi voinici", după relatările unui filozof care era într-o celulă 
apropiată. Au mai fost condamnaţi: Maxim la 15 ani şi lonescu la 10 ani, ambii din Bucureşti. 

În anul 1950, Ion Robu, trecând prin Jilava şi auzind că sunt acolo, mi-a comunicat prin cineva că 
Sandu este omul Securităţii şi din cauza lui a căzut. Bănuiesc că a fost un răspuns la mesajul pe care i-l 
transmisesem cu doi ani înainte şi de care nu ţinuse cont. 

Dar poate ne-a fost dat ca fiecare să avem o iudă pe urmele noastre. 

Ne scapă numele unui viteaz cioban, executor testamentar al voinţei strămoşeşti, exemplu pentru 
generațiile viitoare: în iulie 1952, dinspre Gilău, pe valea Someşului Rece, între vârful Testiaşu şi 
Răcătău, veneau oamenii Securităţii, răspândiţi în trecători; în schimburi iuți de plumbi a fost secerată o 
mare parte din companie. Pe o colină, baciul îi aştepta singur, cu arma devenită neputincioasă, rezemat 
de brad. 


T 


\ 








Teroarea se abate asupra Ţării Moților 


Vom prezenta mai jos o condamnare la moarte în public, extrasă din relatarea unui martor ocular, 
si reținută de Ovidiu Vuia. 

Comuna Iara este situată în depresiunea văii râului cu acelaşi nume, la 5 km. după ieşirea acestuia 
din Munţii Săcel şi Băişoara. Întinsă pe o suprafață mare şi înconjurată de munți, la vest Muntele Mare, 
la sud Munţii Trascăului, închisă la nord de peretele Gherghei, Iara este sediul unei foarte vechi 
diviziuni administrative, cu un tîrg tradiţional, cu numeroase întreprinderi comerciale, cuprinzând cel 
mai mai mare număr de sate din România. Unul din acestea, Agriş, este locul de naştere al primului 

erou al Unirii de la 1918, Ion Arion, împuşcat mişeleşte de jandarmii unguri pe podul din gara Teiuş, în 
timp ce se ducea la AJba Iulia. Agriş este situat pe un platou de pe vârfui Cremezeu. Din Iara nu se vede 
decât clopotniţa bisericii din sat, când soarele se reflectă pe acoperişul său de tablă zincată. Pentru a 
ajunge în sat cu căruța trebuie să dai un ocol muncelului pe fața despădurită a acestuia, transformată în 
sute de terase. O potecă străbate loturile de cereale, cultivate prin rotaţie de culturi, şi-ţi permite să 
ajungi în sat în două ore în loc de cinci. 

Toată partea cultivabilă din Cremezeu aparținea unui grof ruinat, Tiri Gyula. Acesta, pentru a 
uşura munca pe pământul lui, construise un corp de clădiri pentru slugi şi un grajd pentru 6 perechi de 
boi pe care îi folosea la aratul teraselor după ce le îngraşă cu bălegarul lor. Om practic, groful 
supraveghea chiar si folosirea găinaţurilor din crescătoriile de păsări, organizate metodic. 

Odată ajuns pe vârful Cremezeu, aveai în faţă panorama satului străbătut de două uliţe principale. 
Printre case, în majoritate din lemn pe fundație de piatră, se distingeau două construcţii. Una era şcoala 
unde profesau institutorul şi soţia lui, cealaltă, înconjurată de grădini mari, aparţinea fostului director al 
şcolii, Gheorghe Taman, proprietar al unor terenuri agricole şi al unor livezi care îi permiteau să se 
considere un om destul de bogat. Moartea bătrânului a coincis cu intensificarea acţiunii de planificare a 
agriculturii: un an de cereale, un an de fânaţ. Acest sistem avea desigur un substrat. 

Mulţi ţărani erau dezorientaţi. Pentru a-i face să obțină din pământurile lor recolte din ce în ce mai 
mari şi a le lua până la ultimul bob de secară, s-au trimis la ţară instructori, în realitate un fel de 
jandarmi camuflaţi, care nu se pricepeau deloc la agricultură. Rolul lor era să supravegheze țăranii astfel 
incit toate produsele cerealiere să fie adunate într-o singură arie de treierat; în acest fel țăranul era 
constrâns să livreze cota către stat. Dacă îi mai rămânea ceva, cu atât mai bine. Dacă nu, îi rămâneau 
sapa şi grebla. 

În faţa acestei situații, țăranii au renunţat la toate avuţiile lor şi au emigrat către oraş. Unii dintre ei 
au luat drumul pădurii. 

Bătrânul învățător din Agriş lăsase la moartea sa doi copii: o fată, Letiţia, şi un băiat, Ghiţă. Letiţia 
era elevă la liceul din Turda, Ghiţă era student în anul patru la Medicină. Pentru a înlătura copiii de la 
succesiunea tatălui lor, agentul agricol a început să-i amenințe: pe Letiţia cu închisoarea şi pe Ghiţă cu 
eliminarea din facultate. De teamă de a nu compromite studiile fratelui său, Letiţia s-a căsătorit cu 
învățătorul Vasile Vomir, un profesor model. Acesta a preluat conducerea gospodăriei, pe care a 
administrat-o după regulile locale, achitându-se de obligaţiile față de stat, spre marea dezamăgire a 
agentului agricol, care a decis să se debaraseze de învățător. Cum scrisorile anonime nu i-au adus 
succes, a recurs la alte metode. 

Într-o seară, un ceferist a bătut la uşa învățătorului şi i-a cerut să-l găzduiască pentru o noapte. 
Vasile Vomir l-a primii după tradiţia de ospitalitate românească. Când ceferistul a amintit de partizanii 
din munţi în cursul conversaţiei, învățătorul, în loc să i-o reteze scurt, s-a mulțumit să-i spună că el are 
multă treabă şi nu are timp să se ocupe de prostii. Dar treaba era serioasă; mărturia agentului agricol şi a 
milițianului din Turda, deghizat în ceferist, au fost suficiente pentru arestarea învățătorului. 

Judecat în grabă, Vasile Vomir a fost condamnat la 10 ani închisoare, din care opt executați în 
minele de plumb de la Baia Sprie. 

Odată cu condamnarea lui Vasile Vomir, studentul Ghiţă Tautan a fost exclus din facultate. 
Revenind de la Cluj, Ghiţă a preluat conducerea gospodăriei, ajutat de sora sa, mamă a doi copii. 

Oaspeți suspecți au bătut din nou la uşă cerând găzduire., dar avizat de pățania cumnatului său, 
Ghiţă Tautan i-a alungat. Agentul agricol nu-i găsea nimic de reproşat lui Ghiţă Tautan, care era foarte 
circumspect. De ciudă, agentul agricol se pune fără milă pe locuitorii satului, care au decis să-i vină de 
hac. 

Într-o bună zi agentul agricol a fost găsit cu capul sfărâmat în faţa locuinţei lui Ghiţă Tautan. Era o 
zi de târg la Iară. Ghiţă întârziase până la căderea serii la birt cu preoţii din Filca de Jos şi Porcuţiu, 
preotul din Valea lerii. Revenit la el acasă în Agriş, a fost smuls din pat în puterea nopţii, dus la 
închisoarea din Turda şi bătui pentru a mărturisi asasinarea agentului agricol. Printre călăii lui se găsea 
şi tapiţerul Albon din Turda, devenit mai târziu unul din torționarii de la "Canalul Morţii”. 

La o săptămână de la arestarea sa, Ghiţă Tautan a fost judecat în public la Iară, unde s-au adus cu 
forța delegaţi din toate satele, constrânşi să ceară moartea sa, ca duşman de clasă. 51 astfel, el n-a avut 
posibilitatea să dovedească cu martori nemernicia acuzaţiei ce i se aducea. 


Muntele Mare în flăcări 


Locuitorii satelor de pe valea Arieşului trăiau din creşterea vitelor şi din cultivarea pământurilor 
lor în terase, amenajate până la altitudini de necrezut, de peste 1.000 de metri. 

Acolo, oamenii refugiați în munte găseau mijloace de subzistență, motiv pentru care regiunea era 
împânzită cu o rețea de miliţie înarmată până în dinți. Accesul la exploatările agricole răspândite în 
munţi era foarte dificil. De cele mai multe ori era vorba de un simplu drumeag. Țăranul trebuia să facă 
adesea kilometri cu căruța pentru a ajunge la stâna sau la crescătoria sa de porci, amenajate în mijlocul 
păşunilor. Trebuia să se scoale dis-de-dimineaţă pentru se duce să-şi mulgă vacile şi să le îngrijească. 
Astfel încât rezistenţa în munţi găsea adesea refugiu în aceste locuri, chiar fără ştiinţa proprietarilor. Dar 
milițienii o ştiau. Mulți πιο au plătit cu viaţa vina de a fi găzduit partizani, fără să o ştie, atunci când 
miliția regimului comunist le prindea urma în fâneaţă. Forţa represivă nu ezita, în cruzime şi zelul cu 
care semăna groaza printre locuitori, să asasineze pe bătrânii care nu se puteau mişca, paralizaţi de boală 
sau de vârstă, aşa cum s-a întâmplat în satul Masca, aproape de Cacova Ferii, unde câteva bătrâne au 
fost ucise şi aruncate la răscruci, deși ele, nemaiavând vite, nu mai fuseseră la stâne de ani de zile. 

Una dintre cele mai ferme mişcări de rezistență contra regimului comunist a fost organizată în 
regiunea Arieşului de mijloc, în împrejurimile sațului Ocoliș, în valea cu torenți care veneau din inima 
Muntelui Mare. în pădurile de mesteacăn din regiune, mistreţii trăiau în turme, mai ales după ce se 
interzisese vânatul lor, deşi distrugeau lanurile de secară şi scormoneau cu râtul mai adânc decât 
tractoarele, în căutarea rădăcinilor cu care se hrăneau. Partizanii refugiaţi în aceste păduri aveau deci 
carne din abundență în orice sezon. 

Aici îşi stabiliseră sediul fraţii loanete, care cunoşteau regiunea cum îşi cunoşteau buzunarele. 
Escadroanele de milițieni care s-au aventurat până acolo au fost capturate şi dezarmate unul după altul; 
apoi milițienii au fost lăsaţi în libertate, fie pentru a da de gândit acelora care ar fi fost tentaţi să repete 
experienţe, (şi datorită principiilor religioase ale lui loanete, care avea un frate preot la Posaga: "Viaţa 
este dată de Dumnezeu, nimeni nu are dreptul să o ia. în afară de cazul când eşti constrâns"). 

Timp de patru ani, loanete Cucu şi oamenii lui nu numai că au rezistat încercărilor întreprinse 
pentru a-i captura, dar şi-au impus legea pe teritoriul pe care îl controlau. Locuitorii satelor vecine trăiau 
în pace, după tradiţiile dintre cele două războaie. Plăteau impozitele regulat şi-şi alegeau primari pe cei 
mai buni dintre ei. Jandarmii erau acolo de formă şi nu mai îndrăzneau să părăsească perimetrul 
comunei după ce plutonierul Băjenaru fusese găsit strangulat în biroul său, iar ceilalți jandarmi fuseseră 
dezarmaţi şi constrânşi de loanete să părăsească regiunea, care era domeniul său. 

Dacă într-o primă fază, jandarmii şi milițienii trimişi din Turda se încăpăţânaseră să se aventureze 
cu riscul de a se întoarce în chiloți şi de a fi ridiculizaţi de săteni, apoi ei au adoptat o tactică nouă: 
corupţia. Dar şi de data aceasta eşecul a fost total. 

În 1950 invadatorii au recurs la o acţiune disperată, pe cit de riscantă, pe atât de ingenioasă. Au 
plasat în posturile administrative, încet-încet, milițieni înarmați. Perceptorii, primarii, agenţii fiscali, 
învățătorii, bibliotecarii, directorii căminelor culturale, toți ascundeau, sub aparenţa unor funcţionari 
paşnici, nişte milițieni bine antrenați, înarmaţi cu pistoale automate ascunse sub haine. Si se simțeau 
susținuți de la distanţă de colegi gata să le vină în ajutor la momentul decisiv. Şi acest moment a venit 
într-o manieră neaşteptată, ca de obicei. 

Casa preotului loanete din Poşaga era situată pe o colină de unde domina tot peisajul de la poalele 
sale astfel încât nimeni nu se putea apropia fără să fie văzut. Acest avantaj a fost supraestimat de fratele 
său, cu atât mai mult cu cât într-o duminică nici el, nici preotul nu-şi dăduseră seama că prezența 
"domnilor", cum li se spunea funcționarilor, la slujba religioasă din acea zi, era cusută cu aţă albă. Nu 
era deloc extraordinar să vezi "domnii" frecventând biserica de pe munte, în special în zilele frumoase 
de sfârşit de primăvară. 

După slujbă, "domnii" nu s-au depărtat deloc de biserică. Câţiva s-au retras la umbra tufişurilor, 
scoțând mâncarea din sac şi lăsând impresia că vor să ia prânzul la iarbă verde. Alţii au început o partidă 
de fotbal pe pajişte, urmărind uneori mingea până la muncelul unde era casa parohială. 

Oaspeţii preotului, partizanii lui loanete, nu puteau bănui că sub masca acestui joc nevinovat se 
ascundeau asasini. Au dejunat fără frică şi au băut un pahar de vin ars. Atunci când se aşteptau cel mai 
puţin, au auzit zăngănit de arme şi ordinul de a se preda. 


loanete şi oamenii lui au sărit la ferestre deschizând focul la întâmplare pentru că "domnii" erau 
invizibili. Fără sa fie zăriți, o parte din milițieni se strecuraseră până sub casă, unde nu puteau fi 
reperaţi, dar nici nu puteau utiliza armele, fiind neutralizați de focul partizanilor de la ferestre. Alţi 
milițieni, ascunși în cotarea şi protejaţi de grinzi, trăgeau prin ferestre, reuşind să atingă în interior când 
pe unui, când pe altul. 

loanete şi ceilalți rămaşi în picioare au rezistat până la căderea nopții, sperând că vor putea să 
spargă barajul pe latura spre pădure şi să se strecoare pe acolo. Dar intenția lor a fost devansată de 
milițieni, care, la lumina lămpilor, le-au tăiat drumul, astfel că au fost nevoiţi să rămână în casă. 

La capătul a 20 de ore de luptă, în timpul cărora au fost victime şi de o parte şi de alta, milițienii au 
încercai să dea foc casei preotului, ceea ce a fost imposibil din cauza fundațiilor de piatră. A doua zi de 
dimineață milițienii au primit întăriri. Fumul grenadelor a începui să se răspândească în casă. 

Oamenii lui loanete cădeau unul câte unul. Primul care a plătit cu viaţa a fost preotul. loanele a 
fost găsit cu gura spartă de un glonte, ceea ce înseamnă că s-a sinucis când a văzut că era aproape 
singurul supraviețuitor. Dintre cei doisprezece oameni ai grupului, nu se ştie dacă a scăpat vreunul. 
Douăzeci de ani mai târziu a fost întâlnit în Valea lalomicioarei un bărbat puternic, foarte zgârcit la 
vorbă; încă îngrozit, el povestea că scăpase dintr-o casă de partizani incendiată. Se spune că la locul 
dramei de la Poşaga a fost găsit în comă un bărbat solid, Mihinda. Şi-a revenit suficient pentru a relata 
faptele la interogatoriu. Când a ajuns la momentul sinuciderii şefului său, Mihinda s-a repezit la 
anchetator şi cu bruma de forţă care-i mai rămăsese l-a strâns de gât cu palmele sale mari si puternice ca 
o menghină, atât de tare incit, pentru a-l elibera, milițianul de gardă a trebuit sa-l împuşte pe partizan. 
Dar şi ofițerul anchetator şi-a dai duhul. 

Sfârşitul rezistenței lui loanete si a partizanilor săi, ca şi sfârşitul rezistenţei lui Ghiţă Tautan au 
îndoliat populaţia din valea Arieşului. Sub protecţia partizanilor, locuitorii satelor se simţiseră în 
siguranță. După lichidarea lor, au început represaliile contra celor care nu aveau altă vină decât aceea de 
a se fi născut pe pământul acela, sub acelaşi cer pe care îl iubeau atât de mult. 

Am povestit cele două episoade după un manuscris intitulat "Apele se reunesc”, care mi-a fost 
încredințat prin intermediul lui Ovidiu Vuia şi a fost scris de cineva din regiunea Arieşului, care citise 
manuscrisul meu "Rezistenţa armată anticomunistă”. 

Printre participanţii la acţiunile partizanilor de la Poşaga au mai fost semnalați: Popa Roşa, 
Şuşman Leon din Mihăceni, Puf Aurel (vestit vînător), Trinca Teodor, Vlad Ilie, Rafailă, Părduţ Ilarie şi 
Popa Partenic. 


Grupul Iosif Capotă - Alexandru Dejeu 


Împotriva acţiunii de colectivizare s-a format un grup de partizani care erau înarmaţi pentru 
apărare şi care au lansat şi o serie de manifeste. Activitatea lor s-a desfăşurat între anii 1949 şi 1957. 

Cei doi conducători, dr. Iosif Capotă şi Alexandru Dejeu, au fost executaţi, în lot au fost 23 de 
țărani din satul Brăişor, judeţul Cluj, şi dintre ei au fost condamnaţi în anul 1957 la muncă silnică pe 
viață: Creţu Gheorghe, Creţu Teofil, Bonig Gheorghe, Bortig loan şi Fărcane Vaier. 

Ceilalți au primii pedepse până la 25 de ani închisoare, printre ei numărându-se bărbaţi şi femei 
din sat: Mudure Arsinte, Cobiîrzan Gheorghe, Bonig Traian. Bortig Vaier, Creţu Pamfil, Niculae 
Gheorghe, Nicula lustina, Creţu Irina, Cătaş Oniţa, Bortig Vasile, Hanga Gheorghe, Brazdă Aurel, 
Fărcane Gheorghe (mort la Gherla în 1961), Mudure Vasile şi alții. 


Partizanii din Dealul Botii 


Pe valea pârâului lada, până la vărsarea în Criş, a acţionat un grup de partizani din care făceau 
parte: Ciota Ion, fost şofer αἱ mareşalului Antonescu, paraşutat în spatele frontului de la Stalingrad, Jurj, 
un ţăran din părţile satului Ghiugiţa de Sus, şi soția lui, Jurj Lucreţia.Luptele au avut loc în iulie 1952 şt 
în cursul lor au căzut Ciota Ion şi Mihut Gheorghe. Țăranul Jurj a fost executat la Oradea, iar soția lui 
condamnată la muncă silnică pe viaţă. 


Republica de la Băişoara sauo comuna independenta 24 de ore 


Ofiţerul C. Diamandi, care pactizase cu poporul şi nu acceptase falsificarea alegerilor din 19 
noiembrie 1946, a fost arestat, împreună cu un alt ofiţer de aviaţie, a evadat de la Siguranţa din Turda şi 
au fugit amândoi pe Valea Ierii spre Muntele Mare. De aici coborau şi îi pedepseau pe cei care asupreau 
populaţia: pe secretarii partidului, pe agenţi şi pe jandarmi; pe unii i-au spânzurat. Intr-una din zile au 
coborât din Muntele Băişoara şi au ridicat jandarmii, autoritățile locale şi colaboraţioniştii din Băişoara, 
care au fost ținuți ca ostatici într-o colibă de la marginea acestei comune. După aceea au ars registrele 
de cote, tablourile "iubiţilor conducători", au tăiat firele telefonice şi au declarat comuna liberă şi inde- 
pendentă. Abia după 24 de ore a sosit armata, cu tunuri şi echipament de război şi s-au declanşat lupte 
crâncene. Partizanii aveau în față pe ostatici. Securitatea înainta având în față femei cu copii în braţe. 
Diamandi cu oamenii lui s-au retras pe valea Ierii. 

Peste 500 de persoane au fost arestate, fiind denunţate de colaboraţioniştii care fuseseră obligaţi de 
partizani să-şi roadă carnetele de membri de partid. Printre cei arestaţi şi supuşi torturilor s-au aflat: 
Nicodim Cîrbea, Teofil Cîrbea, Grigore Marcu, Ion Marcu, Ion Mihut. 

La completarea listei ar trebui să contribuie tot satul care a cunoscut această cruntă suferință. 

Durerea lor a fost durerea neamului şi la tânguirea moţului, pe care "curg zdrenţele ca ploaia", 
adăugăm omagiul adresat lor de Radu Gyr, în acel timp de băjenie, din temniţa Aiudului: 


Curg zdrenţele ca ploaia, ca o jale, 
peste ciolanele ce-mi ies prin piele; 
năluca mea, durată strâmb sub foale, 


din răşchituri se trage, şi obiele. 


De când stau şi aştept pe aspre plaiuri 
un vis olog şi o dreptate ciunsă, 
îmi par toți munții osândite raiuri, 


cu îngeri ce mă scuipă şi m-alungă. 


De veacuri îmi tot pun în sac ofiatul. 
şi toamna plec la vale prin vâlcele, 
să-l întâlnesc pe Domnul Împăratul, 


să-i ud opincile cu lacrimile mele. 


Tu nu ştii, Doamne, cum în piept mă frige 


aprins, ca un ciubăr de jirăgaie 
din ce adâncuri vin azi să mă strige 


pădurile gemând sub fierăstraie. 


De când tot merg cerşind din poartă-n poartă, 


de când tot mor în temniţa turbată, 
lung, pârâind din negură şi soartă, 


mi-aud trosnind ciolanele pe roata. 


ΜΟΤύΙ, 


Partizanii din Munţii Trascăului - din grupul Dabija 


Pe data de 5 martie 1949, la orele 7 dimineaţa, Securitatea din Alba Iulia şi cea din Deva au pornit 
acțiunea împotriva partizanilor înaintând, pe valea pârâului Galda, trecând prin comunele Benic, 
Mesenta, Întregalde, spre pădurile Munţilor Trascău, unde se aflau ascunse bordeiele ce ascundeau pe 
neînfricații moţi ce-şi apărau libertatea. 

Deoarece în noaptea de 4-5 martie ninsese puţin, securiştilor le-a fost uşor să depisteze urmele 
îndreptându-se până Ia locul numit Bogoloaia, din apropierea satului Cricău. Înconjuraţi, partizanii se 
găseau în bordei, fără să prindă de veste de ce se petrece afară. Luaţi prin surprindere, rezistenţa nu a 
mai putut fi eficace. Cu acea ocazie au fost ucişi Popa Ştefan şi Pascu Cornel, alţii răniți şi cîţiva s-au 
predat. 

După primele cercetări ale celor arestaţi la Bogoloaia, s-a declanşat acțiunea din comuna 
Mesentea. În dimineaţa următoare, duminică 6 martie 1949, doi dintre partizani, Mînza Traian (născut 
în 1926, la Galaţi) şi Gligor Traian (născut în 1924 la Livezile de Aiud), s-au apropiat de moara din 
comuna Mesentea şi s-au interesat la Valea Simion dacă Securitatea a trecut prin sat. Spunându-li-se că 
până la acea oră nu venise, cei doi s-au îndreptat spre casa văduvei de război Giurgiu Silvia (care-i 
aproviziona). Dar la ora 5 a sosit Securitatea şi, înconjurând casa, i-a somat pe cei doi să se predea. 
Nana Silvia, cum i se spunea, a ieşit prin podul casei şi s-a îndreptat spre deal, unde s-a ascuns după o 
grămadă de pari de vie, privind la măcelul care a început. O luptă aprigă, ca pe front, care a durat până 
la orele 17, când partizanii au terminal muniţia. După ce şi-au ars actele ce le aveau asupra lor, cei doi s- 
au sinucis cu ultimele cartuşe. După încetarea focului, în casa distrusă au fost găsite cadavrele celor doi 
partizani, care au fost aruncate într-o groapă săpată în grădină... 

De luni, 7 martie, a început hărţuirea celor din sat pentru descoperirea celor ce ajutau pe partizani. 
Şi nu numai hărţuirea, dar şi schingiuirea a peste 50 de πιο [..7..] în beciurile Securităţii. 51 
condamnaţi, au plecat mai departe prin lagărele de exterminare. 

Din comuna Galda de Jos au fost arestaţi: Picoşi Florian (condamnat 20 ani), Dalea Emil (20 ani 
muncă silnică), Olteanu Emil (20 ani muncă silnică), Gliga Traian (6 ani), Trif Liviu (8 ani), Giurgiu 
Chiro (5 ani), Sonea Iulia (5 ani), Modrea luluţ (3 ani), Drăgan Emil (5 ani), Crişan Vasile (5 ani), 
Fleşer Partene (2 ani şi jumătate). 

Din comuna Mihalţ au fost ridicaţi: Bedelean Ion (20 ani muncă silnică), Cerghedean Virgil (7 ani 
temniţă grea), Ordean Simion (5 ani), Mărgjineanu Ion (20 ani muncă silnică)., Haţegan Gheorghe (7 
ani temniţă grea). 

Din comuna Benic au fost condamnaţi: Preja Domenic (5 ani), Preja Alexa (5 ani), Preja Nicolae 
(3 ani), Laslo Aron (5 ani), Pascu Gheorghe (5 ani), Pascu Petre (10 ani), Morar Emil (3 ani), Lazăr 
Victor (5 ani). 

Din comuna Galda de Sus au trecut prin închisoare: Nistor Isidor (3 ani), Micu Pătru (5 ani), Goia 
Augustin (3 ani), Doia Sabin (3 ani), Nistor Zaharia (3 ani), căpitan Lazăr Nicodim (10 ani), Doia 
Simion, Lupşan Ştefan (1 an), Lupşan Simion (1 an), Man Ştefan (1 an), Bulgaru Iosif (1 an). 

Din comuna Întregalde: Mihai Florin (20 ani muncă silnică), învățătorul Mihai (20 ani muncă 
silnică), Nistor loan (5 ani), Trifa Nicolae (5 ani), Boffea Silvestru (20 de ani muncă silnică). 

Din comuna Mogoş au fost condamnaţi: Şulăria Victor (5 ani), Marian Simion (5 ani), Horia 
Alexandru (5 ani), Marinescu Simion (5 ani), Fleşer Partenie (din comuna Sîntimbru, condamnat 5 ani), 
Fleşer Vasile (din com. Oiejdea, condamnat la 5 ani), Flad Anghel (din comuna Cricău, condamnat 7 
ani). 

Din oraşul Teiuş au fost condamnaţi: Cîmpean Traian (5 ani), plutonierul Scridon (la 5 ani), 
Socaciu Traian (17 ani muncă silnică), Popa (5 ani), iar Cristea Ovidiu şi Frâncu Vasile au luat câte 3 
ani fiecare. 

Brigadierul silvic din comuna Întregalde, văzând ce s-a abătut peste sate, s-a ascuns timp de 9 ani. 
Făcându-se promisiuni că cei ce se vor preda vor fi lăsaţi liberi, s-a prezentat la Securitatea din Alba 
Iulia. După 6 săptămâni a fost găsit mort prin împuşcare. 

Familia preotului Oţoiu Victor a avut foarte mult de suferit, deşi oamenii nu au declarat nimic. Era 
preot în comuna Mesentea, de unde partizanii se aprovizionau prin Silvia Giurgiu, care cu toate torturile 
îndurate nu a divulgat pe nimeni. Era bătută până la leşin şi, după ce era trezită cu găleți de apă rece, iar 
începeau s-o tortureze, în celulă ea era cea care încuraja pe celelalte femei arestate: "Fiţi fără frică, nu 
voi spune nimănui nimic, chiar dacă mă omoară. Eu nu am copii, nu am soţ. Atunci când am plecat la 


un drum m-am gândit la toate şi nu am dat înapoi. Nici acum nu dau. Voi trebuie să vă întoarceți la 
copiii voştri." 

Legătura Nanei Silvia se făcea prin Valea Simion, care avea 15 ani. 

Preotul Oţoiu Victor a fost chinuit şi, cu toate că nu s-au găsit probe despre legăturile cu partizanii, 
a fost condamnat la 3 ani, dar a executat 5 ani în schimb. 51, în timpul anchetei, familia a avut de suferit 
mult de tot. Preoteasa Ana Oţoiu, învățătoare la Mesentea, după ce a fost dată afară din învățământ, în 
numeroase rânduri a trecut cu săptămânile, alte ori cu lunile, prin Securitatea din Alba Iulia, să spună ce 
nu ştia şi poate ceea ce conştiinţa nu-i permitea să spună, să facă rău şi la alţii. Şi chinurile au fost 
îngrozitoare, până la electrocutare, din care cauză s-a îmbolnăvit de inimă. Şi, bolnavă cum era, a fost 
ridicată din pat şi dusă la Securitate, din nou la tortură, tot ca să-şi amintească. Nici băiatul, Oţoiu Gelu, 
elev de 17 ani, nu a fost cruțat. După un accident grav la cap trebuia să meargă la un control de 
specialitate la Cluj. Dar nu a apucat să se urce în tren, că a fost arestat ş bătut bestial. S-a trezit în 
Securitatea de la Alba Iulia, plin de sânge, fără nici o îngrijire medicală, dar permanent în anchetă. 

Mirela Oţoiu, elevă, de 16 ani, a fost arestată de 7 ori, între 2 săptămâni şi o lună, prin Securitatea 
de la Alba Iulia, şi a trecut prin chinuri pentru a spune ceea ce nu ştia fiindcă se afla la liceu, la o 
depărtare de 18 km de satul natal. Acolo a găsit o mulțime de femei arestate şi chinuite în legătură cu 
partizanii din Muntele Mare, printre care se găsea şi doctorița Viorica Gâscă. 

Aşa cum a cunoscut chinurile comuniste familia preotului Victor Oţoiu, tot astfel sute de familii 
din această regiune au fost torturate, dar încă nu pot vorbi de teama care stăpâneşte satele româneşti 
atât de greu încercate. 


MOLDOVA PE DRUMUL CRUCII 


Țăranii au avut de suferit nu numai pentru o bucată de pâine, ci şi pentru credinţa strămoşească. 

După ce în toamna anului 1948 s-a desfiinţat prin forță biserica greco-catolică, în primăvara 
următoare s-a trecut la suprimarea bisericii romano-catolice. Dacă preoții au cunoscut supliciul şi au 
pornit pe drumul închisorilor de exterminare, țăranii au căutat să rămână statornici în credință, ca 
singura cale de salvare în faţa asaltului păgânătăţii. 

Trupele Securităţii, înarmate ca de război, au început atacul împotriva satelor din Moldova. Pe 
data de 10 martie 1949, în fața mitralierelor, bărbaţii s-au strâns, cu trupul şi cu sufletul, să apere 
biserica din satul Fundul Răcăciuni, în timp ce femeile, cu pruncii în braţe sau în mână, luau drumul 
Măriei. 

Legate, cu mic cu mare, femeile au fost aduse din pădure în lăcaşul de închinăciune devenit 
temniță. 

Anton Bencheş, învățătorul satului şi în acelaşi timp cantor la biserică, a fost smuls din sânul 
familiei, chinuit şi batjocorit în faţa soției şi a celor 9 copii. După aceea a fost împuşcat, pe data de 12 
martie 1949. 

Copiii, pe rând, i-au sărut rănile însângerate. 

După o săptămână, când alţi creştini luau drumul închisorilor, locuitorii din Fundul Răcăciuni se- 
ntorceau de la Securitatea din Bacău, desfiguraţi şi-ncovoiaţi. 

Pe data de 15 martie, agenţii aceleaşi Securităţi au asaltat satul Faraoani. Cantorul loan Farcaş a 
fost aruncat din clopotniţă în timp ce da alarma, iar preoții Buinaru Ion, Anton Dame, Petre Dincă şi 
Anton Olaru, împreună cu credincioşii ce ieşeau de la slujbă, au cunoscut urgia comunistă: au fost 
bătuţi, legați şi aruncaţi pe zăpadă. 

Numai Anton Ciuceu, sprijinindu-şi cei optzeci de ani în baston, a fost lăsat să plece spre casă. 
Dar nu a ajuns. Secerat de o mitralieră, şi-a dat duhul în mijlocul drumului. Seara, "securitatea 
victorioasă" a încărcat camioanele cu zeci de săteni, ducându-i spre alte chinuri, iar printre cei ce au 
murit în aceste condiții s-au numărat următorii locuitori: Ambruş L. Ion, Bărbuţă A. Aniţa, Bulai 
Maria, Bulai Martin, Cturca A. Elena, Cobalaş Martin, Istoc M. Ferenţ şi fratele lui, Istoc M. Petrea. 

Drumul crucii a fost din ce în ce mai greu şi s-a dovedit foarte lung. 


VRANCEA 


Pentru ilustrarea faptelor acestei epopei naţionale, demne de urmaşii Vrâncioaiei, trebuie să ne 
plasăm în cotul Carpaţilor, pe locul unde Ecaterina Teodoroiu a murit în lupta pentru salvarea țării şi 
înfăptuirea unităţii naţionale. 

Comandamentul acţiunii Vrancea se afla pe pârâul Porcului, care se varsă în Zăbrăuţ. Bordeie 
săpate în pământ, camuflate într-o pădure deasă de molizi, erau situate în jurul schitului Mosinoaiele. 
Pădurea era înconjurată, la mare distanţă, de satele Fitioneşti, Mănăstioara, Verdea, Răcoasa, Străoanc 
şi Crucea de Sus, locul de baştină al fraţilor Paragină, care au organizat grupul din munte. 

La Costică Bandrabur, în crama de la Diocheţi, s-a întâlnit în 1948 Mihai Timaru, ofiţer de moto- 
mecanizare, cel de al 16-lea copil al unui țăran ardelean din regiunea Mureş, cu Ion Paragină şi Vasile 
Sava. Obiectivul propus era lupta de salvare a ţăranilor de colectivizare, care-i amenința furându-le 
pământurile moştenite de la Ştefan cel Mare. 

Acţiunea se desfăşura de la Pădureni, de pe valea Şiretului, spre Ţifeşti, Crucea de Sus, Străoane, 
până la Păuneşti. 

Din acest grup de luptă împotriva comunismului făceau parte categorii sociale şi politice diferite 
(muncitori, țărani, ofițeri, intelectuali etc.), ca de exemplu: judecătorul Vasile Chirilă (din Panciu), 
Dinu Gheorghe (naţional țărănist), Pavalache Şerban (liberal), Cicerone Ungureanu, colonelul Răianu 
(din Țifeşti), Enache Ivan, Gigi Tiplica, Iordache Hărăbor din Străoane de Sus, cu cei doi fii Ştefan şi 
Ticuşor, şi alţii. 

Grupul din pădure era instalat în două bordeie - al "tinerilor" şi al "bătrânilor" - săpate în pământ, 
bine camuflate şi prevăzute cu mai multe ieşiri. Partizanii erau dotați cu arme automate uşoare şi cu ο 
rezervă de muniții. 

Printre cei ce se găseau acolo se numărau: Ionel şi Cristea Paragină, Mihai Timaru, Gheorghiță 
Bălan, Grigore Tudose, Costică Marin (din Străoane de Sus), Aurel Condrea, Gheorghe Mălăcescu 

(învăţător din comuna Țifeşti), Toderiţă Doagă (primar, naţional-ţărănist, din Panciu), Simion Grigoraş 
(primar, național-țărănist, din Fitioneşti), Vasile Camir (din Fitioneşti), călugărul Filimon Tudose 
(starețul mănăstirii Brazilor), Vasile Sava (din Panciu), Ticu Cârnu, Valerică Chiper, Valeriu lorga, 
Nicolae Balaş, Petrică Bucur, Ilie Nistor (din Panciu). 

Ca resurse de aprovizionare aveau satele de munte, dar mai ales mănăstirea Moşinoaia a stareţului 
Efghenie Hulea şi stâna lui Nicolae Filimon. Acesta din urmă venea deseori la bordeie. 

Contactele grupului se făceau în exterior prin lonel Paragină şi Mihai Timaru, care se duceau la 
Enache Ivan (comuna Țifeşti), unde se întâlneau cu colonelul Răianu şi cu foşti ofiţeri. 

La Străoane, în podul lui moş Iordache Hărăbor, se întâlneau cu studentul Ion Ungureanu, tare 
făcea legătura cu Bucureştiul. 

De asemenea, în via lui Pavalache Şerban de la Panciu, au avut loc întâlniri cu alți reprezentanţi de 
prin alte sate. 

Una din întâlniri a avut-o grupul şi cu căpitanul Anghel din Clipiceşti, invalid de război (fără un 
ochi), fiul învățătorului din sat. De la acesta a plecat trădarea. ΕΙ lucra cu Securitatea şi prin 
intermediul lui au fost introduşi în grupul din munte doi agenți, Uşurelu şi Vrabie. 

Cei doi indivizi au fost aduşi de Ionel Paragină. Lui Mihai Timaru 1 s-a părut suspect faptul că 
voiau să fie prezenţi peste tot şi să cunoască cât mai multe legături, dar ei îşi creaseră toate alibiurile şi 
cunoşteau foarte multe amănunte despre cei din grup. 

În luna octombrie 1949, Mihai Timaru coborâse din munte pentru probleme legate de gruparea de 
rezistență. 

Ionel Paragină s-a înţeles cu Mihai Timaru şi cu Vrabie să se întâlnească în noaptea de 17 spre 18 
octombrie 1949 la moara lui Apostolescu, de unde, împreună, să meargă la crama căpitanului Anghel 
pentru a-l cunoaşte şi a discuta problema aprovizionării cu armament. Crama era situată vizavi de 
moară, pe apa Şuşiţei, şi până la ea se urca pe o pantă de vrei 300 de metri. Pe acest drumeag al 
pierzării, deja în noapte, fiindcă era trecut de orele 22, se simțeau mişcări nefireşti în tufişuri, care s-au 
dovedit ulterior a fi ale ostaşilor din jurul mitralierelor, în acelaşi timp, la Cîmpuri, unde se aflau 
bordeiele partizanilor, se concentrase un batalion de securitate. 

Trădătorul Vrabie i-a cerut lui Ionel Paragină pistolul-mitralieră pentru "a-l uşura de povara lui" şi 
a adăugat: 

Dă-mi-l şi dumneata, bade Mihai, că prea mult l-ai purtat. 

Lasă-l la mine, că este mai în siguranță, i-a răspuns Timaru şi a continuat drumul. 

Ajunşi la destinaţie, Ionel Paragină şi Mihai Timaru au păşit peste prispă, unde păreau să fie patru 
umbre, şi au intrat înăuntru. După ce au trecut pragul, o lovitură de pistol, dată la cap, l-a culcat la 
pământ pe Ionel Paragină si imediat s-a închis uşa, împinsă cu piciorul. Timaru a ridicai brusc pistolul 
şi a tras în cel din faţa lui, dar toate gloanţele s-au descărcat sub o icoană, în timp ce o lovitură primită 
la cap l-a trântit jos. Totodată a simţit o durere în picior. 

ludele s-au repezit asupra lor şi i-au legat cu sârmă ghimpată la mâini şi la picioare. Aruncaţi intr- 
o dubă, s-au trezit la Securitatea din Focşani, unde îi scuipa colonelul de securitate Mauriciu Ștrul, care 
condusese operaţia de capturare a partizanilor. 

La bordeie, Valeriu lorga se trezise după un vis ciudat şi le spusese celorlalți că vor fi arestați în 
cursul zilei. 

Uşurelu - a doua iudă în grup - era în mijlocul lor şi, în momentul când securiştii care-i 
înconjuraseră erau gata de atac, el a încercat să-i dezarmeze pe cei din bordeiul "tinerilor". 

Crislea Paragină i-a observai intenţia şi a încercat să riposteze. Dar Uşurelu a fugit pe a doua 
ieşire şi s-a dus la bordeiul "bătrânilor". 

Securitatea a pornit acţiunea de capturare a celor două ascunzişuri din pădure. 

Se înnoptase de-a binelea şi îngrijorarea celor din bordeiul "tinerilor" creştea tot mai mult văzând 
că cei trimişi nu se mai întorceau. S-au pus imediat în stare de alarmă, postind la intrarea în bordei, 
lângă focul care mocnea ascuns, pe Aurel Condrea, ceilalţi trecând la locurile lor de tragere. La un 
moment dat Condrea a auzit un foşnet uşor în boschetul care le masca intrarea în bordei. Privind cu 
atenţie în direcţia zgomotului, i s-a părut că, în lumina slabă a focului, care se răsfrângea până la 
primele tufişuri, vede o lucire neobişnuită, metalică. Era ţeava unei puşti-mitralieră îndreptată spre gura 
bordeiului unde făceau de pază. Securiştii au deschis focul imediat, cu intenţia să-i înconjoare şi astfel 
să le taie posibilitatea de a se refugia prin ieşirile secrete. Un moment scurt de ezitare i-a permis lui 
Aurel Condrea să se lase rapid în tranşeea de la intrarea în bordei şi să dea alarma, în secunda 
următoare, printr-o rafală de mitralieră a măturat spuza focului din faţa bordeiului, împroşcând o ploaie 
imensă de scântei in jur. 





Riposta a fost promptă. Trei arme automate au deschis focul deodată, din interiorul bordeiului, 
vărsându-şi încărcătura de gloanţe în direcţia de unde venise salva securiştilor. Din relatările ulterioare 
şi din protocoalele de proces, s-a aflat că cinci soldaţi ai Securităţii şi-au găsit moartea în primul 
schimb de focuri, din seara asaltului. Soldaţii erau adăpostiți, stând doar pe brânci, in spatele tufelor de 
alun, în timp ce tinerii stăteau în gropile săpate, ca într-o tranşee. 

Înţelegând însă că numeric erau copleșiți de cei care-i atacau, partizanii au hotărât, după un scurt 
timp. să folosească ieşirea secretă spre a se salva. Cristea Paragină şi Gheorghiţă Bălan au fost primii 
care au încercat să iasă din bordeiul asaltat, Aurel Condrea rămânând să le acopere retragerea, în 
timpul unui mic repaus, în care soldații încercau să înconjoare totuşi ascunzătoarea, primii doi au avut 
posibilitatea să iasă din bordei şi să dispară în pădure. Nu s-au îndepărtat însă prea mult, ci, 
asigurându-se că nu sunt urmăriţi, s-au postat in "poziţie de tragere" spre a-l ajuta pe-al treilea să 
părăsească tranşeea: Dar în momentul în care Condrea şi-a făcut apariţia la gura ieşirii secrete, a 
observat că în faţa lui stăteau doi inşi cu armele automate îndreptate spre el. A înţeles atunci că partida 
este pierdută şi că orice ripostă era de prisos, aşa că, aruncând automatul, a ridicat mâinile în sus, 
predându-se. Dacă soldaţii ar fi ştiut că el e singurul rămas în ascunziş l-ar fi împuşcat pe loc. Bănuind 
insă că ceilalți se află încă în tranşee şi că se vor expune focului lor (ştiindu-l pe Aurel Condrea mort), 
l-au prins numai de mâini, ţinându-l în faţă ca paravan, după care l-au legat burduf şi l-au transportat 
rapid spre o maşină care stătea ascunsă puţin mai departe. Asta a fost salvarea lui Condrea. În secunda 
următoare primele grenade aruncate în interiorul bordeiului au răbufnit cu un zgomot asurzitor, 
aruncând întregul ascunziş în aer. 

După ce sunetul detunător al exploziilor s-a pierdut, repetat în zeci de ecouri de văile munţilor, în 
pădure s-a lăsat o linişte mormântală. Văzând apoi că din ascunzătoare nu mai răspundea nimeni şi 
crezându-i pe toți ceilalți morţi, prima grupă de securişti a dat asaltul final, deschizându-şi drum prin 
rafale oarbe de pistoale-mitralieră. Observând că nu mai întâmpină rezistență au aprins lanternele de 
buzunar, iluminând ascunzişul răvăşit de explozii, spre a putea identifica astfel pe cei "omorâți" în 
tranşee. Mare le-a fost mirarea când şi-au dat seama că-n ascunziş nu mai era nimeni, şi că ceilalţi doi, 
de fapt adevărații conducători ai grupului, reuşiseră să scape prin ieşirea secretă. 

Între timp alţi soldaţi au adunat trupurile tovarăşilor morţi sau răniţi şi i-au urcat într-un camion 
care stătea dosit în apropiere. Atacul fusese un dureros eşec pentru ei, iar preţul plătit pentru prinderea 
unui singur "partizan" fusese nespus de mare. 

Dar amărăciunea eşecului le-a fost în parte răsplătită de "succesul deplin" obţinut în cazul celui de 
al doilea grup, cel al "bătrânilor". Neştiind de trădare şi nebănuind nimic, aceştia au fost surprinşi în 
somn, complet nepregătiți, fiind arestați imediat, fără a putea opune nici cea mai mică rezistență. 
Acţiunea securiştilor fusese aranjată să se desfăşoare concomitent la ambele ascunzişuri. Aşa că, legați 
fedeleş unii de alții, au fost urcați în cel de-al doilea camion, care a pornit în grabă mare să coboare 
povârnişul, destul de abrupt, al drumului îngust de munte. 

Postaţi la o distanţă nu prea mare de "teatrul de operațiuni", Cristea şi Gheorghiță au putut urmări 
întreaga desfăşurare a acţiunii fără să poată sări în ajutorul celor prinşi. Le-a trecut totuşi prin minte că 
vor avea mai mult noroc ia o răspântie de drumuri din vale. Coborând iute pe poteci de scurtătură au 
ajuns la locul cu pricina, unde drumul făcea o cotitură mai strânsă şi deci camioanele trebuiau să 
reducă viteza. Postându-se apoi în șanțurile drumului, stăteau cu armele pregătite de tras. Afară era 
întuneric beznă, o noapte ca de smoală. 

Când cele două camioane ale Securităţii coborau încet panta abruptă, cei doi au vrut să deschidă 
focul asupra lor. Poate că ar fi putut să-i lichideze pe securişti, dar pericolul de a-şi împuşca proprii 
camarazi, înghesuiți în camioane şi amestecați printre militari, era foarte mare. Aşa că au fost nevoiţi 
să renunțe la gândul "eliberării în forță" privind cu ochii în lacrimi la camioanele încărcate cu camarazi 
arestaţi, care au trecut la o distanță de numai câţiva metri de ei şi au dispărut după cotitura drumului, 
îndreptându-se spre valea Putnei. Cei arestaţi au fost închişi după câteva ore în beciurile Securității Jiu 
Panciu şi Focşani. 

Nenorocirea a fost că la percheziţia făcută celor arestaţi s-a găsit la unul din ei o listă cu numele 
tuturor tinerilor elevi şi studenți care făceau parte din "Frăţie", aşa că la interval de numai câteva ore, 
în aceeaşi noapte, au fost arestaţi peste cincizeci de tineri din toată regiunea. Lotul "Paragină" era deja 
reconstituit de către securiști, deşi şeful lui, Cristea Paragină, nu fusese încă arestat. 

Cristea Paragină şi Gheorghiță Bălan s-au retras mai adânc în creierul Munţilor Vrancei, găsindu- 
şi adăpost în podul unei mori de apă, pe un afluent al Putnei. Au putut sta astfel ascunşi cinci sau şase 
zile, timp în care o vastă campanie militară a fost pornită pe urma lor, întreaga regiune fiind împânzită 
de batalioane întregi de securişti. 

După cum mi s-a relatat, descoperirea şi arestarea lor s-a datorat tot unei trădări, după un an de 
zile. Ascunzişul lori era atât de bine ales încât numai cineva din împrejurimi, bun cunoscător al 
locurilor, ar fi putut da de el. 

Într-o noapte din toamna anului 1950, moara părăsită a fost înconjurată de soldaţi, şi doi dintre ei, 
deschizând un oblon, au încercat să pătrundă în interior. La zgomotul produs de scârțâitul oblonului, 
Cristea şi Gheorghiță au sărit în picioare, au pus mina pe arme, gata de a riposta şi de a-şi vinde pielea 
cit mai scump. Ştiau că nu mai au nici o şansă de a scăpa cu viaţă din încercuire. Afară era de data 
aceasta o noapte luminoasă, cu luna plină, aşa că nu mai puteau folosi nici avantajul întunericului 
pentru a putea să dispară neobservați. 51, într-un moment de inspiraţie, le-a venit idea să se cațere pe 
acoperiş, nu atât cu gândul de a se salva, ci mai mult pentru că de acolo, de sus, puteau observa mai 
bine manevra soldaţilor. 

După ce au răscolit încăperea principală a morii, negăsind pe nimeni, o grupă de securişti s-a urcat 
în podul casei, descoperind într-un strat de fin culcuşul proaspăt părăsit de cei pe care-i căutau. Deci 
erau acum siguri că urmăriţii nu puteau fi departe. Trebuiau cercetate cu atenţie toate ungherele 
ascunse ale podului. 

Deşi îşi dădeau seama că practic nu mai au scăpare, cei doi de pe acoperiş au hotărât să încerce 
chiar imposibilul pentru a se salva. Au coborât încet până la marginea acoperişului, nu prea înclinat, de 
altfel, şi de acolo, înălțimea nefiind mai mare de doi metri şi jumătate, au vrut să încerce să sară în 
spatele morii şi să dispară în pădurea apropiată. Primul şi-a dat drumul Cristea Paragină, Gheorghiță 
având sarcina să-i acopere fuga, iar în cazul în care tentativa ar fi reuşit, să încerce să-l urmeze pe 
acelaşi drum. Lăsându-se pe brânci, cât mai lipit de acoperiş, Cristea Paragină a ajuns la marginea lui 
şi, alunecând uşor, şi-a dat drumul pe pământ fără a face prea mult zgomot. Dar în momentul când, 
dintr-un salt, a vrut să sară peste gardul de sârmă din spatele morii, o rafală de armă automată a răsunat 
în tăcerea nopţii, amplificată atât de tare de ecoul munților din jur încât dădea impresia unui adevărat 
schimb de focuri. Bătând aerul în gol şi scăpându-şi automatul din mână Cristea Paragină a căzut peste 
sârma gardului ghimpat, răpus de gloanţe. 

În momentul următor, întreaga trupă de soldaţi care înconjurau moara s-a precipitat spre locul 
dramei, îndreptându-şi căutatul şi scormonitul prin pod. Nimeni nu ştia câţi inşi se aflau ascunși în 
podul morii şi nici câți morţi se găseau la gardul de sârmă, aşa că Gheorghiță, strâns lipit de acoperiş şi 
dosit în umbra hornului casei, nu a fost observat, scăpând astfel cu viaţă ca prin minune, în schimb a 

trăit, în toată tragedia ei, scena răpunerii lui Cristea, fără a putea să-l ajute in nici un fel. Acesta, 
trăindu-şi ultimele clipe, a fost scos din sârma ghimpată şi târât de patru soldați spre maşina care stătea 
ascunsă câțiva zeci de metri mai încolo. 

Când un ofiţer a întrebat cine l-a ucis pe "bandit", un soldat s-a prezentat în faţa lui şi, bătându-se 
cu pumnul în piept, a răspuns cu mândrie: 

Eu l-am lichidat, tovarăşe căpitan ! 

Bravo, tovarăşe Acatrinei i-a răspuns gradatul. Vei primi pentru actul tău de curaj un concediu de 
două săptămâni. 

Toată scena şi schimbul de cuvinte le-a trăit şi auzit Gheorghiţă Bălan de pe acoperişul morii 
părăsite. A văzut apoi cum cordonul de soldați se îndrepta şi el spre maşina care după puţin timp s-a 
pus în mişcare în direcția văii Putnei. În drum spre Securitatea din Focşani, Cristea Paragină a decedat, 
ca urmare a rănilor grave şi a pierderii mari de sânge, în toamna lui 1950, la un an după arestarea 
grupului. Atunci s-a trecut la procesul care a avut loc pe data de 25 octombrie 1950; Cristea Paragină, 
"post mortem" şi Gheorghiță Bălan, în "contumacie", au primit pedeapsa capitală. Ceilalţi au primit 
pedepse diferite, care se întindeau de la muncă silnică pe viaţă (Mihai Timaru şi Ionel Paragină) până 
la un an închisoare corecțională (Asavinei Constantin). 

Dar Cristea Paragină, Gheorghiță Bălan şi Aurel Condrea sînt numai o parte dintre vrâncenii care 
au făcut să tremure securiştii. Mişcarea de rezistență cunoscută sub numele "Grupul Paragină" a fost 
scânteia care a aprins Munţii Vrancei în primăvara anului 1950. 

Scăpaţi din încercuire, Gheorghiţă Bălan şi Cristea Paragină se retrag spre schitul de la Gura 
Lepşii, spre cascada Putnei, unde pregătesc răscoala din 23 iunie 1950 împotriva regimului care 
urmărea să ia munţii daţi prin hrisoave de la Ştefan cel Mare. Acest hrisov, lăsat din generaţii în 
generaţii vrâncenilor de nădejde, era căutat cu asiduitate, dar urmaşii Vrâncioaiei, printre care 
Gheorghiţă Bălan, Cristea Paragină, frații Brînzaru, Manoliu şi Cojocaru au răsculat toți munții reuşind 
să-l salveze. 

Între Tişiţa şi Zăbrăuţ, în bazinul Putnei, până sub măgura Odobeştilor, satele s-au ridicat 
împotriva abuzurilor stăpânirii comuniste. 

Pilonii acestei revoluţii ţărăneşti au fost satele Neruja şi Vidra, în jurul cărora s-au ridicat 
locuitorii din Neruja, de pe Zăbala, din Nistoreşti, Păulești, Spineşti, Bîrseşti, Lepşa, Tulnici, Vîzantea, 
Valea Sării, Vrîncioaia, Andreiaşu, Negrileşti, Costeşti, Suseni Ecourile acestor strigăte de libertate au 
ajuns până la Dumitreşti, pe Rimnic, şi până la Străoane şi Movilita, pe Zăbrăuţ. 

Peste treizeci de comune au pus mâna pe furci şi coase, au dat foc posturilor de miliție şi sediilor 
comuniste, punând pe fugă pe călăii regimului. 

Aşa cum arătam, în toamna lui 1950, după declanşarea răscoalei din 23 iulie, a fost omorât Cristea 
Paragină la moară, de unde Gheorghiţă Bălan a reuşit să scape, în primăvara anului 1951, comuniştii şi 
uneltele lor au fost ridicaţi şi obligaţi să-şi ronțăie carnetele de membri ai celui mai sângeros partid, 
pentru a dovedi că merită iertare de la cei pe care îi terorizaseră. Dar cum ajutorul în arme şi alimente, 
ce urma să fie paraşutat, n-a sosit, alarma revoltei dovedindu-se prematură, regimul comunist a trecut 
la represalii. 

Panciu şi Focşani erau amenințate de furia populaţiei care se îndrepta spre ele. 

Gheorghiţă Bălan era printre conducătorii celor asupriţi, el care nu putea să uite moartea lui 
Cristea Paragină, petrecută sub ochii lui. 

Colonelul Lupşa a fost principalul colaborator al Securităţii. El pendula între grupurile din munții 
cotului Carpaţilor făcând legătura între ele şi, după ce a cunoscut locurile de ascunziş, potecile şi pe 
cei ce le sprijineau cu alimente sau muniţie, a organizat atacurile asupra fiecăruia în parte. După 
arestarea "Grupului Paragină" au fost arestaţi colaboratorii cunoscuți de Lupşa. Până la urmă, se pare 
că s-au debarasat de el. 

Munţii Vrancei au fost invadaţi de trupe de securitate şi armată pentru a înăbuşi furia poporului 
din ţinuturile în fierbere. A urmat o adevărată vânătoare de oameni. Execuţiile şi spânzurătorile de la 
marginea satelor constituiau metode de intimidare. Munţii au fost cutreierați şi pădurile răscolite timp 
de doi ani de zile. Locuitorii satelor, de toate vârstele, erau schingiuiți şi aruncați în închisori, care 
deveniseră neîncăpătoare. 

Printre cei morți în codrii Vrancei se numără: colonelul Strîmbei loan, unul din conducătorii 
răscoalei, Gabor Constantin, Crăciun Radu, Dănilă Nicolae, Asaftei Radu, Hurjini Radu, Manoliu 
Victor şi alţii. 

Schingiuirile au continuat la Securitatea din Focşani, iar condamnarea unor numeroase grupuri s-a 
făcut de Tribunalul Militar din Galaţi, reţinându-se o infimă parte din numele lor: Avram Pavel, Anton 

L. Dumitriu, Antonescu Nistor, Avram I. Pavel, Bozgonete Dumitru, Buşilă lancu (învăţător), Burlacu 
Pavel, Bratu Şerban, Bogdan Gr. loan (învăţător), Cătină Vasile, Comşa Stoica, Cehidriav Ι. loan, 
Cîrlioru Grigore, Chiscoci Teodor, Dudu N. Dumitru, Mihail M. Radu, Negru Toader, Matei Vasile, 
Mihail Nică, Macovei Anton, Pătrăşcanu (învăţător), Pesmagiu (din Bârseşti). Radu M. Mihail, Sîmba 
Toader, Teodorescu loan şi alţii. 

Nu poate fi uitată omorârea lui Amăriuţei, în satul Crucea, şi târârea pe uliţe, amintind de supliciul 
lui loan-Vodă. 

În această vânătoare a picat şi Gheorghiță Bălan. Condamnat, a stat în lanţuri, în celula 
condamnaților la moarte de la închisoarea de la Galaţi, înainte de a fi executat. 

Familii întregi au plecat din Vrancea pe drumul închisorilor. Au fost reținute numele: Paragină, 
Cucu, Bandrabur, Cojocarii, Dumitrescu, Militam, Brînzaru. 

Urmaşii lui Popa Şapcă au fost prezenţi şi de această dată în persoana preoţilor Dumitrescu, 
Ionescu, Hulea. Acesta din urmă era învinuit că nu a divulgat autorităților tainele partizanilor 
încredințate prin spovedanie, în închisoare, părintele Hulea spunea cu conştiinţa curată: "Taică, ce intră 
sub patrafir numai Dumnezeu ştie". 

Dintre miile de arestaţi s-au reținut: Cercaru Constantin (un tânăr de 18 ani), fraţii Brînzaru, 
Bandrabur Constantin (din Panciu), Butnaru Nicolae, Bunghez (de lângă Năruja), Burlui Nicolae; 
Buşilă (învăţător, mort la Galaţi, după ce a fost chinuit la Securitate), Cosma Marin, Cojocaru 
Gheorghe, Cojocaru Ion, cei rămaşi din familia Cucu (deoarece tatăl şi un copil fuseseră omorâţi în 
timpul anchetei), Dudu (țăran din Năruja), Ghelez, lisofăchescu Victor, Manea Gheorghe, Marcu 
Mihai, Militaru Gheorghe şi Militaru Ionel (din satul Motnău, comuna Dumitreşti, foşti prizonieri şi-n 
Rusia), Marinaş Valeriu, Negru Teodor, Niţu Sandu (ofiţer), Popescu Scai, Popoiu Grigore, Popa 
Florică, Radu (din Năruja), Rădulescu Stelian, Sovejeanu (învăţător), Stoica (din Năruja), avocat 
Dumitru Neaga (fost deputat PNȚ, decan de Puma), Mitică Constantinescu (avocat, membru PNȚ din 
Focşani), Culiţă Constantinescu (avocat, membru PNȚ din Focşani) împreună cu fiul său, Nicolae 
Culiță Constantinescu. 

Cea mai mare jertfă pe altarul patriei a fost a lui moş Anton Paragină din comuna Crucea de Sus, 
arestat şi el pentru fiii lui, Ion şi Cristea, care au fost purtătorii stindardului luptei de rezistență din 
Vrancea. Din familia lor au mai fost arestaţi: Costică (fiu), Ținea (fiică), Florica (fiică), Gelu (nepot), 
Gică (nepot) şi mulți alții. 

Nici femeile n-au fost scutite de chinuri. Bătute peste sini, torturate ca să-şi denunțe copiii şi soții, 
ele au rezistat în faţa urii înverşunate a fiarelor ce urmăreau distrugerea familiilor. 

Înfruntarea din Munţii Vrancei amintea de vestitele lupte purtate în aceeaşi regiune în 1917, pe 
aceleaşi văi intrate în istorie, dar de data aceasta luptele se duceau împotriva fiilor celor ce înfăptuiseră 
România Mare şi erau angajate nu de duşmani, ci de "Iuda", pusă in slujba vrăjmaşului. 

Cântecul de jale al lui Radu Gyr, plămădit în temnita Aiudului, este făcut pentru a arăta posterității 


drama neamului nostru în acele vremuri de teroare roşie: 
".. Alelei groparule, 
lotrule, tâlharule, 
pune mâna pe lopată, 
sapă groapa lată, lată, 
să încapă jalea toată. 


Fă-ne loc de-ngropăciune, 
printre oasele străbune 
pune-ne-n mormânt cu toții, 
şi părinții şi nepoții. 


Și să-nalți peste morminte 
munți de cremene fierbinte, 
peste fiu iu, peste părinte, 
inima să nu mai ştie 
de prăpăd şi de robie, 
bieții ochi să nu mai vadă 
fiarele, dând ghes la pradă, 
urechea să nu audă 
de bejania zăludă, 
nici de vaietul de trudă, 
nici de hohotul de iudă 
peste țara care-asudă 
ruptă-n dinţi de haita crudă”. 


În 1949, la Securitatea din Braşov erau terorizaţi în anchetă şi apoi executaţi doi secui ce puseseră 
dinamită la casa primarului din comuna lor, care-i batjocorea şi-i jefuia. Satele din cotul Cârpacilor, 
între Comandau, Tuşnad, Soveja, Nereju, cunoşteau din plin opresiunea comunistă. Aici a fost 
semnalată constituirea unui grup de rezistență armată care antrenaseră alături de ei mai mulți țărani ce 
urmăreau să facă dreptate împotriva celor ce le jefuiau mâncarea copiilor. Şi-au procurat armament din 
depozitele armatei şi acţiunea lor a durat între 1950 şi 1954. Lupşa, care se implicase şi în răscoalele 
țăranilor din Vrancea, a reuşit să-i dea pe mina Securităţii şi pe aceştia. 

Alt grup din Vrancea este cel denumit "Păunaşii Codrilor", cu centru de acţiune în Fitioneşi şi 
Rugineşti. Din el făceau parte: Ionel Pătrăşcanu, Ștefan Ciubotaru, Ionel Grigoriu şi alţii. 

Tot dintre partizanii Vrancei a făcut parte şi "Grupul Nistoreşti”, din componența căruia se 
numărau: preot Ştefan Marcu, Octav Atanasiu-Pavelescu cu cei doi fii, Cosmin şi Corneliu, preot 
Pogan (din Năruja), Ionică Busuioc (din Odobeşti), Ion Cârlig (din Panciu), Gheorghe Toma (învăţător 
din comuna Suraia), Pantelimon A. Stratache (din Focşani), Dragomirescu Mihai, preotul Postolache 
Nicolae (din comuna Mirceşti) şi alții. 

În jur de 50 de vrânceni au pornit pe drumul Golgotei. 


PARAȘUTIȘTII 


În România închisorile erau pline, gemeau de arestaţi. Peste tot în ţară nemulțumirile dădeau loc la 
revolte, aveau loc confruntări localizate, iar în alte cazuri revoltaţii se refugiau in munți. 

An după an forţele de rezistenţă slăbeau şi închisorile deveneau supraîncărcate. 

În această atmosferă de disperare, călăul omenirii, Stalin, şi-a dat sufletul încărcat de atâtea 
fărădelegi comise şi se credea că va urma un moment de relaxare. 

Doisprezece români au fost paraşutați pe teritoriul patriei lor între 1951-1952, încărcați de 
manifeste, aparate de emisie-recepţie, cu tot ce era necesar pentru a supravieţui şi a se apăra, 
Operaţiunea a fost descrisă în lucrarea "Morminte fără cruce”. Grupele de paraşutişti purtau numi 
codificate, "Jacques", "Carpates" etc., şi erau aşteptate de Securitate. Astăzi, faptele sunt desconspirate. 

N.K.V.D. -ul avea oameni bine infiltrați până şi în sferele cele mai înalte ale lumii libere. Englezul 
Kim Philby, care făcea parte din serviciul de contraspionaj britanic (M.I. 5) lucra mult, încă din 1930, 
pentru Moscova, "din dragoste pentru ideile socialiste”. El era bine infiltrat şi bine informat de tot ce 
se pregătea fie la Viena, în cazul paraşutiştilor români fie la Londra, şi imediat anunţa pe stăpânii 
Kremlinului. Represaliile nu au avut loc numai în România, Polonia sau Albania, ci în toată partea de 
Europă dirijată de Moscova, până ce Philby a fost demascat datorită lui Igor Guzenko, funcționar din 
serviciul cifrului sovietic. 

Paraşutiştii români au fost răspândiţi în mai multe regiuni muntoase şi mai cu seamă în Apuseni, 
în partea de nord, spre Baia Mare. Câțiva au murit la aterizare, cei mai mulți au reuşit să 
supraviețuiască câteva săptămâni sau poate luni până ce toate legăturile din țară erau făcute. Peste 200 
de persoane au fost arestate în 1953 numai în apropiere de Țicieni judeţul Gorj. 

Procesul paraşutiştilor a fost judecat în octombrie 1953, la Bucureşti. Au fost condamnaţi la 
moarte următorii: 

Buda Ion, născut în 1923 la Bontesti - Arad. 

Corlan Aurel, născut în 1920 la Vlăduleni - Vâlcea. 

Coman Ion, învăţător, născut în 1922 la Apa - Satu Mare. 

Dincă Gheorghe, inginer, născut în 1918 la Hunia-Cetate, Dolj. 

Golea Ion, student, născut în 1922 la Bahnea - Tîrnava. 

luhasz Ion, student, născut în 1933 la Pir - Satu Mare. 

Pop Gavrilă, născut in 1928 la Pir - Satu Mare. 

Popovici Mircea, student, născut în 1920 la Ohaba de Jiu - Gorj. 

Samoilă Ion, născut în 1919 la Ighişul Vechi - Sibiu. 

Tănase Alexandru, născut in 1915 la Babeni - Vâlcea. 

Tartler Erich, agricultor, născut în 1920 la Braşov. 

Tolan ion, ajustor, născut în 1925 la Magra - Arad. 

Vlad Minai, student (neparaşutat), născut în 1925 la Dragomireşti Maramureş. 

Sentinta a fost executată pe 31 octombrie 1953 în Valea Piersicilor la Jilava. 

În timpul procesului s-au pronunţat foarte multe condamnări la muncă silnică. 


Un anume Mircea Muşatescu se ocupa în Franța de recrutarea paraşutiştilor, cu sprijinul altor 
persoane din refugiu, fără să-şi dea seama că nici unul nu se mai întorcea şi nici nu transmitea nimic de 
pe teritoriul patriei. 

Femeile arestate în această "afacere" au fost torturate în mod sălbatic. Unele au rămas bolnave pe 
viață, altele au murit acolo sau au încercat să se sinucidă. Acest carnagiu care a avut loc, a fost 
răspunsul Moscovei dat prin România la executarea soţilor Rosenberg din Statele Unite, care 
sustrăseseră secretele bombei atomice şi le dăduseră Rusiei. 

Agravarea situației din România era în raport direct cu conflictele pe plan internațional dintre Rusia 
şi Occident, şi în primul rând ele erau resimțite de către deținuții politici prin înăsprirea condiţiilor din 
temnițe. 


BERNA 


Patru tineri români au vrut să arate Occidentului că în spatele ambasadorului român Stofei de la 
Berna se ascunde o agentură de spionaj în serviciul Rusiei. 

De fapt se ştia totul. Se ştia că şoferul Şeţu nu era şofer, ci colonel de securitate al Bucureştiului. 
ΕΙ se plimba zi şi noapte, ba in Germania sau Franţa, ba în Italia sau în Austria, cu scopul de a aduna 
informaţii. 

Se ştia totul. Lipseau probele. 

Ambasadorul trebuia prins viu, cu probele asupra lui, pentru a demonstra lumii adevăratele intenţii 
ale ţărilor comuniste. 

Şoferul, adică colonelul Şeţu, a plecat pe 14 februarie 1955 ca să ia corespodenţa de la Zurich. Cei 
patru tineri români au pătruns în interiorul Ambasadei din Berna. 

Stan Codrescu şi Ochiu au rămas în curtea Ambasadei pentru a supraveghea sosirea şoferului, în 
timp ce Puiu Beldeanu şi Ion Chirilă au pătruns în clădirea unde locuia şoferul şi i-au imobilizat soţia. 

Spre seară a sosit pretinsul şofer însoțit de două persoane. A lăsat sacul cu corespondenţă şi a 
plecat. 

La unu noaptea Şeţu a revenit şi a vrut să ducă maşina la garaj. 

A fost somat să ridice mâinile. A refuzat. A fost somat a doua oară. În loc să se supună, a încercat 
să fugă. Atunci au tras asupra lui. Deşi rănit grav, a reuşit să dispară în întunericul nopții. 

Auzind focuri de armă în curte, Beldeanu şi Chirilă au coborât imediat din camera lui Şeţu. După 
ce au spart câteva geamuri cu pistolul, cei doi au intrat în Ambasadă. Ambasadorul Stofei şi 
telefonistul au scăpat pe fereastra de la etajul doi. 

Beldeanu şi Chirilă au reuşit să pună mâna pe o serie de documente compromițătoare. 

A doua zi Şeţu a fost găsit sub o tisă joasă. Trăia încă. A fost dus la spital, dar a murit scurt timp 
după aceasta. 

Puiu Beldeanu fusese martor ocular la falsificarea alegerilor din 19 noiembrie 1946. Punându-se 
în fruntea țăranilor din valea Chiuieştilor, judeţul Someş, a plecat să ia cu asalt prefectura judeţeană. 
Cu această ocazie a intrat în posesia buletinelor falsificate dintr-o comună situată la poalele Bobâlnei, 
buletine pe care le-a dus la Misiunea Americană de la Bucureşti, ascunse într-o pâine cât roata carului. 
Putea oare Puiu Beldeanu să uite teroarea şi mizeria instaurate asupra fraților lui rămaşi în ţară ? 

Preotul Chirilă din comuna Crăsneşeni-Tătărani, judeţul Fălciu, tatăl lui Ion Chirilă care a 
participat la acest atac al Ambasadei, fusese arestat şi dus la muncă forțată la "Canalul Morţii”. Putea 
fiul lui să uite suferita celor din ţară ? 

Publicaţia elveţiană "Neuer Zuricher Zeitung", relatând desfăşurarea ocupării Ambasadei române 
de la Berna, scria pe drept cuvânt: 

"Prin acţiunea lor socoteau că vor putea să se facă auzite vocile compatrioţilor deportaţi, torturați 
şi deposedaţi de drepturile lor..." 

Comandorul Mircea Patru a contribuit la punerea la punct a planului acestei operaţiuni. 

Securitatea de la Bucureşti a reuşit să-l răpească pe Puiu Beldeanu, atrăgându-l într-o cursă în 
Berlinul de Vest. A fost executat în ţară. 


ADRIAN MIHUȚ ÎNCEPE LUPTA 


În vara anului 1948, un singur om, Adrian Mihuţ, a aprins flacăra rezistenţei armate contra 
comunismului în judeţul Arad. Timp de 7 ani, acest tânăr a făcut să tremure securiştii şi comuniştii din 
regiune. 

Fiu de țăran din Măderat, judeţul Arad, a fost elev al liceului Deva, iar in 1943 regele Mihai l-a 
felicitat pentru ca obținuse la bacalaureat cea mai bună medie pe ţară. În perioada liceului i-a meditat 
pe băieţii lui Petru Groza. Şi-a continuat studiile strălucite la Politehnică şi era aproape de sfârşit când, 
în 1948, au început arestările. Bănuit că ar fi făcut parte din "frăţiile de cruce", a reuşit să scape de cei 
ce-l urmăreau şi a luat drumul codrilor, devenind, cu arma în mină, un redutabil partizan. E! acţiona în 
paralel cu cei din Munţii Semenicului şi cu cei din Munţii Apuseni, cu care se învecina. Sectorul lui de 
activitate era delimitat la vest de o linie ce mergea de la Şiria-Pîncota la Seleuş-Şicula-Ineu, iar la est 
se continua prin Depresiunea Zarand şi Munţii Codrului. Adrian Mihuţ, care-şi asigurase concursul 
ţăranului Suciu, ajunsese stăpânul acestui sector. Ei îşi instalaseră un adăpost într-un bordei din pădure 
unde aveau şi un aparat de radio. Pe când Adrian Mihuţ era un foarte bun trăgător, Suciu avea pe 
deasupra experiența de luptă şi de rezistență împotriva terorii comuniste, deoarece făcuse frontul 
pentru eliberarea Basarabiei şi Bucovinei de Nord şi cu puţin timp în urmă se întorsese din infernul 
sovietic, unde stătuse câţiva ani în prizonierat. Pe urma lor s-a pus potera şi în ciocnirile care au avut 
loc un militar a fost grav rănit, iar altul a fost împuşcat in coloana vertebrală. A rămas paralizat pe 
viață. 

Când a auzit că primarul din Giarmata teroriza populaţia pentru a se înscrie în colective, luându-le 
oamenilor totul din case pentru datorii imaginare, Adrian Mihuţ s-a apropiat într-o noapte de casa 
acestuia şi a vrut să tragă un glonte prin fereastră cu intenţia de a-i omori. Dar, ca prin minune, lampa 
s-a stins. Atunci Mihut a spart fereastra şi a intrat în casă. A vrut să-l prindă pe primar de un picior, dar 
acesta 1-a scăpat, lăsându-i papucul în mână. Primarul a fost cuprins de o teamă aşa de mare încât şi-a 
pierdut minţile pe tot restul vieţii. A fost înlocuit, bineînţeles, din funcția lui de primar şi astfel 
locuitorii comunei n-au mai avut a se teme de el. 

Faptele pe care le săvârşea ici şi colo în apărarea țăranilor oropsiţi au făcut din Adrian Mihuţ ο 
figură de legendă în această regiune. 

În seara de Sfântul Ştefan din 1956, a treia zi de Crăciun, Remus Radina a fost adus la Securitatea 
din Timişoara, după ce iugoslavii îl dăduseră înapoi pentru a doua oară din drumul spre libertate. A 
fost introdus într-o celulă unde se găsea un ţăran bătrân care, fiind foarte agitat, nu i-a răspuns nici 
măcar la "bună seara" ce i-o dăduse la intrare. A doua zi bietul țăran a început să-şi dea drumul la 
limbă. Era tatăl lui Adrian Mihut. Bătrânul a fost dus la anchetă unde i s-a spus că fiul său a fost 
arestat. Când a revenit în celulă i-a spus lui Radina în şoaptă: 

- Mă mint, nu l-au arestat. Fiul meu nu se lasă prins. El s-ar omorî mai înainte. 

În altă zi, venind de la anchetă, bătrânul i-a spus lui Radina: 

- Remus, ei mi-au arătat un deţinut cu spatele şi mi-au zis că este fiul meu. Dar omul n-a spus 
nimic. Eu nu cred că e fiul meu, căci eu îl cunosc, nu se lasă el prins. 

Câteva zile mai târziu, la interogatoriu, anchetatorii i l-au arătat într-adevăr pe fiul lui. Parcă-i 
căzuse cerul pe cap, bătrânului. Era complet dărâmat. 

Radina a fost mutat după câteva zile la penitenciarul din Timişoara. În ziua de Paşti a anului 1957, 
toți deţinuţii politici au cântat "Hristos a înviat", aşa de tare, că s-a auzit în împrejurimile închisorii. 
Oamenii se opreau pe stradă pentru a asculta ceea ce ei nu aveau voie să cânte. 

Atunci un mare număr de gardieni au năvălit în celule, urlând şi amenințând deţinuţii cu bâtele. 
Radina le-a spus: 

- Ne persecutați pentru că noi cântăm "Hristos a înviat" în timp ce regimurile comuniste din 
Polonia şi Ungaria au autorizat sărbătorirea Crăciunului şi Paştelui. 

Gardienii, furioşi, l-au luat pe Radina, l-au pus lanţuri la picioare şi l-au dus la izolare unde era 
foarte frig. El a contractat o pneumonie care s-a transformat în tuberculoză. Apoi a fost transferat într-o 
celulă a condamnaților la moarte unde a întâlnit pe Adrian Mihuţ şi pe țăranul Suciu, şi ei în lanţuri. 
Celula era supravegheată în permanență. 

Comandantul penitenciarului i-a spus într-o zi lui Radina: 

- Vezi, ai ajuns să întâlneşti astfel de oameni. 

Iar Radina i-a răspuns imediat: 


- Domnule comandant, nu vă daţi seama că această odioasă dictatură se apropie de sfârşit? Purtaţi- 
vă omeneşte, pentru că altfel veţi răspunde şi dumneavoastră şi familia dumneavoastră. 

În altă zi, când deţinuţii au fost scoşi puţin la aer, mergând la distanță unul de altul, un gardian s-a 
apropiat de Radina şi i-a zis: 

- Domnule, păstrează bine secretele în dumneata dacă vrei să-ţi vezi atins scopul. 

Adrian Mihuţ i-a povestit lui Radina viaţa sa. Îşi amintea de timpul când era elev la Deva şi-i 
medita pe copiii lui Petru Groza. Când a fost prins le-a spus anchetatorilor că vrea să vorbească numai 
cu Groza, altfel nu spune nimic. Groza nu a venit, dar a trimis pe Avram Bunaciu care, după ce a 
discutat cu Mihut, i-a promis că nu va fi executat. 

Din nenorocire, fiind prins în capcană, între promisiuni şi tortură, Mihut a furnizat numele a zeci 
de oameni care l-au ajutat în acțiunea lui. 

Adrian Mihut i-a povestit lui Radina numeroase episoade din viața lui de partizan. Printre altele 
fusese adăpostit de un locuitor din satul lui, care i-a dezvăluit că primea 800 de lei pe lună pentru a-l 
trăda, într-o zi amândoi priveau prin perdeaua de la fereastră cum patrulau securiştii în căutarea lui 
Mihut. Săteanul i-a spus: 

- Priveşte, proştii te caută ! 

Mihuţ avea să fie denunţat, după revoluţia din Budapesta, de un văr de-al lui, un mizerabil, care 
le-a arătat securiştilor locul din afara comunei pe unde urma să treacă Mihut, indicând şi la ce oră din 
noapte. 

Când Mihut a ajuns în locul respectiv, securiştii au deschis focul. 

Mihut a fost rănit grav la picior şi n-a mai putut merge. El s-a târât la ghizdurile unei fântâni, unde 
a fost prins. Dus la Timişoara, a fost bătut crunt şi numai atunci s-a hotărât să spună că-i meditase pe 
copiii lui Petru Groza. 

Remus Radina i-a spus: 

- Domnule Mihut, am auzit că într-o ciocnire cu militarii pe unul l-aţi mutilat pe viaţă şi pe altul I- 
ați omorât. Cum de v-aţi lăsat prins? Tatăl dumneavoastră, care era în aceeaşi celulă cu mine la 
Securitatea din Timişoara, mi-a declarat solemn că niciodată nu vă veţi lăsa prins de viu. De ce nu v-aţi 
sinucis? Nu vă daţi seama că aţi fi devenit un nou Horia, un nou Cloşca sau un nou Crişan? 

Căzut pe gânduri, Minut a răspuns: 

N-am putut să mă sinucid pentru că nu mai aveam gloanţe. 

De ce nu v-aţi aruncat în fântână? întrebare la care a răspuns: 

Nu m-am gândit la asta. Aveam piciorul fracturat de gloanţe, dar aş fi reuşit, fără îndoială, pentru 
că aveam multă forță în braţe. 

Câteva clipe mai târziu, Minut i-a spus lui Radina: 

- Domnule Radina, cred că aveţi dreptate. Ar fi fost mai bine să mă sinucid. Oamenii care au 
crezut în mine altădată acum mă urăsc pentru că din cauza mea au fost arestaţi. 

Peste 70 persoane fuseseră arestate. Soţia preotului Crişan a înnebunit din cauza torturilor îndurate 
la Securitatea din Timişoara. 

Adrian Mihuţ era un tânăr bine legat, cu o privire pătrunzătoare. Era de o inteligenţă strălucitoare 
şi poseda o vastă cultură generală, în timpul lungilor zile de carceră el fredona deseori cântecul 
"Mătăniile" cu ochii pierduţi în amintiri, îi plăcea să recite din Baudelaire. 

Suciu era un om foarte sincer. El se luptase cu ruşii, pe care îi ura de moarte, aşa cum îi ura şi pe 
ticăloşii lor susținători din România. 

Amândoi aşteptau execuţia cu seninătate, în toamna anului 1957, Adrian Mihuţ şi Suciu au fost 
executaţi la închisoarea Jilava, cu toate că Bunaciu le promisese din partea lui Groza că le va salva 
viaţa. 

Tot în actele de mare curaj se înscrie acţiunea locotenentului de tancuri Mărgineanu, care, văzând 
masacrul făcut de ruşi în Ungaria în timpul revoluției din 1956, a plecat cu unitatea lui, staționată la 
Prundu Bîrgăului, ca să salveze pe deţinuţii politici închişi la Gherla. A fost denunţat, pe drum unitatea 
i-a fost dezarmată, iar οἱ cu încă trei ofițeri au fost împuşcaţi. Alţii au trecut, condamnaţi, prin 
închisoarea Gherla. 


NEMULȚUMIRI ŢĂRĂNEŞTI. "ALEŞII POPORULUI" JEFUIESC POPORUL 


Seceta din anul 1947 ca şi batjocorirea țăranilor în timpul simulacrului de alegeri din acelaşi an, 
când au fost purtați pe drumuri, arestaţi, bătuţi şi împiedicaţi să ajungă la urne, la care s-a adăugat 
forțarea lor de a se înscrie în colective, au creat o atmosferă incendiară care a dat naştere la 

nemulțumiri şi revolte ţărăneşti. Oamenii au refuzat să mai ducă grâul la treierat din cauza cotelor 
exagerate, decise arbitrar. 

Cei ce primiseră pământ în urma aşa-zisei reforme agrare nici nu apucaseră să se obişnuiască cu 
gândul că au devenit proprietari şi au şi fost obligaţi să predea cote mai mari decât producția 
pământului. Alţii erau obligați chiar să cumpere produse de pe piață pentru a achita cota. Dar se 
petreceau lucruri şi mai grave. Țăranii care aveau copii la şcoli se pomeneau cu aceştia acasă, trimişi 
de organizaţia de partid ca să-şi lămurească părinţii că dacă nu se înscriu în partidul comunist vor fi 
dați afară din învățământ. 

Perceptorul, jandarmul şi prefectul îşi făcea de cap, luând totul din casa şi bătătura omului, după 
ce acesta se întorcea cu sacul gol pe braţ de la maşina de treierat. Pe deasupra mai erau şi arestați şi 
judecaţi pentru sabotaj. 

În această situaţie disperată țăranii au refuzat să treiere. Astfel de acte s-au petrecut în toate 
regiunile. 

Prefectul judeţului Dolj, preotul răspopit Cumpănaşu, ajuns general de securitate, a mers în 
comuna Rast, căutând să convingă lumea că este o datorie cetățenească pentru toţi să-şi achite cotele. 

- Bine, bine, au zis oamenii, să le achităm ! Dar când n-avem să luăm nici pentru sămânță de la 
maşina de treierat? 

Atunci a ieşit moş Ion din mulţime şi a grăit: 

Domnule prefect, nu-i vorbă că oamenii nu vor să treiere, fiindcă toţi or s-o facă, dar le este teamă 
că li se ia şi paiele ! 

Nu, oameni buni, nu vă ia nimeni paiele, a răspuns prefectul. 

Vedeţi, fraţilor, a intervenit moş Ion, c-o să vă duceţi paiele acasă, ca să aveţi ce da la copii după 
un an de muncă! 

Dacă jandarmii au stat în alarmă la Rast şi-n alte comune, pentru a nu se produce incidente, nu 
acelaşi lucru s-a petrecut în Dobrogea şi Bihor. 

Răbufniri ţărăneşti au avut loc pe tot cuprinsul țării. 

Pe câmpia bihoreană, in apropiere de vărsarea pârâului Holod în Crişul Negru, locuitorii satelor 
Căpiîlna, Cinta, Chesa, Rohan au refuzat în vara anului 1947 să treiere cerealele. Autorităţile locale, 
neputând face faţă îndârjirii ţărăneşti, au cerut ajutorul prefectului. Acesta a venit la primărie pentru a 
încerca să rezolve situaţia, dar a scăpat de furia mulțimii fugind pe fereastra din spatele clădirii, în timp 
ce maşina i-a fost răsturnată şi incendiată, în fața acestei situaţii, autoritățile locale au pactizat cu 
răsculații. 

Paul Andrei, alias Polak, prim-procuror la Oradea, a trimis imediat la fața locului pe unul din 
procurori, care nu era membru de partid, cu intenţia de a scăpa de el, şi i-a dat în sprijin o companie de 
jandarmi, în majoritate subofiteri şi gradați, cu echipament de luptă, sub conducerea şefului Legiunii de 
jandarmi din județul Bihor. 

Țăranii - bărbaţi, femei şi copii, înarmaţi cu bâte, coase şi furci - erau pregătiți pentru înfruntarea 
cu armata. 

Procurorul Ion Musculiu şi comandantul Legiunii de jandarmi încercau, în faţa primăriei, să 
discute cu țăranii. Cercul din jurul lor se strângea din ce în ce mai mult sub presiunea oamenilor, care 
vociferau împotriva cotelor, strigând că nu dau grâul pentru a fi trimis în Rusia sau în altă parte, în 
timp ce ei şi copiii lor mor de foame. 

Totodată se aduceau insulte procurorului Polak, un zbir lipsit de caracter, care, după ce fusese 
acuzator public la Cluj şi se pretase la falsificarea alegerilor din 1946, încerca acum prin forță să le ia 
țăranilor rodul muncii chinuite. 

Comandantul Legiunii, înspăimântat de proporţiile revoltei şi de imposibilitatea de a începe o 
anchetă pentru descoperirea "instigatorilor"”, a cerut procurorului "autorizaţia de a deschide focul”. 

Procurorul, magistrat de carieră, dându-şi seama că nemulțumirile țăranilor aveau o bază logică, a 
refuzat să dea autorizaţia cerută. 

După ce a înlăturat cercul de jandarmi, procurorul Ion Musculiu a ieşit în faţa țăranilor, adresându- 
se mulțimii: 

Oameni buni, eu nu sunt procurorul Polak. Sînt român ca şi voi şi am venit să vă ascult durerile. 

Auziţi, mă, că nu e Polak! strigau oamenii şi încercau să potolească femeile, care erau mai 
arțăgoase. 

După ce procurorul le-a explicat că n-a venit să facă arestări, ci să lămurească lumea că 
obligativitatea cotelor este o consecinţă a despăgubirilor de război, s-au auzit voci în mulțime: 

Dar Basarabia şi Bucovina nu sunt destulă cotă pentru nesăţioasa Rusie 7 

Dar mie cine-mi dă cotă pentru bărbatul care a murit şi m-a lăsat cu o casă de copii ? 

Procurorul le-a răspuns că nu este normal să fie aşa cu cotele şi probabil s-au făcut greşeli la 
aplicarea lor. Le-a promis că o să aducă la cunoştinţă această situaţie spre a fi rezolvată. 

Mulțimea s-a liniştit şi a încercat să se retragă, dar nu prea mult, urmărind intenţiile domnilor de la 
oraş, în care nu mai aveau încredere. 

Jandarmii, veniţi cu zece camioane, au părăsit satele nemulţumiţi, fără a se fi produs vreun 
incident. 

Procurorul lon Musculiu a fost învinuit că a compromis acțiunea guvernului deoarece nu a operat 
arestări pentru intimidarea reacţiunii şi pedepsirea instigatorilor. Ca o consecință a fost scos din 
magistratură în primăvara anului 1949. 

În luna iulie 1949, în comuna Gura Râului din județul Sibiu, comuniştii au încercat să înființeze 
prima gospodărie colectivă, pentru a se putea, încet-încet, infiltra în Mărginimea Sibiului, o zonă 
minunată, unde o serie de obiceiuri s-au păstrat nealterate din străvechime, după cum se mândresc 
localnicii. 

Într-o duminică de iulie, doi activişti de la judeţ şi-au făcut apariţia, cu o maşină, în comună şi i- 
au spus preotului Ilie Brad că vor să aducă o mică lămurire oamenilor în legătură cu colectivizarea. 

Preotul şi-a văzut de misiunea lui. 

Din moşi-strămoşi era obiceiul ca, după serviciul divin, ţăranii să se adune în curtea bisericii, 
unde primarul comunei le făcea comunicări în legătură cu cele petrecute în ultima săptămână şi le 
spunea ce este de făcut pe viitor. 

După ce primarul a terminat comunicările, unul dintre cei doi activişti comunişti a luat cuvântul 
şi a început să lămurească lumea asupra necesităţii de a se urgenta colectivizarea. Când ţăranii au 
văzut despre ce este vorba, au început să-l huiduiască, iar femeile s-au repezit la cei doi luându-i la 
bătaie şi strigându-le c-au venit să le pângărească satul. Cu mare greutate au reuşit să plece cu maşina 
şi nu s-au oprit până la Securitatea din Sibiu. 

La vecernie sătenii au venit, cu mic cu mare, îmbrăcaţi în minunatul lor port. După slujbă, când 
au ieşit în faţa bisericii, au apărut de pe ulițele laterale o mulţime de securişti care s-au repezii asupra 
lor. Erau conduşi de Gheorghe Crăciun, un adevărat călău. Preotul, care tocmai ieşea din altar să vadă 
ce se petrece, a fost luat şi aruncat cu forța în primul camion. S-a încins o încăierare care a durat vreo 
două ore. Securiştii s-au folosit şi de armele de foc, astfel că mulți ţărani au fost răniți şi urmăriţi până 
la pădurea din preajma comunei. 

Printre ţăranii care au avut de suferit din partea Securităţii, s-au reținut următorii: Ihora Ilie, 
Pampu Nicolae, Gligore Gheorghe, Arsene Raveco, Ganea Ion, Simu Ioana, Peana Ion. 

Bilanțul acestei duminici a fost de 64 de arestați, femei şi bărbaţi, duşi cu maşinile la Sibiu. 
Acolo, femeile au fost închise într-un grajd, iar bărbaţii în altul. Timp de o săptămână n-au primit de 
mâncare. O dată pe zi se deschidea uşa pentru a fi întrebaţi dacă se înscriu în colectiv. Toţi au refuzat. 
După o săptămână, când au început să apară primele tulburări din cauza lipsei de mâncare, au fost 
eliberați. 

Comuna Cudalbi din sudul Moldovei, aşezată pe pârâul Cerului, aproape de Tecuci, a cunoscut 
represiuni sângeroase în urma unei revolte ţărăneşti. Un număr de țărani au fost omorâți, alții au luat 
calea codrului şi peste o sută au trecut prin închisori, povestind zilele de groază trăite. 

O altă revoltă țărănească a avut loc în judeţul Vaslui, de la Negreşti către izvoarele Birladului. 
Comunele Dumeşti, Băceşti, Todireşti şi alte câteva sate din judeţul Roman s-au răsculat. Centrul 
mişcării a fost comuna Băceşti, unde preotul a fost împuşcat de securişti chiar în mijlocul ţăranilor. 

Acolo unde izbucnise revolta în 1907, ţăranii s-au răsculat din nou pentru că li se furau bunurile 
de către comunişti. Satele Flămânzi, Frumuşica şi Nicolae Bălcescu au cunoscut pentru a doua oară 
sacrificiul uman: fiii acelora care fuseseră ucişi în 1907 au fost arestați şi trimişi în lagărele de 
exterminare. 

La celălalt capăt al provinciei, pe malul Prutului, in apropierea oraşului Huşi, s-a descoperit o 
organizație care poseda, pe lingă alte arme, nici mai mult nici mai puţin decât un tanc "Tigru” 
abandonat de nemți în retragere. Vasile Gropineanu îl ascunsese într-o claie de fân la Vetrişoaia, în 
lunca Prutului. ΕΙ a fost trădat de un oarecare Agarici, fost plutonier de jandarmi, care, drept 
"recompensă", a încasat cinci ani de închisoare la Gherla şi trei ani la "Canalul Morţii”. 


Pe locurile unde Putna adună apele Milcovului şi le cară spre 


"Riul luciu-ncovoiat sub copaci ca un balaur 
Ce în raza dimineții mişcă solzii lui de aur", 


în acea luncă pictată în cuvinte minunate de Vasile Alecsandri, acolo "semănătorii harnici" au fost 
îngropaţi în loc de sămânță de-a lungul brazdei pe fragedul pământ". 

În perimetrul Suraia - Vadul Roşca - Răstoaca, tunurile au lovit în sate ca pe front, iar tancurile au 
strivit sub şenile: case, pacele, coteţe cu vietăți, sub privirile demenţiale ale generalului Ceauşescu. 

Aşa s-a auzit prin închisori de numele acestui general, rostit cu scârbă de cei 700-800 de țărani 
arestați din comunele Suraia, Vadul Roşca şi Răstoaca. 

Durerea lor înăbuşită li se citea pe feţele triste, cu ochii pironiţi în depărtare, cu gândul la "ce-o 
mai fi pe-acasă"; 


"Când sălbaticele rațe se abat din zborul lor 
Bătând apa-ntunecată de un nour trecător”. 


“Dimensiunea multilaterală" a satrapului Ceauşescu a fost simțită până în apropiere de Videle, pe 
Valea Glavaciogului, unde a venit în persoană pentru a potoli pe ţăranii din comunele Blejeşti şi 
Răduleşti. Se spune că l-au luat ostatic şi i-au dat drumul numai după ce a promis că ţăranii vor fi lăsați 
să-şi lucreze pământul în voie. A promis totul până ce a scăpat; după aceea s-a trecut la arestări pentru 
intimidarea populaţiei. Victimele au ajuns la "Canalul Morții”. 

Anul 1949 găseşte din nou Bihorul în fierbere. În noaptea de 5 spre 6 iulie izbucneşte răscoala 
țărănească în apropiere de Salonta, tot din cauza nemulțumirii legate de pământ. Colonelul Csiler, 
comandantul Securităţii din nord-vestul ţării, care avea sub ordine Maramureşul, Bihorul şi Aradul, n-a 
mai avut somn. Dimineaţa trebuia să plece la Sighet, unde îl aşteptau probleme importante "de stat": 
urma să conducă, personal, torturarea unor oameni care se organizaseră în Munţii Maramureşului cu 
scopul de a face dreptate celor asupriţi. Colonelul reuşise să-şi formeze un colectiv bine sudat din 126 
de "lucrători de securitate”. 

Dar țăranii din Bihor s-au găsit să-i creeze probleme tocmai când colonelul se gândea ce metodă 
să folosească pentru a-i "convinge" să vorbească pe cei din Munţii Maramureşului. 

Acum, cu țăranii care ridicau alte probleme, era nevoie de o tactică. De fapt, plenara din 3-5 
martie fusese clară şi nu mai încăpeau discuţii. 

Prevăzător ca-ntotdeauna, a dat dispoziţii ca armata, cât mai multă, să se deplaseze urgent la fața 
locului, până la venirea lui, când urma să se instaureze ordinea. 

Pe la ora 7 dimineața a chemat pe căpitanul Elkeş, care era de serviciu, şi i-a spus să anuleze 
avionul ce trebuia să-l ducă la Sighet, deoarece se impunea prezenţa lui la locul revoltei ţărăneşti din 
Bihor. 

Căpitanul a comunicat sublocotenentului Ilie Rada să contramandeze plecarea avionului. Acesta 
ripostează: 

- Este o prostie să facem una ca asta când avionul este alimentat şi aşteaptă să plece în misiune. 
Trebuie să profităm de această ocazie. 

Au strâns în grabă actele, dosarele cele mai importante, şi au plecat Ia aeroport. 

Dar revolta se răspândea în Bihor şi trecuse şi în judeţul Arad. Comunele Apateu, Cermeiu, 
Seleuş, Coroiu, Talpeş, Făgădău, până la Ineu erau în flăcări. 

În 2/3 august 1949 în comuna Girişul Negru (Cermei) au avut loc arestări ca urmare a 
nemulțumirilor țăranilor împotriva înscrierii în colective. Au fost împuşcaţi: Bolog Ioan (ţăran), 
Botton Gheorghe (ţăran) şi Sârbu Silviu (notar). 

Țăranii care lucrau la batoze pentru treieratul grâului au refuzat să fie plătiți cu bani în loc de 
cereale, cu toate amenințările din timpul tratativelor ce se duceau în lunca comunei Gurbediu de lângă 
Ținea. 

Lipsa tot mai accentuată a pâinii îi făcea pe țărani să aducă de la câmp câteva kilograme de grâu 
pentru a măcina la moara din Belfir, reuşind în acest fel să-şi amăgească familiile până ce autoritățile 
vor da curelele batozelor spre a începe treieratul. 

Dar autoritățile, la loc de înţelegere, trimiteau activişti ce îi întărâtau pe țărani şi îi amenințau. 
Când armata şi-a făcut apariţia trecând prin comună, ţăranii, alarmaţi, au tras clopotul şi în miez de 
noapte au pornit spre primărie. 


La marginea satului armata a tras în plin în cordonul de țărani care voia să discute cu ei, şi cad 
primii martori: Bologan Ion şi Botton Gheorghe. 

Satele din regiune au fost invadate de armata echipată "de război" şi arestările au început. Sîrbu 
Silviu, fostul notar, a fost împuşcat în faţa primăriei pentru a îngrozi şi a intimida pe țărani. 

În comuna Belfir au fost împuşcaţi Kiak Laczi, măcelar, şi Loricz Şoanj, țăran. 

În comuna Τίποα a fost împuşcat notarul Sucigan cu fiul, iar soţia, îngrozită, s-a sinucis când au 
venit să o aresteze (Elena). 

Din comuna Batăr a fost împuşcat un ţăran cu numele Crăciun. 

Sângele nevinovat a curs şi de această dată. Comuna Ucuriş se pare că a plătit cel mai greu tribut. 
Din această localitate au fost împuşcaţi şi aruncaţi pe marginea drumului următorii: Alexandru Matioc 
şi Ion Matioc, tată şi fiu; Ion Florea şi Ion Bodeanu. 

Seara, colonelul Ludovic Cseller era frânt de "oboseală" când de la Oradea i s-a comunicat că 
avionul cu Elkeş a aterizat în lugoslavia. Asta îi mai lipsea! A avut de lucru, deoarece o parte din 
dosarele cu anchetele celor arestaţi erau ale celor din Munţii Maramureşului, care se "eliberaseră", 
sosiseră în lumea liberă să arate grozăviile ce se petrec în ţară. În schimb, victimele din aceste dosare 
au cunoscut o nouă etapă de schingiuiri pentru refacerea anchetelor. S-a întârziat cu 7-8 luni trimiterea 
lor la fabrica de procese. 

Răscoala din Bihor a durat şi în luna august. "Pacificarea” s-a făcut prin arestări masive şi 
dislocări în Bărăgan. 

Pentru zelul depus, colonelul Cseller a fost avansat şi asociat în problemele reeducării satanice de 
la Piteşti. A muncit cu râvnă şi în acest sector, până în anul 1953 când şi-a tras un glonte în cap pentru 
a uita crimele comise. 

Un lucru n-a ştiut: crimele nu se uită niciodată ! 51 nici trădătorii şi schingiuitorii. Cei care au 
Printre numele acestor brute s-au reținut: Mihai Aibănşut, Bihori, Broitman, Kupfer, Litvin, Șmilovici. 

Bihorul a rămas mereu în fierbere. Izbucnirile aveau Ioc când nici nu te aşteptai. 

Printre cei semnalaţi ca participanţi în lupte se găseau țăranii Jurj şi Oneţ. Primul a murit în timpul 
luptelor, iar Oneţ, prins şi condamnat la moarte, s-a sfârşit în faţa plutonului de execuţie la Oradea în 
anul 1956. 

Lucreția Jurj, soţia eroului Jurj, în vârstă de 23 de ani, a fost prinsă cu arma în mână. După cea 
trecut prin chinurile anchetei s-a purtat cu demnitate prin închisorile din Oradea şi Miercurea-Ciuc, 
unde numele ei impunea respect. Bolnavă de tuberculoză, i-a înfruntat pe călăii soţului ei, spunând: 

- Nu-mi pare rău că am tras în duşmanii patriei mele. Am luptat cu arma în mână, nu pentru avere 
şi nici pentru mărire. Am luptat pentru libertatea neamului românesc! 

În 1951 un grup de opt ţărani din Maramureş i-a înfruntat pe securiști în munţi. Patru dintre ei au 
murit în lupte; unul a fost grav rănit şi trei au căzut prizonieri. Expediaţi pentru interogatoriu la 
Ministerul de Interne în Bucureşti, acolo au fost torturați şi apoi trimişi la Jilava. 

În luptă a murit şi Gherman zis Frunzilă, un ţăran din Sighet, care suferise mult din cauza 
ocupaţiei maghiare, din 1940-44, şi care, arestat în 1951, a fost bătut cu o cruzime rar întâlnită, pentru 
că îşi iubea locurile şi tradiția ceea ce a deranjat Securitatea, infiltrată cu mulţi unguri. Scăpat, a luat 
calea codrului cu alţi țărani, mânuitori de ţapine până atunci, ajunşi in situaţia de a pune mâna pe arme 
spre a-şi apăra demnitatea de om, grav batjocorită. 

Printre οἱ se găsea țăranul Traian Mihălţeanu din Negreşti, adus în sarica lui (un cojoc lung din 
lână groasă), găurită de gloanţe. Toţi trei vor fi executaţi la Jilava în iulie 1951. 

Maramureşul a mai cunoscut o acțiune de rezistenţă şi anume aceea a unui grup de militari condus 
de Blidaru. Acesta a fost ucis în 1955, în încleştarea de la Băița de sub Codru. Printre militarii arestați 
am identificat pe locotenenţii Ion Folea şi Fedoreanu. Arestările în cadrul acestui grup începuseră în 
1948 şi interogatoriile erau în curs atunci când Elkeş, adjunctul colonelului Ludovic Cseller (călăul 
partizanilor), a fugit în Occident cu dosarele instrucției. 

Arestările din Maramureş au durat mai mulți ani, şi mii de locuitori din această provincie scumpă 
inimilor de români au luat drumul lagărelor de exterminare. 

În luna iulie 1950 ţăranii din comuna Prisaca, de pe valea Dirjovului, la sud de satul Scornicești, s- 
au răsculat împotriva colectivizării forţate. Cu această ocazie s-au efectuat multe arestări. 

Prin anii 1951-1952, în zona mlăştinoasă de luncă dintre lacul Potel şi Dunăre, printre răchite şi 
întinderile de păpuriş şi stufăriş, se cuibăreşte o grupă de 3-4 partizani. 


Dintre ei s-a reținut numele lui Pătraşcu şi cel al lui Virgil Milcu, student la Cluj, socotit ca şeful 
grupului. Acesta din urmă era fiul preotului Petre Milcu din comuna lanca - Romanați, trecut şi el prin 
închisoare. 

Printre satele cutreierate de aceşti partizani se numărau: Grojdibodu, Ianca, Orlea, Potelu şi Ştefan 
cel Mare. Oamenii locurilor se ocupau cu pescuitul şi confecţionarea obiectelor casnice din papură sau 
lemn moale, deoarece zona dunelor încă nesolidificate nu le oferea alte posibilități, în schimb sufletul 
lor de oameni nevoiaşi era alături de aceşti partizani în care vedeau o speranţă de îndreptare a vieţii 
grele, venită odată cu ruşii. 

Auzind de prezenţa, din ce în ce mai activă, a acestor partizani, Securitatea a trecut la urmărirea 
lor. A fost trimisă o grupă de intervenţie sub comanda căpitanului Romanescu. Tot prin trădare s-a dat 
de urma lui Virgil Milcu, care se adăpostise în locuinţa a doi bătrâni, formată numai dintr-o cameră cu 
două ferestruici. 

Casa fiind înconjurată şi Milcu somat să se predea, el a deschis focul. Avea un pistol mitralieră la 
piept, un revolver şi trei grenade. Cei doi bătrâni s-au culcat la podea, iar Milcu a început să tragă cu 
mitraliera când pe o fereastră, când pe alta. De afară se răspundea tot cu focuri şi somaţii de predare, 
între timp căpitanul Romanescu s-a strecurat până la intrarea în casă şi, cu pistolul în mână, a deschis 
uşa. În acel moment Milcu s-a întors cu țeava mitralierei îndreptată spre el. Căpitanul Romanescu a 
început să tremure când i-a văzut pe Milcu înarmat până in dinți. Virgil Milcu a scos revolverul din 
buzunar şi, pentru a economisi cartuşele, i-a tras un glonţ in cap. Acesta a căzut. Milcu a păşit peste 
trupul lui şi din pragul uşii a tras o rafală de mitralieră peste soldaţi. Aceştia s-au culcat la pământ. 
Astfel şi-a croit drum printre ostaşi şi a scăpat spre bălțile Dunării. 

Până la urmă Virgil Milcu a fost prins. 

La proces, Milcu a rămas uluit când i-a văzut venind să depună, ca martor al acuzării, tocmai pe 
căpitanul Romanescu. Acesta a descris scena şi a arătat cicatricea lăsată de glonţul care-i trecuse prin 
gură. 

Virgil Milcu a fost condamnat la muncă silnică pe viaţă şi a trecut şi prin închisoarea Gherla. 


Răscoala ţăranilor din judeţul Vlaşca a fost înăbuşită în sânge 


Toata admiraţia şi recunoştinţa noastră o închinăm țărănimii care s-a ridicat, uriaş zăgaz de oțel, 
opunându-se celor ce voiau să-i cheltuiască atât de ieftin independenţa şi demnitatea națională. 

Acest omagiu a fost adus de Iuliu Maniu țărănimii, căreia regimul comunist i-a furat voinţa 
exprimată pe 19 noiembrie 1946. 

Țăranul a apărat cu străşnicie burată de pământ moştenită din moşi-strămoşi. Şi atunci când au 
venit să-i măture ultimul bob din hambar, părinții, crescuţi in suferința, au murit apărând pământul 
copiilor lor, dar nu s-au lăsat îngenuncheați. 

Dând la o parte vălul uitării intenţionate, aşternut de mercenarii aduşi de sovietici şi instalați în 
guvernele şi comitetele centrale în ultimii patruzeci şi cinci de ani, descoperim tributul de sânge plătii 
de țăranii români în apărarea ogorului lor. 

Ne oprim asupra dramei ce a cuprins Vlaşca şi Teleormanul, întinzându-se până la comuna 
Prisaca din judeţul Olt. 

În noaptea de 6 spre 7 iulie 1950, securiştii l-au arestat pe învățătorul Marin Ionescu, din comuna 
Ciuperceni, pentru că ceruse revizuirea cotelor, care erau foarte mari, în timp ce seceta pârjolise 
pământul. Oamenii trudeau să ducă grâul [4 şura de la batoză, când o bură de ploaie i-a înmuiat până la 
piele. Cu toate acestea, câțiva țărani din Ciuperceni au alergat la frații lor din Siliştea, anunțându-i că 
securiştii au început să-i aresteze pe cei care încercau să obțină scăderea cotelor. 

Asupra satului Ciuperceni se abătuseră focuri de puşcă şi de mitralieră. Cei de pe câmp, uzi de 
ploaie şi însoțiți de zgomotul armelor de foc, au înjurat şi au plecat spre casă. 

Călin Petre, din Siliştea, a spus: 

Măi, oameni buni, hai spre casă că nu-i a bine cu împuşcăturile astea. 

În satul Siliştea plutonierul-major de miliție Trifan V., originar din comuna Fereiu, județul 
Teleorman, arestase doi țărani din Ciuperceni. 

Pe la orele 8 dimineaţa, peste douăzeci de ţărani, care asistaseră la scena arestării, s-au îndreptai 
spre postul de miliţie, au spart uşa şi i-au eliberat pe cei doi fraţi ai lor. 

Călin Petre, după ce a dejugat, i-a spus lui Cornel să intre în casă pentru că ce se petrece în sat 
înseamnă răscoală. Era speriat de mulțimea care pusese mâna pe topoare, coase şi furci şi se îndrepta 
spre sediul partidului comunist. Copiii, cu pietre în mână, îşi însoțeau mamele şi taţii, care strigau: 

- Fraţilor, haideţi să spargem sediul partidului, să spargem moara şi să ne luăm pământul, fiindcă 
murim de foame. 

În timp ce Călin Petre îşi schimba hainele ude, a început să se tragă clopotul de la biserica unde 
oficia preotul Rafailescu. Cornel, la cei nouăsprezece ani ai lui şi cu gândul la cei doi copilaşi pe care 
trebuia să-i hrănească, a sărit pe fereastră şi s-a îndreptat spre centrul satului. 

Şoseaua era plină. 





Gărăgăianu Maria, de nouăsprezece ani, se urcase în jurul orei nouă dimineaţa în clopotnița 
bisericii şi trăgea neîncetat clopotul, care pusese satul în picioare; şi nu numai Siliştea, începuseră să 
sosească țăranii din Purani, Mirea, Talpa, Preajba, Ciuperceni, Buteşti. 

Țăranii de pe valea Glavaciogului erau în mare fierbere, în timp ce două-trei ore clopotul de 
alarmă n-a încetat să bată. 

Lumea era îndârjită. 

Pe ascuns, activistul Vîrlan Dumitru s-a dus şi a împuşcat pe tânăra Maria Gărgăianu în stomac, 
dar ea a continuat să tragă clopotul. Atunci bestia comunistă s-a urcat la ea şi a tras-o în jos în timp ce 
intestinele îi atârnau din abdomen, în fața acestui spectacol barbar, oamenii au fugit după Vîrlan. 


Țăranul Badea Bou l-a dezarmat şi activistul a fost frământat în pumni şi călcat în picioare de furia 
poporului. 

În câteva minute n-avea să mai rămână nimic în sediul partidului comunist, simbol al opresiunii şi 
crimei. 

Printre primii intraţi în sediu s-au numărat: Călin Cornel, Badea Bou, Ionel Bou (invalid de război, 
în cârje), fraţii Ion şi Nicolae Crăiță, Frusina Bratu şi mulți alţii. Tablourile satrapilor comunişti au fost 
rupte şi jucate în picioare. Maculatura marxistă a fost arsă. Geamurile şi uşile au fost făcute praf. 

Comuniştii găsiți înăuntru, aici şi la primărie, au fost legaţi şi închişi în şcoală., 

În jurul prânzului au sosit trei camioane cu soldaţi de la Giurgiu, care i-au încercuit pe cei trei- 
patru mii de țărani. O parte din soldaţi cărau lăzile cu cartuşe intr-o şură. Femeile li s-au adresat cu 
cuvintele: 

- Măi băieţi, aveți şi voi părinți, frați sau copii. Gândiţi-vă că şi ei mor de foame ca şi noi. Hoţii 
ăştia de comunişti ne-au jefuit pe toţi şi acum vor să ne omoare. 

Călin P. Cornel s-a repezit şi a pus mâna pe un pistol cu treizeci şi două de focuri şi pe doi saci cu 
cartuşe, în timp ce mulțimea înfuriată a dezarmat şi legat pe cei veniţi în frunte cu un maior. Au fost 
duşi tot în şcoală, unde se găseau cozile de topor ale comuniştilor. 

Pe la orele 4 după-amiază a sosit armată foarte multă, cu tunuri şi cu mitraliere fixate pe maşini, şi 
s-a tras în țărani. 

Activistul comunist Dumitrescu a luat o pelerină de ploaie de la un securist şi cu un automat 
ascuns sub aceasta s-a îndreptat spre Popa N. Stan, din comuna Siliştea, care striga: 

- Să dăm comuniştii jos! Eu am văzut în Rusia ce înseamnă comunismul, care a adus pe om in 
stare animalică. 

Nici n-a apucat bine să-şi termine caracterizarea sistemului diabolic marxist, şi călăul Dumitrescu 
a descărcat un încărcător în el. Capul lui Popa N. Stan n-a mai existat... din el a rămas doar trupul 
neînsuflețit. 

Trăgând în mulțime, bestia a strigat: 

- Cine se mai opune intrării în colectiv. 

Şi Ontică Ion, din satul Purani, tată a două fetiţe (Tita de şase luni şi Aristiţa de doi ani), a ieşit în 
față ridicându-şi cămaşa şi, cu pieptul gol, a strigat: 

- Ττασοῇ, că şi aşa murim de foame. 

Călăul Dumitrescu a tras o rafală în piept şi o a doua la picioare. Ontică Ion a căzut luând în braţe 
ulucile din gardul bisericii în timp ce i se auzeau ultimele cuvinte: 

- M-aţi ucis, nenorociţilor. 

Lacrimile se scurgeau de pe obrajii lui Călin Cornel în timp ce Burcea Ion, tot din comuna Purani, 
care ieşise după Ontică, era şi el secerat de gloanțe. 

Mulțimea a fost respinsă circa cinci sute de metri. Aproape douăzeci de persoane au fost rănite. 

Pe loc au rămas moarte două fete având fiecare şaisprezece ani, ambele din comuna Siliştea: 
Aurica Crăciun şi Olimpia Colibaşu. 

De pe jos l-au adunat ρε Ontică Ion, de douăzeci şi opt de ani, care mai sufla. A fost aruncat într-o 
maşină şi în drum spre spital l-au frământat cu patul puştii. Au dat jos un cadavru. 

Burcea Ion, în vârstă de treizeci şi opt de ani, a ajuns la spital în nesimţire, iar pe ziua de 14 iulie 
1950 a murit din cauza rănilor. 

Printre cei răniți au fost semnalați: Gărgăianu Maria, Mantu Mihai, (τᾶ Elena, Neagu Ion, 
Băjenaru Stere, Gărgăianu Tudor, Rizea Tudor. 

În noaptea de 7 spre 8 iulie, Călin P. Cornel a fost până la ora trei într-un ulm foarte mare şi de 
acolo împuşca numai cauciucurile maşinilor. Când a fost depistat, s-a pierdut în noapte cu pistolul şi, 
furişându-se prin păduri, a ajuns după cinci zile la Rucăr, unde s-a angajat la o stână în munte. Auzind 
că părinţii i-au fost arestați şi, soţia cu cei doi copilaşi (de doi ani şi de un an) a plecat la părinţii εἰ, 
Călin Cornel s-a hotărât să se predea. A venit acasă şi nu s-a lăsat prins decât după ce s-a luptat cu 
securiştii. Chinurile pe care le-a îndurat acest tânăr de nouăsprezece ani sunt de neimaginat şi, când le 
citeşti, te cutremuri. Dar, într-o zi vor fi cunoscute! 

O bună parte din țăranii care s-au răsculat au fost condamnaţi şi purtaţi prin închisori şi lagăre de 
exterminare. Printre cei şaizeci şi patru de ţărani ce au trecut pe la "Canalul Morţii” s-au numărat: 
Vasilescu Tudor (zece ani), Popa N. Constantin (şase ani), Neagu Ion (cinci ani), Călin Cornel (cinci 
ani), Bratu Frusina (trei ani), Badea Bou (un an), Bratu Sterea (doi ani), Tălpeanu Sterea (doi ani), 
Gheorghe Ciortan (doi ani), Ene Oprea (un an), Stancu Ene (un an), Crăiţă Nicolae (trei ani), 
Berbecaru Ilie (şase ani), Trăistaru Ilinca (trei luni), Vasilescu Durica (trei luni). 

Printre schingiuitorii din anchetele răsculaților au fost: Stănescu Marin (locotenent-major), Seceră 
(plutonier), Cristea (locotenent-major), lonescu (elev la Şcoala de Securitate). 

Alţi 211 ţărani au fost chinuiţi în cercetări, fără să fie condamnaţi, sau au fost pur şi simplu 
deportați în Bărăgan. Printre cei anchetați au fost identificați: Băjenaru Stere, Băjenaru Vasile, 
Anghelescu Gogu, Bou Stan, Ciobănescu Radu, Bou Maria, Bou Păun, Bou Ionel, Bou Ilie, Crăiţă 
Constantin, Crăiţă loan, Dragnea Stan, Dicu lancu, Dicu Nicolae, Dicu Ion, Dobre Firică, Dan 
Alexandru, Dănac Grigore, Gărgăianu Radu-lon, Ghinea Traian, Gărgăianu Nicolae, Irimescu Răducu, 
Modoran Nicolae, Neagu Tudor, Minai lon, Păun Bou loana, Radu Petre, Rizca Alexandru, Turcu 
Constantin, Urian llie şi alții. Anchetele au încetat pe 23 august 1951, după care a urmat exodul. 

Familii întregi au fost dislocate şi deportate in Bărăgan, după ce li s-au luat toate bunurile, tot ce 
agonisiseră: Albuţel Constantin, Burcea Marin, Braticievici Iancu, Ciobănescu Florea, Dănac Vasile, 
Constantinescu Aurica, Constantinescu Gheorghe-Gică, Constantinescu Nicolae, Florescu Barbu, 
Dinculescu Ecaterina. Dumitrescu Mihai, Golescu Marin, Sonescu Elena, lonescu Gheorghe, Ionescu 
Mircea, lonescu Cornelia, Iliescu Gheorghe, Mărgărilescu Stelian, Manole Dumitru, Marin Mişu, 
Negoescu Gogu, Neaţă Traian, Păun Maria, Petrescu Gheorghe, Oprea I., Tucu loan, Vişan Marin, 
Maican Grigore, Maican Cîrstea, Saru (din Udeni), Tucu Nicolae, Pană llie, Ghinea Grigore, Ghinea 
Alexandru (Augustin) şi alţii. 

Satele care au avut de suferit de pe urma acestei răscoale ţărăneşti au fost: Ciupercem, Siliştea, 
Buteşti, Purani, Şopîrleşti, Poeni, Moşeni, Ghimpați, Cămineasca, Udeni, Sîrbeni, Ungureni, Blăjeşti. 
Sericu, Talpa Biscoveni, Babele, întinzându-se focul nemulțumirilor până dincolo de Corbii Mari, 
Drăgoeşti de Ilfov, Vînătorii Mici şi Vînătorii Mari. 

Chinurile au continuat dezlănțuindu-se nu numai asupra celor arestaţi, dar şi asupra urmaşilor 
acestora. Nu se poate uita batjocorirea tatălui lui Călin P. Cornel, care era obligat să ducă recolta la 
Videle, însoţit de țiganii lăutari, în timp ce fiul muncea ca un sclav la Canalul Dunăre - Marea Neagră. 
Nici familiile celor împuşcaţi în timpul răscoalei nu erau scutite de teroarea dezlănțuită de forţele 
opresive. Timp de 14 ani loana Ontică a fost dusă pe la Securitate, interogată, amenințată şi lovită, iar 
cele două fetiţe o însoțeau de teamă să nu fie arestată. 

Jalea se aşternuse peste glia strămoşească. 


Răscoala ţăranilor din judeţul Olta fost înăbușită în sânge 


Şi sătenii din Băiculeşti, comuna Oporeu, de pe valea pârâului Teslui, nu departe de Scorniceşti, s- 
au răsculat în anul 1960 împotriva colectivizării forțate. 

Trupele de securitate au intervenit cu promptitudine şi au împuşcat pe țăranul Nătărău Ion, zis 
Codreanu. Printre zecile de arestaţi s-au numărat: Cristea Ion din satul Beria Mare şi Burciu Gheorghe 
din comuna Oporelu. 

Cu această ocazie asupra locuitorilor s-a dezlănţuit o cruntă teroare. Sute de săteni au fost aduşi la 
primăria din Oporelu şi, după ce au fost bătuţi bine, au sfârşit prin a iscăli intrarea în colectiv. 

Un nou val de teroare s-a abătut în regiunea de sud a județului Dîmboviţa în anul următor. De data 
aceasta au avut de suferit sătenii din apropierea comunei Petreşti, locul de naştere al Elenei Ceauşescu. 

Şalele de la izvorul Neajlovului până la Corbii Mari, printre ele numărându-se: Răscăieţi, 
Broşteni, Vişina, Jugureni, Croitori, Ragu, Ulieşli, Morteni, grupate în vestita Cîmpie a Neajlovului, s- 
au văzut de-a dreptul amenințate în existenţa lor. Fugăriţi prin pădurile din apropiere, arestaţi şi trimişi 
în închisori pe baza unor procese înscenate, asaltați de politrucii care mergeau din casă în casă pentru a 
smulge adeziunea la colectiv, ţăranii n-au mai putut suporta şi au trecut la acțiune, chemând, prin 
tragerea clopotelor, pe tot omul să se alăture pentru a împiedica colectivizarea forțată. Autoritățile şi 
agitatorii politici au fugit şi au cerut ajutor. Trupele de securitate şi-au făcut apariția, prinzându-i ca 
într-un cleşte pe răsculați, după care a venit nemernicul de Ceauşescu, care le-a promis libertatea de a 
hotărî asupra înscrierii. Dar numai până a doua zi, fiindcă peste noapte armata i-a ocupat şi au început 
chinurile şi semnarea cererilor de intrare în colective sub tortură. Mulţi au murit după aceste schingiuiri 
care au avut loc mai ales în comuna Vişina. 51 nu puţini au fost cei care au luat drumul lagărelor de 
exterminare din bălțile Dunării. 

Şi, cu acest sistem de transformare a ţăranului în sclav, s-a ajuns în 1962, când s-a hotărât ca nici 
un ţăran să nu rămână în afara colectivelor, cu alte cuvinte putea să fie chiar omorât, dar pământul 
trebuia să-i fie adus în colhoz. 


În acea primăvară anului 1962 au început să bată clopotele pe valea Iminogului, din județul Olt. În 
dangătul lor de alarmă ce prevestea urgie, locuitorii satelor: Miceşti, Dealul Mare, Bărcăneşti, 
Măndineşti, Liceşti, Vîlcele s-au îndreptat spre primăria din comuna Olteni, înarmaţi cu ce apucaseră: 
furci, topoare, sape, coase. La podul de pe pârâul Iminog îi aşteptau trupele de securitate şi miliție. Li 
s-a cerut sa se înscrie în colectiv "de bunăvoie" şi să se retragă pe la casele lor. Refuzând, asupra 
miilor de ţărani s-a deschis focul, în plin. Au fost împuşcaţi mortal: Păduţ Pavel, Brăileanu Ion şi Liciu 
Marin al lui Anton Lazăr, frate cu Străinu. In total au murit şase țărani. Câteva zeci au fost răniţi, alte 
sute, după ce au fost torturați, au luat drumul lagărelor de exterminare din bălțile Dunării. S-a reținut 
numele unuia dintre ei, anume Florescu C. Constantin, zis Vintilă. 

După aceste groaznice represiuni, trupele de securitate au ocupat satele timp de trei săptămâni. 
Țăranii n-au putut ieşi din curţile lor până nu au iscălit cererile de intrare în colective. 

Împotriva acestor sate s-a tras şi cu tunul, ca la Babadag, Suraia. Un caz ce nu poate fi uitat este 
cel al Elenei Petcu, gravidă, care a fost arestată şi chinuită la Piteşti. 


SIRETUL ÎŞI ΊΝΕΟΡΕΦΤΕ APELE 


Satul Vadu Roşca a fost trecut prin σ]οαπίε]ε ucigătoare ale călăului Ceauşescu. 

La un an de zile după barbaria dezlănţuită de ruşi în Ungaria, satele româneşti au fost pârjolite de 
comuniştii români care în turbarea lor îi ucideau pe țărani pentru a-i înscrie cu forţa în colective. 

Trecând prin câmpia inferioară a Siretului, în triunghiul Focşani - Rîmnicu Sărat - Galaţi, şi 
astăzi, după 35 de ani, supraviețuitorii povestesc cu groază despre cele petrecute în toamna anului 
1957. Sfârşitul verii a însemnat începutul calvarului mai ales pentru cei mai obidiţi ai satelor, pentru 
ţăranii din Vadu Roşca, sat cu 500-600 de fumuri la data aceea şi fără resurse pentru a-şi hrăni copiii. 
Trăiau din te miri ce, fiindcă pământ aveau foarte puţin! 

Nevoia îi împinsese să se îndeletnicească cu împletituri din răchită. 51 plecau să-şi desfacă marfa, 
la sfârşitul verii, până la Cudalbi, Costache Negri, Pechea, până unde reuşeau s-o dea în schimb pe de- 
ale gurii. Mai făceau drumuri şi-n baltă pentru a aduce papură spre a avea de împletit panere şi rogojini 
pe timpul iernii. 

Dar în vara lui 1957 n-au mai apucat să ajungă la destinaţie pentru că pe drum au fost νᾶπαῇ, 
schingiuiți, li s-a confiscat marfa, deoarece nu erau înscrişi în colectiv. Trebuiau s-o facă acum, fie la 
Pechea, fie la Hanul lui Conachi, Vameş sau Iveşti, pe unde îi prindeau, după ce le strângeau mâinile 
în uşă, îi băteau legaţi de roata căruţii sau îi înțepau cu sula în tot corpul. Pe deasupra, la întoarcere, nu 
aveau voie să povestească despre miracolul înscrierii în colectiv. Cei întorşi erau îngroziţi şi teama 
intrase 51 în ceilalți, care îndrăzneau să plece din sat hotărâți fiind să nu-i lase pe activişti să pătrundă 
cu colectivizarea. Raionul Lieşti fierbea din cauza primului secretar Ciocîldău, care voia să-şi 
îndeplinească planul trasat de Ceauşescu. Îi pusese la dispoziţie şi regimentul din Tecuci. 

Vulturenii, mai docili, au acceptat, dar nu cu uşurinţă. Uliţele satului erau cutreierate de activişti 
străini de locuri, ce foloseau tot felul de mijloace de convingere. 

La Surafa, în schimb, au întâmpinat rezistență. Şi a fost confruntare ca pe timp de război, 
folosindu-se şi tunul. Oamenii s-au văzut nevoiţi să înfunde lunca Siretului. 

Octombrie şi noiembrie au fost furtunoase. 

Cei din Răstoaca şi Boţirlau nu s-au lăsat. Au ocupat primăriile şi au ars nu numai cererile de 

înscriere în colective, dar şi actele ce le găseau în cale. 

Armata a deschis focul. S-au produs zeci de arestări printre cei ce nu au luat drumul pădurilor. 
Până spre | decembrie regiunea Galaţi era aproape îngenuncheată. Mai rămânea Vadu Roşca. Un 
singur sat amărât. Dar vorba proverbului: nu ştii de unde sare iepurele. 

Vadu Roşca nu mai avea odihnă. Oamenii se organizaseră ca pe timpul năvălirilor barbare, cu 
străji care vegheau zi şi noapte asupra pericolului. Cum se apropia cineva suspect începeau fluierăturile 
şi clopotul de la biserică îi trezea pe toți. Torţele înmuiate în păcură se aprindeau şi lumea era gata, cu 
furci, coase şi ce mai apucau, să-şi apere pământul. 

În ultima săptămână a lui noiembrie 1957 au venit de la "Comitetul comunal" din Năneşti fel de 
fel de sfătuitori care să-i convingă fără violenţă să accepte fericirea colectivă, însă nimeni n-a acceptat. 


Toader Gh. Iordache opreşte cu parul pe Ceauşescu 


Marţi, 2 decembrie, pe şoseaua dintre Lieşti-Călieni-Năneşti şi-a făcut apariția o maşină care 
înainta spre mijlocul satului. Înăuntru, pe lângă Ciocîldău, se mai afla o persoana. Şi maşina a înaintat 
până în dreptul kilometrului 23 (de pe D.N. 23), unde i-a ieşit în faţă un disperat. După ce a tras pe 
şosea o linie cu parul, l-a ridicat gata să trăsnească: 

- Până aici! Afară din satul nostru ! 

O voce bâlbâită i-a strigat pe fereastra maşinii: "La o parte, aici e partidul. 

Unchi Petrache, cum 1 se mai spunea lui Iordache Toader, a răspuns imediat: "Ce partid, mă? Tu 
partid, eu partid, copiii noştri mor de foame înapoi, că aici vă pun cruce" şi a lăsat parul în jos. 

Maşina a dat puţin înapoi şi Ceauşescu a scos pistolul pe fereastră descărcându-l în sus. Lumea a 
început să huiduie şi maşina a făcut calea întoarsă ducându-se de unde a venit. Să fi fost ora prânzului", 
îşi mai reamintesc oamenii. 

Satul era in fierbere. Nimeni nu-l mai părăsea. Nu mai aveau curajul să meargă nici la rudele din 
împrejurimi. Dar ceea ce nu ştiau era faptul că, după fugă, Ceauşescu dăduse ordin ca armata sa-i 
înconjoare şi să nu le permită nici intrarea, nici ieşirea. Cordonul militar era aşezat pe Putna, 
întinzându-se la 3 km de sat pentru a nu fi observat. Nici plutaşul nu mai avea voie să vină acasă după 
alimente. Tancurile şi maşinile erau pe poziţie de tragere. 

Miercuri sătenii au fost anunțați ca joi dimineaţa, la orele 8, oamenii să se adune la locul numit 
"strungă", de la marginea satului, pentru a se discuta cu ei deoarece se renunţă la colectivizare, în acel 
loc se adunau vitele satului, care plecau la păşune, şi tot acolo se găsea o cazemată rămasă intactă din 
timpul războiului. 

Joi dimineaţa se anunța a fi o zi geroasă. Frigul 11 îngheţa până şi sufletul. Oamenii, cu mic cu 
mare, tremurau şi aşteptau. 

Pe la orele 9 a apărut armata şi au început amenințările. 

La prima salvă de foc trasă în sus, oamenii au răspuns cu huiduieli şi bolovani. 

Clopotul, care se alia la 200-300 de metri, a început să dea alarma. Cristea Enuţă, de 22 de ani, 
tocmai eliberat din armată, chema pe toți să vină întru salvarea satului. 

Armata a deschis focul în plin. Copiii şi vârstnicii care nu au avut timp să se adăpostească în 
cazemată au fost seceraţi de mitraliere, rămânând întinşi de-a lungul drumului: 

Arcan Ion (14 ani), Crăciun Dumitru (28 de ani), Crăciun Toader (49 de ani, tată a 8 copii), 
Crăciun Stroe (31 de ani), Marin Dumitru (49 de ani), Radu Dana a lui Chilichi (28 de ani, mamă a 4 
copii) şi Mihai Marin zis Roşu (42 de ani), ciuruit de gloanţe şi mort după 15 zile, 

Trupele "victorioase" au început înaintarea în sat trăgând salve de mitralieră prin curțile oamenilor 
îngroziţi. Parte din ei, cu copiii în braţe, au fugii spre pădurile din împrejurimi. Alţii, care nu 
ajunseseră la strungă, la auzul rafalelor s-au îndreptat spre biserică. 

La vreo 200 de metri de la începerea înaintării, trupele sânt oprite, pentru un moment, în 
apropierea liniei unde Toader Gh. Iordache îl oprise cu parul pe Ceauşecu, de un tânăr de 29 de ani, 
Dimofte Aurel, care se avântă spre mijlocul şoselei în faşă unei maşini strigând: "Aţi venit să ne treceţi 
la colectiv cu armele?" Şi mai mult n-a mai putut spune că un glonte tras de un ofițer l-a lovit în inimă. 
Ai casei, cu soţia zbierând, cu un copil de un an în brațe, s-au repezit în drum şi au luat corpul lui 
Aurel ducându-l în casă. După ei au năvălit ostaşii care i-au pus cu faţa la perete şi au luat cu ei 
“corpul delict", pe tânărul Dimofte. 

Încă un salt şi armata a ajuns în dreptul clopotniţei de unde Cristea Enuţă, de 22 de ani, chema de 
zor oamenii să salveze satul. Coloana de maşini s-a oprit în fața "obstacolului" de forma unui foişor de 
vie, făcut numai din scândură şi de unde continua limba clopotului "să vorbească” despre jalea 
aşternută. Dar nu pentru mult timp. Din vacarmul care se iscase afară, ba "trage, mă", sau "nu trage”, 
referindu-se fie la ostaşi, fie la clopotul improvizat, a prins glas o mitralieră care a ciuruit scândurile 
clopotniţei făcând ca treptat limba de fier să amuţească. Și nu numai ea. Ostaşii care au urcat pe scara 
de lemn au adus într-o pătură trupul lui Cristea Enuţă şiroind de sânge. Din podeaua de scândură 
continua să se prelingă sânge nevinovat, în timp ce într-un colț fusese găsit ghemuit un copil de ὃ ani, 
Vasilică al lui Marin Şurub. Acest nou "corp delict" era şi el dat jos în pumni şi luat ca trofeu. Numai 
Dumnezeu l-a ocrotit pe acest copilaş în ploaia de gloanţe ce s-a abătut asupra clopotniţei. 

Sătul fusese cucerit, acoperit de sânge, dar oamenilor nu li se arătaseră binefacerile comunismului. 
Trebuiau să le guste, să le simtă pe propria lor piele. 

Morţii au fost ţinuţi într-una din casele neterminate de la marginea satului şi li s-a pus pază 
serioasă. Cei răniți au fost adunaţi de pe drumuri sau de pe unde se ascunseseră, duşi într-o altă casă şi 

trimişi după aceea la Focşani. Printre cei 27 s-au reținut: Crăciun Domnica, Cristea Maria, Dobre 
Marin (rănit în mână), Haralambie Ionel (împuşcat în picior), Cristea Stan zis Mraniţă (rănit în mină şi 
picior). 

Joi, 4 decembrie, până la miezul nopţii, curţile şi casele au fost răscolite şi peste 100 de ţărani au 
fost mânaţi ca vitele în cele două clase ale şcolii de pe malul Putnei, unde au stat în frig, cu faţa la 
perete, până a venit partidul. Şi-a făcut apariţia Ceauşescu însoţit de Ciocîldău şi de o haită de securiști 
şi de procurori. Primul a dat ordin gingaş: "Nu plecaţi până nu scoateţi totul de la ei. Să fie aspru 
pedepsiţi. Se instituie stare de urgenţă aici. Răniţii, după ce se vindecă, să fie duşi !a anchetă. Să nu 
scape nimeni nepedepsit". 

Şi a plecat partidul, aşternând jalea în urma lui. 

Peste zece zile a stat satul sub ocupaţie. Pretutindeni erau soldaţi care strigau şi amenințau. 
Vorbeau altă limbă. Se pare că erau ceangăi din regimentul de la Tecuci. Arestările se făceau în 
permanenţă. Din fiecare casă lipsea cel puțin unul. Vecin la vecin nu putea merge. Nici doi nu aveau 
voie să meargă pe drum în timpul zilei. Până la cooperativă erai însoţit de un soldat înarmat, în curte, 
ca să-şi hrănească animalele sau pentru alte nevoi, oamenii mergeau mai mult pe brânci. Din când în 
când se auzeau focuri de armă trase ca să-i intimideze. 

La Sultana se pregătea mâncarea pentru anchetatorii care schingiuiau. Oamenii din sat erau 
chemaţi cu păsări şi alimente pentru a-i hrăni pe călăi. 

Anchetele şi chinurile cele mai îngrozitoare aveau loc în casa lui Stanică Dumitru ajuns şeful 
C.A.P.-ului. Unul, Aramă, şeful Securităţii din Galaţi, îşi adusese pe cei mai fioroşi dintre călăi pentru 
efectuarea primelor cercetări. Pentru faza următoare, întocmirea dosarelor şi trimiterea în judecată, 
dubele Securităţii cărau mereu pe nenorociţii din Vadu Roşca la Galaţi. După două zile, şi morţii au 
fost transportaţi la Focşani. 


Schilodiţii se târăsc pe drumul Golgotei 


Dintre cei trecuți prin cele două săli de clasă, prin casa lui Stanică, după ascultarea lor de către 
"domnii procurori" înainte de a ajunge în ghearele lui Aramă: 

Toader Gri. Iordache, născut în comuna Vulturu, pe 1 ianuarie 1917, cel care l-a oprit pe 
Ceauşescu a fost bătut în asemenea hal încât recunoștea tot ce doreau călăii. A declarat că avea tot felul 
de arme, chiar şi un tun pe care-l ţinea ascuns în mormântul mamei lui. Din om a fost făcut neom. A 
fost condamnat la 7 ani. .Astăzi este paralizat ca urmare a chinurilor îndurate. 

Haralambie Ioniță, zis Mînzu, a strigat: "Jos comunismul" şi "Jos hoţii”. Tată a 6 copii. A fost 
torturat îngrozitor şi condamnat la 10 ani. 

Grigore Irina, luata de lângă mama ei care avea 100 de ani şi învinuită, deoarece locuia aproape 
de biserică, de a fi tras clopotul din prispa ei, de la 70-80 metri distanță. 

Marinache Tudor, zis Grecu, a fost bătut atât de rău că nu se putea {πο pe picioare. 

lonascu M. Niţu, un tânăr de 17 ani; Sandu Ion, zis Arcanu; Niţu V. Stan, condamnat la 6 ani; 
Voicu Sandu, al lui Ciuciubei, de 32 de ani, a fost condamnat la 5 ani; Crăciun Toader, de 45 de ani; 
Crăciun Marin, zis Turică, fiul, de 17 ani; Crăciun Toader, zis Holban, arestat cu fiul, Crăciun D-tru, 
de 17 ani; Crăciun Aurel al lui Porcolet, un copilandru; Arcan Dumitru, al lui Şoarece, a fost de 
asemenea bătut îngrozitor, Mihalcea Nicolae zis Albu; Popoiu Toader; Sandu Ion; Lazăr Sandu, de 17 
ani... 

Tot satul a fost anchetat, în afara lui nu se ştia nimic fiind înconjurat de armată. Nimeni nu avea 
voie să-l părăsească; nici să intre. Preotesei loana Alexandrina, care nu fusese în sat în ziua măcelului 
şi nu avea cunoştinţă de cele petrecute, de abia i s-a dat voie să fie trecută cu pluta pentru a se întoarce 
acasă. 

Morţii au fost îngropaţi în cele două cimitire din Focşani. 

Arestaţii, după chinurile îndurate, au fost trimişi în judecată la Tribunalul Militar din Constanţa. 
Recursul s-a judecat la Galaţi. O fată de 12 ani a fost anchetată şi dusă ca martor al acuzării la 
Bulibaşa Constantin. 

Teroarea a domnit peste sat până în ajunul Crăciunului, când a fost retrasă armata. 

Procurorul şef Cruceru, care a urmărit desfăşurarea anchetei, văzând sărăcia ce domnea în sat, se 
întreba pentru ce oare s-au răsculat țăranii, care nu aveau ce apăra. Dar ce bun poate fi mai de preţ 
decât cel de a trăi în libertate? 


Iar lui [414 Catrina nimeni n-a putut să-i interzică mersul la biserică. La fiecare sărbătoare o găseai 
îngenuncheată sub clopotniţă, pe locul unde a băltit sângele lui Enuţă al ei, bocind: "Floarea mamei, 
bradul mamei, mama nu mai are lacrimi!" 

Era durarea unui neam exprimată prin aceste cuvinte căci sute de mii de mame îşi aşteptau brazii 
lor care nu se mai întorceau. 

Aşa s-au petrecut lucrurile la Vadu Roşca. 51 nu numai aici. 


TRIBUTUL ŢĂRANILOR PLĂTIT COMUNISMULUI 


N-a rămas sat din ţară unde bieţii țărani să nu fie jefuiți, chinuiți şi condamnați la muncă forţată. 
Dacă te opreşti în comuna Vişina, din județul Dîmboviţa, întâlneşti tot atâta jale ca şi în Vrancea, 
Bihor, Făgăraş sau Valea Glavaciocului. Aici, la izvorul Neajlovului, au fost arestaţi 64 de oameni şi s- 
au pronunțat 761 de ani condamnare împotriva lor. Şi aceasta pentru a-i înspăimânta pe ceilalți şi a-i 
determina ca "singuri şi nesiliți de nimeni" să semneze intrarea în sclavie. 

După ce an de an i-au hărțuit, arestând azi unul, mâine altul, fără rezultat, în ziua de sâmbătă, 21 
ianuarie 1961, a început să se tragă clopotul în comuna Vişina. Oamenii ajunseseră la disperare. Echipe 
de 18-20 activişti cutreierau ulițele satului obligându-i pe țărani să semneze cererea de intrare în 
colectiv. Unii disperaţi fugeau de acasă. Lăcustele comuniste intrau în casă şi nu plecau până ce nu 
mâncau tot. La unui dintre țărani, după ce s-au săturat, şi-au făcut treaba mare în putina cu brânză, în 
fața copilaşilor. Între cei care i-au condus, în casa respectivă era Ionică Lăzărescu, cunoscut în 
comună. 

Pe tuşa Anica au luat-o de ceafă, i-au dat cu tuşiera în nas şi apoi au dat-o cu nasul de cerere: 
"Uite, babo, ce-ai făcut: te-ai înscris în colectiv nesilită de nimeni”. 

Şi Marin D. Nicolae al lui Puricei povesteşte şi-i dau lacrimile de câte a văzut. El cu Gheorghe 
Boiangiu şi Marin Ciuciulete au început să tragă clopotul. Lumea s-a adunat. Telefoanele au fost 
ocupate. Revolta izbucnise. Activiştii au fugit ca potârnichile şi au alarmat şefii de la Bucureşti. Spre 
seară şi-a făcut apariţia Ceauşescu, care, după nevastă, era din satul vecin, de la Petreşti. Pentru că era 
curajos, a sosit însoţit de 28 de maşini ale Securității, unele pline, altele goale ca să plece încărcate. 
Pentru a-şi arăta forța a început să tragă cu armele, ca pe front. Nu a fost omorât nimeni. Doar Ion 
Ungureanu a fost rănit. Şi a început vânătoarea după oameni. Stan Rădulescu s-a suit în pod şi când au 
venit să-l ridice a început să strige: "Săriţi, fraților, că au venit americanii peste mine!" 

Peste 200 de țărani au fost ridicaţi în pumni şi loviți cu patul puştilor în spate şi în cap. Au fost 
duşi la Piteşti unde a început chinuirea. Au fost ridicate familii întregi. De exemplu Marin Necula a 
fost arestat cu fratele, cumnatul, mama şi tala. Cinci dintr-o casă ! 

Torturile erau îngrozitoare. Lui Anghel Ilie, ţăran din Vişina, anchetatorul Micudelu Constantin i- 
a scos testiculul cu creionul. O metodă barbară prin care au fost trecuţi cu toţii era legarea fedeleş şi 
ridicarea cu scriptele la trei metri de unde li se da drumul să cadă pe ciment. Şi nu o dată, ci de trei- 
patru ori, până leşinau. 

Unul din sat, Dinu Gheorghe, a murit în închisoare din cauza chinurilor îndurate pe perioada 
anchetelor. Erau zi şi noapte chemaţi la interogatoriu şi bătuţi zdravăn. Din sutele de arestaţi, bărbaţi 
şi femei, după ce au trecut prin infernul de la Piteşti, 64 din comuna Vişina şi satul Răscăi, pendinte 
de ea, au luat drumul închisorilor şi lagărelor de exterminare. 

Pentru suferinţa lor îndurată în apărarea pământului moştenit din străbuni sau câştigat prin fapte 
de arme pe câmpul de luptă, pentru dăruirea lor în înfruntarea cu fiarele comuniste ce urmăreau 
distrugerea ființei umane, numele acestor martiri merită să fie înscrise în cartea de aur a 
REZISTENȚEI ROMÂNEŞTI: 

Din comuna Vişina: Boiangiu Gheorghe, Busuioc Nicolae, Ciuciulei Gheorghe, Ciuciulei Marin, 
Ciuciulei Stan, Dinu Gheorghe (mort în temniţă), Dinulescu Alexandru, Gută Marin, llie Anghel, 
Istrate Marin, Istrate Nicolae, Lăzărescu llie, Motoc Anghel, Onete Gh. Marin, Popescu Maria, 
Popescu Petre, Popescu Zoia, Rădoi Carol, Rotaru Gheorghe, Sultana Dumitru, Sultana Ştefan, Toader 
Emil, Torcea Constantin. 

Din satul Răscăieți: Anca Radu, Badea Gheorghe, Bărbulescu Constantin (student), Bărbulescu 
Gheorghe, Bogdan Gheorghe, Bogdan Nicolae, Buibar A. Constantin, Buibar N. Constantin, Chiriţă 
Zamfir, Ciocmata Marin, Ciotea Ion, Ciotea Zamfir, Cătălina Gheorghe, Chiriţă Marin, Cristea Iordan, 
Dănăilă llie, Filea Maria, Cavăt Constantin, Grigore D. Nicolae, Ilie Alexandru, llie Gheorghe, Ivan 
Dumitra, Ivan Dumitru, Mihăescu Ion, Necula M. Stan, Necula R. Gheorghe, Necula St. Marin I, 

Necula St. Marin , Necula I. Marin, Nuță Ion, Nuță Marin, Petre Constantin, Pisică Nicolae, Rădulescu 
Stan, Stana P. Marin, Stana R. Marin, Stanciu Gheorghe, Stancu Radu, Stănculescu Ion, Torcea... 


Răscoalele continuă 


Marţi, 7 martie 1961, Lelea Zdîrca trage de zor clopotele din comuna Dobroteşti (Doage) de pe 
valea pârâului Burdea, la nord de Roşiorii de Vede. Oamenii prinseseră pe vice-preşedintele raionului, 
pe care l-au bătut fiindcă nu restituia cererile de înscriere în colectiv. Primarul şi activiștii sânt şi οἱ 
bătuţi, dar reuşesc să fugă. Sătenii se constituie în echipe care blochează toate intrările în comună. 
Spre seară au început să zboare avioanele de vânătoare pentru a intimida oamenii; în acest timp apare 
adjunctul ministrului de interne, generalul Negrea, însoţit de zbirii raionului (Bodîrlău şi I. Stănescu), 
după ce trupe de securitate făcuseră intrarea şi deschiseseră focul. Țăranul Martan Stan este rănit la 
picior. Arestările continuă toată noaptea, cei prinşi la grămadă sunt duşi în clădirea şcolii şi bătuţi. 
Peste o sută de țărani sunt arestaţi, printre ei şi preotul Istrate. Teroarea se aşterne peste sat timp de 6 
luni, în timp ce arestaţii iau drumul lagărelor şi închisorilor de exterminare. Printre ei, în afară de cei 
de mai sus, s-au reţinut numele: Dănălache I. Ion, Mănălache Ion, Ioana Ciobanu şi foarte mulți alţii, 
peste o sută de persoane. 

Astăzi urmărim să se facă lumină peste întreaga ţară, ca să fie cunoscută drama satului românesc 
şi să fie repuşi în drepturi toţi cei deposedaţi de bunurile materiale, cărora li s-au furat pământul şi 
bucata de pâine a copiilor lor. 

Schingiuitorii şi criminalii acestor neînfricați apărători ai gliei strămoşeşti să fie aduşi în fața 
poporului, pentru ca lumea să afle adevărul iar astfel de lucruri să nu se mai petreacă. 

Ne închinăm ţării şi sărutăm rănile şi obrajii umiliți de mercenarii diabolicului sistem comunist, 
încredințaţi că se va face dreptate. 


